
Skiriu Denui ir Sarlotei. 
Už tikėjimą Hesiant ranką vienas kitam. 
Už mažai kam pasiekiamo abipusio pasitikėjimo 
kilniadvasiškumą. 
Už humorą, suteikiantį šviesos jūsų gyvenimui. 


Ir už visa tai siejančią tokią didelę ir stibrią meilę. 


Surasta meilė — gerai, 
bet atėjusi nekviesta — dar geriau. 


— SHAKESPEARE 


Sirdis turi savų argumentų, 
kurių visai nežino protas. 


— PASCAL 


1 skyrius 


iebus Žiemos mėnulis užliejo šviesa senas aikštėje stūk- 
sančių svečių namų akmenines ir plytines sienas. Jo spinduliuose 
tviskėjo nauji balkonai, kuoleliai bei variuotas stogas. Čia susilieję 
sena ir nauja — praeitis ir dabartis klestėjo stiprioje bei laimingoje 
sąjungoje. 

Šią gruodžio naktį viešbučio langai skendėjo tamsoje, gramz- 
dindami sutemose visas paslaptis. Tačiau po kelių savaičių jie švies 
kaip ir kituose pagrindinės Bunsboro gatvės pastatuose. 

Aikštėje į savo pikapą įsėdęs Ovenas Montgomeris nužvelgė 
šventiškai išpuoštas pagrindinės gatvės parduotuves ir namus. Lem- 
pučių šviesos kibirkščiavo ir šokinėjo. Jo dešinėje didelį trečio aukšto 
buto priekinį langą puošė graži eglė. Būsimosios svečių namų šeimi- 
ninkės laikinieji apartamentai puikiai atspindėjo jos stilių — pedan- 
tišką eleganciją. 

Ovenui dingtelėjo, kad kitoms Kalėdoms Bunsboro svečių na- 
mus jie galėtų papuošti eglišakėmis ir baltomis lemputėmis, o svečių 
namų šeimininkė Hopė Bomont ketvirto aukšto buto lange galės pa- 
sistatyti savo gražiąją eglutę. 

Vyras žvilgtelėjo kairėn — į „Vestos“ piceriją ir „Šeimos“ res- 


toraną, kurių priešakinę verandą jų valdytoja Eiverė Makteviš pada- 

bino lemputėmis. Virš restorano esančio Eiverės buto, anksčiau pri- 
klausiusio jo broliui Beketui, lange taip pat žybsėjo eglutė. Panašiai 
kaip ir svečių namuose, kiti langai skendėjo tamsoje. 

Tikriausiai Eiverė šįvakar dirba, spėjo Ovenas, pastebėjęs suju- 
dimą restorane. Vyras apsižvalgė, bet Eiverės už prekystalio nepaste- 
bėjo. 

Užsidegus žaliai šviesai, Ovenas nuvairavo Sen Polio gatve. Su- 
stojęs UŽ svečių namų, automobilyje jis susimąstė. 

Galėčiau užsukti į „Vestą“, suvalgyti gabalėlį picos, išgerti alaus 
ir pasėdėti, kol restoranas užsidarys, o tada patikrinti, kas per dieną 
nuveikta svečių namuose, svarstė vyras. 

Išties tai visai nebūtina tikrinti, priminė jis sau. Bet kadangi 
buvo užsiėmęs verslo susitikimais, derino kito „Montgomerių šei- 
mos rangovų“ projekto detales, visą dieną neturėjo progos užsukti į 
restauruojamą viešbutį. Nesinori laukti ryto, kol galės pamatyti, ką 
šiandien broliai su darbininkais nuveikė. 

„Vesta“, iki kurios uždarymo liko mažiau nei pusvalandis, atrodė 
pilna žmonių. Ne, uždarius restoraną Eiverė jo neišspirtų — labiau 
tikėtina, kad prisėstų šalia išgerti alaus. 

Viliojanti mintis, pagalvojo Ovenas, bet reikia kuo greičiau ap- 
žiūrėti viešbutį ir traukti namo. Rytoj jau septintą privalau pasirodyti 
ten su įrankiais. 

Traukdamas raktus Ovenas išsliuogė iš pikapo tiesiai į sting- 
dantį šaltį. Eidamas palei akmeninę kiemo sieną vestibiulio durų 
link, aukštas ir ilgakojis kaip ir jo broliai vyras susigūžė. 

Pasinaudojęs raktais, kurių spalvišką sužymėjimą broliai vadino 
pernelyg pedantišku, o jis laikė paprasčiausiai praktišku, jau po kelių 
sekundžių vyras stovėjo pastato viduje, pasprukęs nuo šalčio. Užde- 
gęs šviesą, jis tiesiog stovėjo ir šypsojosi kaip kvailys. 

Efektingas plytelių raštas išryškino grindis ir suteikė dar dau- 
giau žavesio švelniai dažytoms sienoms bei kreminėms pagal užsaky- 


mą pagamintoms plokštėmis. Beketas neklydo tikindamas, kad verta 

palikti atvirą šoninę plytų sieną, o mama puikiai parinko sietyną. Ne 
įmantrus, bet ir ne tradiciškas virš centriško apvalaus plytelių rašto 
kabantis šviestuvas tarsi organiškai derėjo su savo bronziniais išsiša- 
kojimais ir nedideliais apvaliais stikliniais gaubtais. Ovenas žvilgte- 
lėjo dešiniau ir pastebėjo, kad jau išdažyti koridoriuje esantys tualetai 
su puošniomis plytelėmis ir žaliomis gyslelėmis išvagotomis akme- 
ninėmis praustuvėmis. 

Vyras išsitraukė užrašų knygelę, pasižymėjo keletą detalių dėl 
patobulinimų, tada pro akmeninę arką pasuko į kairę. 

Dar daugiau atviro mūro — tai įgudusių Beketo rankų darbo 
rezultatas. Skalbyklos lentynose vyravo griežta tvarka — tai jau Ho- 
pės rankų darbas. Tvirto kaip plienas charakterio namų šeimininkė 
išspyrė iš kabineto jo brolį Raiderį, kad galėtų ten imtis organizacinių 
darbų. 

Ovenas stabtelėjo prie būsimo Hopės kabineto ir pastebėjo savo 
brolio pėdsakus: ožius malkoms pjauti, grublėtą faneros lakštą, atsto- 
jantį jam stalą, jų darbo Bibliją — storą baltą segtuvą, kelis įrankius 
ir dažų skardines. Neilgai trukus Hopė vėl išvarys Raiderį, šyptelėjo 
vyras. Nužingsniavęs toliau, jis stabtelėjo pasigėrėti atvira virtuve. 

Jau buvo sumontuoti šviestuvai: stambiausias su geležiniais lai- 
kikliais — virš kambario viduryje stovinčio stalo, mažesni — šalia 
kiekvieno lango. Akį traukė šiltų spalvų medinės spintelės, kreminiai 
akcentai ir lygus granitinis stalviršis, papildantis nerūdijančio plieno 
buities prietaisus. 

Ovenas atvėrė šaldytuvą ir jau buvo besiekiąs alaus, bet prisimi- 
nė, kad netrukus vėl teks vairuoti. Prieš išsitraukdamas pepsio, užra- 
šinėje jis pasižymėjo darbus — žaliuzių pakabinimą ir langų apdailą, 
kuriems jau beveik pasirengta. Tada vyras pasuko į priimamąjį, vėl 
atidžiai apsižvalgė ir dar kartą nusišypsojo. 

Iš storų senų daržinės lentų Raiderio sukurta židinio atbraila 
puikiai derėjo prie senų plytų ir gilios atviros ugniavietės. Galutinį 


vaizdą bjaurojo tik kambaryje riogsantis brezentas, krūvos dažų skar- 

dinių ir įrankių. Ovenas brūkštelėjo dar keletą pastabų ir pasuko at- 
gal. Praėjęs pirmąją arką ir sustojęs koridoriuje prie patalpos, kurioje 
bus įrengtas laukiamasis, jis išgirdo žingsnius antrame aukšte. 

Ovenas pasuko pro arką, išeinančią į trumpą koridorių su laip- 
tine. Pastebėjęs, kad kalvis Liuteris gerokai padirbėjo prie geležinių 
turėklų, perbraukė juos ranka ir ėmė kopti aukštyn. 

— Gerai jau, gražuoli. Rai, tu ten, viršuje? 

Staiga trinktelėjus durims, Oveno širdis šoktelėjo. Užkopęs 
laiptais, vyras prisimerkė. Broliai mėgsta jį apmauti, tad tegul nesiti- 
ki, kad suteiks jiems malonumą pažvengti. 

— Ojojoj... — suvaidino išsigandusį Ovenas. — Čia tikriausiai 
vaiduoklis. Aš taip išsigandau!.. 

Pasisukęs vyras pamatė, kad „Elizabetos ir Darsio" numerio du- 
rys išties uždarytos, o „Titanijos ir Oberono“ — atlapos. 

Labai juokinga, rūgščiai pagalvojo Ovenas. 

Jis nutipeno prie durų, ketindamas staigiai jas atidaryti, įšokti 
vidun ir gerai pakratyti tą brolį, kuris čia su juo šitaip žaidžia. Uždė- 
jęs ranką ant išraitytos rankenos, vyras lengvai spustelėjo ją žemyn ir 
pastūmė duris. Šios nepajudėjo. 

— Liaukis, subingalvi, — suniurnėjo jis ir nusijuokė iš savęs, 
bet staiga atsilapojo buto ir abiejų balkonų durys. Šaltame kambaryje 
Ovenas užuodė kvapias kaip vasarą magnolijas. 

— Jėzau... 

Vyras jau buvo beveik patikėjęs ir susitaikęs, kad svečių namuose 
apsigyveno vaiduoklis. Visgi po tam tikrų įvykių Beketas buvo tvirtai 
įsitikinęs vaiduoklio egzistavimu ir net ėmė jį vadinti Elizabeta pagal 
jos mėgstamą kambarį. Bet tai — pirmas asmeninis ir nenuginčija- 
mas Oveno kontaktas su ja. 

Vyras tik stovėjo atvipusiu žandikauliu ir stebėjo, kaip vonios 


kambario durys užsitrenkia, vėl atsiveria, o tada vėl užsitrenkia. 


— Gerai. Oho... Gerai jau, gerai! Atleisk, kad trukdau. Tik... — 

nespėjus baigti sakinio, durys užsitrenkė Ovenui tiesiai prieš veidą, ir 
jei Jis nebūtų laiku atšokęs, būtų gavęs per nosį. 

— Eli, liaukis! Juk jau turėjai mane pažinti? Gi būnu čia kone 
kiekvieną dieną. Aš — Ovenas, Beko brolis. Gal jau galėtum aprimti 
ar ką? 

Darsyk trinktelėjusios vonios kambario durys privertė jį krūp- 
telėti. 

— Klausyk, gal nereikėtų jų gadinti? Kas negerai? Aš juk tik... 
A, supratau. 

Ovenas nusitraukė vilnonę kepurę ir persibraukė rankomis veš- 
lius rudus plaukus. 

— Klausyk, nenorėjau pavadinti tavęs subingalviu. Maniau, čia 
kvailioja Rai. Juk pažįsti mano brolį Raiderį? Turi pripažinti — kar- 
tais jis tikrai elgiasi kaip subingalvis. Vaje, stoviu koridoriuje ir aiški- 
nuosi vaiduokliui... 

Durys šiek tiek prasivėrė. 

— Uždarysiu balkono duris, — atsargiai pratarė Ovenas. — Tik- 
rai geriau laikyti jas uždarytas. 

Aidintis tuščiame kambaryje balsas kėlė šiurpuliukus, bet vyras 
įsigrūdo kepurę palto kišenėn, žengė prie balkono durų ir jas uždarė. 
Tada, priėjęs prie kitų, išvydo iš Eiverės buto virš restorano plieskian- 
čias šviesas ir pastebėjo prie lango judančią jos figūrą ar šešėlį. 

Durų atakos nurimo, magnolijų aromatas dar suintensyvėjo. 

— Esu užuodęs tave ir anksčiau, — spoksodamas į Eiverės lan- 
gus sumurmėjo Ovenas. — Beketas pasakojo, kad perspėjai jį tą nak- 
tį, kai tas, atleisk, šūdžius Semas Frimontas įsilaužė pas Klerę. Taigi 
ačiū tau. Bekas su Klere ketina tuoktis, bet tu tikriausiai tai jau Žinai. 
Beveik visą savo gyvenimą mano brolis kraustosi dėl Klerės iš proto. 

Ovenas uždarė antras balkono duris ir apsisuko. 

— Taigi dar kartą ačiū. 

Vonios durys liko atviros ir pro jas veidrodyje raitytu metaliniu 


rėmu Ovenas išvydo savo atvaizdą. Turėjo prisipažinti, kad jo akys 

atrodo kiek paklaikusios, o ranka perbraukti plaukų kuokštai anaip- 
tol nemažina gąsdinančio vaizdo. Ovenas vėl persibraukė ranka per 
plaukus, stengdamasis nusiraminti. 

— Aš tik tikrinu svečių namus, žymiuosi. Iš esmės jau baigiame 
tvirtinti lubų apdailos juosteles. Tiesa, ne čia. Manau, darbininkai 
norėjo baigti šiame kambaryje, bet kai kurie išsigando. Neįsižeisk. 
Taigi... Apžiūrėsiu ir išeisiu. Iki pasimatymo... 

Nesvarbu, nusprendė Ovenas ir išėjo iš kambario. 

Vis ką nors žymėdamasis vyras dar ilgiau nei pusvalandį vaikš- 
čiojo iš kambario į kambarį, iš aukšto į aukštą. Keletą kartų jam vėl 
teko užuosti magnolijų aromatą ar išvysti atvertas duris. 

Dabar nepaneigiamai svečių namuose egzistuojančio vaiduo- 
klio buvimas atrodė visiškai nepiktybinis. Tačiau Ovenas negalėjo 


paneigti ir to, kad išėjus ir užrakinus viešbutį, jam gerokai palengvėjo. 


Ovenui laviruojant su kava ir spurgomis, po kojomis lengvai 
traškėjo sniegas. Atvykęs į svečių namus pusvalandis iki saulėtekio, 
jis pasuko tiesiai į virtuvę, kur pastatė dėžutę su spurgomis, padėklą 
su kava išsinešti ir portfelį. Norėdamas praskaidrinti nuotaiką, vyras 
nužingsniavo į priimamąjį ir įjungė dujinį židinį. Atkutęs nuo šilu- 
mos ir liepsnos liežuvėlių, vyras nusimovė pirštines ir susigrūdo jas į 
striukės kišenes. 

Grįžęs į virtuvę, Ovenas atsidarė portfelį, išsitraukė segtuvą ir 
pradėjo analizuoti šios dienos planą. Netrukus prie jo diržo supypsė- 
jo telefonas, pranešdamas apie ryto susitikimą. 

Ovenas spėjo praryti pusę glaistytos spurgos, kai išgirdo į kiemą 
įsukant Raiderio pikapą. 

Brolis dėvėjo „Montgomerių šeimos rangovų“ kepuraitę ir storą 


darbinę striukę, o jo rūstus žvilgsnis išdavė kavos trūkumą šįryt. Rai- 

derio šuo Kvailiukas įtipeno vidun, pauostė orą ir ilgesingai pažiūrėjo 
į likusią Oveno spurgos puselę. 

Raideris kažką suniurnėjo ir jau siekė kavos puodelio. 

— Jis Beko, — beveik nepažiūrėjęs tarė Ovenas. — Ant šono 
aiškiai užrašyta B raidė. 

Raideris vėl suniurnėjo ir stvėrė puodelį su R raide. Nurijęs vieną 
didelį gurkšnį jis nužvelgė pusryčių dėžutę ir čiupo spurgą su džemu. 

Kvailiukui vikstelėjus uodega, Raideris jam numetė didelį kąsnį. 

— Bekas vėluoja, — pastebėjo Ovenas. 

— Juk tu nusprendei, kad mums reikia susitikti dar prieš sau- 
lėtekį. 

Raideris atsikando didelį spurgos kąsnį ir užgėrė kava. Jis ne- 
spėjo nusiskusti, todėl atšiaurius veido bruožus išryškino trumpi 
tamsūs šeriai. Bet gavus porciją kofeino ir cukraus, žaliose vyro akyse 
mieguistumas prasisklaidė. 

— Kai susirinkę darbininkai, per daug triukšmo. Vakar vakare 
buvau užsukęs ir viską apžiūrėjau. Puikiai padirbėjote. 

— "Tu velniškai teisus. Šįryt ketvirtame aukšte baigsime mon- 
tuoti lubų apdailos juosteles. Keliuose kambariuose dar liko pri- 
tvirtinti grindjuostes ir durų apvadus, pakabinti keletą šviestuvų ir 
sumontuoti tuos prakeiktus gyvatukus. Liuteris jau pritvirtino pusę 
laiptų turėklų ir skersinių. 

— Mačiau. Kai ką pasižymėjau. 

— Kurgi ne... 

— Manau, pastabų bus daugiau, kai baigsiu apžiūrėti trečią 
aukštą ir pasuksiu į ketvirtą. 

— Tai ko lauki? — atšovė Raideris, tada stvėrė antrą spurgą, 
atgnybto dar vieną kąsnį ir numetė žemyn nė nežvilgtelėjęs į prie 
kojų besiblaškantį šunį. 

Kvailiukas pačiupo spurgos kąsnelį kaip tikras beisbolo čem- 


pionas. 

— Dar neatvyko Beketas. 

— Bičas turi moterį, — pabrėžė Raideris. — Ir tris vaikus, ku- 
riuos rytais reikia išruošti į mokyklą. Atėjęs pasivys. 

— Apačioje dar nebaigta dažyti, — priminė Ovenas. 

— Pats turiu akis. 

— Baigus dažyti darbininkams reikės visur pakabinti žaliuzes. 
Jei šiandien trečiame aukšte bus pritvirtintos lubų apdailos juostelės, 
kitą savaitę bus galima imtis langų apdailos. 

— Vyrai pasivalė, bet tai tik statybinis apsivalymas. Reikia tikrojo, 
po kurio viskas blizgėtų. Liepk nušveisti namų šeimininkei, — patarė 
Raideris. 

— Šįryt apie tai šnektelėsiu su Hope. Ir jau ketinu kreiptis į 
valdininkus, kad leistų mums statyti baldus. 

— Ramiau, juk dar turime dvi savaites. — Raideris dirstelėjo į 
brolį. — Beje, neskaičiuojant atostogų. 

Bet kaip visada Ovenas turėjo planą. 

— Rai, jei iškart pradėsim, tai ir trečią aukštą baigsim. Juk žinai, 
kad kai viską sustatysime, mama su Kerole — aišku, ir Hopė — ims 
be paliovos landžioti, planuodamos pripirkti dar daugiau daiktų? 

— Žinau. Tikrai nebūtina, kad jos painiotųsi mums po kojomis 
dar labiau nei dabar. 

Viršutiniame aukšte sustoję broliai išgirdo apačioje atsidarant 
duris. 

— Mes trečiam aukšte! — pasilenkęs šūktelėjo Ovenas. — O 
kava — virtuvėje. 

— Ačiū tau, Dieve. 

— Ne Dievas tau nupirko kavą. — Ovenas brūkštelėjo per ova- 
lią sendintos bronzos plokštelę, kurioje buvo išgraviruota „Svečių 
namų šeimininkė". — Ištaiginga detalė. 

— Svečių namuose tokių apstu, — pritarė Raideris ir vėl gurkš- 


telėjo kavos jiems įėjus vidun. 

— Puikiai atrodo, — linktelėjo Ovenas, eidamas iš mažos vir- 
tuvėlės į vonią ir du miegamuosius. — Jauki, patogi erdvė. Graži ir 
dalykiška — visai kaip mūsų šeimininkė. 

— Įnoringumu ji labiau panaši į rakštį subinėj — visai kaip tu. 

— Nepamiršk, kas tau perka spurgas, brol. 

Išgirdęs Žodį „spurgos“, Kvailiukas visu kūnu energingai suju- 
dėjo. 

— Tau jau gana, drauguži, — nurodė jam Raideris. 

Šuniškai atsidusęs Kvailiukas išsitiesė ant grindų. 

Beketui užkopus laiptais, Ovenas grįžtelėjo. 

Jis nusiskutęs ir atrodo žvaliai, pastebėjo Ovenas. Gal kiek sti- 
klinėmis akimis, bet juk dauguma jo vietoje su trimis mažamečiais po 
chaotiškos rytinės ruošos į mokyklą atrodytų neką geriau. 

Ovenas prisiminė savo mokyklos laikų rytus ir nusistebėjo, kaip 
jo tėvai nepuolė saujomis ryti vaistų. 

— Vienas šuniukas privėmė į Merfio lovytę, — pranešė Beke- 
tas. — Nenoriu apie tai kalbėti. 

— Sutinku. Ovenas šnekėjo apie langų apdailą ir kambarių ap- 
statymą, — paaiškino Raideris. 

Beketas liovėsi kasęs Kvailiukui paausį. 

— Dar turime nudažyti, pritvirtinti grindjuostes ir durų apva- 
dus. 

— Ne čia. — Ovenas parodė į mansardą — vieną iš dviejų liuk- 
so kambarių. — Galėtume visiškai įrengti šį numerį. Hopė persikeltų 
savo daiktus. Kaip dėl „Baterkapės ir Vestlio“? 

— Jame viskas baigta. Vakar pakabinome vonios veidrodžius ir 
šviestuvus. 

— Tuomet nurodysiu Hopei čiupti skudurą ir išblizginti šį aukš- 
tą, — nusprendė Ovenas ir nors pasitikėjo Raideriu, pats patikrino 
kambarį. — Ji turi sąrašą, ko kur reikia, tad galės nubėgti į „Basts“ ir 


pranešti jiems, kokius daiktus būtina pristatyti. 

Ovenas pasižymėjo segtuve, kad reikia nupirkti rankšluosčių, 
paklodžių, užvalkalų, lempučių ir kitų daiktų. Beketas ir Raideris už 
jo nugaros susižvalgė. 

— Tai mes tikriausiai jau pradėsime statyti baldus. 

— Nežinau, kas tie „mes“, — pataisė Raideris. — Bet tikrai ne 
aš ar mano brigada. Mums reikia baigti šią sumautą vietą. 

— Neširsk ant manęs. — Beketas iškėlė rankas. — Laužau gal- 
vą, kaip sudėlioti dar ir kepyklos darbų grafiką, jei ketiname paskirs- 
tyti darbininkus ir nenorime smarkiai atsilikti. 

— Daugiau laiko man tikrai praverstų, — sumurmėjo Raideris, 
bet nusekė paskui Oveną. 

Ovenas sustojo prie „Elizabetos ir Darsio" numerio ir nužvelgė 
tarpduryje įspraustą kaištį. 

— Beketai, gal pasikalbėtum su savo bičiule Lize? Paprašyk, kad 
ji paliktų šias duris atviras, o balkono — uždarytas. 

— Tai kad jos atviros, o anos uždaros. 

— Dabar — taip, bet vakar Lizė šiek tiek pasiautėjo. 

— Tikrai? — susidomėjęs Beketas pakėlė antakius. 

— Vakar turbūt pirmąkart susidūriau su ja akis į akį. Tikrinau 
svečių namus ir kažką viršuje išgirdau. Pamaniau, kad ten jūs kuris 
nors iš manęs šaipotės. Lizė pagalvojo, kad tai ją išvadinau subingal- 
ve, ir pademonstravo, kaip jai tai „nerūpi“. 

— Ji karšto būdo, — vyptelėjo Beketas. 

— Pats mačiau. Manau, mes susitarėme, bet dėl visa ko vis tiek 
su ja pakalbėk. Gal ji vis dar jaučia kokią nuoskaudą. 

— Pabaigėm čia, — kalbėdamas apie įrangos darbus mostelėjo 
Raideris. — Kaipmat baigsim „T 8 O“. „N X N" liko pritvirtinti 
durų apvadus ir grindjuostes, „I t R“ reikia kai ką patobulinti ir vo- 
nios lubose sukabinti vakar pagaliau pristatytus šviestuvus. „D X R“ 
galinis kambarys prigrūstas dėžių su lempomis, lempų ir dar daugiau 
lempų, lentynų bei dar dievai žino ko. Bet jo apdaila jau baigta. 

— Aš irgi turiu sąrašą, — Raideris plekštelėjo per kaktą, o priti- 

penęs jo šuo atsitūpė šalia. — Tik man nereikia kiekvienos sumautos 
detalės užsirašyti dešimtyje vietų. 

— Drabužių kabliukai, gyvatukai, tualetinio popieriaus laiki- 
kliai? — pradėjo vardyti Ovenas. 

— Numatyta šiandienai. 

— Veidrodžiai, plokščiaekraniai televizoriai, jungiklių plokšte- 
lės, šakutės lizdų dangteliai, durų laikikliai? 

— Numatyta šiandienai, — tarstelėjo Raideris. 

— Turi vykdomų darbų sąrašą? 

— Baik zyzti, Sele. 

— Išėjimo ženklai turi būti pakabinti aukščiau, — žiūrėdamas į 
sąrašą ir sukdamas į valgomąjį, tęsė Ovenas. — Sienų žvakidės — čia. 
Mūsų sukaltas gesintuvų dėžes privalu nudažyti ir pritvirtinti. 

— Galėsiu pradėti, kai tik užsičiaupsi. 

— Lankstinukai, tinklalapis, reklama, kainynas, kambarių ap- 
lankai ir pasiūlymai? 

— Ne mano darbas. 

— Būtent. Dėkok apvaizdai. Kada antroji kepyklos projekto pa- 
tikra? — pasiteiravo Ovenas Beketo. 

— Rytoj ryte tarsimės dėl leidimo. 

— Puiku. — Ovenas išsitraukė telefoną ir įsijungė kalendo- 
rių. — Taigi, numatykime datas. Pranešiu Hopei, kad nuo sausio 
penkioliktos dienos jau bus galima rezervuoti kambarius. Didysis 
atidarymas galės vykti sausio tryliktąją. Dar vieną dieną skirsim apsi- 
tvarkyti, o tada svečių namai galės dirbti visu pajėgumu. 

— Liko mažiau nei mėnuo, — sumykė Raideris. 

— Tu žinai, aš žinau ir Bekas žino, kad darbo tėra mažiau nei 
dviem savaitėms, tad atliksime prieš Kalėdas, ir jei šią savaitę pra- 
dėsime statyti baldus, baigsim sausio pirmąją. Nėra jokių kliūčių po 
švenčių gauti eksploatavimo leidimų. Čia įsikūrus Hopei, likusias dvi 
savaites skirsime visokioms smulkioms detalėms: patobulinimams, 


pasikrapštymams ir pataisymams. 

— Pritariu Ovenui. Rai, mes jau artėjame prie pabaigos. 

Besikišdamas rankas į kišenes, Raideris truktelėjo pečiais. 

— Keista, tiesiog keista pagalvoti, kad jau greitai viskas bus už- 
baigta. 

— Pralinksmėk, — tarė Ovenas. — Toks pastatas kaip svečių 
namai niekada nebus baigtas. 

Linktelėjęs Raideris išgirdo besiveriančias galines duris ir sun- 
kių batų bildėjimą ant plytelių. 

— Atvyko darbininkai. Čiupkime įrankius. 


Ovenas iki ausų pasinėrė į darbą ir rūpindamasis lubų apdaila 
pasijuto laimingas. Tam netrukdė nei nuolatiniai pokalbiai telefonu, 
nei žinučių rašymas ar elektroninių laiškų skaitymas. Telefonas jam 
buvo reikalingas kaip ir vinių šaudyklė. Pastatas ūžė nuo aktyvaus 
darbo, aidinčių balsų ir Raiderio radijo, tvyrojo dažų, medienos ir sti- 
prios kavos kvapas. Visas šis derinys jam šaukte šaukė apie „Montgo- 
merių šeimos rangovus“ ir visada primindavo tėtį. 

Dailidės amato ir statybos verslo organizavimo jis išmoko iš tė- 
čio. Nulipęs nuo kopėčių apžiūrėti atlikto darbo, Ovenas pagalvojo, 
kad tėtis juo didžiuotųsi. 

Montgomeriai nusipirko seną pastatą su sukrypusiais balkonais, 
išdaužytais langais, sutrūkinėjusiomis sienomis bei įlūžusiomis grin- 
dimis ir pavertė jį Bunsboro aikštės brangakmeniu. 

Beketo vizija, mamos vaizduotė ir aštri akis, kruvinas Raiderio 
prakaitas ir nagingumas, taip pat jo paties dėmesys detalėms, suvie- 
nyti su patikima meistrų komanda, prie virtuvės stalo gimusią idėją 
pavertė tikrove. 

Ovenas padėjo į šoną vinių šaudyklę, pamankštino pečius ir ap- 


sižvalgė kambaryje. 

Taip, pastabi mamos akis, vėl pagalvojo jis. Reikia pripažinti, 
kad spyriojosi dėl melsvų sienų ir šokoladinio rudumo grindų de- 
rinio idėjos, tačiau tik tol, kol išvydo rezultatą. „Niko ir Noros“ nu- 
merį gaubė kerinčio žavesio aureolė, ryškiausiai suspindinti vonios 
kambaryje. Ta pati spalvų gama, įskaitant ir stiklinių mėlynų plytelių 
sieną, kontrastuojančių su rudomis, žiburiavo po krištoliniais švies- 
tuvais. 

Sietynas tualete? — Ovenas tada kraipė galvą. Tačiau rezultatas 
išėjo velniškai puikus. Kažkas kasdieniško, panašaus į įprastą viešbu- 
tį — tai ne Džastinos Montgomeri stilius. Ovenui dingtelėjo, kad 
tikriausiai šis a77 deco stiliaus numeris jam labiausiai prie širdies. 

Netrukus jo telefono signalas priminė, kad metas ir pačiam pa- 
skambinti. 

Ovenas išsuko iš numerio, nudrožė galinių durų į verandą link, 
kur Liuteris darbavosi prie turėklų. Kalendamas dantimis pučiant 
šaltam ir geliančiam vėjui vyras nuliuoksėjo Žemyn į pirmą aukštą, 
tada spruko į registratūrą. 

— Žiauriai šalta, — nusiskundė jis. 

Plyšavo radijas ir pokšėjo vinių šaudyklės. Tokiomis sąlygomis 
nieku gyvu nepavyks pasikalbėti, nusprendė Ovenas ir pagriebęs 
striukę su portfeliu nukūrė į laukiamąjį. Ten ant grindų sėdėjo Beke- 
tas ir tvirtino grindjuostes. 

— Einu į „Vestą“. 

— Juk dar nė dešimtos nėra. Ji nedirba. 

— Būtent. 

Išėjęs į lauką ir sustojęs prie šviesoforo, Ovenas susigūžė nuo 
šalčio ir ėmė keiksnoti eismą — automobiliai lyg tyčia slinko lėtai ir 
buvo taip susigrūdę, kad jis net negalėjo perbėgti gatvės. Pūsdamas 
garo debesėlius, jis pagaliau išlaukė žalios šviesos ir pasišokčiodamas 
kirto gatvę. Nekreipdamas dėmesio į ant stiklinių restorano durų pa- 
kabintą iškabą „Uždaryta“ vyras pabeldė. 

Viduje degė šviesos, bet niekas nejudėjo. Ovenas vėl išsitraukė 
telefoną ir iš atminties suspaudė Eiverės numerį. 

— Po velnių, Ovenai! Dabar išterliojau tešla telefoną, — pasi- 
girdo suirzęs Eiverės balsas. 

— Vadinasi, esi viduje. Įleisk, kol dar nepavirtau į ledo gabalą. 

— Po velnių, — pakartojo Eiverė ir padėjo ragelį, tačiau po aki- 
mirkos Ovenas išvydo ją, juodu megztiniu su paraitotomis iki alkū- 
nių rankovėmis, džinsais ir kadaruojančia balta prijuoste. Po galais, 
kokia čia spalva ji vėl nusidažė plaukus? — ėmė spėlioti jis. Panaši į 
varinį mūsų viešbučio stogą. 

Eiverė pradėjo keistis prieš kelis mėnesius, kai suskato dažytis 
plaukus visomis įmanomomis spalvomis, išskyrus jos natūralią raus- 
vai gelsvą kaip škotiškas viskis. Plaukus ji buvo gerokai pasitrum- 
pinusi, bet šie gan greitai ataugo, tad dabar dirbdama juos rišosi į 
mažytę bigę. 

Eiverei rakinant duris, jos tokios pat ryškios mėlynos akys įs- 
migo į Oveną. 

— Ko nori? — paklausė ji. — Aš ruošiuosi atidaryti. 

— Noriu tik tyliai pasėdėti. Net nepastebėsi, kad esu. — Ove- 
nas dėl visa ko prisigretino prie durų, jei ji kartais ketintų užtrenk- 
ti. — Svečių namuose — beprotiškas triukšmas, net neįmanoma su- 
sikalbėti telefonu, o man būtina kai kam paskambinti. 

Mėlynos moters akys nuslydo į jo portfelį. Ovenas pabandė nu- 
taisyti kuo Žavesnę šypseną. 

— Na gerai, dar turiu šiek tiek darbo su dokumentais. Atsisėsiu 
prie bufeto. Būsiu labai labai tylus. 

— Gerai. Tik netrukdyk man. 

— O prieš nueidama gal pavaišintum kava? 

— Ne, nepavaišinsiu. Dabar minkau tešlą, kuria aplipęs mano 
telefonas. Vakar dirbau iki pat uždarymo, o šiandien aštuntą paskam- 
bino Frenė ir pranešė susirgusi. Balsas skambėjo taip, tarsi jos gerklas 


kas mėsmale permalė. Vakar dėl ligų išgriuvo ir dvi padavėjos, o tai 

reiškia, kad nuo šiol turėsiu dirbti ištisai. Deivas šįvakar negali už- 
daryti, nes ketvirtą eina pas odontologą, o pusę pirmos atvažiuoja 
autobusas turistų. 

Kadangi moteris žodžius bėrė kaip rimbo kirčius, Ovenas tik 
linktelėjo. 

— Aišku. 

— Tiesiog... — Eiverė mostelėjo ilgo bufeto pusėn, — ... daryk, 
ką nori. 

Ryškiai žaliais „Nike“ sportbačiais avinti moteris nuskubėjo at- 
gal į virtuvę. 

Ovenas ketino pasisiūlyti padėti, bet nusprendė, kad Eiverė aki- 
vaizdžiai neturi ūpo. Jis atskirdavo jos nuotaikas — juk pažįsta ją visą 
gyvenimą — ir suprasdavo, kada yra nerami, nekantri ar sudirgusi. 

Ji sugrįš į vėžes, pagalvojo jis. Visada grįžta. 

Nuo pat vaikystės pažįstama žvitri raudonplaukė, buvusi Buns- 
boro vidurinės mokyklos palaikymo komandos kapitonė, šias parei- 
gas besidalydavusi kartu su Beketo Klere, tapo darbščia restorano 
savininke, kepančia išskirtinio skonio picas. 

Išeidama ji paliko lengvą citrininį aromatą ir ore virpančią ener- 
giją. Prisitraukdamas prie bufeto kėdę, Ovenas išgirdo duslų smū- 
gio garsą bei barškėjimą ir nusprendė, kad šis savotiškai ritmiškas 
skambesys netgi ramina. Vyras atvėrė portfelį, išsiėmė „iPad“, segtuvą 
ir nusisegė nuo diržo telefoną. Jis paskambino, išsiuntė keletą elek- 
troninių laiškų, trumpųjų Žinučių, atnaujino savo tvarkaraštį ir ėmė 
skaičiuoti. Pasinėręs į detales sureagavo tik tuomet, kai po jo nosimi 
išdygo kavos puodelis. 

Ovenas pakėlė galvą ir pažiūrėjo į gražų Eiverės veidą. 

— Ačiū. Nereikėjo vargintis. Aš ilgai neužtruksiu. 

— Ovenai, tu čia jau keturiasdešimt minučių. 

— Tikrai? Visai praradau laiko pojūtį. Nori, kad išeičiau? 

— Nesvarbu. — Nors ir prispaudusi kumštį prie strėnų, dabar 


Eiverė kalbėjo daug ramiau. — Viskas kontroliuojama. 

Netrukus Oveno nosis užuodė dar vieną aromatą. Žvilgtelėjęs į 
didelę viryklę, jis išvydo padažą maišančią Eiverę. 

Vario raudonumo plaukai, kaip iš pieno plaukusi balta oda su 
trupučiu strazdanų liudijo apie škotišką Eiverės prigimtį, bet jos ga- 
minamas jūreiviškas padažas buvo toks pat nuostabiai itališkas kaip 
ir Armani kostiumas. 

Ovenas dažnai pamąstydavo, iš kur Eiverė įgavo šių įgūdžių ir 
varomosios jėgos, visa tai atrodė neatsiejama nuo jos didelių, drąsių 
mėlynų akių. 

Pasilenkusi Eiverė atvėrė po bufetu stovintį šaldiklį ir pradėjo 
prie jo darbuotis. 

— Apgailestauju dėl Frenės. 

— Aš irgi. Ji sunkiai serga. O vargšelis Deivas užbėgs kelioms 
valandoms popiet, nes man trūksta rankų. Labai nemėgstu jo prašyti. 

Ovenas tyrinėjo dirbančios merginos veidą. Atidžiau įsižiūrėjęs, 
pastebėjo šiek tiek patamsėjusius paakius. 

— Atrodai išvargusi. 

— Ačiū už komplimentą, kokį trokšta išgirsti kiekviena mote- 
ris. — Eiverė pro alyvuogių kibirėlio kraštą metė subjurus; žvilgsnį, 
o paskui patraukė pečiais. — Betgi aš ir esu išvargusi. Maniau, šįryt 
pamiegosiu, restoraną atidarys Frenė, o aš ateisiu apie pusę dvylik- 
tos. Užlipusi į savo butą, pažiūrėjau Džimio Felono šou ir galiausiai 
pabaigiau skaityti knygą, kurią stengiausi įveikti visą savaitę. Miegoti 
nuėjau apie antrą, o tada aštuntą paskambino Frenė. Šešios valandos 
miego — pakankamai, bet tik ne tuo atveju, jei dirbai už du ir šian- 
dien vėl tiek pat dirbsi. 

— Pažvelk ir į šviesiąją pusę — verslas puikiai sekasi. 

— Pagalvosiu apie šviesiąją pusę po to, kai išvyks turistai. Na, 
bet užteks apie mane. Kaip sekasi svečių namuose? 

— Taip gerai, kad rytoj pradėsime apstatinėti ketvirtą aukštą. 

— Apstatinėti kuo? 


— Baldais, Eivere. 

Moteris atsisėdo prie šaldiklio ir išpūtė akis. 

— Tikrai? Tikrai? 

— Šią popietę tikrins inspektoriai ir duos teigiamą arba neigia- 
mą atsakymą. Lažinuosi, tikrai išduos leidimą, nes nėra jokios prie- 
žasties, kuri tam sutrukdytų. Ką tik kalbėjau su Hope, ji jau pradeda 
valyti patalpas. Mama su teta irgi prisidės, turbūt jau atėjo, nes tarėsi 
pradėti vienuoliktą valandą. 

— Aš irgi ketinau pagelbėti, bet negaliu. 

— Nesijaudink, turim pakankamai rankų, — nuramino ją 
Ovenas. 

— Norėjau, kad dvi iš jų būtų mano. Gal rytoj? Viskas priklau- 
sys nuo ligų ir dantų. Vajėzau, Ovenai, juk tai stulbinanti žinia! — 
Eiverė apsisuko ant kulno. — Ir visą valandą delsei man ją pasakyti? 

— Buvai pernelyg užsiėmusi — bambėjai ant manęs. 

— Jei būtum pasakęs, būčiau buvusi geros nuotaikos ir nebam- 
bėjusi. Pats kaltas, — nusišypsojo gražioji Eiverė Makteviš pavargu- 
siomis akimis. 

— Gal prisėstum kelioms minutėms? 

— Šiandien turiu bėgioti kaip prisukta. 

Moteris uždengė kibirėlį, pastatė šį apačioje ir nuskubėjo tikrin- 
ti savo padažų. 

Ovenas stebėjo dirbančią Eiverę. Ji visada gebėjo nudirbti pusę 
tuzino darbų vienu metu it fokusininkė, žongliruodama daugybe ka- 
muoliukų. Tai stebino jį kaip organizatorių. 

— Jau turiu grįžti. Ačiū už kavą. 

— Prašom. Jei darbininkai ketins ateiti priešpiečių, tegul palau- 
kia iki pusės antros. Tada jau bus praėjęs pikas. 

— Gerai. — Ovenas susirinko daiktus ir stabtelėjo prie durų. — 
Eivere, kokio atspalvio dabar tavo plaukai? 

— Varinių monetų. 

Ovenas šyptelėjo ir pakraipė galvą. 

— Taip ir žinojau. Iki. 


25 


2 skyrius 


O. užsisegė įrankių diržą ir palygino savo darbo grafiką 
su Raiderio. 

— Ketvirtas aukštas pilnas moterų, — su kartėliu pratarė Rai- 
deris. 

— Ar jos nuogos? 

— Viena jų — mama. 

— Gerai, baikim juokus. 

— Mama, Kerolė, namų šeimininkė, gali būti ir Klerė. Vaikine, 
ten jų visas spiečius. Viena jų čia zvimbinėja visko klausinėdama, — 
Raideris išsitraukė „Gatorade“ gėrimą iš spintelės, ant kurios buvo 
išskleidęs savo planus ir sąrašus, nes Hopė išstūmė jį iš savo būsimo 
kabineto. — Kadangi tu joms atvėrei vartus, tai pats ir atsakinėk į 
tuos sumautus klausimus. Ir kur buvai, po velnių? 

— Juk atsiunčiau žinutę. Nuėjau į Eiverės restoraną, kad ga- 
lėčiau paskambinti keliems žmonėms. Kadangi inspektorius atvyks 
tikrinti ketvirto aukšto, tai patikrins ir likusius. Baldai jau paruošti ir 
šįryt bus pradėti statyti. Šią popietę apačioje reikės kabinti žaliuzes. 
Toliau pasakoti? 


— Tu man įvarysi galvos skausmą. 

— Būtent todėl aš ir skambinėju kam reikia. Antrą valandą ga- 
lėsiu imtis rėmjuosčių tvirtinimo. 

— Ketvirtame aukšte — moterys, — tarė Raideris ir bakstelėjo 
pirštu Ovenui į krūtinę. — Jos visos tavo, brol. 

— (Gerai jau, gerai. 

Ovenas troško dirbti, įsilieti į vyrišką vinių šaudyklių, plaktukų 
ir gręžtuvų ritmą, bet išbėgo į lauką, pasuko už pastato ir, keiksnoda- 
mas šaltį, užrisnojo laiptais. Įžengė į moterų pasaulį. 

Jis užuodė kvepalus, losjoną ir citrinų kvapo valiklį. Ir iškart iš- 
girdo moterų balsus, pranokstančius iš apačios sklindantį ūžesį. Įžen- 
gęs į mansardą, joje aptiko mamą, atsiklaupusią ir šveičiančią dušo 
kabiną. 

Ji buvo susirišusi savo tamsius plaukus ir pasiraitojusi apsmuku- 
sio sportinio nertinio rankoves. Džinsais aptemptas užpakalis linga- 
vo į šonus pagal per ausines grojamą muziką. 

Ovenas apėjo stiklinę kabiną ir pritūpė. Mama nė nesureagavo, 
nors jis visada tikėjo, kad pakaušyje ji turi akis. Džastina pakėlė galvą 
tik tuomet, kai vėl atsistojo ir nusiėmė ausines. 

— Po galais, kaip karšta, — šypsodamasi ištarė ji. 

— Mama, tu jau pasirengusi? 

— Seniausiai. Mes paversime šiuos namus tikrų tikriausia 
šventove, nors jau buvau pamiršusi, kokios purvinos gali būti kons- 
trukcijos. Pasiskirstėme numerius: Kerolė blizgina „Baterkapės ir 
Vestlio“, Hopė tvarkosi savo apartamentuose. Popiet mums padėti 
užsuks ir Klerė. 

— Ką tik buvau „Vestoje“. Frenė susirgo, o Eiverė laukia atvyks- 
tant viso autobuso turistų. Ji irgi troško padėti. — Ovenas nužvelgė 
muilino vandens kibirėlį. — Dievai žino kodėl. 

— Tai — tam tikra prasme pasitenkinimą teikiantis darbas. Tik 
pažvelk į šią vietą, Ovenai, — nubraukdama kelias išslydusias plaukų 
sruogeles, Džastina apsidairė aplink. — Tik pažvelk, ką jūs su broliais 


čia nuveikėte! 

— K3 mes čia su mama nuveikėme, — pataisė Ovenas, vėl pri- 
versdamas mamą šyptelėti. 

— Tu velniškai teisus. Kadangi jau čia atėjai, tai ištrauk iš dėžės 
lentynas. Vieną reikės pakabinti čia, kitą — ten, — parodė ji. 

— Šitas? 

— Taip. Tada gal paprašyk kokio darbininko padėti miegama- 
jame pritvirtinti veidrodį. Kai būsi pasirengęs, parodysiu, kur kabinti. 

— Palauk, leisk man užsirašyti. 

— Tik pakabink tas lentynėles, o visa kita vėl parodysiu. 

Galiausiai Ovenas sulaukė galimybės į rankas paimti įrankius. 
Gal ne taip, kaip jam labiausiai patiko — pagal tvarkinga seka sužy- 
mėtų įrankių panaudojimo sąrašą, bet jis tą padarė. 

Pakabinęs dekoratyvines lentynas, vyras pasišaukė vieną dar- 
bininką, kad tas padėtų nunešti didelį sieninį veidrodį su puošniais 
paauksuotais rėmais. 

Pasidėjusi rankas ant klubų Džastina stovėjo ir reguliavo: 

— Šiek tiek į kairę, šiek tiek aukščiau, ne, žemiau. 

Kai pažymėjęs ir pamatavęs Ovenas ėmė gręžti, ji nuėjo toliau 
šveisti patalpų. 

— Jau pakabintas! — šūktelėjo sūnus. 

— Luktelėk sekundėlę. 

Mamai išpylus kibirą, Ovenas išgirdo vandens gurgenimą. Pasi- 
rodžiusi ji vėl įsisprendė rankomis į klubus. 

— Puikumėlis! 

Priėjusi prie Oveno, ji atsistojo taip, kad veidrodyje atsispindėtų 
abiejų atvaizdai. Šypsodamasi moteris viena ranka apglėbė sūnaus 
liemenį. 

— Tobula. Ačiū, Ovenai. Gal gali pakviesti Hopę? Ji žino, ką 
dar reikia atlikti apačioje. O man dar būtina iššveisti visą kvadratinį 
kilometrą plytelių. 

— Galiu iškviesti švaros tarnybą. 


Džastina papurtė galvą. 

— Ne, šis darbas — šeimos reikalas. 

Tai Hopė jau tapo šeimos dalimi? — eidamas koridoriumi nu- 
sistebėjo Ovenas. Ji susidraugavo su mama iškart, nuo pat pirmojo 
susitikimo. 

Buvusi grožio karalienė savo buto virtuvėje stovėjo ant taburetės 
ir šveitė spintelės dureles. Ant tamsių plaukų buvo užsirišusi skarelę, 
o iš baltais dažais aptaškytų ir šiek tiek praplyšusių ties kairiu keliu 
džinsų kišenės kyšojo skuduras. 

Hopė atsisuko į Oveną ir išpūtė orą, nuo kurio sujudėjo jos dy- 
gūs kirpčiukai. 

— Jau nebe tokios purvinos kaip anksčiau. 

— Taip, tie statybiniai nešvarumai visur įsismelkia, — tarė Ove- 
nas ir pagalvojo, ar reikėtų Hopę perspėti, kad šluostyti ir šveisti teks 
dar mažiausiai kelias dienas, o gal net savaitę. Tiek to, pati supras 
nusprendė jis ir tarstelėjo: — Pokyčiai akivaizdūs. 

— Tikrai, — sutiko Hopė. Prisėdusi ant taburetės, nuo spintelės 
pasičiupo vandens buteliuką ir jį atsuko. — Ar tikrai rytoj čia suneš 
likusius baldus? 

— Atrodo, taip. 

Hopė gurkštelėjo vandens ir nusišypsojo. Jos duslus balsas de- 
rėjo prie jos aistringos išvaizdos, didelių tamsių akių ir išraiškingos 
burnos. 

Ovenui dingtelėjo, kad visai ne pro šalį turėti išvaizdžią namų 
šeimininkę, tačiau visų svarbiausia, kad jos organizuotumo ir pro- 
duktyvumo lygis nenukryptų nuo jo paties. 

— Mama sakė, kad trečiame aukšte nori kažką pakabinti. Ateik, 
kai ištaikysi laisvą minutėlę. 

— Pirmiausia turime pagalvoti, ar galėsime įsprausti. Kuo dau- 
giau dėžių ištuštinsime, tuo lengviau bus išvalyti ir tuo sklandžiau 
vyks baldų statymo darbai. 


— Geras pastebėjimas, — tarė Ovenas ir pagalvojo: toji mote- 

ris šneka mano kalba. — Pasirengęs padėti. O šiame bute tau reikia 
pagelbėti? 

— Reikia pakabinti kelias lentynas. 

— Aš galiu pakabinti, — pasisiūlė Ovenas ir pagalvojo, kad 
šiandien — lentynų diena. 

— Ačiū. Lentynos — aname mano bute, atnešiu jas vėliau. 

— Galiu ką nors nusiųsti jų atnešti. 

— Žinoma, jei rasi laisvą darbininką. Bet geriau pirmiausia im- 
kimės tų daiktų, kurie jau sukrauti svečių namuose. Atsinešiau viską, 
ką Džastina nori pakabinti „D ėz R numeryje. 

Mano stiliaus šneka, vėl pagalvojo Ovenas. 

— Nori apsivilkti paltą? — pasiteiravo Ovenas, Hopei pakilus 


nuo taburetės. 


— Ne, nereikia, čia netoli, — atsakė Hopė, bet nusismau- 
kė paraitotas savo sportinio nertinio rankoves. — Sįryt kalbėjausi 
su Eivere, — tęsė ji, jiedviem einant palei užpakalinę svečių namų 


dalį. — Kadangi trūksta daugybės darbuotojų, ji visiškai nusikamavo. 
Tikėjausi galėsianti nueiti į restoraną ir jai padėti, bet, atrodo, čia 
užtruksime visą vakarą. 

Jiems išėjus laukan, Hopė stipriau susirišo savo skarelę, kol vėjas 
jos nenupūtė. 

— Kai šitaip šalta, galiu lažintis, jog Eiverė užversta užsakymais 
į namus. Kas gi tokiu oru trokš eiti į restoraną? 

Įsmukus į „Džeinės ir Ročesterio“ numerį, ji pasitrynė rankas. 

— Galėtume pradėti nuo „Baterkapės ir Vestlio“ arba, kadangi 
jau esame čia, nuo trečio aukšto galo. Pradėsime nuo vonios kamba- 
rio lentynų ir veidrodžio, — parodė Hopė ir prapjovė skrupulingai 
sužymėtas pakuotes. — Štai vonios veidrodis. 

Moteris surūšiavo daiktus kiekvienam numeriui iki antrojo 
aukšto. 

— Šitų man pakaks iki kaklo. Kad nereiktų bėgioti laiptais, ge- 


riau pradėkime nuo šio aukšto, — pasiūlė Ovenas. 

— Gerai. Gal parodysiu tau, kur kabinti, o tada dingsiu iš akių? 
Jei kils klausimų, ką nors pasiųsk mane pakviesti, — pasakė Hopė, 
tada išsitraukė iš kišenės sulankstomąjį peilį ir prapjovė pakuotę. 

— Man patinka moterys, kurios nešiojasi peilius. 

— Čia atsikrausčiusi pradėjau kaupti įrankius. Jau užsimojau 
pirkti ir vinių šaudyklę, bet supratau nuėjusi per toli, — šyptelėjusi 
Hopė ištraukė iš dėžės dvi išraitytas bronzines lentynėlės. — Tuo- 
met ėmiausi tą kompensuoti raštinės reikmenimis. Nauji dokumentų 
segtuvai, lipnieji spalvoti lapeliai irgi labai patrauklūs. 

— Nereikia nė sakyti. 

Hopei nurodinėjant aukštį ir atstumus, o Ovenui matuojant, ly- 
ginant ir gręžiant, jiedu ir toliau draugiškai šnekučiavosi. 

— Tobula. Tik pažvelk, kaip antikinis auksinis veidrodžio rėmas 
išryškina plyteles, varinę vonią ir lentynėles. Įdomu, ką sakys visa tai 
pamačiusi Džastina. — Apsidairiusi aplink, Hopė vėl pasisuko į mie- 
gamąjį. — Negaliu sulaukti, kada pradėsiu puošti šį kambarį. Visus 
kambarius. Manau, šis numeris su židiniu ir ta nuostabia lova bus 
vienas populiariausių. 

Moteris išsitraukė iš kišenės užrašų knygutę, patikrino daiktų 
sąrašą ir kažką užsirašė. Jai įsikišus knygutę atgal, Ovenas šyptelėjo. 

— Kartais visai malonu, kai kas nors elgiasi kaip aš. 

— Užsirašęs sutaupai nemažai laiko. 

— Nereikia nė sakyti, — pakartojo ji. 

Jiedu surinko popierines dėžes ir išnešė pro verandos duris. 
Hopė pasuko į „Ievos ir Rorkės“ numerį ir kaktomuša susidūrė su 
Raideriu. 

— Mama prašė atnešti į viršų lemputes lubų šviestuvams. Kur 
jos, po galais? 

— Aš jas nunešiu, — pranešė Ovenas. 

— Tuomet pats jas ir įsuk. 

— Tą ir ketinau daryti. Hopei reikia nunešti kelis daiktus į jos 
kambarį ketvirtame aukšte. Gal padėsi? 


31 


— Galima ir vėliau, — tarė Hopė. 

— K3 nunešti ir kur visa tai yra? 

— Sienų lentynas vonios kambariui ir svetainei. Jos yra pažy- 
mėtose dėžėse mano sandėlyje. Tiksliau, antrame miegamajame, ku- 
riuo naudojuosi kaip sandėliuku, — paaiškino ji. 

— Tuoj atnešiu. 

— Tau reikės rakto! — šūktelėjo Hopė jau benueinančiam Rai- 
deriui. 

Ištraukusi iš kišenės, ji padavė raktą, o Raideris įsimetė jį į savo 
kišenę. 

— Ar tose dėžėse yra durų pakabai? 

— Kai kurie, — atsakė Ovenas. 

— Dėl Dievo meilės, ištrauk juos. Man jau nusibodo apie juos 
klausytis. Kur tas, skirtas neįgaliųjų numeriui? 

Hopė atsisėdo ant dėžių, nes jai jau perštėjo rankas. 

— „Džeinės ir Ročesterio“ numeryje prie sienos stovinčioje dė- 
žėje, ant kurios aiškiai pažymėta „M 4 P“, drabužių pakabai“. Jei jau 
eini, gal galėtum ten pat nunešti ir šias dvi dėžes, ant kurių užrašy- 
ta „M RX P“ vonios kambario sienos lentynėlės“? Tik be manęs ar 
savo mamos jų nekabink. Taip pat to numerio vonios kambaryje šalia 
praustuvės reikės įtaisyti nedidelę kampinę lentyną. 

Hopė išsitraukė užrašų knygelę ir pervertė puslapius. 

— Čia jos matmenys ir koncepcija. 

Raideris prisimerkęs pažiūrėjo į brėžinį, o tada — į Hopę. 

— Kam jos reikia? 

— Pagal neįgaliųjų normatyvus kambaryje nėra numatyta vie- 
tos, kur būtų galima pasidėti tokį svarbų daiktą kaip dantų šepetėlis. 
O dabar ji atsiras, — paaiškino moteris. 

— Duokš man tą sumautą lapelį. 

Hopė išplėšė. 

— Neabejoju, jei tu negalėsi, ją pagamins Ovenas, Beketas arba 


kuris nors darbininkas. 

Raideris tik įsikišo popierėlį į kišenę ir išėjo. 

— Tu įsitikinęs, kad jis — tikras tavo brolis? — pasiteiravo 
Hopė Oveno. 

— Visiškai įsitikinęs. Raideris tik šiek tiek susinervinęs dėl 
kambarių apdailos, kurią privalome baigti iki numatyto laiko, o dar 
reikia padėti Beketui statyti namą ir baigti ardyti būsimos kepyklos 
pastatą. 

— Tikrai nemažai darbo, — pripažino Hopė. — Bet kodėl tu 
nesusinervinęs? Juk dirbi neką mažiau. 

— Manau, mūsų padėtis skiriasi. Man nereikia vadovauti, o tik 
derėtis, — Ovenas ant grindų pastatė supakuotą dėžę. 

Susimąsčiusi Hopė atplėšė dėžę ir išėmė iš jos nedidelę stiklinę 
lentynėlę. 

— Smulki detalė, kurios beveik niekas nepastebėtų. 

— Nebent jos išvis nebūtų. 

— Kaip ir vietos dantų šepetėliui, — nusišypsojo Hopė ir pa- 
plekšnojo per sieną. — Pakabink štai čia. Jei tau manęs jau nereikia, 
eisiu į kitą numerį. 

Hopė įsmuko į „Baterkapės ir Vestlio“ numerį, kuriame rado 
Džastiną su Kerole, šveičiančias vonios kambario grindis. 

— Kerole, vonia atrodo puikiai. Ji visa švyti. 

Džastinos sesuo išraudusiais nuo įtempto darbo skruostais nu- 
sibraukė nuo veido šviesių plaukų sruogą. 

— Prisiekiu, jau daugybę metų taip smarkiai nešveičiau. Bet bus 
verta. Vis pagaunu save mąstant: juk aš čia dirbsiu, visąlaik ateisiu į šį 
kambarį! Bose, ar tau manęs reikia? 

— Jūs mane jau lenkiate, — nusikvatojo Hopė. — Palikau Ove- 
ną kabinti lentynėles ir nusprendžiau pažiūrėti, kaip sekasi Džastinai. 
Paskui trauksiu į savo svečių namų šeimininkės apartamentus. Oi, 
vos nepamiršau... Jei artimiausiomis dienomis rasite laiko, norėčiau 
dar kartą aptarti kambarių rezervavimo tvarką, nes jau netrukus pra- 


dėsime priiminėti užsakymus. 

— Ohoho! — Kerolė džiugiai pamojo rankomis. 

Ir aš taip jaučiuosi, pagalvojo Hopė, nuskubėdama į kitą kam- 
bar;. Nejaučiau tokio jaudulio nuo pat tada, kai tik pradėjau dirbti 
„Wickham“ viešbutyje Džordžtaune. Nors... tai tikrai pats geriausias 
palyginimas, prikando lūpą Hopė prisiminusi, kuo viskas baigėsi. 

Bet būtent tas bėgimas nuo Džonatano Vikamo bei apsispren- 
dimas atsisakyti viešbučio vadybininkės vietos ir atvėrė jai duris į 
Bunsboro svečių namus — nuostabiai įrengtą pastatą Žaviame mies- 
telyje, kur netoliese gyvena dvi artimiausios jos draugės. Ne, aš dar 
niekada taip nesidžiaugiau dėl darbo, vėl pagalvojo ji. 

Hopė užlipo į mansardą, kur rado Džastiną, sėdinčią ant plačios 
svetainės palangės ir žvelgiančią į pagrindinę gatvę. 

— Bandau atsipūsti, — paaiškino ji. — Tas vonios kambarys 
milžiniškas, bet neturiu ko dėl to kaltinti, tik save. 

— Aš pabaigsiu valyti. 

— Jau pabaigta, nors prieš didįjį atidarymą, manau, dar reikės 
pavalyti. Sėdėjau čia ir prisiminiau, kaip atrodė ši vieta, kai pirmąkart 
atsitempiau savo berniukus jos apžiūrėti. Dieve mano... Ir pagalvo- 
jau, kaip dabar viskuo džiaugtųsi ir didžiuotųsi Tomis. Ir kaip turbūt 
pyktų pats negalėjęs prie to prisidėti, įkalti nors vinutės. 

— Ponas Montgomeris išmokė sūnus meistrauti, tad jis yra tei- 
sėtas viso šio kūrinio bendraautoris. 

Džastinos akys sudrėko. 

— Kaip gražiai pasakyta... Būtent taip ir yra. — Moteris ištiesė 
Hopei ranką ir prisitraukė ją arčiau. — Labai norėčiau išvysti, kaip 
užeigos namai atrodys apsnigti žiemą, tada — pavasarį, vasarą, o pas- 
kui — rudenį. Noriu matyti juos spindinčius visais metų laikais. 

— Pasistengsiu, kad jie visada atrodytų gražūs. 

— Žinau, kad pasistengsi. Tu būsi čia laiminga, Hope. Linkiu 
tau ir visiems čia atvykusiems pasijusti laimingiems. 


— Aš jau esu čia laiminga. 

Laimingesnė nei buvau labai ilgą laiką, pagalvojo Hopė, sugrį- 
žusi šveisti savo virtuvės spintelių. Man suteikė galimybę dirbti gerą 
darbą geriems žmonėms. 

Hopė pakreipė galvą ir nužvelgė spinteles. Prieš dovanų par- 
duotuvėlės uždarymą reikės ten nubėgti ir nusipirkti tuos nusižiūrė- 
tus gražuolius dubenis. Tai bus nedidelė įkurtuvių dovanėlė sau. 

Raideris atitempė dėžes. 

— Kodėl moterys taip mėgsta lentynas? — sumykė jis. — Kiek 
vietos reikia vienam Žmogui? 

— Tai priklauso nuo to, — ramiai atsakė Hopė, — kiek žmogus 
ketina statyti daiktų. 

— Dulkių rinkiklių. 

— Vieniems tai — dulkių rinkikliai, kitiems — atminimo do- 
vanos ir asmeninis stilius. 

— Po galais, tai kur nori dėti tas savo atminimo dovanas ir as- 
meninį stilių? Negaliu čia stypsoti visą dieną. 

— Tiesiog palik juos čia. Vėliau pati susistatysiu. 

— Puiku. 

Vyras padėjo dėžes ant grindų ir pasisuko. Susikryžiavusi ant 
krūtinės rankas tarpduryje stovėjo Džastina. Ji pažiūrėjo tokiu žvilgs- 
niu, kad susigūžęs Raideris pajuto susitraukiant kiaušus. 

— Hope, atsiprašau už savo sūnaus elgesį. Akivaizdu, kad per 
savo bjaurią nuotaiką jis pamiršo geras manieras. 

— Nieko tokio. Raideriui šiandien įtempta diena. Visi šiandien 
turi galybę darbų. 

— Įtampa nepateisina šiurkštumo. Ar ne, Raideri? 

— Taip, ponia. Būsiu laimingas, galėdamas jums padėti paka- 
binti tas lentynas, — kreipėsi jis ; Hopę, — jei tik parodysite, kur jas 
kabinti. 

— Jau geriau, — Džastina dar kartą nužvelgė sūnų ir nužings- 
niavo koridoriumi. 

— Na, tai kur man jas kišti? — pasiteiravo Raideris. 

— Šiuo metu norėčiau pasiūlyti ne sienas... 

Hopę nustebino plati Raiderio šypsena. 

— Kadangi neturiu jokių atminimo dovanėlių, į kurias trokš- 
čiau įsikabinti... Tiesiog palik jas čia, o tu... — Hopė parodė į duris. 

Raideris užsikišo nykščius už įrankių diržo ir nužvelgė Hopę 
vertinančiu žvilgsniu. 

— Tavęs aš nebijau, tik mamos. Jei nepakabinsiu, ji privers mane 
už tai sumokėti. Taigi, niekur iš čia neisiu, kol neparodysi, kur jas 
kabinti. 

— Jau viskas pažymėta. 

— Kur? 

— Išmatavau lentynas bei plotą ir sužymėjau vietas, — kalbė- 
dama Hopė pamojo ranka į vietą tarp langų ir miegamojo pusėn. — 
Manau, gali imtis darbo. 

Pagriebusi skudurą, Hopė pasišalino. Kol prastai nusiteikęs 


Raideris baigs čia, verčiau padėsiu jo broliui Ovenui, nusprendė ji. 


Kitoje gatvės pusėje trumposiomis žinutėmis ir Klerės dėka Ei- 
verė buvo informuota apie progresą svečių namuose. Kai turistinio 
autobuso keleiviai galiausiai išvažiavo ir pikas pasibaigė, moteris pa- 
sidarė trumpą pertraukėlę ir atsisėdo galiniame valgomajame suval- 
gyti porcijos spagečių. 

Dabar žaidimų automatai stovėjo tykiai. Eiverė paskaičiavo, kad 
tokie jie išbus dar valandą ar daugiausia dvi, kol vaikai grįš iš mokyklų, 
o tada ir vėl prasidės nuolatiniai pypsėjimai, šaudymai. Ir prisipildys 
dvidešimt penkių centų monetomis, priminė ji sau. 


— Labai norėjau bent minutėlei užbėgti į svečių namus ir pa- 

žiūrėti, kaip sekasi, — tarė ji Klerei, gurkštelėdama skysčius atstatan- 
čio „Gatorade“ gėrimo. 

Man tikrai reikia energijos, kad sugebėčiau sėkmingai dirbti iki 
uždarymo, pagalvojo Eiverė. 

— Beje, Hopė telefonu atsiuntė keletą nuotraukų. 

— Aš tuo labiau negalėjau ištrūkti. Turistai iš autobuso užplūdo 
ir knygyną. Telaimina juos Dievas, — nusišypsojo Klerė ir kibo į sa- 
lotas. — Beketas sakė, kad inspektorius viską palaimino. 

— Viską? 

— Dabar beliks sutvarkyti popierius. Inspektorius užsuks dar 
kartą, bet žodinis sutikimas jau duotas. Žinoma, Hopė dar negali 
įsikelti, tačiau jau leidžiama statyti visus norimus daiktus. 

Paniurusi Eiverė dūrė šakute į spagečius. 

— Šįkart tai tikrai neliksiu nuošaly! 

— Eivere, visa tai užtruks ne vieną dieną, gal net kelias savaites. 

— Noriu žaisti dabar, — Eiverė atsiduso. — Na, gerai, ne dabar, 
nes kojos mane žudo. Bet rytoj — galbūt. — Ji pamaigė spagečius. — 
Tik pažvelk į save. Atrodai labai laiminga. 


— Ir kasdien vis laimingesnė. Šįryt Joda privėmė į Merfio lo- 


vytę. 

— Verta atšvęsti. 

— Aišku, ne, bet paskui Merfis nubėgo pas Beketą. Tai buvo 
nuostabu. 

— Ir aš jausčiausi laiminga, kad ne man reikia valyti šuns vė- 
malus. 


— Rimta priežastis. — Klerės akys suspindo. — Bet iš tiesų 
laiminga jaučiuosi dėl berniukų meilės ir pasitikėjimo Beketu. Da- 
bar jis yra svarbi mūsų šeimos dalis. Eivere, aš išteku. Man be galo 
pasisekė, kad per vieną gyvenimą pavyko mylėti ir ištekėti už dviejų 
nepaprastų vyrų. 


— Manau, tu nugriebei ir mano dalį. Atiduok man Beketą. 

— Ne, pasiliksiu jį sau, — Klerė žaismingai papurtė į arklio 
uodegą surištus auksinius savo plaukus. — Išsirink iš likusių brolių. 

— Gal reikėtų pasiimti abu? Šiandien man tikrai praverstų dar 
keturios papildomos rankos. O dar reikia apsipirkti Kalėdoms... Ko- 
dėl visada galvoju suspėsianti vėliau? 

— Nes tu vis tiek kažkokiu būdu sugebi surasti laiko. Ar jau ką 
nors užsiminei Montgomeriams apie planus toje erdvėje šalia svečių 
namų? 

— Dar ne, vis svarstau. Tu juk neprasitarei Beketui? 

— Pažadėjau sau, kad nesakysiu, bet tai sunku, nes mudu prati- 
namės nieko vienas nuo kito neslėpti. 

— Meilė, meilė, stipri meilė... — atsiduso Eiverė ir pamankšti- 
no savo nuvargusias kojas. — Vis tiek ši mintis dabar atrodo bepro- 
tiška. Bet... 

— Jei jos imsiesi, tai ir įgyvendinsi. 

— Sakai taip, nes tikrai galėčiau, — nusijuokė Eiverė ir šypsena 
nuo jos veido nubraukė šiek tiek nuovargio ženklų. — Ir tu mane 
myli. Turiu grįžti prie darbo. Eisi į svečių namus? 

— Knygyne dirba Lorė ir Šarlenė. Pasakiau, kad išeinu valandai, 
o paskui teks važiuoti pasiimti berniukų. 

— Atsiųsk man daugiau viešbučio nuotraukų. 

— Gerai, — pažadėjo Klerė ir atsistojusi ant savo žvilgančių 
šviesių plaukų užsimaukšlino vilnonę kepuraitę, o liekną figūrą apsi- 
siautė paltu. — Mieloji, eik numigti. 

— Be problemų. Tą pačią minutę, kai tik užsidarysiu restoraną, 
pakilsiu viršun, krisiu veidu į pagalvę ir iki pat aštuonių miegosiu 
kaip užmušta. Pasimatysim rytoj. Aš jas nunešiu, — pasakė ji paste- 
bėjusi, kad Klerė jau siekia lėkščių. — Vis tiek einu į virtuvę. 

Eiverė pamojo Klerei, vėl pamankštino savo maudžiančius pe- 
čius ir grįžo prie darbo. 

Septintą ji vėl buvo virtuvėje, kišo ir traukė iš orkaičių picas, 


perdavinėjo jas padavėjoms ir pakavo užsakymus į namus. 

Restorane šurmuliavo žmonės. Ir tai labai gerai, priminė sau Ei- 
verė. Ji patiekė spagečių, mėsainių, gruzdintų bulvyčių ir žvilgtelėjo į 
berniuką, kuris prie bufeto žaidė „Megatouch“ taip įsijautęs, lyg nuo 
to priklausytų jo gyvybė. 

Eiverė nuskubėjo į uždarą virtuvės patalpą atnešti kitų patiekalų 
kaip tik tuo metu, kai įėjo Ovenas. 

Jis apsidairė ir suraukė antakius, neišvydęs Eiverės prie prekys- 
talio. 

— Kur Eiverė? — pasiteiravo jis padavėjos. 

— Kažkur netoliese. Kadangi pavalgyti picos po repeticijos už- 
suko mokinių choras, tai mes okupuoti. Eiverė tikriausiai kitoje salėje. 

— Gerai. 

Ovenas priėjo prie kasos aparato, paėmė vieną užsakymų blokno- 
tą ir pasuko kito valgomojo link. 

Jam įėjus, išraudusiais nuo karščio skruostais Eiverė ant tešlos 
pylė padažą. 

— Čia užsakymai iš galo, — pasakė jis, padėdamas lapelius. — 
Paimsiu gėrimus. 

Stebėdama Oveną Eiverė pabarstė mocarelos ir pridėjo garnyro. 

Galima juo pasikliauti, pagalvojo ji. Jis pasirūpins nuo plono 
popierėlio iki storos mūrinės sienos. 

Artimiausias tris valandas Eiverė virė spagečius, kepė „Kario“ 
ir „Calzone“ picas, baklažanus, įdarytus parmezano sūriu, graikišką 
gyros. Dešimtą, valydama butetus, uždarinėdama orkaites ir skaičiuo- 
dama dienos pajamas ji jautėsi kaip apimta transo. 

— Pasiimk alaus, — pasiūlė ji Ovenui. — Tu jo nusipelnei. 

— O tu prisėsi šalia? 

— Kai uždarysime, prisėsiu. 

Paskutiniams darbuotojams išėjus namo, Eiverė užrakino duris 
ir atsisuko. Ant bufeto stovėjo raudonojo vyno taurė, o šalia jos — 
„Peperoni“ picos gabaliukas. Ovenas sėdėjo ant gretimos kėdės su 


savo taure ir picos dalimi. 

O Dieve, taip — Ovenu visada galima pasikliauti. 

— Dabar sėskis, — įsakė jis. 

— Dabar taip ir padarysiu. Ačiū. Rimtai, Ovenai, ačiū. 

— Visai smagu, kai to nereikia daryti kiekvieną dieną. 

— Dažniausiai smagu net ir tada. — Eiverė prisėdo, gurkštelėjo 
vyno ir atsikando picos. — O, puikumėlis, kaip gardu. 

— Niekas nemoka kepti skanesnės picos. 

— Tikriausiai pamanytum, kad mane jau turėtų vimdyti nuo 
picos, tačiau ji — vis dar mano mėgstamiausias valgis, — atsiduso 
išvargusi Eiverė ir atsikando dar kąsnelį. — Klerė minėjo, jau galite 
apstatinėti svečių namus. O kaip sekasi darbininkams valyti? 

— Labai gerai. Dar šiek tiek liko, bet jau artėjame prie finišo. 

— Ir aš norėčiau padėti. Jei tik sugebėsiu taip toli nueiti... 

— Rytoj nešvarumų irgi ten bus. 

— Šiandien visi restorano lankytojai kalbėjo vien tik apie svečių 
namus. Galite savimi didžiuotis. Puikiai Žinau tą jausmą, kai artėji 
prie finišo tiesiosios. Kai čia pakabinau paveikslus ir išpakavau vir- 
tuvės reikmenis, jaučiau pasididžiavimą, jaudulį ir šiek tiek baimės. 
Čia — mano restoranas. Aš iš tiesų jį atidarau! Kartais vis dar taip 
jaučiuosi. Na, ne šįvakar, bet kartais, — negarsiai nusijuokė Eiverė. 

— Tu tikrai turi teisę didžiuotis šiuo puikiu restoranu. 

— Žinau, daugelis žmonių galvojo, kad tavo mamai pasimaišė 
protas, kai ji išnuomojo šią vietą man. Kaip aš sugebėsiu valdyti res- 
toraną? 

Ovenas papurtė galvą ir pagalvojo, kad Eiverės oda be galo iš- 
blyškusi, kone permatoma. Be tos įprastai besiveržiančios energijos ji 
atrodė dar labiau nuvargusi. 

Pasišnekėsiu su Eivere prie picos, kad ji kuo daugiau pavalgytų, 
o paskui palydėsiu ją viršun, kad numigtų, pagalvojo Ovenas. 

— Niekada nemaniau, kad jai pasimaišė protas. Jeigu tu ką nors 


nusprendi, tai to ir pasieki. Visada tokia buvai. 


40 


— Buvau nusprendusi tapti roko žvaigžde, bet nepavyko. 

Ovenas prisiminė, kaip kažkada Eiverė brązgino gitarą. Dau- 
giau entuziazmo nei įgūdžių, šyptelėjo jis. 

— Kiek tau tada buvo — keturiolika? 

— Penkiolika. Maniau, tėtis gaus širdies smūgį, kai išvydo mane, 
nusidažiusią juodai plaukus ir pasidariusią tatuiruotes. 

— Gerai, kad jos buvo laikinos. 

Eiverė šyptelėjo ir gurkštelėjo dar vyno. 

— Ne visos. 

— Tikrai? O kur... Atsiprašau, — susizgribo jis, suskambus te- 
lefonui. — Kas yra, Rai? 

Ovenas atsikėlė nuo kėdės ir įdėmiai klausėsi. Priėjęs prie durų, 
pažiūrėjo pro stiklą į svečių namus, kurių langai švietė. Baigęs po- 
kalbį, jis vėl prisisegė telefoną prie diržo ir atsisukęs pamatė Eiverę 
pasidėjusią galvą ant rankų ir snūduriuojančią. 

Ji įveikė tik pusę picos gabaliuko ir neišgėrė nė pusės taurės vyno. 
Ovenas nuvalė bufetą, užgesino šviesas virtuvėje, pasuko išjungti kitų 
šviesų ir įjungti apsaugines. Tada pagalvojo smulkutę Eiverę nunešti 
viršun, bet nebuvo tikras, ar pavyks tuo pat metu ir duris užrakinti. 

Nunešk ją viršun, paskui grįši ir užrakinsi duris, paliepė sau. 

Bet vyrui jau užsimojus kelti Eiverę, ši pabudo ir vos nestukte- 
lėjo veidu jo petin. 

— Kas? Kas atsitiko? 

— Metas miegoti. Leisk, palydėsiu tave į butą. 

— Ar aš užrakinau duris? 

— Priekinės durys užrakintos, paskui užrakinsiu ir galines. 

— Man viskas gerai. Tuoj duosiu raktus. 

Eiverei ištraukus raktus, vyras juos paėmė, bet dabar ją nešti 
pasirodė nei šis, nei tas. Tad Ovenas apglėbė mieguistą moterį per 
liemenį ir pagelbėjo jai žingsniuoti. 


— Tik minutėlei užmerkiau akis... 

— T3 ir turėtum daryti artimiausias aštuonias ar devynias va- 
landas, — prilaikydamas Eiverę, jis uždarė už savęs duris. — Lipam į 
viršų, — tarė ir padėjo Eiverei kopti iki jos buto. 

— Mano galvą lyg apgaubęs rūkas. Ačiū už viską. 

— Prašom už viską. 

Ovenas atrakino buto duris ir pasistengė nesiraukyti išvydęs, 
kad prieš mėnesį įsikėlusi Eiverė dar nebaigė pakuoti savo daiktų. Jis 
padėjo raktus ant stalo. 

— Aš išeinu, o tu užsirakink. 

— Gerai, — svyruodama iš nuovargio, pažadėjo Eiverė ir nusi- 
šypsojo. — Ovenai, tu toks mielas, kad galėčiau tave suvalgyti. 

— Už ką? 

— Už dalinimąsi. Labanakt. 

— Gerai. Užsirakink duris, Eivere. 

Ovenas pastovėjo už durų ir palaukė, kol trakštelėjo spyna. 

Dalinimąsi kuo? — susimąstė vyras, tada pakraipė galvą, nusi- 
leido laiptais ir pasuko į galinį kiemą prie savo pikapo. 

Įsėdęs automobilin, pakėlė galvą į Eiverės langus. Vis dar užuo- 
dė citrinas, kurių kvapo rankų ir plaukų priemones ji naudojo. Vyras 


jas jautė visą kelią iki namų. 


5 skyrius 


; ARC minutėlę, kuomet galėjo sau leisti atsiplėšti nuo res- 
torano, Eiverė įsisupo į paltą, užsimaukšlino ant galvos slidininko 
kepurę ir nudrožė per gatvę. 

Automobilių stovėjimo aikštelėje ji pastebėjo baldų pervežimo 
furgoną ir pagreitino žingsnį — ir dėl jaudulio, ir dėl šaltuko. Įėjusi vi- 
dun, pateko į patį įvykių sūkurį: ant kopėčių užsilipę vaikinai dažė, re- 
gistratūroje pokšėjo vinių šaudyklės, o valgomajame džeržgė gręžtuvai. 

Eiverė pasuko pro priekinę arką ir išsižiojo, palei laiptus išvydusi 
viršun vinguriuojančius turėklus. Pro priekines valgomojo duris Rai- 
deris kyštelėjo galvą. 

— Padaryk paslaugą — neik ten. Liuteris tebedirba prie turėklų. 

— Kokie gražūs... — sušnibždėjo Eiverė, perbraukusi ranka per 
tamsios bronzos išlinkį. 

— "Iaip, tikrai. Liuteris per visus laiptus išsidėstęs reikmenis, 
bet yra pernelyg mandagus, kad lieptų apeiti kitu keliu. Aš toks nesu. 

— Nieko tokio. — Eiverė kyštelėjo galvą pro valgomojo du- 
ris. — Dieve, kaip gražu. Tik pažvelk į tas lempas... 

— Žiauriai sunkios, — numykė Raideris, pakėlęs akis į didžiu- 
lius stiklinius gilės formos gaubtus su ąžuolo lapų imitacija. — Bet 


atrodo gerai. 

— Atrodo nuostabiai, kaip ir sieninės žvakidės. Porą dienų ne- 
galėjau iškišti nosies iš restorano, ir tik pažiūrėkit, kiek visko nutiko! 
Ir dabar neturiu daug laiko, bet trokštu išvysti permainas. Ar Hopė 
kur nors netoliese? 

— Tikriausiai ketvirtame aukšte krapštosi su baldais. 

— Baldai! 

Eiverė pašoko, išbėgo iš vestibiulio į laiptinę ir įkvėpusi oro sku- 
biai užkopė laiptais. Pasiekusi „Baterkapės ir Vestlio“ numerį, atplėšė 
duris ir pastovėjo akimirką, gėrėdamasi tamsiomis skersinėmis langų 
žaliuzėmis bei lėtai rusenančiu židiniu. Ji troško apžiūrėti kiekvieną 
detalę, bet dar labiau norėjo pabendrauti su žmonėmis, tad nuskubė- 
jusi prie balkono, atidarė duris, perėjo jį iki galo ir pasuko iš mansar- 
dos sklindančių balsų link. 

Mansardoje Džastina su Hopė stumdė du šilku apmuštus krės- 
lus. Auksiniai ir mėlyni raštai puikiai papildė prašmatnią sodriai 
tamsaus aukso sofą, ant kurios Kerolė dėliojo pagalvėles. 

— Manau, turėtume... Eivere? — DDžastina išsitiesė. — Prieik 
prie lango. Noriu patikrinti, ar šiame numeryje niekas netrukdo 
vaikščioti. 

— Aš apžavėta. Dieve mano, Džastina, tai nuostabu! 

— Bet ar tinkamas baldų išdėstymas? Nenoriu, kad tik įėję sve- 
čiai bumbtelėtų ant kėdžių ar jiems tektų stengtis už ko nors neuž- 
kliūti. Įsivaizduok, kad ką tik atvykai, nori pereiti kambarį ir pažvelg- 
ti pro langą į Sen Polio gatvę. 

— Gerai. — Eiverė iškėlė rankas ir trumpam užsimerkė. — Na, 
Alfonsai, manau, nakčiai mums šis numeris tiks. 

— Kas tas Alfonsas? — nesuprato Hopė. 

— Mano meilužis. Mudu ką tik atskridome iš Paryžiaus. — 
Eiverė pavaikščiojo po kambarį ir pasipūtusi pažiūrėjo pro langą. 
Atsisukus ir ėmus šokti, jos veidą nušvietė plati šypsena. — Čia fan- 
tastiška! Nėra jokių kliūčių ar nepatogumų. Negi tikrai leisi svečiams 


sėdėti ant tokių prabangių krėslų? 

— Tam jie ir skirti. 

Eiverė perbraukė ranka banguotą sofos atkaltę. 

— Žinai, jie darys daugiau, nei tik sėdės... 

— Kai kurių dalykų man visai nereikia žinoti. O ko reikia — tai 
ant šios komodos kokios nors stalinės lempos plonu stovu ir žėrinčiu 
gaubtu. 

— Mačiau tokią „Basts“ parduotuvėje, — prisiminė Hopė. — 
Manau,ji čia tiktų. 

— Užsirašyk, gerai? Kuri nors nubėgsime nupirkti tų dekoraty- 
vinių aksesuarų ir čia priderinsime. 

— Pribloškiama, — tarstelėjo Eiverė. — Tiesiog pribloškiama... 

— Tu dar nieko nematei, — pamerkė akį Hopė. — Nusivesk 
Alfonsą į miegamąjį. 

— Tai jo mėgstamiausia vieta. Jis — tikras plėšrūnas. 

Eiverė nusekė paskui Hopę ir jau norėjo sukti į vonios kambarį, 
bet draugė ją patraukė už rankos. 

— Pirma eime ten, — parodė ji, ir priėjusi Eiverė aiktelėjo. 

— Kokia lova! Mačiau ją reklaminiame lankstinuke, bet nė ne- 
palyginsi su vaizdu, išvydus ją čia. 

— Kaip man patinka tos drožtos detalės... — Hopė perbraukė 
pirštais vieną iš ilgų atkalčių. — O su patalyne atrodo tikrai ištaigin- 
gai. Kerolė visą valandą krapštėsi su antklodės ir pagalvės užvalkalais. 

— Žavinga. Gelsvai pilka pagalvių spalva, balta patalynė ir lo- 
vatiesė. 

— Čia — kašmyras. Miela smulkmena. 

— Tai jau taip. Stalai, šviestuvai... O koks tualetinis staliukas! 

— Tas subtiliai auksinis žvilgesys puikiai dera. Šįvakar noriu 
pabaigti tvarkyti šį numerį, sudėlioti žurnalus, knygas, DVD ir kitas 
smulkmenas. Mums reikia nuotraukų interneto puslapiui. 

— Man labai patinka šios ištaigingos kėdutės ir pagalvėlės Io- 
vos kojūgaly. Viskas čia tiesiog šaukte šaukia apie prabangą. Netgi 


Alfonsas būtų sužavėtas. 

— Dievas liudininkas — o jį sunku sužavėti. „Basts“ darbuotojai 
ką tik išvažiavo. Kitu reisu jie atveš baldus į „Baterkapės ir Vestlio“ 
numerį. Tempti baldus viršun — tikras malonumas. 

— Džiaugiuosi, kad ne man tą reikia daryti. Dabar negaliu il- 
giau pasilikti, tačiau popietę grįš Deivas, tad šįvakar restorane ne- 
dirbsiu — atlėksiu jums padėti. 

— Tu pasamdyta. Galvojau, pastatysiu čia keletą savo daikčiukų, 
kurių dabar man visai nereikia. Jau vertėtų pagalvoti, ką kabinsime 
ant sienų, tad mūsų dovanų parduotuvėje nužiūrėjau keletą paveikslų. 

— Neįtikėtina, kad viskas jau eina į pabaigą. 

— Kambarių lankstinukams reikia tavo restorano meniu. 

— Atnešiu, — pažadėjo Eiverė ir pasuko į vonios kambarį. — 
Jau viską sudėliojote — muilą, muilines, šampūnus... 

— Galiu pasiteisinti — viskas dėl nuotraukų. Labai norėjome 
pamatyti galutinį vaizdą. Dar pakabinsiu rankšluosčius ir chalatus. 
Raideris nufotografuos — jis tai sugeba. 

— Tikrai, — patvirtino Eiverė. — Tebeturiu jo darytą nuotrau- 
ką, kurioje aš su Ovenu, kai buvome paaugliai. Ar žinai, kad vakar jis 
buvo atėjęs į mano restoraną, sėdėjo iki uždarymo ir sutvarkė kėdes? 

— Raideris? 

— Ne, Ovenas. Dvi dienas dirbau už du, atlaikiau turistinio au- 
tobuso ir mokinių choro antplūdį, žaidimų automato gedimą ir taip 
toliau. Po uždarymo jaučiausi kaip zombis ir norėjau tik griūti į lovą. 
Ovenas mane mieguistą palydėjo į butą. 

— Jis labai mielas. 

— Taip, dažniausiai. 

— Kaip ir Beketas. Kažin kas nepavyko su Raideriu? 

Eiverė nusijuokė ir perbraukė pirštu ovalų praustuvės kraštą. 

— Kartais jis irgi moka būti mielas. Tik reikia mokėti tai at- 
kapstyti. 

— Manau, reikia išsprogdinti. Bet jis puikiai atlieka savo darbą. 


Mes galime puošti svečių namus, tačiau be pagrindo nieko nebūtų. O 

jis preciziškai rūpinasi visomis smulkmenomis. Gerbiu jį už tai. Na, 
bet jau reikia grįžti prie darbo, — susizgribo Hopė. 

— Man irgi. Tačiau kokią ketvirtą, vėliausiai penktą būsiu laisva 
ir ateisiu jums pagelbėti. 

— Pasak gandų, šiandien jau galėsime imtis bibliotekos — na, 
bent jau sustatyti lentynas. O galbūt ir „Elizabetos ir Darsio“ numerio. 

— Tikrai ateisiu, — pažadėjo Eiverė, energingai čiupo draugę į 
glėbį ir suspaudė. — Hope, labai dėl tavęs džiaugiuosi. Tai iki. 

Eiverė išskubėjo. Nusileidusi laiptais pro vartelius tarp būsimos 
kepyklos ir svečių namų kiemelio ji išvydo įeinantį Oveną. 

— Labas, — pasisveikino. 

— Ir tau labas, — prasilenkdamas tarė jis, rankose laikydamas 
segtuvą. — Atrodai geriau. 

— Už ką geriau? 

— Geriau už gyvą lavoną. 

Eiverė lengvai kumštelėjo jam į pilvą. 

— Suduočiau smarkiau, bet esu tau skolinga. Pamiršau paklaus- 
ti apie arbatpinigius? 

— Uždirbau apie dvidešimt penkis dolerius. — Ovenas instink- 
tyviai ištiesė rankas ir užsegė Eiverei palto sagą. — Tik nesakyk, kad 
Deivas su Frenė dar negrįžo į darbą? 

— Deivas grįžo ar bent jau šiuo metu turėtų ten būti. Frenė dar 
ne. Jaučiasi geriau, bet leidau jai dar vieną dieną sustiprėti. Mane ką 
tik apakino mansarda. Jėzau, Ovenai, ji stulbinanti! 

— Dar ten nebuvau, — vyras pažiūrėjo į viršų. — Kas tau taip 
patiko? 

— Viskas. Svetainė, miegamasis... Netrukus ar jau greitu laiku 
turėtų atvežti baldus į „Baterkapės ir Vestlio“ numerį. Vėliau dar grį- 
šiu ir padėsiu merginoms. Ar būsi tuo metu? 

— Atrodo, kad šiandien mes čia būsime visi, kol baigsime. 


— Tuomet iki pasimatymo, — tarė Eiverė, bet baldų furgonui 


47 


įsukus į kiemą, žingtelėjo atgal. — Oi, kaip norėčiau pasilikti! Mini- 
malų atlyginimą juk vis tiek gausiu. 

— Bet negali stovėti šaltyje. — Ovenas paėmė Eiverės rankas ir 
patrynė. — Kur tavo pirštinės? 

— Kišenėse. 

— Manau, jos būtų naudingesnės, jei užsimautum. 

— Galbūt, bet tada tu netrintum mano rankų. — Eiverė pa- 
sistiebusi garsiai pakštelėjo Ovenui į skruostą. — Turiu eiti, grįšiu 
vėliau, — pasakė ji ir nustraksėjo. 

Ji greitai vaikšto, pastebėjo vyras. Kita vertus, Eiverė visuomet 
skubėdavo. Jis dažnai spėliojo, kodėl ji nelankė bėgimo, o tapo palai- 
kymo komandos šokėja. Kai to paklausė pačios Eiverės, mergina tik 
pavartė akis ir nusijuokė, kad dėl patrauklesnės uniformos. Ovenas 
turėjo pripažinti, kad su ta palaikymo komandos kapitonės uniforma 
Eiverė atrodė tikrai velniškai patraukliai. Kažin ar ją tebeturi? 

Tada Ovenas pagalvojo, kad nederėtų galvoti apie Eiverę, dė- 
vinčią palaikymo komandos drabužiais. 

O paskui pagalvojo, kad išvis nederėtų stovėti šaltyje ir kažką 
galvoti. 


Jis nuskubėjo į svečių namus ir griebėsi darbo. 


Valandos bėgo ir meistrams pabaigus darbą Ovenas buvo pasi- 
ruošęs išgerti alaus. Deja, mama — dar ne. Tad užuot kėlus bokalą, 
jam teko kilnoti ir tampyti viršun pilnas dėžes knygų. 

Džastina stovėjo laiptų viršuje su skuduru vienoje rankoje, kitą 
įrėmusi į klubą. 

— Neškite jas tiesiai į biblioteką, — nurodė ji. — Merginos ten 
blizgina lentynas. Mudvi su Kerole būsime „Niko ir Noros“ numeryje. 

— Klausau, ponia, — uždusęs Ovenas vilko dėžę, už jo — Rai- 


deris ir Beketas taip pat tempė nešulius. 

— Krūvos sumautų knygų, — sumurmėjo Raideris, motinai li- 
kus tolumoje. 

— Krūvos sumautų lentynų, kurias reikės užpildyti, — pako- 
mentavo Ovenas. 

Biblioteka atsidavė kvepalais ir valikliu. Prie židinio atbrailos 
ant taburetės stovėjo Eiverė ir blizgino viršutines knygų spintos len- 
tynas. 

Visa tai sukūriau aš su broliais, gėrėdamasis pagalvojo Ovenas 
ir prisiminė, kiek reikėjo išlieti prakaito — pjaustyti, šlifuoti, klijuoti, 
dažyti... Daugybė pastangų ir nepaprastas pasitenkinimas. 

Ir dar daugiau jo išvydus, kaip suspindi mediena po ją blizgi- 
nančiais skudurais. 

— Ponios, gražiai atrodote, — tarė Beketas ir pastatė savo nešu- 
lr. Apkabinęs Klerę, jis nosimi pasitrynė į jos kaklą. — Labutis. 

— Kieno tu vyras? — Klerė pasuko galvą ir nusijuokė. — O 
taip. Mano. 

— Kol nebaigsime — jokių meilių, — pagrūmojo Raideris, ei- 
damas prie durų. — Dar laukia kalnai nešulių. 

— „D A R“ stovi dvi dėžės, — priminė Hopė ir pasilenkusi 
ėmė blizginti dureles po lentynomis. — Ant jų užrašyta „Bibliotekos 
lentynos“. 

— Savo dalį baigiau, — Eiverė nušoko nuo taburetės. — Ir aš 
atnešiu vieną jų. Padėsi man? — kreipėsi ji į Oveną. 

— Aišku. 

Jiedviem pasiekus kambarį, Eiverė pastebėjo, kad dėžių krūva 
sumažėjo ir atrodė taip, tarsi jas kas sistemingai būtų perstumdęs. 

— Čia gi tavo darbas. Negi surūšiavai likusias dėžes? 

— Taip lengviau surasti daiktus. 

— Gal norėtum sutvarkyti ir mano butą? Tada pagaliau rasčiau 
tą violetinį šalikėlį, kurį praėjus; mėnesį įsigijau dovanų krautuvėlėje. 

— Būtų lengviau jį rasti, jei išsipakuotum daiktus. 


— Daugumą jau išpakavau. 

Ovenas patylėjo. 

— Biblioteka — ana ten. 

Jis priėjo prie dėžių krūvos, sukrautos šalia vonios kambario. 

— Ką veiksi, kai darbai svečių namuose pagaliau bus baigti? — 
pasmalsavo Eiverė. 

— Klausi, ką dar veiksiu, be kepyklos pastato, Beko namo sta- 
tybų, nuomojamų pastatų priežiūros ir Linos Barni virtuvės rekons- 
trukcijos? 

— Lina Barni rekonstruoja virtuvę? Nežinojau. 

— Tu nieko nežinai. 

— Nemažai žinau. Prie picos ir spagečių žmonės labai mėgsta 
paplepėti. — Eiverė mirktelėjo ir jau siekė dėžės, ant kurios neabejo- 
tinai Hopės ranka buvo aiškiai užrašyta: „Bibliotekos lentynos.“ 

— Per sunki. Čiupk šią. 

— K4 ketinate daryti su tomis patalpomis po laikinu Hopės 
butu? 

— Ką nors sugalvosim. Negalime visko imtis iš karto. 

— Kartais aš vienu metu žengiu kelis žingsnius. 

— Ir suklumpi. 

Ovenas pakėlė dėžę ir keliu pastūmė duris. 

— Bet taip greičiau viską padarai. 

— Nepadarai, jeigu suklumpi. 

Abiem išėjus, vyras uždarė duris. 

— Aš išlaikau pusiausvyrą. Ten — puikios patalpos, — pridūrė 
Eiverė, kai Ovenas tokiu pat būdu pastūmė ir uždarė verandos duris. 

— Prioritetai teikiami kepyklai ir Beko namui, o tas pastatas 
niekur nepabėgs. 

Eiverė norėjo ginčytis. Kam pagrindinėje miestelio gatvėje lai- 
kyti tuščias patalpas, jeigu jose galima ką nors įrengti? Bet tada jos 
dėmesį patraukė iš „Niko ir Noros“ numerio sklindantis Džastinos 


balsas. Geriau jau imsiuosi šio darbo, nusprendė ji. 

Bibliotekoje Eiverė su Hope ir Klere pasidalijo dėžes ir ant 
lentynų ėmė dėlioti knygas bei suvenyrus — romanus, klasiką, de- 
tektyvus, istorines knygas apie apylinkes, Oveno tėčiui priklausiusią 
butelių kolekciją, automobilio modeliuką ir jos tėčio pagamintas ge- 
ležines žvakides. 

— Maniau, daiktų bus per daug, bet jų netgi trūksta, — paste- 
bėjo Hopė. 

— Šio to galėsiu atnešti iš knygyno ir visada ką nors rasime 
dovanų parduotuvėje, — nuramino Klerė. 

— Ant viršutinės lentynos reiktų pastatyti tą padėklą su viskio 
grafinu ir taurėmis, — parodė Hopė. — Bet dar keletas smulkių nie- 
kučių mums visai praverstų. Turime puikių knygų. Šauniai padirbėjai, 
Klere. 

— Man ir pačiai tai buvo smagi užduotis. 

— Žinote, ką reikėtų padaryti? — kalbėdama Eiverė pasirėmė 
į sieną. — Sukviesti visą komandą ir nusifotografuoti prie priekinės 
verandos. Nuotrauką su užrašu „Svečių namų personalas“ įrėmintu- 
me ir čia pakabintume. 

— Puiki mintis. — Hopė apsidarė. — O kai suneš baldus ir pa- 
puošime meno dirbiniais... Priešais langą turėtų stovėti staliukas, ant 
kurio — nešiojamasis kompiuteris svečiams ir didelė svečių knyga 
odiniais viršeliais. Ten — fantastiška odinė sofa, kėdės ir šviestuvai. 

— Pakviesiu Džastiną su Kerole, — pasiūlė Klerė, — ir paklau- 
sim, ką jos apie tai galvoja. 

Bet jai vos pasisukus durų link, apačioje pasigirdo karo šūkiai. 

— Atrodo, apsireiškė mano berniukai. Sakiau Alvai Raidenur, 
kad ateisiu jų pasiimti ir nusivesiu picos, bet, regis, ji pati nusprendė 
man juos atvesti. 

Laiptų apačioje garsai ėmė panašėti į buivolų bandos trypimą. 
Hopė su Eivere irgi išėjo iš kambario pasižiūrėti, kaip trys Klerės 


vaikai laksto po koridorių. 

— Mama, ponia Raidenur sakė, kad ji su vyru irgi nori picos. 
Mes atėjome pažiūrėti viešbučio, — vyriausias Haris įpuolė Klerei į 
glėbį, o tada ėmė bėgioti aplink. 

— Ramiau, ramiau, — Klerė sučiupo jo ranką, kita apsivijo Lia- 
mą, o Merfis apkabino jos kojas. Paspaudusi Hariui ranką, ji sugriebė 
į glėbį mažylį Mertį. 

— Labas, — pasisveikino Merfis ir pabučiavo mamytę. — Mes 
padarėme namų darbus, pavalgėme, pažaidėme „Bendomino“ ir pa- 
šėrėme Jodą su Benu. Ponia Raidenur sakė, kad už gerą elgesį kiekvie- 
nas nusipelnėme po du dolerius pažaisti „Mega Touch“. 

— Malonu girdėti. 

— Norime apžiūrėt viešbutį. — Liamas pakreipė galvą. — Po- 
nia Raidenur su vyru irgi nori. Mamyte, ar galime apžiūrėti? 

— Jeigu nebėgiosite ir nieko neliesite, — perspėjo Klerė ir pa- 
taršė tamsaus aukso spalvos Liamo plaukus. 

— Ar man pasivaideno, kad išgirdau atidundant kariuomenę? 

— Senele! — vaikai iškart puolė prie Džastinos. Moteris pritū- 
pė, apglėbė juos visus ir nusišypsojo Klerei. 

— Aš — senelė. Tai pats šauniausias dalykas. — Kiekvieną vai- 
ką ji pabučiavo į skruostą. 

— Senele, ar galim apžiūrėti tavo viešbutį? — Merfis nutaisė 
mieliausią rudų akių žvilgsnį ir angeliškiausią šypseną. — Prašau? 
Mes nieko neliesime. 

— Žinoma, galit. 

— Gal pradėkime nuo viršaus? — Beketas nusileido laiptais ir 
suėmė Klerės ranką. — Raideris pirmame aukšte aprodo Raidenu- 
rams valgomąjį. Po kelių minučių jie prie mūsų prisidės. 

— Senele, ar eisi kartu? — Haris patraukė Džastiną už ran- 
kos. — Norim, kad eitum su mumis. 

— Niekas pasaulyje manęs nesulaikytų. 

— Beketas sakė, kai viską užbaigs, mes galėsime čia pernakvo- 


ti. — Liamas pagriebė kitą Džastinos ranką, o Merfis ištiesė ranku- 

tes į Beketą. — Ir galėsim miegoti kurioj nors iš tų didelių lovų. Ar 
tu irgi mMiegosi? 

— Toks mūsų planas — pirmą naktį mes visi čia nakvosime. 

Jiems artėjant iki ketvirto aukšto, Eiverė pasilenkė prie Oveno. 

— Argi tai ne pats gražiausias vaizdas? Klerė su berniukais, 
Klerė su Beketu, Klerė su Beketu ir berniukais, tavo mama su jais vi- 
sais... — Eiverė sušniurkštė ir pridėjo ranką prie širdies. — Tai mane 
jaudina. 

— Gerai, nes nukreipia įtūžį nuo manęs ir Rai. Juokauju, — 
pasakė jis, kai Eiverė primerkė ašarotas akis. — Dėl tų vaikų mama 
kraustosi iš proto. 

— Laimingi vaikučiai — dabar jie turi tris seneles. 

— Mano tėtis irgi būtų juos mylėjęs. 

— Žinau. — Eiverė palietė Oveno nugarą. — Jis visada puikiai 
elgėsi su vaikais. Prisimenu pas jus rengtas iškylas, per kurias tavo 
tėtis kartu su mumis bėgiodavo aplink namą. Buvau pametusi dėl jo 
galvą. Kiekvieną kartą, kai apsilankydavo pas mano tėtį, jis prieidavo 
prie manęs ir klausdavo: „Labas, raudonplauke, tai kaip gyveni?“ — 
atsiduso Eiverė. — Atrodo, šįvakar aš sentimentali. Eime, pamatysi, 
ką nuveikėme bibliotekoje. 

— Mano tėčiui tu buvai kaip tikra dukra. 

— O, Ovenai... 

— Tikrai. Tavo tėtis jam buvo kaip brolis, tad tu irgi kaip sava. 
Jis visada man liepdavo tave saugoti. 

— Negali būti... 

— Gali. — Prieš pat įžengiant į biblioteką, Ovenas švelniai 
truktelėjo dygią Eiverės vario spalvos plaukų uodegėlę. — Oho, kaip 
greitai ir puikiai apsisukote. 

— Nes dėžės buvo susistemintos, — nusijuokė Eiverė. — Mąs- 
tėme apie sienų papuošimą. Prie priekinės verandos pasiūliau paka- 
binti visos svečių namų komandos bendrą nuotrauką. Ją galėtume 


įrėminti ir čia pakabinti. Dabar tai — dalis šio pastato istorijos. 

— Tu teisi. Reikės sukviesti visą komandą. 

— Aš galėsiu fotografuoti, ypač jei Raideris leis pasinaudoti 
savo fotoaparatu. Pranešk, kada visi galės susirinkti, ir aš atlėksiu. 
Kur Hopė? — pasiteiravo Eiverė. 

— Su Kerole nuėjo į „Niko ir Noros“ numerį. Tikriausiai baigia 
tvarkytis. 

— Jeigu jos niekas neprivers, ji niekada nebaigs. Gal nueitum 
ją priversti? — Eiverė kumštelėjo Oveną. — Pasakyk, kad su Kerole 
ateitų į „Vestą“ papietauti. Judu su Raideriu tikriausiai irgi jau pasi- 
rengę išgerti alaus ir užkąsti. 

— Aš tikrai pasirengęs. 

— Tuomet nueik ir paragink Hopę. Ji tavęs paklausys. O aš ge- 
riau jau bėgsiu į restoraną ir pranešiu savo komandai, kad ateis daug 
žmonių. Pažiūrėsiu, ar man pavyks jums rezervuoti galinę patalpą. 

— Mums. Tau juk irgi reikia pavalgyti. 

Nustebusi Eiverė pakreipė galvą. 

— Tai rūpiniesi manimi? 

— Aš — paklusnus sūnus. 

— Tik tada, kai tau patogu. Gerai, pasimatysime restorane. 

Jiedu išsiskyrė, bet praeidama pro „Elizabetos ir Darsio“ numerį 
Eiverė išgirdo balsus. Pagalvojusi, kad čia užsuko Klerė su vaikais, 
moteris plačiai atidarė duris. 

Tuščiame kambaryje prie atvirų balkono durų stovėjo Merfis ir 
kalbėjosi su... niekuo. 

— Merfi? 

— Labas. 

— Labas, mažiuk. Lauke šalta. Negalima atidaryti balkono 
durų. 

— Aš jų nedariau. Aš nieko neliečiau. Jai patinka išeiti ten ir 
žiūrėti į gatvę. 

Eiverė atsargiai priėjo prie durų, pažiūrėjo į balkoną ir susigūžė 


nuo šalčio. 

— Kam patinka išeiti? 

— Panelei. Ji sako, kad galiu vadint ją Lize kaip Beketas. 

— Ak... — Eiverei per nugarą nubėgo šaltukas, niekaip nesusi- 
jęs su atviromis balkono durimis. — Tai bent... O kur ji dabar? 

— Štai čia, prie balkono turėklo, — parodė vaikas. — Ji sakė, 
kad ten neičiau, nes mamytė jaudinsis. 

— Ji teisi. 

— Ji laukia, — paaiškino Merfis. 

— Tikrai? Ko? 

— Bilio. Ar jau eisim valgyti picos? 

— Aa... Taip, netrukus, — tarė Eiverė ir atšoko, pamačiusi at- 
siveriančias kambario duris. Tada nusijuokė, atpažinusi į ją įsistebei- 
lijusį Oveną. — Mes tik... Merf, girdėjau, apačioje yra tavo mamytė 
su Beku. Eik pas juos, gerai? Ir pažadėk man, kad nuo jų nesitrauksi. 

— Gerai. Aš tik norėjau susitikti su Lize. Jai patinka su kuo 
nors kalbėtis. Iki! 

— (O šventas šūde... — išlemeno Eiverė, vaikui nukūrus že- 
myn. — Išgirdau žmonių balsus ir užėjau, o čia buvo tik Merfis ir 
atviros durys. Bet jis pasakė, kad prie balkono turėklų stovi panelė 
Lizė. Vaikas ją mato ir su ja kalbasi. Ovenai, aš tikrai girdėjau ne 
vieną balsą, o BALSUS. Ir... 

— Nusiramink ir įkvėpk. 

Ovenas įėjo vidun ir uždarė balkono duris. 

— Bet Lizė balkone. Gal reikėtų palaukti ir uždaryti duris tik 
tada, kai ji įeis vidun? 

— Manau, ji kaip nors sugebės įeiti. 

— O gal jau įėjo? — Išplėstomis akimis Eiverė atsirėmė į du- 
ris. — Tai buvo taip... kieta! Merfis Brusteris, dvasių užkalbėtojas. Jis 
sakė, kad Lizė laukė kažkokio žmogaus, vardu Bilis. Noriu likti šiame 
kambaryje. Gal man pavyks užmegzti kontaktą su vaiduokliais? Ti- 
kiuosi, tai ne ateiviai. Oho... 


Ovenas uždėjo rankas Eiverei ant pečių. Ji sunkiai alsavo. 

— Dar kartą įkvėpk. 

— Jaučiuosi gerai. Tai tikrai jaudinantis ir truputį bauginantis 
potyris, bet gerąja prasme... O tu kodėl toks ramus? 

— Nes tu jaudiniesi už mus abu. Lizė laukė Bilio? 

— Taip sakė Merfis — jis buvo tikras. Tikriausiai Bilis yra Lizės 
vyras ar mylimasis. 

— Paprastai vyrai ir būna mylimieji. 

— Žinai, ką turiu omeny. Ir ji čia jo laukė visus tuos metus. Tie- 
siog laukė savojo Bilio. Kaip romantiška... 

— Man tai atrodo tragiška. 

— Ne... Na taip, tragiška, bet ir romantiška. Amžina meilė, ne- 
pavaldi laikui, nes tikrovėje tokia beveik neįmanoma, ar ne? 

— Neišmanau tokių dalykų. 

Ovenas norėjo baigti apie tai kalbėtis, bet Eiverė vis dar sunkiai 
alsavo. 

— Čia ją laiko galinga meilės jėga. Kaip magiška. Tai — visų 
svarbiausia. Tai... 

Už Eiverės pokštelėjo durys ir mergina krito tiesiai Ovenui į 
glėbį. Jis ją sučiupo, kad nenugriūtų. Atmetusi galvą, Eiverė pažiūrėjo 
tiesiai jam į akis. 

— ... aukščiau visko, — tepasakė ji. 

Ovenas nepratarė nė žodžio. Jiedu susiglaudę stovėjo prie atvirų 
durų, o tuo metu ore nuvilnijo juoko ir greitų žingsnių iš kambario į 
koridorių virpesiai. 

Po galais, kas tai? — pagalvojo Ovenas. 

Tada jis palinko prie Eiverės burnos, o jos pirštai paniro į jo 
plaukus. 

Aistringa ir ryški, apstulbintas bučinio pagalvojo Ovenas apie 
Eiverę. Aistringo, ryškaus, kupino ugnies ir energijos Eiverės bučinio. 

Viskas vyko siautulingai, atėmė kvapą, jo viduje sukėlė aštrų, spau- 
džiantį troškimą, o po oda — karščio bangą. Jis viską užmiršo, jautė tik 


Eiverės skonį ir judesį, jos burnos poreikius, citrinų ir magnolijų kvapą. 

Eiverė išlaikė pusiausvyrą ant pirštų galiukų ir jos kūnu plau- 
kiant jaudulio bei nuostabos jūrai, stipriai jį suspaudė. Ji leido tai 
šėlstančiai, audringai bangai nublokšti ją nežinomybės link, akimir- 
kai sustingdė. 

Ovenas pirmas atsitokėjo ir įsispoksojo į Eiverę tarsi pažadintas 
iš transo. 

— Kas čia buvo? Kas čia buvo? 

— Nežinau, — atsakė Eiverė, bet nebuvo tikra, ar jai tai aps- 
kritai rūpi — tik ne tada, kai Oveno rankos vėl ją apsivijo. Ji norėjo 
susigrąžinti tą stebuklingą akimirką ir vėl palinko prie jo lūpų, bet 
kažkas pabeldė į duris. 

— Ovenai? Eivere? — pašaukė Beketas. — Kas ten vyksta? At- 
rakink tas sumautas duris! 

— Palauk! — šūktelėjo Ovenas ir švelniai paleido Eiverę. — 
Palauk, — paliepė jis Eiverei. 

Sulaikęs kvapą vyras priėjo prie durų ir šios lengvai atsidarė. 

— Po galais, kas čia vyksta? — įlėkęs sušnopavo Beketas, tada jo 
žvilgsnis nuslydo į praviras balkono duris. — O... 

— Nieko baisaus. Aš jas uždarysiu. 

— Merfis sakė, kad judu su Eivere čia, — Beketas pažiūrėjo per 
brolio petį, norėdamas įsitikinti, ar netoliese nėra vaikų. — Viskas 
gerai? 

— Taip, viskas kuo puikiausiai. Mes... ketinome eiti valgyti pi- 
cos, — atsakė Eiverė. 

— Tiesa. Pasirūpink, kad durys būtų uždarytos. 

— Supratau. 

Eiverė tyliai uždarė balkono duris ir užšovė skląstį. 

— Tai gerai. Pasimatysime „Vestoje“. 

Beketas dar kartą juos nužvelgė ir išėjo. 

Spoksodamas į Eiverę, Ovenas liko stovėti, kur stovėjęs — vieną 


ranką uždėjęs ant pravirų durų rankenos. 

— Turbūt tai buvo keista, — pratarė Eiverė. — O kas buvo 
keista? 

— Nežinau. 

— Tikriausiai tos kalbos apie romanus ir meilę... Kažkuriuo 
momentu visa tai susidėjo ir prasiveržė. 

— Taip, tikriausiai. 

Eiverė giliai atsikvėpė ir priėjo prie Oveno. 

— Nenoriu, kad mūsų santykiai būtų keisti. 

— Gerai, — trumpai tarstelėjo Ovenas. 

— Turbūt mums reikia eiti iš šio kambario. 

— Gerai. 

— Einu į restoraną padėti Deivui. 

— Gerai. 

Eiverė kumštelėjo Ovenui į krūtinę. 

— Ar tai viskas, ką sugebi pasakyti? Gerai, gerai, gerai? 

— Dabar tai atrodo saugiausia. 

— Saugiausia, po galais. — Eiverė vėl giliai atsiduso. — Mūsų 
santykiai nebus keisti, o tu daugiau nekartok to gerai. 

Moteris išėjo pro duris ir ėmė leistis laiptais. 

— Gerai, — vėl sušnibždėjo Ovenas. 

Uždaręs duris vyras ore pajuto lyg suvirpėjus; moters juoką. 

— Taip, puikus pokštas, — sumurmėjo jis, susikišo rankas į ki- 


šenes ir nuskubėjo laiptais žemyn. 

altis sučiupo žiemą ir sugniaužęs savo lediniame glėbyje at- 
ėmė kvapą. Po atšiauriu mėlynu dangumi kiekvienas oro įkvėpimas 
skausmingai surakindavo gerklę. Ovenui su Beketu ir Raideriu išžy- 
giavus iš laiptinės, kiemo grindinio klojėjai tirtėjo nuo spiginančio 
šalčio. 

— Nenoriu girdėti apie jokius pokyčius, gražinimus ir visokius 
„O jeigu...“ — sumurmėjo Raideris. 

— Apsižvalgykime čia, — Beketas nuvedė juos į „Džeinės ir 
Ročesterio“ numerį. 

— Vis dar velniškai daug dėžių. 

Atrodo, mama pripirko tiek lempučių, kad užtektų apšviesti pu- 
sei miestelio. 

Raideris susigrūdo rankas į kišenes. 

— Grįždami galėtume kiek įmanoma daugiau nunešti daiktų į 
„Niko ir Noros“ numerį, — Ovenas gestu parodė į apartamentus. — 
Kokios bėdos, Bekai? 

— Nežinau, ar jų yra, bet, atrodo, šiuo metu svečių namuose tai 
vienintelis laisvas plotas, be to, vakar vakare mus aplankė vaiduoklis, 
o tu buvai nusiplovęs su Eivere, iki kol judu pričiupau. Po galais, kas 


ten atsitiko su Elizabeta? 

— Dėl Dievo meilės... — Raideris nusitraukė kepurę ir persi- 
braukė ranka tankius rudus plaukus. — Atsivedei mus čia pasikalbėti 
apie vaiduoklius? 

— Merfis buvo tame kambaryje, — priminė jam Beketas. — 
Vienas, kur uždarytos durys į koridorių ir praviros į balkoną. Jam ką 
tik sukako šešeri, nors Klerė daugiau nesibaido Lizės. Kad ir kaip ji 
sugebėjo užrašyti tuos žodžius ant veidrodžio, tikriausiai Frimontui 
įsilaužus pas Klerę, be Lizės perspėjimo nebūtume suspėję laiku. Vis- 
gi Merfis — tik mažas berniukas. 

— Gerai. Dėl to tu teisus. Bet visas šis vaiduokliškas reikalas 
tikrai erzina. 

Raideris vėl užsimaukšlino kepurę. 

— Tave kartais net parko suoliukai erzina. 

— Tai priklauso, ar aš noriu sėdėti, ar ne. 

Beketas papurtė galvą. 

— Iš Merfio mes beveik viską sužinojome. Šis vaikas niekada nie- 
ko neslepia. Taigi jis nusprendė aplankyti Lizę ir užlipo į tą kambarį. 
Papasakojo jai apie mokyklą, šuniukus. Lizė klausinėjo jo apie šeimą. 

— Taigi, Merfis Smerfis draugiškai pasišnekėjo su vaiduo- 
kliu, — nusišaipė Raideris. — Jam reiktų vesti savo TV šou „Mer- 
fis — vaiduoklių šeimininkas“. 

— Labai juokinga, — atkirto Beketas. — Lizė išėjo į balkoną, 
bet prisakė Merfiui neiti paskui, nes Klerei tai nepatiktų, ji jaudin- 
tųsi. Dar ji pasakė norinti ten pastovėti, nes laukia Bilio. Kai svečių 
namai jau suremontuoti, pilni šviesų ir žmonių, pagalvojo, kad Bilis 
ją lengviau ras. 

— Koks Bilis? — pasiteiravo Raideris. 

— Būtent — koks Bilis? To Merfis nesuprato. 

— Kodėl spoksai ; mane? — suniurnėjo Ovenas. — Aš ten ne- 
dalyvavau. Kai įėjau, ten jau buvo Eiverė ir laikė Merf;. Mes nusiun- 


tėme vaiką apačion, kad Klerė nesijaudintų. 

— Taip, ir jis papasakojo apie Lizę bei judu su Eivere tame 
kambaryje. O aš negalėjau atidaryti durų — jos nė nepajudėjo. 

— Na, Lizė pokštavo... — Ovenas norėjo kuo nerūpestingiau 
truktelėti pečiais, bet nepavyko. — Ne pirmas kartas. 

— Ir ne paskutinis, — sumurmėjo Raideris. 

— Ne, ne pirmas ir ne paskutinis, — sutiko Beketas. — Ta- 
čiau kai atidarei duris, atrodei lyg gavęs buku daiktu per veidą. Noriu 
žinoti, kas nutiko per tą laiką, kai nusiuntei Merfhį žemyn ir man 
atidarei duris. 

— Nieko ypatinga. 

— Nesąmonė, — suprunkštė Raideris. — Tu nesugebi meluoti. 
Jei jau taip nieko ypatinga nenutiko, tai kodėl toks susirūpinęs bu- 
vai „Vestoje“? Tupėjai kaip višta ant sutrūkusių kiaušinių, tada kažką 
sumurmėjai apie dokumentus ir nusiplovei, — nusiviepęs Raideris 
linktelėjo Beketui. — Tame kambaryje tikrai nutiko kažkas neįprasto. 

— Klok, Ovenai, — rėžė Beketas. 

— Gerai jau, gerai. Eiverė man pasakojo, ką matė Merfis. Ji la- 
bai susijaudino ir ėmė fantazuoti apie mirusią merginą, kuri virto 
šmėkla ir laukia savo mylimojo Bilio... Čia kaip koks serialo scenari- 
jus: romantika, meilė, trunkanti ilgiau už gyvenimą, ir visa kita. Juk 
žinai, kaip Eiverė moka užsivesti. 

— Nelabai. Niekada nekalbėjau su Eivere apie romantišką mei- 
lę, trunkančią ilgiau už gyvenimą, o tu? — Raideris truktelėjo pečiais 
ir žvilgtelėjo į Beketą. 

— Kiek pamenu, irgi ne. Kita vertus, Ovenas buvo jos pirmasis 
vaikinas. 

— Baik, — susigėdęs pyktelėjo Ovenas. — Jai buvo penkeri ar 
šešeri — tiek, kiek dabar Merfiui. 

— Eiverė žadėjo už tavęs tekėti, — prunkštelėjo Beketas. — Ir 
tikino, kad judu turėsite tris šunis, dvi kates ir penkis vaikus. O gal 
tris vaikus ir penkis šunis? 


— Tu jai padovanojai žiedą, brol, — priminė Raideris. 

Pričiuptas Ovenas prisivertė nusišypsoti. 

— Cha, žiedelį su kramtomosios gumos rutuliukais, kai žaidė- 
me vestuves. Dėl Dievo meilės, juk aš irgi buvau vaikas. 

— Pabučiavai ją tiesiai į lūpas, — prisiminė Beketas. 

— Tiesiog taip nutiko! Pakvipo magnolijomis, tavo energingoji 
šmėkla atvėrė balkono duris, o Eiverė siekė jas uždaryti ir atšokusi 
įpuolė man į glėbį. Toliau prisimenu, kaip ji mane apsikabino ir... 

Beketas pakėlė antakius ir pakreipė galvą, atidžiai tyrinėdamas 
Oveno veidą. 

— Kalbėjau apie tą bučinį, kai Eiverei buvo penkeri. 

== 0.1 

— Bet nieko tokio, toliau pasakok apie dabartį, — pagyvėjo 
Raideris. — Tai laižeisi su raudonplauke? 

— Tiesiog taip nutiko, — pakartojo Ovenas. — Durys svieste 
nusviedė ją ant manęs. 

— Gerai, kiekvieną kartą, kai tik kokia moteris suklups, aš pul- 
siu ją bučiuoti. 

— Papūsk man į uodegą, — atkirto Ovenas. 

— Sprendžiant iš to, kaip atrodei atrakinęs duris, turėjo būti 
velniškai geras atsitiktinis lūpų kontaktas. 

— Aš neatrakinau durų, nes jos nebuvo užrakintos. Ji tai pada- 
rė, — patikslino Ovenas. 

— Raudonplaukė? 

— Ne, ne Eiverė, o Elizabeta. Tada ji nusikvatojo. 

— Eiverė? 

— Ne! — Kone raudamasis plaukus, Ovenas ėmė sukti ratus 
apie dėžių krūvas. — Elizabeta. Kai Eiverė supyko ir išėjo, išgirdau 
Elizabetos juoką. 

— Eiverė supyko, nes ją pabučiavai? — nesuprato Beketas. 

— Ne. Galbūt. Po velnių, iš kur man žinoti, kas supykdo mote- 


ris? Ir niekas nežino, nes tai gali būti bet kas. Tai neatskleista paslap- 

tis. O kai kitą dieną viskas stoja į vietas, jas vėl kas nors suerzina. Joks 
vyras negali to suprasti. 

— Jis teisus, — sutiko Raideris. — Taigi, grįžkime prie įvy- 
kio. — Raideris ištraukė nykščius iš kišenių. — Ar Eiverė atsakė į 
bučinį? Vyrai tai pajaučia, drauguži. 

— Taip, ji atsakė. 

— Refleksiškai ar aistringai? — pasitikslino brolis. 

— Antras variantas, — sumurmėjo Ovenas. — Tai tikrai nebu- 
vo tik šiaip draugiškas bučinys. 

— Su liežuviu? 

— Vajėzau, Rai... 

— Tu ne vienintelis, kuris vertina detales, — mirktelėjo Raide- 
ris Beketui. — Tikrai bučiavotės su liežuviais. 

— Juk pasakiau, kad bučiavomės aistringai, ar ne? Tada Bekas 
pabeldė į duris ir viskas atrodė siurrealistiška. Eiverė nenorėjo, kad 
mūsų santykiai būtų keisti. Tai aš pasakiau: „Gerai.“ Ji pasakė einanti 
padėti Deivui, o aš vėl pakartojau: „Gerai“. 

— Tu tikras kvailys, — apgailestaudamas Raideris papurtė gal- 
vą. — O juk iš mūsų trijų turėtum būti protingiausias. Tu — pro- 
tingiausias, Beketas — draugiškiausias, o aš — gražiausias. Bet esi 
kvailys. Biče, tu viską sumovei. 

— Kodėl aš kvailys? 

Beketas pakėlė ranką. 

— Supratau. Bučiuoji moterį, kuri, pasak tavęs, aistringai atsako 
tuo pačiu. Kai atgauni sveiką protą, o ji mėgina išgauti, ką reiškia tas 
tavo „gerai“, tu ir toliau jį kartoji? Tu tikrai kvailys. 

— Eiverė nenorėjo, kad mūsų santykiai būtų keisti. Stengiausi, 
kad taip nebūtų. 

— Pamėklė užblokavo įėjimą ir stumtelėjo tavo buvusią mer- 
giną, su kuria susipynei liežuviais? Tai tikrai suknistai keista, — nu- 
sprendė Raideris. 


— Eiverė nėra mano buvusi mergina. Tada jai buvo tik penkeri! 

Raideris draugiškai uždėjo ranką Ovenui ant peties. 

— Moterys niekada neužmiršta. Jeigu nenori, kad būtų dar 
keisčiau nei yra dabar, pasikalbėk su Eivere. Vargšas kvailelis. 

— Eiverė buvo teisi, — pamąstė Beketas. — Lizė išties roman- 
tikė. Pirmasis mudviejų su Klere artimas kontaktas įvyko irgi šiame 
pastate. Tik vėliau supratau, kad tai buvo Lizės manevras — na, bent 
jau iš dalies. 

— Tuomet pasikalbėk su Lize, — sumurmėjo Ovenas. — Pasa- 
kyk, kad ji pasitrauktų. 

— Tikriausiai pabučiavus raudonplaukę žuvo dalis tavo smege- 
nų ląstelių, — nusprendė Raideris. — Jei žaidi tinkamai, gali nuro- 
dyti moteriai, ką daryti, ir galbūt bent pusę ji įvykdys. Bet tai gyva 
moteris, o mirusi? Manau, galimybės — arti nulio. 

— Šūdas... 

— Geriau išsiaiškink su Eivere, — patarė Beketas. — Ir kuo 
greičiau, tuo geriau. 

— Šūdas... 

— Taigi, ponios, kadangi jau iš širdies pasikalbėjome, neškim 
subines prie darbo, — atverdamas duris paskelbė Raideris. — Priva- 
lome baigti svečių namus. 

Ovenas negalėjo išvengti Eiverės, bet ne todėl, kad būtų troškęs. 
To nebuvo įmanoma padaryti dėl vidaus apdailos darbų, baldų gabe- 
nimo, valymo, valgymo pertraukėlių. Įprastomis dienomis jis regėda- 
vo Eiverę maždaug kartą per savaitę. Prasidėjus viešbučio remontui, 
mergina juose apsilankydavo kone kasdien, o dabar, visiems darbams 
artėjant prie pabaigos, jų keliai susikirsdavo net kelis kartus per dieną. 

Kadangi Ovenas nebuvo kvailys, tai pasistengė, kad nė vienas 
tų susitikimų neįvyktų nuošalioje vietoje, puikiai tinkančioje asme- 


niškam pokalbiui. Nors šiuo metu apskritai buvo vargiai įmanoma 

svečių namuose surasti vietelę, kurioje nezuitų žmonės ar kas dešimt 
minučių nesutrukdytų pašnekesio. 

Taigi Ovenas pasirinko antrą geriausią išeitį: nusprendė elgtis 
taip, tarsi nieko nebūtų nutikę. Jis trumpai šnekteldavo su Eivere, pa- 
davinėjo jai dėžes, užsisakinėjo maistą iš jos restorano — viską darė 
kaip ir anksčiau. O kadangi Eiverė elgėsi taip pat, Ovenas nusprendė, 
kad problema išspręsta. 

Ketindamas atlikti paskutinį nuobodų dienos darbą, kurį tikė- 
josi būsiant paskutinį ir šią savaitę, Ovenas nusinešė dėžę su elektros 
lemputėmis į „Niko ir Noros“ numerį, nusprendęs visuose įrengtuose 
kambariuose sumontuoti šviestuvus ir įsukti reikiamas lemputes. 

Vyras akimirką susvyravo, kambaryje išvydęs ant modernaus 
toršero stiklinius lašelius kabinančią Eiverę. 

Mergina pakėlė galvą. 

— Reikia sunerti, — tarstelėjo ji. 

— Neblogai atrodo. 

— Kabinu kaip man patinka. Man taip gražiau, nei parodyta 
schemoje. Džastina irgi taip darė. 

— Ir man patinka, — neprieštaravo Ovenas ir pastebėjo, kad 
prie dvigulės lovos stovinčio toršero burbuliukai jau sunerti. 

— Šįvakar aš — Lempų Mergaitė, — šyptelėjo Eiverė. 

Ovenas norėjo pajuokauti, kad šįvakar jis — Lempučių Berniu- 
kas, bet pagalvojo, kad geriau nereikia. Po galais, tikrai būtų keista. 

— O aš — lempučių įsukėjas, tad tebūnie šviesa. — Ovenas 
ištraukė lemputę iš dėžės. — Klausyk, Eivere... 

— Žiūrėkit! — tebevilkėdama paltą ir apsimuturiavusi šaliku į 
kambarį įpuolė Hopė. — Argi ji ne nuostabi? 

Rankose ji laikė ar7 deco stiliaus vyro su moterimi statulėlę. 

— Labai! Čia — Nikas ir Nora Čarlzai, — gėrėdamasi Eiverė 
paėmė statulėlę. 

— Man ją pasiūlė tie puikūs „Basts“ pardavėjai. 


— O, tuomet ji man dar labiau patinka. 

— Ji tiesiog ideali. — Hopė brinktelėjo šalia Oveno pastatyto 
šildytuvo. — Koks gražus tas šviestuvas ant grindų! Kerinčiai žavin- 
gas, stilingas ir šiek tiek tviskantis. Eivere, kai čia baigsi, gal užeitum 
į „D X R numerį? Sprendžiame, kurioje vietoje pakabinti Džastinos 
įrėmintus tuos mielus vąšeliu nertus darbelius. Ovenai, tavo senelė 
buvo tikra menininkė. 

— Jei ji būtų turėjusi pakankamai siūlų, būtų nunėrusi visą 
Tadžmahalą. 

— Nė neabejoju. Išrinkome du plotelius tiems darbeliams eks- 
ponuoti, bet negalime apsispręsti. Eivere, gal ateitum išsakyti savo 
nuomonę? 

— Palauk, leisk pakabinti paskutinį lašelį. Ačiū Dievui. — Ei- 
verė žengtelėjo atgal ir linktelėjo. — Puiku. 

— Tuomet eime. Po to, kai apsispręsime, kurioje vietoje kabinti, 
šįvakar jau bus viskas. 

— Gerai, nes man dar reikės pasirūpinti kai kuriais reikalais. 

— Kai pasirūpinsi, ateik į mano butą, — pakvietė Hopė. — 
Klerės tėvai šįvakar pasiėmė vaikus, o Beketas vakarieniauja su klien- 
tu. Galėsime išgerti vyno, o aš ką nors iškepsiu. 

— Mielai. Ateisiu po poros minučių. 

Hopei išėjus, Eiverė pasilenkė surinkti nuo grindų tuščių pa- 
kuočių. 

— Uždegti jie dar gražesni, — tarė ji Ovenui apžiūrinėjant 
šviestuvus. 

— Taip... Taigi, Eivere... Ar mums viskas gerai? 

Po nejaukios tylos moteris žybtelėjo akimis. 

— Ir vėl tas žodis... 

— Baik, Eivere. 

Vis dar pritūpusi, ji atkakliai žvelgė iš po išlenktų antakių. 

— Man gerai, o tau? 


— Taip, tiesiog... 

— Atrodo, mums abiem gerai. Nesijaudink, Ovenai, tai nebuvo 
mano pirmasis bučinys. 

— Ne, bet... 

— Ir ne pirmasis su tavim. 

Vyras perkėlė dėžę su lemputėmis ant kito kelio. 

— Tai buvo... 

— Taigi, jokių problemų. 

— Jokių, — sutiko Ovenas, nors jautė, kad viskas visai ne taip. — 
Aš išnešiu tuos likučius. Vis tiek šiandien dar daug ką teks išmesti. 

— Puiku, — neprieštaravo Eiverė. — Tiesa, kai turėsi laiko, gal 
galėtum pakabinti tą žvaigždės formos veidrodį? Hopė ant sienos 
pažymėjo tikslią vietą. 

— Aišku. 

— Tai jei nepasimatysime — gero tau savaitgalio. 

— Ir tau. 


Ovenas metė piktą žvilgsnį į kartotinę dėžę, veidrodį ir tuščią 


tarpdurį. 
— Velnias... — sumurmėjo jis ir nuėjo pasiimti gręžtuvo. 
NSA 
— Ar mums viskas gerai? — Eiverė pasiūbavo taurę. — Kvai- 
lys... 


Hopės svetainėje ant sofos susirangiusi Klerė nusišypsojo 
draugei. 

— Jis tiesiog nežino, kaip paliesti šią temą. 

Nė neketindama palikti Oveno ramybėje, Eiverė pyktelėjo. 

— Tačiau paliesti mane tą vakarą jam nekilo sunkumų. 

— Kai mudu su Beketu pirmą kartą per plauką nepasibučiavo- 
me,jis irgi buvo nerangus ir elgėsi kiek kvailokai. Gal tai — Montgo- 
merių bruožas? 


— Bet po to, kai pasibučiavote, jis toks jau nebuvo. 

— Tiesa, — nusišypsojo Klerė. — Tikra tiesa. Visgi turint ome- 
ny jūsų praeitį... 

— Praeitį šmaeitį... 

— Kokią praeitį? — pasmalsavo Hopė, iš savo mažos virtuvėlės 
atnešusi padėklą su vaisiais ir sūriu. — Neturėjau progos išklausy- 
ti visų detalių. Vaiduokliški bakstelėjimai, karštas bučinys, nevykęs 
Oveno elgesys po to... 

— Tai ir yra esmė. 

— Praeitis? Ar yra dar kas nors daugiau nei pažintis visą amži- 
nybę? Prieš užmegzdama santykius su Beketu, Klerė jį irgi daugybę 
metų pažinojo. 

— Aš buvau ištekėjusi už Klinto, — priminė Klerė. — Mudu 
iškart tapome pora, todėl su Beku neturėjau jokių santykių kaip tik 
Įprasta draugystė. 

— O tai tarp Eiverės su Ovenu buvo šis tas daugiau? — pasitei- 
ravo Hopė. — Negi kažką praleidau? 

— Jie buvo susižadėję, — šyptelėjusi Klerė susidaužė taurėmis 
su Eivere. 

— Ką? — išsprogo šokoladinės Hopės akys. — Kada? Kodėl 
nieko apie tai nežinojau? Tai juk tikra sensacija! 

— Vaikystėje. Tada man buvo penkeri ar šešeri. Mūsų tėvai arti- 
mai bendravo, tai ir mudu su Ovenu daug laiko praleisdavome kartu. 
Aš buvau jį įsimylėjusi. 

— Taigi, Eiverė Ovenui pasipiršo... Tiksliau, paskelbė, kad kai 
jiedu užaugs — susituoks. 

— Oo, kaip miela... 

Truputį sušvelnėjusi Eiverė patraukė pečiais. 

— Ovenui tikriausiai buvo labai gėda. Juk jam anuomet buvo 
kokie aštuoneri. Bet jis labai mielas ir kantrus, — prisiminė dar la- 
biau sušvelnėjusi Eiverė. — Dar kelerius metus buvau jį įsimylėjusi. 


— Kaip tokio amžiaus — tai ilgas laikas, — pastebėjo Hopė. 

— Ir norėjau, kad tai tęstųsi. Bet tada Ovenas pradėjo drau- 
gauti su dešimtmete kekšyte Kirbe Anderson, — švelnybės baigėsi ir 
Eiverės akys pasidarė aštrios kaip titnagas. — Ovenas Montgomeris 
sudaužė man širdį su ta vaikinus vagiančia mergše. 

— Kadangi Hopė nežino, paaiškinsiu, kad dabar Kirbė Ander- 
son gyvena Arlingtone, Virdžinijoje, yra ištekėjusi, augina du vaikus 
ir yra aplinkos apsaugos aktyvistė. 

— Taip, ji pakeitė gyvenimo būdą, — gūžtelėjo pečiais Eive- 
rė. — Bet kekšiškumas vis tiek nedingsta, paprasčiausiai gali tyliai 
snausti viduje. Na, bet po to įvykio iki pat paauglystės berniukais aš 
nesidomėjau. 

— Bet Ovenui atleidai? — mygė Hopė. 

— Žinoma. Nenorėjau parodyti, kad esu silpna. Be to, juk pir- 
masis vaikinas retai kada būna paskutinis, ar ne? — Numojusi ranka 
Eiverė atsipjovė gabaliuką sūrio ir krimstelėjo. — Y pač tada, jei jis — 
šiknius. 

— Nebūk Ovenui tokia griežta, — Klerė patapšnojo Eiverei 
ranką. — Jis tikriausiai sutrikęs ir neišmano, kaip dabar elgtis. Bet 
juk Žinai, kiek daug jam reiški. Kaip ir mums visoms. 

— Taip, taip... — atsiduso Eiverė. — Bet buvo toks puikus bu- 
činys... Ovenas daug išmoko nuo tada, kai buvo aštuonerių. Mes abu 
išmokome. Visai nieko prieš dar kartą su juo pasibučiuoti. 

— Tikrai? — nusistebėjo Hopė, ragaudama obuolio. 

— Aišku. Negi aš kvaila? Ovenas velniškai gerai bučiuojasi — 
dabar jau tai žinau. Be to, jis labai patrauklus. 

— Ar miegotum su juo? — pasmalsavo Hopė. 

— Hmm... — svarstydama Eiverė pasilenkė, čiupo pyragaitį ir 
žaliąją vynuogę. — Mudu abu suaugę ir šiuo metu neįsipareigoję. 
Galbūt... Taip, galbūt, jeigu viską atvirai išsiaiškintume. Ovenu gali- 
ma pasitikėti. Tai nepaprastai svarbus dalykas žinoti, kad esi su žmo- 
gumi, kuriuo gali pasitikėti. — Eiverė atsikando vynuogės ir šyptelė- 


jo. — Beje, jis tikrai patrauklus. 

— Girdėdama tai džiaugiuosi, kad nesu įsivėlusi į jokius santy- 
kius. 

Patenkinta Hopė įsitaisė kėdėje su vyno taure rankoje. 

— Bet tai ilgai netruks, — pakraipė galvą Eiverė. — Esi graži, 
protinga, įdomi ir žmogiška. 

— Dabar pasimatymai manęs nedomina, ir tai visai ne dėl Džo- 
natano kaltės. Geriau pagalvojus, apskritai viskas ne dėl to šūdžiaus. 
Dabar tik noriu visą dėmesį sutelkti į svečių namus, būti pati geriau- 
sia šeimininkė ir išlaikyti tą gražią vietą tobulą. Vyrai, pasimatymai, 
seksas? Dabar mano planuose to nėra. 

— Atsargiai, — perspėjo Klerė. — Tu planuoji, o Dievas juo- 
kiasi. 


— Bet aš pranokau planus. 


Ovenas prastai miegojo ir dėl to susinervino, nes iki šiol visada 
kuo ramiausiai pūsdavo į akį. Tai jis laikė tarsi įgūdžiu, panašiu į dai- 
lidės amatą ar gebėjimą mintyse sudėti didžiausius skaičius. 

Bet užuot po visos darbo dienos, alinančios treniruotės ir atpa- 
laiduojamosios karštos vonios kritęs miegoti, jis tik vartėsi nuo šono 
ant šono retkarčiais užsnūsdamas. Buvo sau pasižadėjęs savaitgalį ne- 
dirbti, bet kai išlipi iš lovos dar prieš saulėtekį, ką veikti visą likusią 
dieną? 

Namai sutvarkyti. Kadangi pastarosiomis savaitėmis dėl spau- 
dimo pabaigti darbus svečių namuose Ovenas čia daugiau nieko ne- 
veikdavo, tik miegodavo, tai dabar netgi jis nerado nieko, ką būtų 
galima patvarkyti. 

Jiedu su Beketu suprojektavo šį; namą, stovintį netoli jų mamos, 
Raiderio ir statomų Beketo namų. Jam patiko gyventi arti šeimos 


narių, tačiau vis tiek nuošaliai ir privačiai savo miškingame plote. 

Ši vieta puikiai tiko dalykiškam Oveno charakteriui: atvira vir- 
tuvė ir valgomasis, atstojantis jam didįjį kambarį, bei pramogoms 
skirta patalpa užsukantiems pažįstamiems, o kairėje — skalbykla ir 
pagalbinės patalpos, tarnaujančios kaip prieškambaris. Vyrui taip pa- 
tiko daugiaprograminis režimas, kad jis šį taikė net savo namams. 

Dėvėdamas tik laisvas Aanelines kelnes Ovenas sustojo prie at- 
rijaus durų, vedančių plataus akmenimis grįsto patijaus link. Sklidiną 
puodelį kavos jis buvo įsipylęs iš blizgančio ir įmantraus kavos apa- 
rato, kurį pasidovanojo pastarojo gimtadienio proga. Vadino jį Hilda, 
motyvuodamas tuo, kad visi blizgantys ir sudėtingi daiktai turi būti 
moteriškos giminės. 

Paprastai pirmasis gardžios, stiprios rytinės kavos puodelis Ove- 
ną visada pamalonindavo ir suteikdavo energijos prasidėjus dienai. 
Tačiau šią akimirką net jis nesugebėjo numalšinti Oveno irzlumo. 

Juk tai Eiverė elgiasi keistai, įtikinėjo jis save kaip ir begalę kartų 
neramią naktį. Ji aiškino nenorinti, kad viskas atrodytų keistai, bet 
pati elgiasi keistai. Bando mane priversti pasijusti kaltu, nors visai 
neprivalau taip jaustis, nusprendė Ovenas. 

Viskas taip kvaila, kad tiesiog būtina pamiršti. Tikrai nesinori 
dar vienos bemiegės nakties. 

Ovenas pagalvojo apie pusryčius, tačiau visai neturėjo ūpo ką 
nors gaminti — ir ne todėl, kad nebūtų to mėgęs. Iš tiesų jam labai 
patiko gaminti savaitgalio pusryčius, ypač kiaušinienę su kumpiu, po 
to prisėsti prie bufeto ir pažaisti „iPad“. Tačiau dabar Ovenas neno- 
rėjo net į rankas paimti „iPad“, o tai buvo tikrai blogas ženklas. 

Geriau padirbėsiu, nusprendė vyras. Pasikrapštysiu dirbtuvėse 
prie židinio atbrailos Beketo miegamajam. Gal net pavyks jį baigti, o 
Beketui beliks įdėti kaštoną. 

Nėra jokios prasmės visą dieną blaškytis namuose, jeigu negali 
mėgautis laisvadieniu. Be to, mama kaip paprastai turbūt jau atsi- 


kėlusi, pagalvojo Ovenas, sukdamas prie pagrindinių laiptų, kuriuos 

įrengė su broliais. Ji man sutaisys pusryčius ir galbūt sugebėsiu subti- 
liai ką nors iš jos išgauti apie Eiverę. 

Ovenas neketino pasakoti mamai visų detalių, nes tai būtų... na, 
gerai — keista. Bet jis žinojo, kad Džastina Montgomeri geriau už 
kitus geba perprasti žmones. 

Vyras nupėdino į miegamąjį, įjungė balintos kavos spalvos sie- 
noje įtaisytą dujinį židinį ir nusinešė kavą į vonią. Nusiprausęs po 
dušu ir nusiskutęs, jis apsivilko darbinius drabužius ir užsimovė ap- 
sauginius batus, paklojo lovą, palygino paklodę ir baltą antklodę, su- 
krovė vieną ant kitos rudas pagalves. Tada iš telefono ištraukė krovi- 
klio laidą, telefoną prisikabino prie diržo, nuo padėklo ant virtuvinės 
spintelės pasičiupo kišeninį peilį, palaidų monetų ir piniginę, o iš 
stalčiaus išsitraukė naują bandaną. 

Vyras akimirką pastovėjo kažkodėl šypsodamasis. Pernelyg tylu, 
nusprendė. Šis namas ir vietovė buvo tiksliai tokie, kokie jam patiko, o 
darbas čia vyko našiai ir teikė pasitenkinimą. Tačiau buvo pernelyg tylu. 

Pribrendo laikas rimtai pagalvoti apie šunį, — susimąstė vyras. Gal 
labradoro mišrūną kaip mamos ar ištikimą kiemsargį kaip Raiderio? 

Ovenas jau seniai buvo pasižadėjęs įsigyti šunį, bet svečių namų 
poreikiai ir įtemptas darbo grafikas šios idėjos neleido įgyvendinti. 

Verčiau palaukti pavasario, nes dresuoti šuniuką paprasčiau lau- 
ke, kai šilta, svarstė kopdamas laiptais Ovenas. O gal paimti kokį 
suaugus; šunį iš prieglaudos? Jei taip bent perpus pasisektų kaip Rai- 
deriui su Kvaileliu... 

Iš spintos vyras išsitraukė paltą, užsimovė slidinėjimo kepuraitę, 
pirštines ir iš indo prie durų išsitraukė raktus. 

Vyrui šuo būtinas, nusprendė Ovenas. Mano gyvenime kaip tik 
to ir trūksta — gero šuns. Papusryčiavęs su mama galbūt užsuksiu į 
gyvūnų prieglaudą, o paskui paplušėsiu dirbtuvėje. 

Patenkintas Ovenas linktelėjo ir įsėdo į savo pikapą. Tai atrodė 
kaip planas — o geri planai jam visada patiko. 


Ovenas išsuko iš kiemo, pravažiavo pro nedidelę daržinę, kurio- 

je statydavo džipą bei sniego valytuvą ir nuvairavo į pagrindinį plen- 
tą. Tada pasuko į keliuką, vedantį nuokalnės link prie mamos namo. 

Jos šunys bėgiojo prie įvažiavimo. Kusas spindinčiomis iš 
džiaugsmo akimis nasruose laikė vieną iš daugybės apkramtytų ka- 
muoliukų, o Finčas bandė jį pargriauti. Netrukus abu broliai ėmė 
raitytis ir ridentis ant Žemės. 

Taip, su šypsena pagalvojo Ovenas, man būtinai reikia šuns. 

Vyras akimirką sutriko šalia mamos automobilio išvydęs Vilio B. 
pikapą. 

Netgi Eiverės tėčiui toks vizitas kiek per ankstyvas, pagalvojo 
Ovenas. 

Kita vertus, Ovenas žinojo, kad Vilis B. dažnai čia užsuka, o 
kadangi dabar jis — vienas iš mamos dovanų parduotuvėje ekspo- 
nuojamų menininkų, tai tikriausiai lankosi pas ją dar dažniau ir rodo 
savo darbus. 

Labai pasisekė, pastatęs automobilį, nusprendė Ovenas. Dabar 
galėsiu subtiliai išgauti informacijos apie Eiverę ne tik iš mamos, bet 
ir iš jos tėčio. 

Vyras sustojo ir pakėlė nuo žemės kamuoliuką, kurį Kusas mal- 
daujančiomis akimis numetė prie jo kojų. Užsimojęs Ovenas sviedė 
kaip įmanoma toliau, kad šunys turėtų ką veikti, ir nuskubėjo prie 
užpakalinių durų. 

Dar daugiau nei trijų metrų atstumu jis girdėjo muziką. Tipiš- 
kas mamos elgesys, pakraipė galvą Ovenas. Mama niekada neprie- 
kaištavo sūnums dėl pernelyg garsiai leidžiamos muzikos, nes pati tą 
patį darė. 

Ovenas stumtelėjo praviras duris ir pajuto kavos bei kumpio 
kvapą. Atėjau pačiu laiku, šyptelėjęs pagalvojo vyras, bet staiga jo 
akys iššoko ant kaktos. 

Kumpis spirgėjo keptuvėje, o prie jos stovėjo mama. 

Taip pat ir augalotasis Vilis B., dėvintis tik baltus šeimyninius 
apatinius, rankas uždėjęs ant jo mamos užpakalio, o burną prispaudęs 


prie jos burnos. 

0 negalėjo pasakyti, ar išleido kažkokį garsą, kuris nu- 
stelbė muziką ir nutraukė tą iš klumpių verčiant apsikabinimą. Gal 
jis riktelėjo? Vyras tikėjosi, kad bent jau ne taip, kaip tai nuaidėjo jo 
galvoje. 

Tačiau jo mama prasegtu chalatu, dėvinti tik trumpas raudonas 
pižamines kelnes ir plonus (per plonus!) baltus marškinėlius su petne- 
šėlėmis, iš karto atšoko. Jos akys sutiko Oveno žvilgsnį ir sumirksėjo. 
Tada ji nusijuokė. 

Ji juokėsi. 

Vilis B. bent jau turėjo gėdos ir nuraudo, jo skruostai buvo tokie 
pat raudoni, kaip suvelti plaukai bei pakirpta barzdelė. 

— Ką... — iki pat širdies gelmių šokiruotas Ovenas stengėsi 
atgauti kvapą. — Ką... Tu... Ką? 

— Gaminu mums pusryčius, — nerūpestingai tarė Džastina su 
ta pačia lūpų kampučiuose žaidžiančia šypsena. — Turbūt reikės dar 
įmušti kiaušinių. 

— Tu... Bet... Kas? Mama... 

— Pasistenk suregzti rišlų sakinį, Ovenai. Išgerk kavos, — pa- 


siūlė mama ir siekė puodelio. 

— Aš... Gal geriau jau... — vis dar išraudęs Vilis B. sušlepsėjo 
savo milžiniška koja. — Eisiu apsimauti kelnes. 

— Taip! — Ovenas pajuto plojantis rankomis, kurių neįstengė 
suvaldyti. — Kelnes. Taip. Prašau, Dieve. 

Kažką murmėdamas Vilis B. nušlepsėjo kaip meška į savo urvą. 

— Mama... 

— Aš taip vadinuosi, — vėl nusišypsojo Džastina. — Prisėsk, 
mielasis. Išgerk kavos. 

— Kas?.. 

Džastina žnyplėmis išėmė pakepintą kumpį. 

— Dabar pabaik sakinį. Aš tau padėsiu. Ką?.. 

— Ką... — Ovenas pamėgino nuryti gerklėje įstrigusį skaudų 
kamuolį, bet nelabai pavyko. — Ką tu čia darai? Su juo. Nuoga? 

Džastina pakėlė antakius ir pažiūrėjo žemyn į save. 

— Aš ne nuoga. 

— Beveik. 

Akivaizdžiai stengdamasi nesišypsoti Džastina susisupo chalatą 
ir susirišo diržu. 

— Dabar geriau? 

— Taip. Ne. Nežinau. Mano galva... Ar ji nesprogo? — Ovenas 
susiėmė rankomis už galvos. 

Visiškai nesutrikusi Džastina iš didelio šaldytuvo ištraukė kiau- 
šinių ir pieno. 

— Ketinau kepti plaktą kiaušinienę, bet tokiomis aplinkybėmis 
geriau valgykime prancūzišką skrebutį. Juk tu juos labai mėgsti. Dar 
nepusryčiavai, ar ne? 

— Ne. Mama, nesuprantu. 

— Vaikeli, kurios dalies tu nesupranti? 

— Bet kurios. Visų. 

— Gerai, leisk, aš tau paaiškinsiu. Suaugęs Žmogus dažnai nori 
turėti kitą artimą Žmogų. Geriausia tokį, kuriam jis irgi labai patinka 


ir jį gerbia. Svarbią to artumo dalį sudaro seksas, o tai reiškia, kad... 


75 


— Mama... Baik. 

Oveno kaklą užliejo karštis, bet jis nebuvo tikras, kuri emocija 
tai sukėlė. 

— Taigi šią vietą supranti. Mudu su Viliu B. vienas kitam patin- 
kame, gerbiame vienas kitą ir kartais užsiimame seksu. 

— Ne, ne, ne, prašau, tik neminėk Vilio B. ir sekso viename 
sakinyje! 

— Tuomet nieko negalėsiu tau paaiškinti. Valgyk, — paliepė 
Džastina ir padavė sūnui kumpio gabaliuką. 

— Bet... 

Ovenas griebė kumpį. Jis neįstengė atsikratyti tos jo smegenis 
apgaubusios miglos, kad galėtų kalbėti nuosekliai. 

— Labai labai mylėjau tavo tėvą, — tęsė Džastina. — Pamilau 
jį iškart, kai tik pirmąkart išvydau. Tada man buvo aštuoniolika ir tai 
įvyko pačią pirmąją mano darbo dieną „Vilsono rangovų“ firmoje. Jis 
stovėjo ant kopėčių su įplyšusiais džinsais, dideliais batais, įrankių 
diržu ir be marškinių. Ir... O Dieve mano... — Džastina padėjo ranką 
ant širdies. — Likusią dienos dalį daugiau nieko nemačiau. Tomas 
Montgomeris. Mano Tomis... 

Moteris pasiėmė dubenį ir ėmė plakti šakute kiaušinius su pienu. 

— Kai jis mane užkalbino, net nesugebėjau apsimesti drovia. 
Nuo to pasimatymo daugiau nesusitikinėjau su jokiu kitu vyru. Nie- 
ko kito netroškau. Nieko kito nemylėjau — tik tavo tėtį. 

— Žinau, mama. 

— Mūsų gyvenimas buvo puikus. Tomis buvo labai protingas, 
stiprus, linksmas, geras Žmogus ir puikus tėvas. Kartu sukūrėme vers- 
lą, kurio taip troškome, taip pat ir šiuos namus bei šeimą. Visur yra 
Tomis. Visi trys turite jo būdo bruožų ir išvaizdos. Tu paveldėjai jo 
burną, Beketas — akis, Raideris — rankas ir dar daugiau. Aš tai labai 


branginu. 


— Atleisk... Atleisk. Neverk. 

Stebėdamas ir klausydamasis mamos, Ovenas pajuto, kad širdis 
apsivertė. 

— Tai ne liūdesio, o dėkingumo ašaros, — paaiškino Džastina, 
tada įdėjo vanilės, įbėrė cukraus ir gerokai cinamono. — Mudu drau- 
ge gyvenome nuostabų, įdomų bei užimtą gyvenimą, bet jis mirė. 
Niekada tau nepasakojau, kaip pykau, kad jis mirė ant mano rankų. 
Pykau savaites, mėnesius... Net nežinau, kaip ilgai. Jis neturėjo mirti. 
Mudu privalėjome būti kartu amžinai, tačiau jis išėjo. Ovenai, jis iš- 
ėjo ir aš ilgėsiuosi jo, kol gyva būsiu. 

— Ir aš. 

Moteris per bufetą ištiesė ranką ir uždėjo ją Ovenui ant rankos, 
tada pasisuko ir paėmė kepalą duonos. 

— Vilis B. mylėjo Tomį. Jie buvo artimi kaip broliai. 

— Žinau. Žinau, mama. 

— Tomiui mirus, mums reikėjo vienas kito. Mudviem reikėjo 
žmogaus, kuris mylėjo Tom, kad galėtų pasakoti istorijas apie jį. Ko- 
kio nors žmogaus, į kurį galėtum atsiremti, išsiverkti, kartu pasijuok- 
ti. Būtent tai mes ir darėme ilgą laiką. Tada prieš keletą metų mudu... 
Na, sakykime, aš vis dažniau ėmiau ruošti jam pusryčius. 

— Prieš keletą metų? — nustėro Ovenas. 

— Gal reikėjo tau anksčiau pasakyti, — truktelėjo pečiais Džas- 
tina, mirkydama duoną piene su kiaušiniais. — Bet abejojau, ar noriu 
kalbėti apie savo lytinį gyvenimą su savo suaugusiais sūnumis. Be to, 
Vilis B. — labai drovus. 

— Ar tu... jį myli? 

— Myliu, žinoma, myliu. Jau daug metų mylėjau jį, kaip ir To- 
mis. Juk žinai, koks jis geras žmogus ir geras tėvas — juk turėjo iš- 
auginti Eiverę vienas, kai toji moteris juodu paliko. Jis visiems pade- 
da. Meilė?.. — Džastina įdėjo pamirkytą duoną į keptuvę ir pradėjo 
čirškinti. — Ovenai, kai randame laiko, mudu mėgaujamės vienas 


kitu. Abu turime savo namus, savo gyvenimus ir savas šeimas. Mes 

laimingi dėl to, kaip yra dabar, ir to visiems pakanka. Ar galiu jam 
pasakyti, kad nusileistų ir kartu papusryčiautų? 

— Žinoma. Gal man geriau eiti? 

— Sėdėk savo vietoje. Prigaminau tiek, kad užtektų visai ar- 
mijai. — Džastina išėjo iš virtuvės, įsisprendė rankomis į klubus ir 
sušuko: — Vili B., jei jau apsimovei kelnes, leiskis čia pusryčiauti! 

Grįžusi ji apvertė dar vieną kepamos duonos riekelių partiją, 
išdėliojo į lėkštes kumpį, prancūziškus skrebučius ir pastūmė per bu- 
fetą. 

Atkrypavus Viliui B., Džastina į keptuvę vėl dėjo naujas riekeles. 

— Sėsk ir valgyk, — įsakė ji. — Neleisk ataušti. 

— Labai gardžiai atrodo, Džastina, — sumurmėjo vyras ir pri- 
sėdo šalia Oveno. 

Akies kampeliu Džastina davė Ovenui ženklą. 

— Hm, na... Kaip sekasi, Vili B.? 

— Ai, žinai... 

— Aha, — neturėdamas kur dingti, Ovenas išvertė sirupą ant 
skrebučio. 

— Aa... Svečių namai atrodo tikrai gražiai, — bandė tęsti Vilis 
B.— Jie puikiai atrodo miestelio aikštėje. Tavo tėtis būtų pamalonin- 
tas ir jumis didžiuotųsi. 

— Tikrai, — atsiduso Ovenas. — Moterys ten išdėliojo kai ku- 
riuos tavo darbus. Jie puikiai dera prie interjero. 

— Argi ne šaunu? 

Vyrams nerangiai bandant bendrauti, prie viryklės Džastina vėl 
apvertė duonos riekeles ir nusišypsojo. 

Ovenas aprimo. Vis dar nelabai įsivaizdavo, kaip vertinti šią si- 
tuaciją, tačiau per pusryčius su mama ir Viliu B. pamažu ėmė su ja 
taikytis. Pasisotinęs, jis su dantyse kamuoliuką įsikandusiu amžinai 
viltingu Kusu ir jo broliu nuspūdino į dirbtuvę, įsijungė šviesas, radiją 


ir padidino šilumą. 

Po pusvalandžio nemokšiško čiupinėjimosi Ovenas pasidavė. Jo 
smegenys tiesiog atsisakė susikaupti ir jis negalėjo rizikuoti, kad ne- 
sugadintų brangių medžiagų. 

Vyras užsuko šilumą, išjungė radiją ir šviesas. Šunys ištikimai 
sekiojo paskui. Kad pamalonintų Kusą, Ovenas tolumon nusviedė 
kamuoliuką ir įšoko į savo pikapą. 

Geriau jau imsiuosi dailidės darbų, nusprendė jis ir pasuko Be- 
keto namų link. Visgi galvoje dar liko pakankamai smegenų, kad 
sugebėčiau padėti įrengti papildomus vaikų kambarius prie Beketo 
namo. 

Privažiavęs Ovenas pastebėjo brolių automobilius ir negalėjo 
suprasti, ar jam palengvėjo, ar tik dar labiau susierzino. 

Ką aš jiems papasakosiu? Ar išvis ką nors pasakosiu? 

Žinoma, kad pasakosiu. Turiu tą padaryti, be to, sutrikęs ir keis- 
tas esu ne vien aš. 

Iš savo pikapo traukdamas įrankių diržą, per plaktukų ir pjūklų 
triukšmą Ovenas išgirdo plyšaujančią muziką. 

Ryškūs pokyčiai, pagalvojo vyras, nužvelgęs brolio namą. O juk 
statybos darbus įmanoma tik įterpti į įtemptą svečių namų darbų 
grafiką. Kai tokios permainos, visa laimė, kad nebaigtas priestatas 
su stogu. Langai atrodo neblogai, pro juos atsivers gražus vaizdas, 
nusprendė Ovenas. Terasa ir patijus turės palaukti iki pavasario, bet 
jei sugebės viską baigti iki balandžio, Beketas su savo naująja šeima 
galės įsikraustyti iškart po vestuvių. 

Ovenas praėjo pro būsimas virtuvės duris, paskubomis apžiūrėjo 
pirmą aukštą ir laikinais laiptais užkopė į trečiąjį. 

Velniškai didelė erdvė, pagalvojo vyras, bet juk penkių žmonių 
šeimynai tokios ir reikia. 

Plačiausiame pagrindiniame kambaryje puikavosi didžiulis Ži- 
dinys, kokio, anot berniukų, Klerė visada troško. Prie dviejų miega- 
mųjų — plati vonia. Dar viena vonia ir du miegamieji įrengti antra- 


me aukšte, prisiminė Ovenas. 

Jam pasukus garsų link, pasisveikinti pribėgo Kvailiukas. Atsisė- 
dęs jis pažvelgė į Oveną ir uodega ėmė daužyti į grindis. 

— Nieko neturiu. 

Ovenas paskėsčiojo tuščiomis rankomis ir paglostė Kvailiuką. 
Jis vengė ištarti „maistas“ ar „valgyti“, kad nesuteiktų šuniui apgau- 
lingų vilčių. Tada vyras pasuko į vieną iš miegamųjų, kuriame Beke- 
tas pjovė pjūklu, o Raideris darbavosi prie spintos karkaso. 

— Jokio skambučio, jokios žinutės, — pasakė Ovenas per ūžesį. 

Nusišypsojęs Beketas išsitiesė ir nusiėmė apsauginius akinius. 

— Raideris ką tik atėjo. Turėjau susiprotėti, kad ir tu būsi neto- 
liese. Ačiū. 

— Neatnešei spurgų? — paklausė Raideris, ir Kvailiukas suviz- 
gino uodegą. 

— Kaip matai. 

— Šįryt Klerė atidaro knygyną, paskui apie vidurdienį pasiims 
vaikus iš tėvų ir atveš ką nors užvalgyti. Vis tiek jie čia ateis mums 
padėti. 

— Užjaučiu tave, — sumykė Raideris. 

— Kai buvome jų amžiaus, tėtis mums irgi duodavo darbo, — 
Beketas truktelėjo pečiais. 

— Tada nežinojau, kas yra gailestis. O kalbant apie laiką, galėjai 
jo sutaupyti, jei nebūtum sumąstęs tiek daug miegamųjų. Kam jums 
reikia net penkių? Gal Klerė ketina miegoti atskirai? — nusišaipė 
Raideris. 

— Po miegamąjį — kiekvienam vaikui, — vardijo Ovenas. — 
Pagrindinis miegamasis, svečių miegamasis. 

— Tiesą sakant, reikės penkių miegamųjų. Mes ketiname susi- 
laukti dar vieno vaiko. 

Ovenas liovėsi vilkęsis paltą. 

— Klerė nėščia? 


— Dar ne. Pirma susituoksime, o tada išleisime garą. 

— Vaikų su garu nepasigaminsi, — pastebėjo Raideris ir nulei- 
do plaktuką. — Keturi vaikai? Nejuokauji? 

— Tiesiog dar vienas prie trijų. 

Ovenas papurtė galvą. 

— Kai reikalas liečia vaikus, skaičiai proporcingai didėja. Bet 
bala nematė. Jūs puikiai susitvarkote su trimis, tai susitvarkysite ir su 
keturiais. 

— Mama kraustosi iš proto dėl minties turėti dar vieną anū- 
ką, — Raideris ištraukė kelias rėminimo vinis. 

— Dabar apie mamą... Pamaniau, šiek tiek padirbėsiu dirbtuvė- 
je, todėl šįryt užsukau pas ją į namus. 

— Kad išprašytum pusryčių, — pastebėjo Raideris. 

— Tai buvo pagrindinė priežastis, — sutiko Ovenas. — Bet at- 
ėjęs sutikau ten ir Vilį B. 

— Dar vienas veltėdis, — užsidėjęs apsauginius akinius Beketas 
jau siekė pjūklo. 

— Palauk, dar nejunk to daikto, — sustabdė jį Ovenas. 

Kai išgirs naujieną, gali netyčia nusipjauti pirštą, apdairiai pa- 
galvojo jis. 

Nepatenkintas Beketas vėl nusitraukė akinius. 

— Problemos dėl mamos? 

— Ne. Na, nežinau... Bent jau jai tai — ne problema. 

— O kam? — ėmė mygti Raideris. 

— Po galais, leisk viską papasakoti. Nuėjau į virtuvę, kur mama 
gamino pusryčius, ten buvo ir Vilis B. Tik su apatiniais ir jie... na, 
patys suprantate. 

Dabar jau Raideris padėjo savo plaktuką į šoną. 

— Jie ką? Ką tiksliai jiedu darė? 

— Jie... — Ovenas rankomis nubrėžė apskritimą. — Vilio B. 
rankos buvo ant mamos užpakalio, o ji vilkėjo prasegtą chalatą, po 


kuriuo beveik nieko nebuvo. O apie tai tikrai nenoriu kalbėti. 

— Vilio B. rankos čiupinėjo mamą? — švelniai paklausė Raide- 
ris. — Gerai. Jis — didelis, bet senas. Galiu su tuo susitaikyti. 

— Pala. Nori pasakyti, mama su Viliu B. yra?.. 

Beketas ištiesė ranką ir stumtelėjo Raiderį į šoną. 

— Tą ir sakau. Ir jau keletą metų. 

— Užsikrušimas... — sumurmėjo Raideris. 

— Tik nesakyk to žodžio, kai jis pasakoja mums apie mamą ir 
Vilį B. Visai nenoriu susieti šio žodžio ir tų dviejų vardų. — Beketas 
žengė šalin, čiupo buteliuką ir gurkštelėjo kokakolos. — Visi nurim- 
kime, gerai? Tai sakai, mama ir Vilis B. bendrauja? 

— Kai Vilis B. nubėgo viršun apsimauti kelnių, mama pasakė, 
kad tai vyksta jau keletą pastarųjų metų. Jiedu draugai jau visą amži- 
nybę. Abu mylėjo tėtį. Juk žinai, kaip Vilis B. mylėjo tėį — tai tiesa. 

— Taip, taip... 

— Rai... — sumurmėjo Beketas. 

— Gerai, šūdas. Na, puiku, jie buvo artimi. Tai tiesa. Bet jeigu 
mama patenkinta, tai kodėl jiedu iki šiol slapstėsi? 

— Manau, tai subtilus reikalas. Mama nenorėjo prisipažinti, 
numanydama, kaip mus tai paveiks — o mano reakcija tą ir patvirti- 
no. Ji išsiliejo man, kaip jautėsi, kai mirė tėtis, ir verkė. 

— Šūdas... — Raideris pasitraukė ir įsispoksojo pro langą. 

— Ji su Viliu B. rūpinasi vienas kitu. Mes tai žinome. Kai tėtis 
mirė, jiedu atsiremdavo vienas į kitą. Tikriausiai po kurio laiko... 

— ...jiedu pradėjo remtis vienas ant kito nuogi. 

— Po velnių, Rai! — Beketas užsispaudė rankomis akis. — 
Liaukis, nes man jau kyla vaizdiniai. 

— Jei jie yra mano galvoje, tai gali būti ir tavojoje. Vis tiek no- 
rėčiau bent kartą trinktelėti Viliui B. Iš principo. 

— Mamai tai nepatiktų, — paprieštaravo Ovenas. — Be to, juk 
žinai Vilį B. — jei norėsi jam trinktelėti, jis tikrai leis tau tą padaryti. 


— Po galais, bet juk jis gali man trenkti atgal. Nieko gero... 

Reikia apie tai pagalvoti, — susičiaupęs Raideris paėmė plaktuką ir 
įkalė rėminimo vinį. 

— Manau, mums visiems reikia, — tarė Beketas, užsismaukė 
apsauginius akinius ir įjungė pjūklą. 

Linktelėjęs Ovenas susiveržė savo įrankių diržą. 

Geriau jau dirbti, nusprendė jis. Šią keistą dieną bus lengviau 
prastumti apgaubtam pjuvenų kvapo ir plaktuko pokšėjimo. 

Atvykus Klerei su vaikais ir maistu, jie jau buvo baigę apdailą 
trečiame aukšte ir pradėję pirmame. 

— Kaip greitai dirbate! — nusistebėjo Klerė, apžiūrėjusi patal- 
pą, kurioje bus įrengtas jos asmeninis kabinetas. 

— Turime sistemą. 

Berniukams trypiant ant grindų, Beketas per pečius apkabino 
Klerę. 

— Ir ji tikrai veikia. Jei sugebėsime, ir mes pagelbėsime. O kaip 
atlygį už darbus aš jums patieksiu jautienos troškinį — vyrišką patie- 
kalą vyriškiems vyrams. 

— Aš už, — sutiko Ovenas. 

— Gaila, negalėsiu valgyti, nes einu į pasimatymą, — Raideris 
atlaužė didelį itališko sumuštinio gabalą ir išmetė į viršų. Kvailiukas 
sučiupo aukštai skrendantį kąsnį kaip prityręs centro puolėjas. 

— Gal galėtum išmokyti Beną ir Jodą taip sugauti? — paprašė 
Liamas. — Dažniausiai jiems viskas atsitrenkia į snukį. 

— Kvailiukas jau gimė mokėdamas gaudyti maistą, bet galiu 
pabandyti ir juos išmokyti. 

— Tik ne namuose, — tarstelėjo išsiblaškiusi Klerė, įnikusi į 
brėžinius. 

Raideris nusišypsojo berniukui ir atlaužė nedidelį kąsnelį su- 
mMuštinio. 

— Pirmyn, pasipraktikuok su Kvailiuku. 

— KV reiškia Kvailiukas, — pareiškė Merfis. — Beje, mums 


negalima sakyt „užpakalis“. Tai — negražus žodis. 

— Pagal aplinkybes, ar ne? 
— Kokias? 


— Na... — Raideris išsitraukė iš savo įrankių diržo pieštuką ir 


ėmė piešti ant grindų. — Kas tai? 


— Asiliukas. Gerai nupiešei. 

— Na, tai kvailas asilas. 

— Mama, Raideris nupaišė kvailą asilą ant grindų! 

— Nupiešė, — pataisė Klerė ir atsidususi pažvelgė į Raiderį. 
— Aš mėgstu piešti. Ar galiu ir aš piešti ant grindų? 

— Imk, nykštuk, — Raideris padavė jam pieštuką. 


Laimingas Merfis atsisėdo ant grindų ir nupiešė dėžę su tri- 


kampiu viršuje. 


— Kai tėveliai susituoks, čia bus mūsų namai. 
Liamas priėjo prie Oveno. 

— Man dar reikia skanėstų Kvailiukui. 

Ovenas jam padavė sumuštinio kraštelį. 

— Tu būsi mūsų dėdė. 

— Kažką apie tai girdėjau. 

— Todėl turėsi pirkti mums kalėdines dovanas. 
— Turbūt. 

— Aš turiu sąrašą. 

— O tu — mano stiliaus vaikinas. Kur tas sąrašas? 
— Namuose ant šaldytuvo. Iki Kalėdų liko tik dešimt dienų, — 


priminė Liamas. 


— Tai man verčiau pasiskubinti. 


Liamas apsidairė kambaryje, kuriame Beketas mokė Harį įkalti 


vinį. 

— Ir aš noriu plaktuko. 

— Tuomet geriau jau padėk man pabaigti tvirtinti grindjuostes 
podėlyje. 


— Kas tas podėlis? 


— Patalpa, kurioje mama laikys maistą. 

— Tai šaldytuvas, — atsakė Liamas. 

— Ne viskas laikoma šaldytuve, vaike. Pavyzdžiui, sriubos skar- 
dinės. 

— Aš labiausiai mėgstu „Chicken čx Stars“. 

— O kas nemėgsta? Pirmyn, kibkime į darbą. 

Nepaisant nesibaigiančio klausimų srauto, Ovenui patiko dirbti 
su vaiku, rodyti jam, kaip reikia matuoti, pažymėti ir laikyti plaktuką. 
Ir tik po maždaug valandos, Liamui prisidėjus prie Merfio, kuris ant 
žemės žaidė su krūva superherojų figūrėlių, Ovenas suprato, kad tai 
buvo abipusė simpatija. 

Klerė taip pat nusipelnė pagyrų. Ji padavinėjo, stumdė daiktus, 
pati įkalė keletą vinių ir dar valdė vaikų būrį. 

Ovenas prisiminė savo mamą darant beveik tą patį, kai būdami 
maži, jie norėdavo prisidėti prie namo statybos darbų, nes tėtis nuo- 
lat ką nors meistraudavo. 

Baigus darbą Ovenas pasijuto pamalonintas, kai Liamas jo pa- 
prašė kartu pasivažinėti. Savo pikape jis prisegė vaiką diržu specia- 
lioje kėdutėje. 

— Kur tavo namas? — norėjo žinoti Liamas. 

— Ten važiuojant tiesiai, o einant pėsčiom — kitapus miško. 

— Galiu jį pamatyt? 

— Turbūt... Žinoma. 

Toli važiuoti nereikėjo. Ovenas pasuko ir netrukus atsidūrė prie 
savo namo. 

Šviesų girliandomis puoštą eglutę jis buvo pastatęs priešais prie- 
kinį langą, tad dabar ji mirgėjo gruodžio sutemose. 

— Mūsų namas didesnis, — nusprendė Liamas. 

— Aišku, juk jūsų daugiau. 

— Ar tu čia gyveni vienas? 

— Aha. 

— Kodėl? 


—- Nes... tai mano namas. 

— Bet tu juk neturi su kuo žaisti. 

Ovenas apie tai nebuvo pagalvojęs. 

— Šiaip ne, bet Raideris gyvena tik už posūkio, o kai baigsime 
Beketo namą, jūs irgi gyvensite visai netoliese. 

— Ar galėsiu ateiti į tavo namus pažaisti? 

— Žinoma, — sutiko Ovenas. Nors apie šitai irgi nebuvo pagal- 
vojęs, tačiau nusprendė, kad velniai nematė — bus smagu. 

— Gerai. 

Ovenas nuvairavo pikapą atgal ir įsuko į pagrindinį kelią. 

— Ketinu įsigyti šunį. 

—— Šunys yra gerai, — žinovo tonu ištarė Liamas. — Gali su jais 
žaisti, maitinti ir mokyti tupėti. Jie nubaido blogus žmones. Į mūsų 
namus buvo atėjęs blogas žmogus, bet tada šuniukai dar buvo per 
maži. 

Ovenas delsė ką nors atsakyti, nes nežinojo, iki kokių smulkme- 
nų vaikai žino apie įvykį su Semu Frimontu. 

— Jūsų šunys labai geri. 

— Dabar jie jau didesni, bet vis tiek dar šuniukai. Bet kai už- 
augs, jie mokės nuvaryt blogus žmones. Pas mus buvo atėjęs blogas 
žmogus ir išgąsdino mamytę. 

— Žinau. Bet jai nieko nenutiko, o tas blogas žmogus dabar 
kalėjime. 

— Nes Beketas atėjo ir jį sustabdė. Ir tu atėjai su Raideriu. 

— Tiesa. 

Jei Liamas nori apie tai kalbėti, vadinasi, tai jam kelia nerimą, 
suprato Ovenas. 

— Nesijaudink dėl to, Liamai. Mes jus saugosim. 

— Nes Beketas su mamyte ketina tuoktis. 

— Taip, ir dėl to. 

— Jei tas blogas žmogus bandys grįžti, o Beketo nebus namie, 
aš ir Haris su juo kovosime. Merfis paskambins devyni vienas vienas, 


o tada — Beketui. Mes jau praktikavomės. 

— Labai išmintinga. 

— Kai šuniukai užaugs, o jis bandys grįžti, tai jie sukandžios, — 
kalbėjo Liamas, žiūrėdamas į Oveną, — jo kvailą užpakalį. 

Nusijuokęs Ovenas lengvai plekštelėjo Liamui per galvutę. 

— Visiškai teisingai. 

Po vakarienės Klerei nutempus berniukus į vonią, Ovenas per- 
pasakojo pokalbį Beketui. 

— Sukandžios jo kvailą užpakalį. O tas berniūkštis moka įti- 
kinti. Po to įvykio nes kalbėjomės su vaikais. Papasakojom ne viską, 
bet nieko nemelavome. Visgi mokykloje jie girdėjo įvairiausių gandų. 
Tada Haris sušaukė brolius į pasitarimą ir visi atlėkė pas mane aiš- 
kintis. 

— Vyriškai pasikalbėjote? 

Beketas pažiūrėjo į laiptų pusę. 

— Gal tai ir politiškai nekorektiška ar nekorektiška apskritai, 
bet šiuo atveju taip reikėjo. Vaikai privalo žinoti, kad yra saugūs ir 
kad pasikliauju jų pagalba rūpinantis jų mama. 

— Mes darėme tą patį. 

— Taip, tiesa. Beje, važiuodamas namo kalbėjausi su Klere apie 
tą situaciją su mama ir Viliu B. Pakanka įjungti radiją tam tikru gar- 
su, kad girdėtume vienas kitą, ir galime visai padoriai kalbėtis, ne- 
sibaimindami, kad ką nors nugirs sėdintieji gale. Be to, kalbėjomės 
koduotai. 

— Ir ką Klerė pasakė? 

— O ko tikiesi? „Mama turi teisę gyventi visavertį gyvenimą. 
Ji — gyvybinga moteris, Vilis B. — geras vyras“ ir taip toliau. Na, 
Klerė teisi, bet vis tiek... 

— Juk ne jos mama ir Vilis B. buvo beveik nuogi virtuvėje. 

— Ačiū tau už dar vieną vaizdinį į mano kolekciją, — padėkojo 
Beketas. 

— Galime jais apsikeisti kaip beisbolo kortelėmis. 


Šitie žodžiai sukėlė griausmingą Beketo juoką. 

— Beje, kai papasakojau Klerei, ji neatrodė labai nustebusi. 

— Ką tuo nori pasakyti? — Ovenas nuleido savo alaus boka- 
lą. — Ji reagavo taip, lyg apie mamą su Viliu B. jau viską žino? 

— Taip arba iššniukštinėjo. Juk žinai moteris — vietoj ausų jos 
turi lokatorius. O kai kalba pasisuka apie meilės romanus, tuomet jų 
klausa išvis kaip šikšnosparnių. Kad ir kaip ten būtų, jau išsižiojau 
Klerės klausti, bet tada Haris susiginčijo su Merfiu ir turėjome nu- 
traukti suaugusiųjų pokalbį. 

Įtarimas skaudžiai perskrodė Oveno smegenis. 

— Jei Klerė apie tai žinojo, tada Eiverė... Po galais. 

— Gali būti, kad dėl tų lokatorių. 

— Eiverė — moteris. Ir ji turi lokatorius. Ji toks pat šikšnospar- 
nis, kaip ir likusios. Be to, tai juk jos tėvas dulkina mūsų motiną. 

— Nutilk, nutilk!.. — Beketas užsidengė ausis. 

— Jei ji žinojo, privalėjo man pasakyti, — ėmė karščiuotis Ove- 
nas, kai mintis įsišaknijo jo smegenyse ir pradėjo augti kaip žolė. — 
Aš būčiau jai pasakęs. 

— Visi tai žinome. Ir tikriausiai turėsime prie to priprasti. 

Ovenas jau žiojosi kažką sakyti, bet įbėgo išsimaudęs visas švy- 
tintis Haris su savo „Iksmenų“ pižama ir paskelbė „Nintendo Wii“ 
žaidimo turnyrą. 

Paviliotas Ovenas visą valandą stengėsi mėgautis žaidimu. Jam 
patiko vaikai, patiko „Wii“, tačiau vis tiek nepavyko atsikratyti min- 
ties apie Eiverę, nieko jam neprasitarusią apie susiklosčiusią padėtį. 

Jis bandė sugromuluoti šią žinią visą kelią iki pat namų, o susto- 
jęs dar sėdėjo pikape ir galvojo toliau. Tada apsisuko, nuvažiavo prie 
„Vestos“ ir įėjo pro galines duris. 

— Labas, Ovenai, — tarė Frenė, prie prekystalio pjaustydama 
didelę picos porciją. — Kuo galiu padėti? 

— Ar Eiverė kur nors netoliese? 

— Ką tik prasilenkėte. Ji išvežioja užsakymus. Šįvakar žmonės 


kur kas daugiau užsisako į namus, nei valgo čia. Aš jau uždarau resto- 

raną, tad kai Eiverė grįš, trauks tiesiai į savo butą viršuje. Jei kas nors 
svarbaus, galiu jai paskambinti. 

— Ne, nieko svarbaus. Susitiksiu su ja vėliau. Kaip tu jautiesi? 

— Jau pasveikau. Ar tikrai kitą mėnesį atidarysite svečių namus? 

— Taip, tikrai. 

— Paskleisiu šią Žinią visam pasauliui. 

— (Gerai, skleisk. Iki, Frene. 

Ovenas išėjo į lauką ir neilgai svarstęs užlipo laiptais. Eiverė juk 
turės kada nors grįžti. 

Ovenui dingtelėjo, kad galėtų palaukti jos bute, nes turi raktus. 
Galų gale juk aš — šio pastato savininkas pagalvojo jis, bet galiausiai 
nusprendė, kad taip būtų peržengtos ribos. 

Tada vyras tik atsisėdo prie buto durų ant grindų, išsitraukė te- 
lefoną ir ėmė stumti laiką, skaitydamas ir atsakinėdamas į elektroni- 
nius laiškus bei žinutes. 

Pažiūrėjęs, kiek valandų, Ovenas suirzo. 

— Po galais, kur jai reikia pristatyti? Į Portugaliją? 

Vyras pagalvojo, kad reikėjo paprašyti Frenės kavos ir bandė 
prasiblaškyti žaisdamas „Angry Birds“. 

Ketindamas minutėlę pailsėti, Ovenas užmerkė akis ir tuoj pat 
atsiliepė bemiegės nakties padariniai. Vyras užmigo čia pat ant grin- 


dų, rankose gniauždamas savo patikimąjį telefoną. 

ž AMP prekių maišus Eiverė pastūmė laiptinės duris ir 
Įėjusi pasidėjo nešulius. Iš įpročio sustojusi prie laiptų aikštelės, ji 
patikrino, ar užrakintos „Vestos“ galinės durys ir ėmė kopti į savo 
butą. O tada susiraukusi stabtelėjo, išvydusi prie jos durų susirangiusį 
Oveną su telefonu rankoje. 

— Kas čia dabar?.. — sumurmėjo moteris, o vyrui neatsiliepus 
suprato, kad tas miega kaip užmuštas. — Dėl Dievo meilės, — su- 
murmėjo Eiverė ir priėjusi arčiau lengvai paspyrė. 

— Oi! Kas? Po galais... 

— Po velnių, ką čia veiki? 

— Laukiau tavęs, — Ovenas pasitrynė šlaunį. — Po velnių, kur 
buvai? 

— Turėjau pristatyti daug užsakymų, paskui nuėjau į maisto 
prekių parduotuvę, ten susitikau draugę, todėl... — Eiverė nutilo ir 
nužvelgė Oveną. — O kodėl turėčiau tau aiškintis? Tai tu man paaiš- 
kink, kokio velnio miegi prie mano buto durų ant grindų? 

— Todėl, kad tavęs nebuvo namuose. Aš nemiegojau, tik... 
mąsčiau. — Ovenas atsistojo ir sumirksėjo. — Tavo plaukai per- 


mirkę. 

— Lauke šlapdriba. Gal pasitrauksi nuo durų? Nešuliai darosi 
vis sunkesni. 

Ovenas vėl sumirksėjo, tada pasilenkė ir paėmė krepšius. Eiverė 
atrakino duris ir įėjo pirma. 

Vyras perėjo svetainę, pasuko į virtuvę ir padėjo krepšius ant 
bufeto. Stebėdama jį, Eiverė nusivilko paltą ir nusirišo šaliką. 

— Kiek laiko gulėjai už durų? 

— O kiek dabar valandų? 

Moteris išlenkė antakius. 

— Dabar yra „po velnių, kas čia vyksta“ valandų. 

Eidama prie bufeto, Eiverė numetė ant kėdės paltą ir šaliką. 

— Aš irgi norėčiau tą Žinoti. 

— "Tai tu miegojai prie mano buto durų, — atrėžė Eiverė, iš 
krepšių traukdama produktus. Priešingai nei jos netvarkingoje sve- 
tainėje, virtuvės spintelėse ir šaldytuve viskas buvo smulkmeniškai 
išdėliota. 

— Aš nemiegojau. Gal ir prisnūdau minutėlę, bet nereikia nu- 
krypti nuo temos. 

— Kokios dar temos? 

— Pati Žinai. Žinojai, kas vyksta, ir man nepasakei. 

— Nesakau tau daugelio dalykų. — Eiverė primerkė akis, dė- 
liodama kiaušinius iš kartoninės dėžutės į šaldytuvo lentynėlę. — Ko 
konkrečiai? 

— Žinojai, kad tavo tėtis miega su mano mama. 

Kiaušinis iškrito Eiverei iš rankų ir tėškėsi į grindis lyg nedidelė 
bomba. 

— Kg?! 

— Gerai, nežinojai, — Ovenas susikišo rankas į kišenes. — Da- 
bar jau Žinai. 

— Pakartok, ką pasakei? 

— Mano mama, tavo tėtis... — Ovenas ištraukė rankas iš kiše- 


nių ir ore padarė apskritimą. 

— Eik tu sau... Tikrai? Negali būti, — prunkštelėjo Eiverė ir 
atsiplėšusi popierinio rankšluosčio, ėmė valyti ant grindų sudužus; 
kiaušinį. — Stovyklaudamas prie mano durų tikriausiai sapnavai la- 
bai įdomius sapnus. 

— Taip, tikrai... Ne... 

Papurčiusi galvą Eiverė atplėšė dar vieną popierinio rankšluos- 
čio skiautę ir nuvalė grindų plyteles. 

— Iš kur sužinojai? Keliaudamas į Bizaro planetą? 

— Iš savęs. Išvydau tai savomis akimis, — Ovenas pirštais paro- 
dė į akis. — Šįryt nuėjau į mamos namus ir ten juos užtikau. 

Eiverės apatinis žandikaulis nukaro ir ji lėtai išsitiesė. 

— Užtikai savo mamą su mano tėčiu /ovoje? 

— Ačiū Dievui, ne. Jie buvo virtuvėje. 

— Ajezau! — pašokusi šūktelėjo Eiverė. — Jiedu mylėjosi vir- 
tuvėje? 

— Ne, ne. Patylėk. — Išgasdintas Ovenas užsidengė rankomis 
akis. — Dabar jau Žinau, ką turėjo omeny Beketas, kalbėdamas apie 
vaizdinius galvoje. O Dieve... 

— Tu pasakoji visai be ryšio. 

Pradėk iš pradžių, įsakė sau Ovenas, nes Eiverė buvo teisi. 

— Užėjau į mamos namus ir užtikau juodu virtuvėje. Tavo tė- 
tis buvo su šeimyniniais apatiniais. Mano mama dėvėjo tą... trumpą 
daiktą. Ir jie buvo... rankomis, lūpomis, liežuviais... 

Eiverė akimirką spoksojo į Oveną, tada iškėlė pirštą. Pasisukusi 
atidarė spintelę, ištraukė „Glenfiddich“ škotiško viskio butelį ir dvi 
žemas taures. Netardama nė žodžio, abi pripylė, vieną padavė Ovenui 
ir giliai įkvėpė. 

— Gerai, o dabar — iš pradžių. Tai mūsų tėvai miega kartu? 

— Taip ir pasakiau. 

— Tu užtikai juos vos apsirengusius savo mamos virtuvėje ir 
grabinėjančius vienas kitą? 


— Būtent. 


92 


Ovenas išgėrė viskį. 

Eiverei prapliupus juoktis, Ovenas tai palaikė isterija, bet už- 
teko akimirką į ją pažvelgti ir pasidarė aišku, kad jai išties linksma. 

— Manai, tai juokinga? 

— Viena dalis tai tikrai. Tu juos užtikai... — Eiverė priglaudė 
ranką prie pilvo. — Oi, kaip būtų smagu tą akimirką matyti tavo 
veidą! Lažinuosi, jis buvo toks... — Moteris padarė miną, kurioje 
atsispindėjo pasibjaurėjimas ir šokas, o tada vėl prapliupo kvatoti. 

Ovenas nujautė, kad Eiverė pataikė kaip pirštu į akį. 

— O tu tai jau būtum kaip niekur nieko priėjusi ir paklaususi: 
„Labutis, gal paskrudintum kumpio ir man?“ — suniurzgėjo Ovenas. 

— O, tai ji gamino pusryčius? Kaip miela. 

— Miela? Manai, tai miela? 

— Taip, manau. O tu? 

— Nė nežinau, ką manyti. 

Linktelėjusi Eiverė toliau ėmėsi dėlioti produktus. 

— Leisk man tavęs kai ko paklausti. Manai, tavo mama privalo 
visą likusį gyvenimą būti vieniša? 

— Ji ne vieniša. 

— Ovenai... 

Eiverė pakreipė galvą ir ramiai pažiūrėjo. 

— Nežinau. Ne, ne. Tiesiog niekada negalvojau apie tai... apie 
ją... tokia prasme, — ėmė mekenti Ovenas. 

— O dabar, kai pagalvojai, kaip manai, ar ji turi teisę turėti ar- 
timą Žmogų? 

— Aš... Taip. Turbūt. 

— Tau kuo nors nepatinka mano tėtis? 

— Juk žinai, kad ne. Vilis B. pats geriausias. 

— Jis geriausias, — sutiko Eiverė. — Taigi tu nepatenkintas, 
kad tavo mama su geriausiu? 

— Aš... — Ovenas ėmė grabinėti aplink, norėdamas į ką nors 
pasiremti. — Jei ketini man pamokslauti, kad turiu būti protingas ir 


elgtis kaip suaugęs... 


225 


— Atleisk, bet šiuo atveju privalau. Mūsų tėvai jau daugybę metų 
yra geri draugai. Tad jie vienas kitam bus tinkami. — Nusišypsojusi 
moteris sulankstė parduotuvės krepšius. — Keletą kartų bandžiau su- 
vesti tėtį su moterimis, bet iš to nieko neišėjo. Man nepatiko, kad jis 
neturi artimo žmogaus. Mano motinos išėjimas jį labai paveikė. 

Jus abu, pagalvojo Ovenas. 

— Mama sakė, kad jiedu kartu jau... — Ovenas vėl nubrėžė ore 
apskritimą. — Keletą metų. 

— Keletą metų? — papurčiusi galvą Eiverė vėl pripildė tau- 
res. — Koks tu slapukas, Vili B.! Kas apie tai žinojo? Neturėjau nė 
menkiausio supratimo. Kaip galėjau būti tokia akla? 

— Niekas neįtarė. Maniau, tu žinojai, bet man nepasakei. 

— Būčiau tau pasakiusi, nebent jie būtų paprašę, kad nepasa- 
kočiau. 

— Jau supratau, — Ovenas pakėlė taurę ir įsispoksojo į ją. 

— K3 pasakė mano tėvas, kai juos užtikai? 

— „Gal geriau jau eisiu absimauti kelnes.“ 

Eiverė vėl prunkštelėjo, tada atlošė galvą ir pratrūko kvatoti. 
Ovenas šypsojosi. 

— Dabar jau lengviau įžvelgti humorą. 

— Ar tu padarei tokią miną? — Eiverė dar kartą nustatė tą 
pasibjaurėjimo ir šoko išraišką. — Ir pradėjai mekenti: „Mama! Ką! 
Tu?!“? 

Supratęs, kad Eiverė jį perkando, Ovenas stengėsi išlaikyti šaltą 
veido išraišką. 

— Tikriausiai man buvo momentinis... momentas. 

— Momentinis momentas? 

— Bent jau netrenkiau tavo tėčiui. Kai papasakojau Beketui su 
Raideriu, tas tai norėjo. 

Eiverė pakėlė petį. 

— Iš Raiderio galima to tikėtis, bet mano tėčiui jis tikrai ne- 
smogtų. Raideris įpratęs mušti subingalvius ar chuliganus, bet Vilį 
B. jis myli. 

— Jis ir mane myli, bet yra vožęs. 

— Na, Ovenai, kartais tu esi subingalvis. 

Tai pasakiusi Eiverė švelniai šyptelėjo ir susidaužė su Ovenu 
taure. 

— Už mūsų tėvus. 

— (Gerai. Keista diena, — atsiduso išgėręs viskį Ovenas. — Tai 
daugiau ant manęs nepyksti? 

— Net nebuvau supykusi — bent jau labai. O dabar supratau, 
kad tu turi problemų dėl sekso. 

— Ką? — Oveno veide pasirodė mina, panaši į tą, kurią de- 
monstravo Eiverė. — Neturiu jokių problemų! Kodėl taip sakai? 

— Matai, — Eiverė patraukė pirštą nuo taurės ir atkišo į jį. — 
Tik ištariau tą žodį, o tu jau sutrikai. Problemos. 

— Neturiu problemų dėl sekso. Tikiu seksu. Man patinka sek- 
sas. Daug sekso. 

— Keista. Tik pabučiavai mane ir tavo smegenys iškart atsijun- 
gė. Pamatei mūsų tėvus besibučiuojančius ir iškart pradėjai panikuoti. 

— Ne. Taip. Galbūt. Po galais, tai neturi nieko bendra su seksu- 
alinėmis problemomis. Bet kurį normalų žmogų tokiomis aplinky- 
bėmis būtų ištikęs... 

— Momentinis momentas? 

Gudruolė, pagalvojo Ovenas. Ji visada tokia buvo. 

— Tai natūrali reakcija, išvydus savo mamą, atsiduodančią ilga- 
mečiam šeimos draugui. O tu ir aš? Juk žinai, kad tai buvo visiškai 
netikėta. 

— Tiesą sakant, man tai neatrodė taip jau labai netikėta. Bet aš 
juk neturiu problemų dėl sekso. 

— Ir aš neturiu. 

— Hmm... — Eiverė gurkštelėjo viskio ir nuėjo prie lango. — 
O, kaip gražiai sninga... Dieve, turiu baigti apsipirkti Kalėdoms! Ge- 
riau jau eik, kol neįsisiautėjo pūga. 

— Palauk minutėlę. 


Eiverė atsisuko. 

— Ko? 

— Po galais, Eivere. Juk po to, ką pasakei, negali man liepti taip 
paprastai eiti namo. 

— Tik garsiai išsakiau savo nuomonę. — Ovenui užėjus už bu- 
feto, Eiverė paėmė taurę iš jo rankų. — Daugiau negerk. Žinau, kad 
susitvarkytum, bet geriau nereikia. Viskis, vairavimas, sniegas — ne- 
koks derinys. 

— Aš neturiu seksualinių problemų, — pakartojo Ovenas su 
visa kantrybe ir jėga, kurią tik galėjo sutelkti. 

— Ar mes vis dar apie tą patį? Gerai, suklydau. Tu visiškai sek- 
sualiai neproblemiškas. 

— Tik nereikia manęs raminti. 

— Ajezau, Ovenai, ko tu iš manęs nori? — Eiverės akys su- 
liepsnojo kaip lazeriai, Ovenui sučiupus ją per alkūnes ir kilstelėjus 
aukštyn. — Atsargiau, — perspėjo ji. 

— Dabar tai mudviem jau nėra netikėta, — ištarė Ovenas ir 
staigiai prisitraukė Eiverę prie savęs. 

Eiverė žinojo silpnąsias Oveno vietas ir kaip jas paspausti — ir 
turėjo pripažinti, kad tai jau darė. Ji stengėsi Oveną suerzinti taip, 
kad šis siektų ją pabučiuoti. Vienokiu ar kitokiu būdu ji troško dar 
vieno bučinio ir išsiaiškinti, kaip abu į tai reaguos. 

Eiverė lėtai sunėrė rankas ant Oveno kaklo. 

— Gerai, dabar mudviem jau nėra netikėta, — tarė ji ir kol 
Ovenas dar neapsigalvojo bei neatstūmė, ėmėsi pirmo žingsnio. 

Šįkart tikrai ne sprogimas, suprato ji, panašiau į ilgą, lėtą pagrei- 
tį įgaunantį krytį. 

Oveno rankos nuslydo nuo jos alkūnių link klubų ir glostė 
kiekvieną kūno centimetrą. Sukilus aistrai, Ovenas pakėlė Eiverę ir 
jos kūnas įstrigo tarp bufeto ir jo kūno. 

Ji juo manipuliavo — Ovenas tai žinojo, bet jam nelabai rūpė- 
jo. Viskio skonis ant jos liežuvio, citrinų kvapas plaukuose, karštas 
jos kūno alsavimas prie jo kūno supynė Oveno pojūčius į sudėtingą 


troškimų mazgą. 

Jis slydo delnais jos krūtine, vinguriavo pirštais per krūtis ir už- 
čiuopė jos lengvai besidaužantį į jo delnus pulsą. 

Bučiniui pagilėjus, Ovenas pajuto jos tankėjantį alsavimą. 

Jai įsistebeilijus savo skandinančiomis mėlynomis akimis, atsi- 
lošęs jis siekė atgauti pusiausvyrą. 

— Seksualinės problemos, kad tave kur. 

Šypsena sušildė Eiverei veidą, o tada ji nusijuokė. 

— Džiaugiuosi, kad įrodei, jog yra ne taip. 

— Taigi... kas dabar? 

Atsidususi Eiverė tvirtai suėmė Oveno skruostus. 

— Ovenai... — sumurmėjo ji ir nuleido rankas. 

— Ovenai, ką? 

— Kas dabar? — perklausė Eiverė, vėl paėmusi viskio taurę — 
jai juk vis tiek nereikės vairuoti. — Mes nuplėšime vienas kito dra- 
bužius ir krisime į lovą. Jei paklaustum manęs, manyčiau, užsiimsime 
tikrai išskirtiniu seksu. Bet kadangi klausi, tu jau galvoji, kas bus, jeigu, 
kas po to ir kas dabar — mąstai kaip racionalus ir subrendęs žmogus. 
Tad geriau jau važiuok namo ir apsvarstyk, kas bus, jeigu ir kas po to. 

— Eivere, kas bus, jeigu ir kas po to — labai svarbu. 

— "Tu teisus. Tu visiškai teisus. 

— Tu svarbi. Svarbūs tu ir aš, tu ir mes visi. 

— Žinau. Vien tai, kad galvoji apie ateitį, užuot tiesiog nuplėšęs 
nuo manęs drabužius, rodo tą esybės dalį, kuri tave daro Ovenu, o tai yra 
viena iš priežasčių, dėl kurios aš leidžiu tuos drabužius nuo savęs plėšti. 

Dabar Oveno galvoje iškilo nauji vaizdiniai ir jis suprato nelabai 
norintis būti racionalus ir subrendęs. 

— Eivere, tu sudėtinga moteris. 

— Nelabai. Tik esu dėkinga, kad mąstai apie tai, kas svarbu, bet 
vis tiek apgailestauju, kad nepradėjai to daryti po išskirtinio sekso. 

— Aš tave myliu. 

— O Dieve, žinau... — Eiverė nusisuko, stengdamasi tą pada- 
ryti kuo nerūpestingiau ir baimindamasi, kad ištryškusios ašaros ją 


išduos. — Aš taip pat tave myliu. 

— Žinau, ką galvoju apie šią meilę. Bet nežinau, ką daryti ir ką 
galvoti, kai taip labai tavęs trokštu. 

Eiverė atsargiai įkvėpė, atsisuko ir nusišypsojo. 

— Tai tikrai padeda. Tai — prisiderinimas. Tu juk niekada ne- 
galvojai apie mane tokia prasme. 

— Nepasakyčiau, kad niekada. 

— Tikrai? — Eiverė jį nužvelgė per taurės kraštą. — Ar tikrai? 

— Po galais, Eivere! Žinoma, kartais esu apie tai pagalvojęs. Juk 
tu — gražuolė. 

— Ne, aš ne tokia. Hopė — gražuolė, o aš tik patraukli. Skyrusi 
laiko ir pasinaudojusi tinkamomis priemonėmis galiu pavirsti karš- 
ta. Bet vis tiek ačiū. Taigi, kas dabar? — Eiverė atsisėdo ant kėdės 
ranktūrio ir įsistebeilijo ; Oveną. — Kol dar neįsismarkavo snigti, 
važiuok namo ir daryk tai, ką esi įpratęs, — viską apsvarstyk. Ir aš 
apsvarstysiu. 

— Gerai, — Ovenas priėjo prie Eiverės ir perbraukė lūpomis 
josios lūpas. — Jei čia būtum ne tu, aš pasilikčiau. Ir tai tikrai skamba 
nekaip. Turiu omeny... 

— Tavo laimei, žinau, ką turi omeny. Važiuok namo, Ovenai. 

Vyras nuėjo prie durų ir jas atidaręs atsisuko. 

— Iki pasimatymo. 

— Iki pasimatymo. 

Eiverė atsisėdo ir klausėsi jo žingsnių laiptinėje. Pakilusi priėjo 
prie lango ir jai pasirodė, kad pro lengvai besileidžiančių baltų snai- 
gių širmą vieną akimirką svečių namų lange išvydo moterį, stovinčią 
ir žiūrinčią pro langą lygiai taip pat, kaip ir ji. 

Ar aš irgi laukiu? — susimąstė Eiverė. Ji niekada nieko pasyviai 
nelaukdavo, visada imdavo veikti. O dabar ji tam tikra prasme laukia 
Oveno. Ši saldi, gluminanti ir tuo pat metu erzinanti mintis užplūdo 
Eiverę. 

Kas dabar? — vėl paklausė savęs moteris. Atrodo, prireiks ne- 
mažai laiko viską apmąstyti. 

Snigo visą naktį ir rytą. Ovenas didžiąją dienos dalį sniego va- 
lytuvu darbavosi savo, mamos ir brolių namų prieigose. Bent jau šį 
ankstyvą žiemos metą jis tiesiog mėgavosi darbu, savo džipo dun- 
desiu, sniego valytuvo bumbsėjimu ir įvaldyta strategija, nukreipiant 
sniegą į formuojamas stirtas. 

Besidarbuodamas netoli Raiderio namų, jis pastebėjo brolį, 
bandant; nuvalyti sniegą nuo namų durų. Ovenas valė iš priekio link 
vietos, kur Raideris stato savo pikapą, o jo brolis — nuo namų, kad 
Kvailiukas galėtų pabėgioti ir atlikti savo gamtinius reikalus toliau 
nuo pastato. Abu jie darbavosi nesitikėdami dėkingumo, kol Ovenas 
sustojo nuvalytame plote šalia Raiderio pikapo ir išjungė džipą. 

— Turėtų pakakti. 

— Visai gerai, — sutiko Raideris, nukabindamas ir kišdamas 
savo sniego valytuvą po stogo užlaidu. — Nori alaus? 

— Kodėl gi ne? 

Broliai nuplumpino į patalpą, kuri buvo paversta žaidimų kam- 
bariu ir namų gimnastikos sale. Patrepsėję prie plytelėmis grįsto įė- 
jimo, jiedu nusiavė batus, nusivilko viršutinius drabužius ir pakabino 
ant vagio. 

Kvailiukas pavaikštinėjo aplink, trumpam pasilenkė apuostyti 
Ovenui kojų, tada įsispoksojo į Raiderį. 

— Taip, tavo takelis laisvas, — Raideris pravėrė duris. — "Tas 
šuo voliojasi sniege, bėgioja, net ėda jį, bet nė velnio nenori jame 
tuštintis. Jei nenuvalau takelio, tai prikrauna tiesiai prie durų. Kodėl? 

— Pateisina savo vardą. 

— Taigi, vardą. Bet juk tai man tenka plūktis tame stingdančia- 
me sniege. 

Jiedu užlipo viršun į virtuvę ir Raideris ištraukė du butelius 
alaus. 


— Kaip sekėsi pasimatymas? — pasidomėjo Ovenas. 

— Ji advokatė, vadinasi, protinga. Man tokios patinka. Jos fi- 
gūra — tobula. — Raideris nurijo didelį mauką. — Ji netgi sugeba 
pašnekėti apie sportą, o tai teigiamų bruožų grafoje yra labai didelis 
pliusas. Taigi savęs klausiu, kodėl gi nenoriu tęsti tų santykių? 

— Ir koks atsakymas? 

— Krizenimas. Supratau tai vakar. Ji baisiai daug krizena. Tarsi 
ir turėtų būti patrauklu, bet mane tai velniškai erzina. 

— Tai krizenimas užgožia visas gerąsias jos savybes? 

— Žmogau, tas kikenimas klaikiai nemalonus. — Raideris nu- 
braukė savo plaukus atgal, kaip visada elgdavosi šiems užaugus per il- 
giems. — Jis prilygsta nagų braižymui į klasės lentą. Ir pagalvojau — 
kas atsitiks, kai mes apšilinėsime po antklode ir ji sukrizens? — vyras 
iškėlė pirštą ir sulenkė. — Rezultatą ir taip Žinau, tai kam bandyti? 

— Gal užsikimšk ausis kamštukais? 

— Nebloga mintis, bet nieko neišdegs. Aš tiesiog jaučiu jos 
krizenimą arba nuolat galvoju, kada ji ir vėl sukrizens. Neverta kan- 
kintis. 

— Žiauru, bet teisinga. — Ovenas brinktelėjo ant kėdės prie 
juodviršio stalo. — Turi kokio maisto? 

— „Hot Pockets“ ragelių, — tarė Raideris, atidaręs spintelę. — 
„Taco“ kukurūzų paplotėlių ir aštraus padažo. 

— Duokš. Tegul tai bus atlygis už sniego valymą. 

— Sutarta. — Raideris pasirausė šaldytuve. — Kokio ragelio 
nori — su vištiena ar žuvimi? 

— Vištiena. 

Raideris įdėjo porą ragelių į mikrobangų krosnelę, ant stalo pa- 
dėjo traškučius ir į dubenį supylė padažą. Atplėšė kelis popierinio 
rankšluosčio lapus, ištraukė keletą lėkščių ir nusprendė, kad užteks. 

— Tu lyg Martos Stiuart vyriškas atitikmuo, — pajuokavo 
Ovenas. 

— Virtuvė — mano šventovė. 

Raideris nuėjo prie durų, įleido šunį ir grįžo. 


— Ketinu užsiimti seksu su Eivere. 


100 


— Kas čia darosi su tuo Montgomerių ir Makteviš ryšiu? 

Raideris numetė Kvailiukui paplotėlį, o savąjį pamirkė į padažą. 

— Mamos su Viliu B. geriau jau neminėk. Aš vis dar išsigandęs. 

Raideris gurkštelėjo alaus. 

— O ką Eiverė mano apie seksą su tavimi? 

— Jei nuo vakar vakaro nepersigalvojo, tai ji tam pasiryžusi. 

— Tai kodėl juo neužsiiminėjate? 

— Nes tai Eiverė. 

Pamirkęs dar vieną paplotėlį į padažą, Raideris linktelėjo. 

— Nori, kad pirma aš su ja pasimylėčiau ir išbandyčiau? 

— Labai dosnu, Rai, — sausai ištarė Ovenas. — Bet galiu ir 
pats susitvarkyti. 

— Tik bandau padėti broliukui. Patarčiau varyti pirmyn. 

Supypsėjus mikrobangų krosnelei, Raideris pakilo ir ištraukė 
„Hot Pockets“. 

— Kodėl? — nesuprato Ovenas. 

— Nori kitų nei akivaizdžių priežasčių? Nes tai Eiverė. Tave ji 
visą laiką traukė. 

— Traukė... Na, galbūt. 

— Ir tu ją visada traukei — antraip ji jau prieš daugelį metų 
būtų šokusi ant manęs. — Šyptelėjęs Raideris suleido dantis į „Hot 
Pockets“. — Taigi, lipk į laivą ir išsiaiškink, ar tai kažkas daugiau. Ką 
prarasi? 

— Ojei viskas susigadins? Jei tai išardys mūsų draugystę? 

Raideris papurtė galvą, numetė Kvailiukui ketvirtadalį ragelio, o 
likutį sukrimto pats. 

— Žmogau, juk tai Eiverė. Galbūt jums nieko nepavyks, nors 
tai rečiau pasitaiko. Bet tai neišardys jūsų draugystės. 

— Iš kur žinai? 

— Nes abu esate pernelyg protingi ir per daug vienas kitam pa- 
tinkate. Gal iškils kokių nesklandumų, bet jūs juos ištaisysite. O kol 
Kas pasimylėk su karštąja raudonplauke. 

Ovenas pamirkė paplotėlį į padažą. 

— Eiverė nekrizena. 

— Aš išdėsčiau visus argumentus. 

— Apsvarstysiu juos. 

Raideris pasisuko, ištraukė iš šaldytuvo dar du alaus butelius ir 
tarstelėjo: 


— Aš apstulbęs. 


Svarstysi ar nesvarstysi apie Eiverę, užduotis vis tiek reikėjo at- 
likti. Kitą savaitę Ovenas tvirtino grindjuostes, padėjo baigti dažymo 
darbus, kabino veidrodžius, išpakavo daiktus iš kartotinių dėžių, su- 
rinkinėjo lempas, pasirašinėjo už pristatytus daiktus ir bėgiojo aukš- 
tyn žemyn svečių namų laiptais tiek kartų, kad pametė net apytikslį 
skaičių. Vieną iš tų kartų sutikta mama nusiuntė jį į „Elizabetos ir 
Darsio“ numerį. 

— Dovanų parduotuvėje radau tobulą mažą paveiksliuką. No- 
riu, kad pakabintum jį vonioje. 

— Dar nekabinsim paveikslų, kol... 

— Tai visai kas kita. Jau viską turime tame numeryje iki galo 
įrengti. Štai čia pakabinsime veidrodį, — mama pamojo į siaurą sieną 
tarp dvejų balkono durų, — ten — tavo senelės nėrinius, o tą mielą 
paveiksliuką čia, vonioje. Hopė atneš muiliukus, šampūnų, rankšluos- 
čių ir visa kita. Norime pamatyti, kaip atrodys visiškai pabaigtas butas. 

— Mansarda... 

— Be paveikslų ji dar nevisiškai baigta. O šiam numeriui turime 
visus priedus. Taigi, pirmyn, pabaikime. 

Džastina pasisuko į lovą su šviesiai violetiniu brokato galvūgaliu 
ir kojūgaliu. 

— Kol klosiu lovą, tu kabink. 

— Iki atidarymo vakarėlio liko dar trys savaitės, tad... — pradė- 
jo Ovenas, bet išvydęs žybtelėjus; mamos žvilgsnį iškart persigalvo- 


j0. — Gerai jau, gerai. 

Vyras išsitraukė gembę ir pieštuką, o tada išklausė įprastus „že- 
miau, aukščiau, kairiau, dešiniau“ nurodymus, kurie neišvengiami 
kiekvienąkart, kai tik mama užsimano ką nors pakabinti. 

Vis dėlto pakabinęs Ovenas nusprendė, kad išrinkdama šį mažą 
paveikslėlį, kurio pastelinės spalvos patalpai suteikė žavesio, angliško 
stiliaus ir gracijos, mama pataikė tiesiai į dešimtuką. 

Hopė įskrido su pintine, pilna rankšluosčių, šampūno, muilo ir 
įvairiausių mažmožių, kuriuos jie buvo anksčiau parinkę. 

Dabar jau dvi moterys nurodinėjo Ovenui kabinti aukščiau, že- 
miau ar kairiau, kol galiausiai liko patenkintos išdėstymu. Jam beka- 
lant, jos ėmėsi lininių užvalkalų ir paklodžių. 

Vyras puse ausies klausėsi jų kalbų apie svečių namų atidarymo 
planus, jau rezervuotus kambarius ir papildomas detales, kurios buvo 
būtinos, trokštamos ar jau užsakytos. 

— Džastina, jis tobulas, — Hopė išėjo iš vonios ir ėmė gėrėtis 
paveiksliuku, kuriame buvo įrėmintos vąšeliu nertos servetėlės. 

— Tikrai. Ir senelė tikrai būtų patenkinta, kad jos kabo čia, 
„D X R“ numeryje. 

Džastina nustojo kuistis prie lininių užvalkalų ir linktelėjo. 

— Manau, labai miela, kad svečių namus puošiate šeimos daik- 
tais. Tai jiems suteikia dar daugiau jaukumo. 

— Visas pastatas yra jaukus. — Džastina patrynė Oveno ranką. 
— Pakabink ten tą veidrodį ir būsi laisvas. 

— Gal gali žvilgtelėti ir pasakyti, ar tau patinka toks išdėsty- 
mas? — Hopė paprašė Džastinos. 

Mamai su Hope pasukus į vonią, Ovenas pasinaudojo galimy- 
be pakabinti veidrodį be papildomų nurodymų. Po to, kai pamatavo, 
pasižymėjo ir pakabino, vyras dar kartą įsitikino, kokią taiklią akį turi 
Mama: veidrodžio rėmo spalva išryškino violetinį krėslų atspalvį ir vis 
tiek viskas atrodė itin skoningai. 

Susikaupęs ties užduotimi ir mąstydamas apie dar laukiančias 


Pagal sąrašą, Ovenas neatkreipė dėmesio į atplaukusį magnolijų aro- 

matą. Kaldamas jis pradėjo niūniuoti melodiją, kurią nesąmoningai 
išsirinko, išgirdęs kažin kieno sušnibždėtą ore. 

Vyras pakėlė veidrodį ir ant gembės užkabino vielą. Kadangi jis 
buvo Ovenas, tai iš įrankių diržo jau siekė traukti gulsčiuką, norėda- 
mas patikrinti, ar veidrodis kabo lygiai. Ir tada išvydo ją. 

Akimirką ji pasirodė su pilka suknele, sunėrusi rankas ties pla- 
tėjančio sijono juosmeniu. Šviesūs plaukai nugaroje suimti lyg ir 
tinkleliu, o prie skruostų plazdėjo kelios plonos išsprūdusios sruo- 
gelės. Ji jam nusišypsojo. 

Ovenas grįžtelėjo — ten stovėjo Hopė, tamsius plaukus susiri- 
šusi, su iš džinsų kišenės išlindusia šluoste ir tamsiomis plačiai atver- 
tomis akimis išblyškusiame veide. 

— Ar matei ją? — pasiteiravo Ovenas. 

— Aš... 

Bet Hopė nežiūrėjo į Oveną. Ji žiūrėjo į tarpduryje stovintį Rai- 
derį. 

— Kai baigsi Žaisti namus su moterimis, turiu tau tikro dar- 
bo, — kreipėsi į Oveną Raideris. 

— Ar matei? — pakartojo Ovenas. — Ji buvo čia. 

— Kuri? Jos visos čia. 

Raideris pažiūrėjo į Hopę ir susiraukė. 

— Sėsk, — įsakė jis. 

Hopei toliau spoksant stiklinėmis akimis, Raideris prišoko, pra- 
ėmė ją už rankos ir pasodino į nedidelę dailią kėdę. 

— Mama, tavo namų šeimininkę ištiko stabas. 

Atskubėjusi Džastina prišoko Hopei prie kojų. 

— Mieloji, kas nutiko? Raideri, atnešk vandens. 

— Ne, ne. Man viskas gerai. Tik... 

— Jėzau Kristau, ar kas nors ją matė? — nusivylęs Ovenas su- 
mosavo rankomis. 

— Po galais, kur... — šūktelėjo į kambarį įbėgęs Beketas ir nu- 
tilo. — Kas nutiko? 


— Mačiau ją. Ji buvo štai čia. Ar matei ją? 

— Kas? Hopė? Aš į ją Žiūriu, — nesuprato Beketas, bet tada 
prisimerkė. — Elizabeta? Matei Lizę? 

— Ji stovėjo štai ten. 

— Matei ją? Kodėl tu? — paniuro Beketas. 

— Ar matei ją? — nekreipdamas dėmesio į brolį, Ovenas vėl 
paklausė Hopės. — Ji buvo štai čia. Tada tu... 

— Aš... 

Raideris iš savo įrankių diržo ištraukė vandens buteliuką ir pa- 
davė Hopei. 

— Gerk. 

— Atnešiu stiklinę, — susizgribo Džastina, Hopei įsispoksojus 
į buteliuką. 

— Nereikia. Man viskas gerai, — pagaliau ištarė mergina, tada 
pakėlė buteliuką ir gurkštelėjo. — Tiesiog tai mane apstulbino. 

— Tai tu ją matei? 

— Taip. Ne. Akimirką pamaniau, kad mačiau, bet veikiau pajau- 
čiau. Skamba beprotiškai, — Hopė pažiūrėjo tiesiai į Raiderį. — Ji 
laukia. 

— Ko? 

— Ne... nesu tikra. 

— Ji man nusišypsojo. Kabinau veidrodį ir jame išvydau Lizės 
atvaizdą. Ji buvo pilka suknele, lyg ir tinkleliu suimtais plaukais. Ji — 
šviesiaplaukė, jauna, graži. — Oho... 

Hopei ištiesus butelį Raideriui, jį pačiupo Ovenas. 

— Išgirdau niūniavimą, — pasakė Džastina, — ir užuodžiau 
magnolijas. Sustingau akimirkai, galvodama, ar... Bet jos neišvydau. 
Ateik, mieloji, nuvesiu tave apačion. 

— Man viskas gerai, — pakartojo Hopė. — Ji tik... Tai mane 
sukrėtė, bet aš jos nebijau. Ir anksčiau esu ją pajutusi, bet dabar buvo 
kur kas stipriau. 

— Mes jau beveik prikėlėme pastatą. O šis kambarys? — Beke- 
tas apsisuko ratu. — Jis jau baigtas. Ant sienų kabo paveikslai, ant lovų 


Patiesta patalynė, rankšluosčiai savo vietoje. Manau, Lizei tai patinka. 

— Dabar, kai patenkinome mūsų vaiduoklį, gal jau galime tęsti 


apdailos darbus? 

— Raiderio sieloje romantikos nėra, — liūdnai ištarė Beke- 
tas. — Visiems viskas gerai? 

Hopė linktelėjo. 

— Man... 


— Viskas gerai, — pabaigė Raideris. — Kiek dar kartų jai reikės 
pakartoti? Grįžkime prie darbo. — Jis pasisuko eiti, bet stabtelėjo 
tarpduryje ir dar kartą įdėmiai nužvelgė Hopę. — Čia gražu. 

— Jis teisus. Jei reikia, pailsėk minutėlę, — pasiūlė Beketas 
Ovenui ir išėjo su Raideriu. 

— Mačiau Lizę, — šyptelėjo Ovenas. — Kaip šaunu. Ji man 
nusišypsojo, — pridūrė jis ir išėjo iš kambario. 

— Gal nori įkvėpti gryno oro, pailsėti? — pasiūlė Džastina 
Hopei. 

Mergina papurtė galvą. 

— Ne, ačiū. Raideris teisus — mane buvo ištikęs stabas. Tikriau- 
siai patirsiu jų ir daugiau. — Hopė atsistojo. — Manau, Lizei patinka 
šis numeris. 

— Ji būtų nesveika, jei nepatiktų, — šyptelėjo Džastina, trin- 
dama Hopei ranką. — Jei esi pasirengusi, galime tvarkyti „I L O“. 

— Pirmyn. 

Ovenas teisus — tai tikrai nepaprastas potyris, pagalvojo Hopė, 
keldama tuščią pintinę. Ir Elizabeta jam nusišypsojo. Bet tai Raide- 
ris sukėlė joje tą staigų emocijų protrūkį, įsuko į tą saldžiai karčią 
džiaugsmo ir sielvarto painiavą taip stipriai ir realiai, kad net kojos 
jai susipynė. 

Kad ir ką tai reiškia — išsiaiškinsiu, kai įsikursiu svečių namuo- 


se, nusprendė ji. 


T skyrius 


< M. gyvenimas — tikras chaosas ir dėl jo negaliu 


kaltinti nieko kito, kaip tik save, atsiduso Eiverė, buvusiame Beke- 
to kabinete įsispraudusi tarp dėžių, vyniojamojo popieriaus, audeklų, 
kaspinų ir raištelių. Kažkokia beprotybė... 

Kiekvienais metais Eiverė sau prisiekdavo, kad kitąmet imsis 
tvarkos: susidarys sąrašą, apsipirks anksčiau, vyniojamąjį popierių, 
kaspinus ir visa kita laikys jų pakuotėse, o po švenčių viską tvarkingai 
sudės į vietas. Kalėdinių dovanų pirkimą, vyniojimą ir laikymą priims 
kaip protingas suaugęs Žmogus. 

Ir ji visiškai rimtai ketino tą įgyvendinti. 

Nuo kitų metų būtinai. 

Eiverė tikrai mokėjo išlaikyti sistemingą tvarką, bet dabar atro- 
dė, kad visus savo organizacinius sugebėjimus panaudojo restoranui, 
O asmeniniam gyvenimui jų nebeliko. 

Tad kaip įprastai likus vos trims dienoms iki Kalėdų Eiverė išsi- 
traukė dovanų dėžes, apsivertė krūva kaspinų ir ėmė panikuoti kiekvie- 
ną kartą negalėdama surasti kokio nors daiktelio, kuris, kaip jai atrodė, 
dar prieš minutę mirgėjo po akimis, ir išsekusi nuo įtampos brinktelėjo 
ant grindų. 

Eiverei patiko Kalėdos. 

Ji mėgo šventines dainas, kurios tikrąją Kalėdų dieną kitus žmo- 
nes jau varydavo iš proto, patiko ir kalėdinės lemputės, spalvos, pa- 
slaptys, jaudulys. 

Jai patiko pirkti dovanas ir jas vynioti, regėti jas gražias ir bliz- 
gančias, justi pasitenkinimą. Tai kodėl ji tai daro visada karštligiškai 
skubėdama paskutinę minutę? 

Galiausiai šiais metais Eiverė atsisakė vienuolika iki Kalėdų Ii- 
kusių valandų suktis streso uragane. Dovanas ji jau buvo supakavusi, 
sudėjusi į maišus ir šiam vakarui jau viską paruošusi. Na, vėlų vėliau- 
siai — rytojui. 

Ketinusi darbuotis ant bufeto, Eiverė apsigalvojo — tiesiog 
visko per daug, tad atsitūpė ant grindų, apsupta dėžių, popieriaus 
lakštų ir kaspinėlių ritinėlių. Kitais metais, pasižadėjo Eiverė, būtinai 
viskam skirsiu vietos komodoje, bet pirmiausia nusipirksiu spintelių 
dubenims ir kitiems daiktams. Reikia viską išdėlioti sistemingai, kaip 
tai daro Hopė. 

Po velnių, vėl Hopė. 

Prisiminusi Hopę ir jos pavydėtiną dalykiškumą, Eiverė žvilg- 
telėjo į draugei nupirktus auskarus. Puikiai pataikiau, pagyrė save. 
Moteris perdėjo juos į kitą dėžutę, įvyniojo į sidabrinę foliją, parinko 
banguotą raudoną kaspinėlį ir prie visko derančią kortelę. Linguo- 
dama pagal Briuso Springstino „Kalėdų Senelis atvyksta į miestą“ 
melodiją, Eiverė atsargiai atkirpo reikiamo dydžio popieriaus lakštą 
ir skrupulingai užlankstė nelygius galus. 

Galbūt organizuotumo man ir trūksta, prisipažino ji, bet, dėkui 
Dievui, dovanos tikrai bus gražiai įvyniotos. Tada pasiėmė lipniosios 
juostos ritinėlį, atplėšė ir pamačiusi pilką galiuką suprato, kad jos ne- 
užteks. 

— Po galais... 

Nieko baisaus, nuramino save, nė kiek neabejoju, kad kažkur 
turiu jos nusipirkusi daugiau. 


Po penkiolikos minučių knaisiojimosi, kylant nusivylimui ir pa- 

nikai keikdamasi Eiverė pripažino, kad nenusipirko, o juk žurėjo nu- 
sipirkti daugiau juostelės. 

Na, nieko, nieko. Paprasčiausiai ją pabaigiau, nusipirksiu naujos. 

Eiverė žvilgtelėjo į laikrodį ir vėl nusikeikė. Kaip gali būti, kad 
jau beveik vidurnaktis? 

Man reikia lipniosios juostos! 

Moteris dar penkiolika minučių rausėsi stalčiuose, neišpakuoto- 
se dėžėse ir spintose. 

Vien šitai, nusprendė Eiverė, yra svari priežastis gyventi Niu- 
jorke, kuriame Žmogus gali bet kuriuo paros metu nusipirkti viską, 
ko tik geidžia. Ir kai žmogui įpusėjus dovanų pakavimo maratoną 
pasibaigia lipnioji juostelė, jis gali paprasčiausiai nueiti į parduotuvę 
ir jos nusipirkti. 

Eiverė giliai įkvėpė, liepė sau liautis elgtis kaip idiotei ir nužvel- 
gė netvarką aplink. 

Ieškodama lipniosios juostelės, ji viską sujaukė, suversdama net- 
gi nepanaudotas dovanas, pirktas per ankstyvąją apsipirkimo fazę 
praėjusią vasarą. 

Blogai, pripažino ji, bet ne katastrofa. Juk restorane stalčiuje tos 
juostelės dar tikrai yra. 

Moteris čiupo raktus, paliko įjungtas šviesas bei muziką ir nu- 
skubėjo į restoraną. Spragtelėjusi jungiklį, Eiverė pasuko prie prekys- 
talio ir po kasos aparatu atidarė stalčių. 

— Aha! — triumfuodamas sušuko ji ir ištraukė lipniosios juos- 
telės ritinėlį. Bet netrukus šypsena užgeso — ant ritinėlio tebuvo li- 
kęs trumpas gabaliukas juostelės. 

Bet dabar Eiverė nenuleido rankų. Ji dar pasirausė kituose stal- 
Čiuose, pasikniso sandėliuke bei galinio sandėliuko spintoje. Susivokusi, 
kad pradėjo raustis šaldiklyje, moteris pasidavė ir prisipylė taurę vyno. 

Prisėdusi prie bufeto, galvą pasirėmė ranka ir su apmaudu pa- 
galvojo, kaip kažkokia sumauta lipnioji juostelė kartais gali sužlug- 


dyti visus gerus ketinimus. 

Netikėtas beldimas į priekines restorano duris Eiverę taip išgąs- 
dino, kad ji vos neišpylė vyno. 

Apšviestas apsaugos šviesų į ją per stiklines duris spoksojo Ovenas. 

Taip, Niujorkas, vėl pagalvojo Eiverė. Bunsbore moteris net ne- 
gali sau leisti išgyventi asmeninę izoliacijos krizę. 

Eiverė prikiūtino prie durų ir atšovė spynas. 

— Nebedirbame. 

— Tai kodėl čia sėdi prie bufeto ir geri vyną? 

— Vynioju kalėdines dovanas. 

— Keista, o man pasirodė, kad tu tiesiog sėdi savo tuščioje pi- 
cerijoje ir geri vyną. 

— Pabaigiau lipniąją juostelę. Maniau, esu nusipirkusi jos dau- 
giau, bet, pasirodo, ne, o su ta, kurią čia radau, neverta nė prasidėti. 
Nusipirkti naują ritinėlį jau per vėlu, nes čia — ne Niujorkas. 

Ovenas įdėmiai nužvelgė Eiverę. Ji dėvėjo languotas Aanelines 
kelnes, kurias, jis įsivaizdavo, ji nešioja vietoj pižamos, ilgarankovius 
marškinėlius ir storas kojines. Plaukai buvo susegti segtuku, kuris 
Ovenui panėšėjo į milžinišką dantį. 

— Ir vėl bandei pakuoti visas dovanas iš karto. 

— Tai kas? 

— Tik sakau. 

— Kodėl tu čia? Kodėl ne namie ir nepakuoji dovanų? Nes visos 
jau supakuotos, — karčiai tarė Eiverė. — Gražiai suvyniotos, sudė- 
liotos į maišelius ir parengtos įteikti. Žinau, kad jau įteikėte dovanas 
ir darbininkams, nes mačiau Bunsboro svečių namų marškinėlius. 

— Norėtum tokių? 

— Taip. 

— Įpilk man taurę šio gėrimo ir rytoj tau tokius atnešiu. 

— Ir pati išgersiu, juk vis tiek nebegaliu pakuoti dovanų, — Ei- 
verė paėmė butelį ir taurę. — Tai kodėl tu čia? 

— Pastebėjau restorane uždegtas šviesas ir tave, lakstančią kaip 
maniakę. Pamačiau iš viešbučio, — paaiškino Ovenas. — Ten tikri- 


nau savo kontrolinį sąrašą. Mes pabaigėme. 

— K3 pabaigėte? 

— Svečių namus. Na, baldai dar ne visi atvežti, bet visa kita — 
baigta. 

— Eik jau? 

— Baigta, — pakartojo vyras ir iškėlė taurę. — Rytoj — pasku- 
tinis inspektavimas. 

— Ovenai! — Eiverei pagerėjo nuotaika ir veidą užliejo šypse- 
na. — Suspėjote iki Kalėdų! 

— Suspėjome. Dar turime gauti eksploatavimo leidimą, bet 
viskas bus gerai. Hopė jau galės įsikelti. Suvešim likusius baldus ir 
pradėsim valytis. Kai Hopė juose įsikurs, per tas kelias savaites iš- 
siaiškinsime, ką dar derėtų patvarkyti ar patobulinti prieš atidarymą. 

— Sveikinu. Hopė minėjo, kad jau artėjate prie pabaigos, bet 
neįsivaizdavau, kaip arti to jau esate. 

— Dar teks nemažai pasikrapštyti, bet finalas jau tikrai artė- 
ja. Po Kalėdų grįžę darbininkai visą dėmesį jau galės skirti kepyklos 
pastato remontui. 

Eiverė priėjo prie durų ir žvilgtelėjo į svečių namus. 

— Kaip gražu... Kiekvienąkart jų vaizdas mane tarsi dvasiškai 
pakylėja. Hopė prasitarė, kad kai kurie numeriai jau rezervuoti. 

— Kai internete paskelbsime nuotraukas ir užsakysime reklamą, 
sulauksime dar daugiau užsakymų. Kitą savaitę Hopė duos interviu. 
Ji žurnalistus apvedžios po svečių namus, papasakos apie juos, mes 
irgi prisidėsime. Žinai, šeimos verslas ir panašiai — žiniasklaidoje tai 
gerai atrodo. 

— Kaip ir gyvenime. Į sveikatą, — tarė Eiverė, susidauždama su 
Ovenu taurėmis. — Ryt prieš atidarydama restoraną pas jus užbėg- 
siu. Bet tik po to, kai nusipirksiu lipniosios juostelės. 

— Turiu jos savo automobilyje. 

Eiverė nuleido taurę ir prisimerkė. 

— Automobilyje turi lipniosios juostelės? 

— Žinoma, daiktadėžėje. Ir kol dar nemestelėjai kokios repli- 


kos, atmink — tau jos reikia, o aš turiu. 

— Ketinau pasakyti, kad labai sumanu daiktadėžėje vežiotis 
lipniosios juostelės, — Eiverė meiliai nusišypsojo. 

— Nenorėjai, bet bandymas neblogas. Einu, atnešiu. 

— Aš atsinešiu. Automobilį pastatei už svečių namų? 

— Taip, tik lauke velniškai šalta. Kur tavo paltas ir batai? — pa- 
klausė Ovenas. 

— Viršuje, bet tavo mašina juk tik kitoje gatvės pusėje. 

Eiverė net nedvejodama gruodžio vidurnaktį nuskuostų per gat- 
vę vien su pižama ir kojinėmis, pagalvojo Ovenas. 

— Pats atnešiu, o tu užsirakink. Susitiksime prie galinio įėjimo. 

— Ačiū. Tikrai ačiū. 

Ovenas padavė jai savo vyno taurę ir pasuko pro priekines duris. 

Eiverė užrakino duris ir nunešė tuščias taures į virtuvę. Išjungusi 
šviesas, nuėjo laiptinės link ir jau siekė atrakinti duris, bet išgirdo 
traškant spyną. Aišku, kad Ovenas turi raktą — juk jis pastato savi- 
ninkas. 

Jiedu susitiko ir Eiverė paėmė juosteles. 

— Prisiekiu, rytoj nusipirksiu šimtą tokių sumautų ritinėlių. 

— Geriausia pirkti urmu. 

Eiverė nusijuokė. 

— Lažinuosi, turi lipniosios juostelės ne tik automobilyje, bet ir 
namuose bei dirbtuvėje. 

— Ar čia priekaištas? — kilstelėjęs antakius, Ovenas įbedė ne- 
ryškių mėlynų akių žvilgsnį. 

— Tik pastebėjimas. Ne, tai — komplimentas, — pasitaisė Ei- 
verė. — Ir aš ketinu sekti tavo pavyzdžiu. 

Ovenas stovėjo žemiau ir dabar abiejų veidai buvo viename ly- 
gyje. Nenuleisdamas žvilgsnio, vyras susikišo rankas į kišenes. 

— Pradėk jau dabar. 

— Atnešei dar ir papildomą ritinėlį, nes iš tiesų mašinoje turėjai 
du, — vėl nusijuokė Eiverė. 


Tiesą sakant, tris, bet kam skaičiuoti, — pagalvojo Ovenas. 

— Galiu tau padėti pakuoti dovanas. 

Eiverė išlenkė antakius. 

— Tada jau tu laidysi galybę replikų apie mano dovanų paka- 
vimo kambarį — bet tik po to, kai atgaivinsiu tave, nes nualpsi vos 
jį išvydęs. 

— Esu matęs tavo vadinamąjį pakavimo kambarį ir anksčiau. 

— Bet tik ne tokį. Šiandien jis atrodo kur kas prasčiau nei kada 
nors. Dabar turiu daugiau erdvės chaosui. — Eiverė pastebėjo vyro 
žvilgsnį ir šiek tiek atsitraukė. — Ovenai, mąsčiau apie tai. 

— Apie chaosą? 

— Tam tikra prasme. Mąsčiau apie tai, ką mudu galvojame da- 
rantys. Tada pagalvojau: po velnių, padarykime tai. Ir supratau, kad 
tai viską sugadintų. O tu man daug reiški. Labai daug. 

— Juokinga, nes aš irgi galvojau apie tai. Ir įtemptai mąsčiau, 
kas bus, jeigu tai sugadins mūsų santykius. Bet Raideris sako, kad 
nesugadins. 

— Raideris? 

— Pasiteiravau jo nuomonės. Tik nesakyk, kad tu apie tai nekal- 
bėjai su Hope ir Klere? 

Iškart susinervinusi Eiverė žingtelėjo atgal. 

— Taip, nemeluosiu — pasakojau. O kodėl Raideris įsitikinęs, 
kad mes visko nesugadinsime? 

— Nes esame nekvaili ir vienas kitam labai daug reiškiame. 

Eiverė pakreipė galvą. 

— Visa tai tiesa. Antra vertus, kadangi mes apie tai galvoja- 
me, — moteris nuleido lipniosios juostelės ritinėlius laikančias ran- 
kas Ovenui ant pečių, — šitai mums gali nesukelti tokio jaudulio 
kaip anksčiau. Reiktų patikrinti. 

Ovenas pirštu perbraukė Eiverei lūpas. 

— Atlikime testą. 


— Yra prasmė, ar ne? Kam gaišti laiką mąstant apie tai, kas bus, 

jei paaiškės, kad nebuvo verta apie tai mąstyti? Tada, jei neverta apie 
tai galvoti, mudu... 

— Tyliau, Eivere. 

Ovenas pasilenkė ir lengvai prisilietė lūpomis prie josios. Prisi- 
traukė Eiverę arčiau, vėl prisilietė. Ir stebėjo, kaip tos didelės mėlynos 
akys lėtai užsimerkia. 

Eiverės lūpoms prasiskyrus, jai sugaudė gerklėje ir ji taip tvirtai 
įsikibo, tarsi su visa energija tėškėsi į jį. Jį įaudrino tas greitas abiejų 
troškulio proveržis. Kur jis buvo anksčiau? Kaip jie jį pražiopsojo? 

Saldu ir aštru, rūgštu ir aitru — viskas beprotiškai skubiai, g0- 
džiai, atvirai. 

Ovenas ją pakėlė, o ji nedvejodama apsivijo kojomis jo liemenį. 
Jam nusvyravus aukštyn iki laiptų aikštelės ir prispaudus ją nugara 
prie sienos, visiškai juo pasitikėdama Eiverė paniro į bučinį. 

Ji sugriebė jo plaukus — Dieve, kaip jai patinka jo plaukai! — ir 
sudavė jam per galvą juostelių ritinėliais. 

Nusijuokusi Eiverė nuleido galvą Ovenui ant peties. 

— Oi, — sudejavo jis ir privertė ją dar labiau nusikvatoti. 

— Atleisk, atleisk. — Ji apkabino Oveną ir nosimi pasitrynė 
1] jo kaklą. — Ovenai... — atsiduso, pakėlė galvą ir pažiūrėjo jam į 
akis. — Tikrai verta apie tai pagalvoti. 

— Gerai, kad pasakei. Dabar man nereikės numesti tavęs ant 
galvos. 

— Vis tiek geriau paleisk. 

— Galiu tave užnešti į butą, o ten abudu galėsime pakuoti dovanas. 

— Jei pateksime į butą, mes tikrai nieko nepakuosime... 

— Tai buvo kodas. 

— Aaa... — šyptelėjo Eiverė ir šiek tiek atleido rankas, kol at- 
sistojo ant kojų. — Manau, reikėtų apie tai keletą dienų pamąstyti. 
Ne todėl, kad nepritarčiau Raiderio nuomonei, bet jei kelias dienas 
palauksime, viskas nebus taip impulsyvu. 

— Maniau, tik aš niekada nesielgiu impulsyviai. 


— Aš taip elgiuosi net per dažnai, todėl, matyt, priėjau ribą. 

Jei neketinčiau su juo miegoti, galėčiau tiesiai šviesiai paklausti: 
ar jis susitikinėja, ar miega su kokia kita mergina? O dabar toks klau- 
simas nuskambėtų kaip spaudimas. Visgi... 

— Tikriausiai per Naujųjų metų šventę turėsi porą? 

— Tiesą sakant, ne. 

— Ne? 

— Buvau pernelyg užsivertęs užeigos namų darbais viešbutyje ir 
net nespėjau apie tai pagalvoti. 

Eiverė aiškiai matė, kad Ovenas mąsto tą patį, ką ir ji. 

— O tu turėsi porą? 

— Lyg ir taip — Hopę. Jūs nusprendėte per Naujuosius nedirb- 
ti, tad mudvi su Hope susitarėme kartu išeiti į miestą, stebėti fejer- 
verkus ir kalbėtis apie tai, kaip mums nesvarbu, kad neturime poros. 

— Mudu galime būti pora. 

Kaip miela, pagalvojo Eiverė, ir seksualu... Deja, neį;manoma. 

— Negalėčiau šitaip išduoti Hopės. Tik ne tokią ypatingą naktį. 

— Aš surengsiu vakarėlį savo namuose. 

Eiverė spoksojo į Oveną, tarsi tas juokautų. 

— Turi omeny šių Naujųjų metų išvakares? Tas, kurios po savai- 
tės? — pasitikslino Eiverė. 

— Žinoma. 

— Ovenai, tai vadinama spontaniškumu. Tu nelabai išmanai jo 
koncepciją. 

— Aš sugebu būti spontaniškas. 

— Vakarėliui suplanuoti tau reikia pusmečio. Tu sudarinėji len- 
teles ir skaitai vakarėlio organizavimo vadovus. Su tokiu spontaniš- 
kumu netoli nukeliausi. 

— Vakarėlis, — ignoruodamas Eiverė išsakė gryną tiesą, tvirtai 
tarė Ovenas. — Mano namuose. Naujųjų metų išvakarėse. Ir tu liksi 
nakvoti. Su manimi. 

Su Ovenu. Per Naujuosius metus... 

— Tai pirmyn. Ir jei tau tikrai pavyks, aš ne tik pasiliksiu, bet ir 


pagaminsiu tau pusryčius. 

— Sutarta, — Ovenas apkabino Eiverę ir bučiavo, kol ji sugle- 
bo. — Laiptinę užrakinsiu. 

— Gerai, — jam besileidžiant žemyn, Eiverė stengėsi atgauti 
kvapą. — Ovenai? 

Vyrui atsisukus ir nusišypsojus, jos širdis lėtai apsivertė. Argi 
keista, kad įsimylėjo Oveną dar penkerių? 

— Ačiū už lipniąją juostelę. 

— Nėra už ką. 

Eiverė išgirdo spynos trakštelėjimą ir drebančiomis kojomis 
ėmė kopti namo. Nors jau vėloka, dabar tikrai bus galima tęsti vynio- 
jimo maratoną, pagalvojo ji. 

Ir ne vien todėl, kad dabar turi pakankamai lipniosios juostelės. 
Ji niekaip neįstengtų užmigti, kai mintyse sukosi Ovenas Montgo- 


meris. 


Akivaizdu, kad visas mano kraujas iš smegenų sutekėjo į daik- 
čiuką apačioje, nusprendė Ovenas, audringą popietę važiuodamas 
iš Heigerstauno. Kaip kitaip paaiškinti, kad nusprendžiau surengti 
Naujųjų vakarėlį? 

Iki svečių namų atidarymo dar galybė darbų, laukia Kalėdos ir 
jau reikės imtis kepyklos pastato reikalų. Po velnių, kaip vos per vieną 
savaitę sugebėsiu pasirengti vakarėliui? 

Vis dėlto Ovenas tikėjosi, kad sugebės. 

Degant raudonam šviesoforo signalui jis sustojo, išsitraukė tele- 
foną, šį tą pasižymėjo apie maistą ir gėrimus, perskaitė žinutes. Dvi 
— nuo Raiderio ir abiejose teiraujasi to paties: „Po galais, kur tu?“ 

Kadangi buvo likusios maždaug dvi minutės kelio iki Bunsboro, 
Ovenas nesivargino atsakinėti. 

Grįžęs į miestelį jis prisivertė mintimis persikelti nuo vieno 
vakarėlio prie kito. Svečių namų atidarymo ceremonija yra kur kas 


svarbesnis renginys nei jo ekspromtinis naujametis vakarėlis. Dau- 

guma detalių, kurių ėmėsi mama, teta ir Hopė, jau parengtos, bet jis 
savo portfelyje nešiojosi storą aplanką, kompiuteryje — keletą elek- 
troninių skaičiuoklių, taip pat ir vakarėlių organizavimo vadovą. 

Ovenas nusprendė pasinaudoti knyga vakarėliui savo namuo- 
se surengti, tikindamas save, nesąs tos minties apsėstas. Tiesiog tai 
praktiška — sutaupys daug laiko ir išvengs nereikalingo streso. 

— Taigi, apsėdimo, laiko ir streso taupytojas, bet kokia viso to 
prasmė? — suniurnėjo Ovenas ir žvilgtelėjo „Vestos“ pusėn. 

Pagalvojęs apie Eiverę, jis nusuko žvilgsnį į Sen Polio gatvę. Ko- 
dėl negalėjau pasiūlyti tiesiog kartu papietauti, o paskui šokti į lovą? 
— pyktelėjo jis ant savęs, statydamas automobilį už svečių namų. Nes 
Naujųjų metų išvakarėse Eiverė jau užimta, o aš troškau, kad būtų 
kitaip. Tą akimirką šis sprendimas pasirodė pats geriausias. 

Ovenas išlipo iš pikapo ir akimirką pastovėjo šaltyje, apžvelgda- 
mas kiemą, balkonus ir plačias tvoras. 

Visas šis žavesys ir grakštumas atsiėjo labai daug pastangų, pa- 
galvojo vyras. Jis prisiminė griuvėsius, purvą, nuolaužas ir balandžių 
išmatų košmarą — o šito prisiminti jis jau visai netroško. 

Bet jie atgaivino šį pastatą — ir dar daugiau. Jei jau sugebėsiu 
užbaigti užeigos namus, tai surengti kažkokį sumautą šventinį vaka- 
rėlį bus vieni niekai. 

Ovenas perėjo vestibiulį ir sustojęs pasigėrėdamas nužvelgė di- 
delį blizgantį stalą po lubų centre kabančiu sietynu bei šiaudų spalvos 
kėdes prie atviros plytų sienos. 

Ir ne tik tai sugebėsiu, nusprendė vyras ir pasuko pro arką link 
valgomojo ir balsų. 

Jis aptiko Raiderį su Beketu prie atviros akmeninės sienos sta- 
tančius milžinišką raižytą bufetą. Mama su Hope po kambarį stum- 
dė gražius medinius stalus. 

Kvailiukas ilsėjosi tolimiausiame kampe, bet išvydęs Oveną pa- 
kėlė galvą ir pajudino uodegą. 

Kažin ar jis mane laiko žmogaus dydžio spurga? — spėjo Ovenas. 


— Po velnių, kur buvai? — sukriokė Raideris. 

— Turėjau reikalų. Kambarys atrodo puikiai. 

— Tiesa, — šyptelėjo Džastina, statydama kėdę prie stalo. — 
Štai ten ketiname pakabinti antikinį veidrodį. Supratom, kad prireiks 
dar vieno serviravimo staliuko. Jį bus galima pastatyti po anuo langu. 
Aš išmatuosiu plotą ir nubėgsiu į „Basts“ paieškoti, ar jie turi kokį 
tinkamą. 

— Bet juk toje prašmatnioje parduotuvėje Frederike vieną jau 
pirkai? — priminė jai Raideris. 

— Jis sukrypęs. — Džastinos veidas pavirto į akmeninį. — Viena 
koja trumpesnė. Daugiau toje parduotuvėje niekada nieko nepirksiu. 

— Juk sakiau, patrumpinau ir kitas kojas. Pridėsi ant jo daiktų 
ir nė nepastebėsi, kad šiek tiek svirduliuoja. 

— Jie įkišo mums broką, — įsiterpė Hopė. — Neturėtų veikti 
tokios firmos, kurios įkiša prekes su defektais. 

— Jis jau nupirktas, o aš jį sutaisiau. Tiesiog susitaikykite su 
tuo, — neatlyžo Raideris. 

— Jis buvo nupirktas vestibiuliui, — nepasidavė Hopė. — Tai 
vietai mes jau radome kitą staliuką. 

— Jei nebūtum prie jo kišus savo subinės, tai būčiau pritaikęs jį 
vestibiuliui. 

— Apie kieno subinę čia kalbi, Raideri? — rūsčiai paklausė 
Džastina. — Nes tai aš liepiau nunešti tą nevykus; daiktą į rūsį. 

— Ten jį ir sutaisiau. Einu, atnešiu. Padėk man, — jis sumur- 
mėjo Beketui. 

Trokštantis pasišalinti iš ugnies linijos Beketas pasuko į rūsį. 

— Jei jis ten netiks ir tau nepatiks, mes jį išnešime, — pažadėjo 
Ovenas. — Bet tai — tikrai gražus daiktas. 

— Sukrypęs ir nevertas pinigų, kuriuos už jį sumokėjau. Mane 
apmovė, — pripažino Džastina ir pakasė prie jos prisiglaudusio šuns 
paausį. — Na, pažiūrėsime. Hope, ten turbūt Kerolė su virtuviniais 
įrankiais, — tarė ji, išgirdusi žingsnius laiptinėje. — Gal judu galė- 
tumėte dar atnešti kaitintuvus ir elektrinį virdulį? Pažiūrėsim, kaip 


viskas atrodys. 

— Žinoma. 

Ovenas pravėrė burną, bet išvydęs mamos žvilgsnį, nusprendė 
patylėti. Nutolus Hopės žingsniams, Džastina pasisuko į sūnus. 

— Raideri Tomai Montgomeri... 

Ovenas žinojo tą toną ir žvilgsnį. Ir nors šį kartą jie buvo nu- 
kreipti ne į jį, vyras pajuto susitraukiant kiaušus. 

Nuleidęs galvą ir uodegą Kvailiukas nubindzeno į kampą. 

— Taip, ponia? 

— Auginau tave ne todėl, kad šiurkščiai elgtumeisi su žmonė- 
mis, atžariai kalbėtum su moterimis ar darbuotojomis. Tikiuosi, su 
Hope būsi mandagus — nesvarbu, sutinki su jos nuomone, ar ne. 

Raideris pastatė serviravimo staliuką. 

— Gerai. Bet... 

— Bet? — tas vienas skiemuo nuskambėjo perspėjamai, tarsi 
iššūkis. 

Stovėdamas per saugų atstumą Raideris nutaisė pačią nekal- 
čiausią veido išraišką. 

— Na, sakei, su Hope turime elgtis kaip su šeimos nare. Tai kaip 
tu nori, ar kad elgčiausi su ja — mandagiai, ar kaip su šeimos nare? 

Vieną ilgą akimirką Džastina neištarė nė žodžio. Pamatęs mamą 
besiartinančią, Beketas pasitraukė nuo brolio. Moteris ištiesė rankas 
ir sučiupo abi Raiderio ausis. 

— Manaisi esąs protingas, ar ne? 

— Taip, ponia. Tai paveldėjau iš savo mamos. 

Džastina nusijuokė ir pakraipė jo galvą į šonus. 

— Tu esi savo tėvo sūnus. Valdyk toną, — paliepė ji ir kumšte- 
lėjo Raideriui į pilvą. 

— Gerai. 

Linktelėjus: Džastina atsitraukė ir įsirėmė rankas į klubus. 

— Tas serviravimo staliukas pakrypęs, Rai. 

— Taip, truputį. Jis netikusiai pagamintas ir nenormaliai įkai- 
notas, bet dabar jau gan lygiai stovi ir yra ganėtinai gražus. Kai išdės- 


tysi ant jo tuos didelius varinius daiktus, atrodys puikiai. 

— Gal ir taip. Sutinku, aš pernelyg jautriai reagavau. Suklydau. 

— "Tas tiesa, — pritarė Raideris ir truktelėjo pečiais. — Bet tu 
juk rūpinaisi beveik trijų tūkstančių kvadratinių metrų ploto svečių 
namais, rūpinaisi viskuo nuo vamzdžių iki baldakimų. Tai ne niekai, 
mama. 

Džastina žvilgtelėjo į Raiderį. 

— O tu tikrai protingas. Gal vis dėlto šį bruožą paveldėjai iš 
manęs. 

Čia įėjo Hopė nešina didžiule dėže, jai iš paskos Kerolė — su kita. 

— Leiskite padėti, — priėjęs Raideris paėmė iš Hopės dėžę. — 
Aš mandagus. 

— Ar skaudėjo? 

— Dar ne. Bet vėliau gali būti skausminga. 

Beketas paėmė dėžę iš Kerolės, o Ovenas stovėjo akimirką juos 
stebėdamas. Vėliau teks išnešti visas tas dėžes, maišelius ir pakuotes 
nuo didelės elektrinės kavavirės, marmitų ir butelių stovų, suprato jis. 

Kerolei bekalbant apie vyno taurių plovimą, mama iš naujo su- 
sirišo plaukus. Beketas su Raideriu tarėsi, kaip atnešę veidrodį dings 
iš Čia ir pagaliau galės prisidėti prie darbininkų. 

Ovenas palaukė, kol moterys ištirs, ar tinka įderintas serviravi- 
mo stalelis. 

— Neatrodo pakrypęs, bet vis tiek Žinau, kad jis toks. Tai mane 
kiek erzina, — tarė Hopė ir pakėlė žvilgsnį į Raiderį. — Bet susitai- 
kysiu su tuo. 

— Gerai. Tai tempkim tą veidrodį ir nešdinkimės anksčiau, nei 
jos nuspręs dar dėl ko nors pasiskųsti. 

— Pirmiau skirkite man minutėlę. Trumpas susirinkimas, — 
paskelbė Ovenas. 

— Kai baigsime... — įsiterpė Raideris. 

— Ne, reikia dabar, — nukirto Ovenas ir sąmoningai nutaisė 
rūgščią minią. — Tai dėl leidimų. 

— Kristau, tik nesakyk, kad teks ginčytis dėl eksploatavimo lei- 


dimo. Inspektorius kažin ko nutilo. 

Pažvelgęs į Raiderį Ovenas atsiduso ir lėtai papurtė galvą. 

— Taip. Nuvažiavau į Heigerstauną pabandyti šiek tiek paju- 
dinti reikalus. Ir... man pavyko. 

Beketas nukreipė į Oveną pirštą. 

— Gavai leidimą eksploatuoti? 

Nusišypsojęs Ovenas nukreipė savo pirštą į jį. 

— Gavau. 

— Dieve mano, Dieve mano! — Džastina čiupo sesers ranką. 

Ovenas kumštelėjo Raideriui per petį, tada šyptelėjo Hopei. 

— Ar jau pasirengusi įsikraustyti? Galime sunešti likusius tavo 
daiktus. Galėsi jau šiąnakt čia nakvoti. 

— Aš tikrai tam pasiruošusi, Ovenai! — juokdamasi Hopė ap- 
sivijo jį rankomis ir pabučiavo į lūpas. — Aš įsikraustau! 

Iš džiaugsmo apsisukusi su Džastina ir teta, Hopė pripuolė prie 
Beketo ir garsiai jį pabučiavo. Tada sustojo prie Raiderio. 

— O ką aš gausiu? Širdingą rankos paspaudimą? 

Hopė vėl nusijuokė, papurtė galvą ir labai paprastai pakštelėjo 
jam į žandą. 

— Tai tas pats, — tarė jis ir priėjęs prie brolių, vieną ranką už- 
dėjo Ovenui ant pečių, kitų — Beketui. — Tu, kalės vaike, mums 
pavyko! 

Džastinos akys pritvinko ašarų. 

— Mano berniukai... — sumurmėjo ji ir išskėtusi rankas ap- 
kabino visus tris savo sūnus. Kvailiukui vis bandant įterpti nosytę, 
ji tvirtai akimirką juos dar palaikė. Pasitraukusi Džastina nubraukė 
ašaras. 

— Gerai, eime priešpiečiauti. Aš vaišinu. Beketai, paklausk 
Klerės, ar ji galės ateiti. Ovenai, paskambink Eiverei, užsakyk mums 
maisto ir pakviesk ją čia. Hope, atidaryk vieną, ne, geriau du butelius 
svečiams skirto šampano. 

— Būtinai. 

— Dar neišploviau visų taurių, — tarstelėjo susirūpinusi Kerolė 


ir nukūrė į virtuvę. 

— Šampanas? — nustebo Raideris. — Per priešpiečius? 

— Velniškai teisingai — šampanas. 

— Jei jau prakalbom apie šampaną... — Ovenas pasikasė skruos- 
tą. — Raideri, ar turi partnerę Naujųjų metų vakarėliui? 

— Aha, tą krizentoją. Bet ketinu nusiplauti. 

— Per Naujųjų metų vakarėlį? — nustebo Džastina. 

— Patikėk manimi, jei tik išgirstum tą jos krizenimą, tikrai 
mane suprastum. Kodėl klausi? — paklausė jis Oveno. — Nori mane 
nusivesti pašokti? 

— Rengsiu vakarėlį. 

— Per šiuos Naujuosius metus? — išplėtė akis mama. 

— Taip, taip, per šiuos, — atkirto Ovenas. Prasideda, apmaudžiai 
pagalvojo jis. — Nieko ypatinga — tik vakarėlis, susibūrimas švenčių 
proga. Toks renginukas su maistu ir gėrimais. Galėsite ateiti, ar ne? 

Išpūtusi žandus Džastina metė nepatiklų žvilgsnį. 

— Aišku. 

— O tu, Rai? 

— Kodėl gi ne. 

— Klerė jau pakeliui, — pranešė Beketas, įsidėdamas telefoną 
į kišenę. 

— Naujųjų metų vakarėlis mano namuose. Tinka? 

— Kelintais metais? — nepatikėjo Beketas. 

— (Gerai, šis juokelis jau atgyvenęs. Tai ateisi ar ne? 

— Mes ketinome likti namuose. Berniukai nori Žiūrėti per tele- 
vizorių Niujorko krištolinio rutulio nuleidimą, o Merfis pats trokšta 
jį nuleisti. Pasiteirausiu Klerės, ar ji norės susirasti auklę. 

— Tai gerai. — Ovenas išsitraukė užrašų knygutę. — Priešpie- 
čiai. Diktuokite užsakymus, aš paskambinsiu, — pasakė jis ir Kvailiu- 
kas nekantriai pavizgino uodegą. 

Jam įsijautus į sąrašą, virtuvėje pasigirdo iššaunamo šampano 
garsas. 

— Pagaliau oficialiai patvirtinta, — šeimos nariams nusišypsojo 


Ovenas. — Sveiki atvykę į Bunsboro svečių namus. 

5 skyrius 


adangi Hopė pasitikėjo Eivere ir šiaip troško daug ką pakeis- 
ti, leido svečių namų apartamentuose tvarkyti jos naująją virtuvę. Eive- 
rei patiko ši švari ir funkcionali vieta, kurioje viskas kvepia šviežumu. 

— Kaip smagu! — tebedėvėdama „Vestos“ marškinėlius ir dar- 
binius džinsus krykštavo Eiverė ir dėliojo stalo įrankius į stalčius. — 
Trūksta tik Klerės. 

— Taip jau būna, kai turi vaikų! — šūktelėjo Hopė iš vonios, 
kurioje valėsi makiažą. 

— Tiesa. Ar kada galvoji jų turėti? 

— Kada nors, žinoma. O tu? 

— Aišku. Ypač tada, kai pabūnu su Klerės berniukais. Nuo jų 
galima susirgti priklausomybe. — Eiverė uždarė vieną stalčių ir ėmė- 
si kito. — Tačiau tradiciškai vaikų susilaukiama po vestuvių, o mano 
atveju tai — sunkus uždavinys. 

— Tu pernelyg romantiška, kad vedybas laikytum sunkia už- 
duotimi. 

— Lengva būti romantiškai dėl kitų Žmonių — jokios rizi- 
kos, jokio asmeninio pralaimėjimo. Na, bet tu pradedi naują etapą, o 
šiandien — tavo pirmoji naktis. Ar nesinervini, kad svečių namuose 


nakvosi viena? 

— Ne. — Hopė atlošė galvą. — Pagalvojau, kad ir tu norėtum 
pasilikti. Išsirink kambarį. 

— Po galais! — džiaugsmingai šūktelėjo Eiverė ir energingai 
iškėlė aukštyn šakutes su šaukšteliais. — Maniau, jau nepasiūlysi. Esi 
tikra, kad galima? 

— Labiau nei galima. Džastina prašė artimiausiomis savaitėmis 
išbandyti kiek galima daugiau kambarių. Tokiu būdu patikrinčiau, ar 
yra bėdų dėl vandentiekio, elektros ar kokių kitokių nesklandumų. 
Šiąnakt norėčiau pradėti nuo savo apartamentų. Taigi gali būti pir- 
moji mano viešnia. 

— Noriu apsistoti „T L O“ numeryje. Būsiu pirmoji, kuri iki 
ausų pasiners į tą didžiulę varinę vonią. Ne, palūkėk... Gal geriau „D 
čc R“? Ten yra ir varinė vonia, ir židinys. Arba... 

— Sunku išsirinkti, ar ne? — nusikvatojo Hopė. 

— Labai. Gal man reiktų traukti burtus? O kokį numerį Ove- 
nas išsirinko svečių namų atidarymo nakčiai? 

— „Niko ir Noros“. 

— Gerai, tuomet šį išbraukiu. Nereikės kartotis, kadangi tikriau- 
siai per atidarymo naktį miegosiu su Ovenu. 

— O, tikrai? 

— Aha. Sutarėme, kad kelias dienas palauksime, norėdami įsi- 
tikinti, jog tai ne beprotybė. — Uždariusi stalčių, Eiverė pasisuko. — 
O taip ir neatrodo. 

— O kodėl turėtų atrodyti? Ovenas — puikus vyrukas, gražuo- 
lis, protingas, mielas. Judu puikiai sutariate. 

— Klausimas būtent toks: ar ne beprotiška viską keisti. Mudu 
tikrai puikiai sutariame. O seksas dažnai viską sujaukia. 

— Manau,jūs tikrai puikiai susiderinsite. 

— Tikiuosi. Kaip tik todėl norėčiau tavęs paprašyti didelės 
paslaugos. Supranti, aną vakarą Ovenas man paskolino lipniosios 
juostos ir vienas dalykas privedė prie kito. 


Dabar jau Hopė įsirėmė rankomis į klubus. 

— Tai tu su juo jau miegojai ir dabar mėgini man tai subtiliai 
pasakyti? 

— Ne, nemiegojau. Beveik, bet nemiegojau. Kaip ir sakiau, nu- 
sprendėme keletą dienų palaukti. Tada paklausiau Oveno, ar jis turi 
partnerę Naujųjų metų vakarėliui. Labiausiai rūpėjo sužinoti, ar jis 
susitikinėja — na, gerai, miega — su kokia nors moterimi. 

— Pagrįsta priežastis. 

— Reikėjo man tiesiai ir paklausti, bet aš sukau aplinkui, o tada 
Ovenas manęs paklausė, ar aš turiu porą tam vakarui, todėl pasakiau 
jam, jog mudvi susitarusios. 

— Eivere, jei tu nori tą ypatingą naktį būti su Ovenu, aš nieko 
prieš. Visiškai, visu šimtu procentų. Juk turėtum žinoti. 

— Žinau. Ir tu turėtum žinoti, kad tave išdavusi neapkęsčiau 
savęs. Tu man taip nepadarytum. 

— Padaryčiau, jei Ovenas mane pasikviestų. 

— Pasiimk kitą Montgomerį. Dar vienas liko laisvas. 

— Gal man reikėtų pasiskolinti Oveną? Patikrinčiau jį dėl tavęs. 

— Oo, kokia tu gera draugė... — Suvaidinusi, kad šluostosi aša- 
rą, Eiverė apkabino Hopę. — Ne, nereikia. Kad ir kaip ten būtų, 
Ovenas sugalvojo surengti vakarėlį savo namuose. O tai — visiš- 
kai neoveniška, nes jis tokiems dalykams ruošiasi mažiausiai kelias 
savaites, o dar geriau — net kelis mėnesius. Tad dabar Naujųjų visi 
eisime švęsti pas Oveną. 

Susimąsčiusi Hopė atvėrė virtuvinę spintelę ir apžiūrėjo Eiverės 
sudėliotus daiktus. 

— Eivere, aš neturiu partnerio. Man jo ir nereikia, tačiau jo ne- 
turėti per Naujųjų vakarėlį — tiesiog apgailėtina. 

— Tik ne tokiai gražuolei kaip tu. Be to, tame vakarėlyje ne visi 
bus poromis. Galėčiau išvardyti beveik visą Oveno pakviestų svečių są- 
rašą, tad garantuoju, kad bus ir daugiau vienišių. Jeigu jau Ovenas ren- 
gia vakarėlį, tai tikrai vykusį. Susipažinsi su žmonėmis, — pasisuko Ei- 
verė. — O visuomeniniai ryšiai svečių namų šeimininkei labai naudingi. 


Hopė kairėn pasuko puodelio ąselę. 

— Čia tai jau tu bakstelėjai. 

— Taip, betgi tai tiesa. Jau kalbėjau su Beketu — Klerė susiras 
auklę vaikams ir galės tave parvežti namo. Nebent tame vakarėlyje su 
kuo nors susidėsi, imsi šėlti ir beprotiškai elgtis. 

— Pažadu, tikrai nešėlsiu ir netapsiu beprote, — mirktelėjo 
Hopė. — Bet atsisakyti vieno iš savo bosų kvietimo turbūt nėra pro- 
tinga. Na, bent ne dabar, kai ką tik įsidarbinau. 

— Pamatysi, bus smagu. Ačiū. 

Palengvėjusia širdimi Eiverė apsivijo rankomis Hopę. Vis dar 
apkabinusi draugę Eiverė pasisuko ir nužvelgė svetainę. 

— Kaip miela, kad Raideris užnešė tavo eglutę. 

— Jis kritikavo jos papuošimą. 

— Bet vis tiek užnešė ją ir pastatė. 

— Na taip, iš jo pusės miela, nors tikriausiai tą jam liepė pada- 
ryti Džastina. 

— Kad ir kaip ten būtų, tavo naujuosiuose apartamentuose stovi 
kalėdinė eglutė. Jau atrodo, kad čia gyveni. Viskas čia dvelkia Hope. 
Ar tu laiminga? 

— Laiminga ir susijaudinusi. Negaliu sulaukti, kol... 

Išgirdusios durų rankenos trūktelėjimą draugės krūptelėjo ir 
Įbedė akis į duris. 

— Ajezau, Klere... — pralemeno Eiverė. — Kitą kartą geriau 
iškart mus nušauk. 

— Atsiprašau. Vaikai sumigo, o Beketas man davė raktą, liepė 
pajudinti užpakalį ir kelias valandas čia pasivaikščioti. Jis žinojo, kaip 
to trokštu. — Apsidairiusi Klerė nusitraukė pirštines. — Oi, kiek 
daug jūs jau nuveikėte! Atrodo... 

— ... kaip Hopės, — užbaigė Eiverė. 

— Taip, tikrai. Tai kuo galiu padėti? 

— Virtuvė — mano. 

— Ką tik baigiau tvarkyti vonios kambarį, — pasakė Hopė. — 
Tikriausiai jau reikia judėti prie miegamųjų. 

— Tuomet... — Klerė vėl atvėrė duris ir ištraukė už jų paliktą 


paveikslą. 

— Mano įkurtuvių dovana! Ak, kaip man patinka šis paveikslas... 

— Madlena sakė, kad jei įsikrausčiusi nuspręsi, jog jis tau netin- 
ka, galėsi jį pakeisti į kitą, — informavo Eiverė. 

— Jis kaip tik toks, kokio noriu. Kiekvieną kartą pažvelgusi į 
tuos sprogstančius vyšnios žiedus pajusiu pavasarį. Ačiū judviem. Jau 
žinau, kur jį pasikabinsiu — miegamajame, kad kiekvieną rytą pra- 
busčiau pavasariui, — paėmusi paveikslą nusprendė Hopė. — Einu 
ir pakabinsiu dabar pat. 

Miegamajame Klerė paklojo grakščią Hopės išsirinktą lovą, pa- 
pureno pagalves, išlygino antklodę. O tuo metu Hopė skrupulingai 
kaip Ovenas matavo, žymėjo ir tikrino gulsčiuku. 

— Tobula. Tarsi čia ir turėtų būti, — šyptelėjo Hopė. 

— Kaip ir tu. Toks jausmas, kad tu idealiai tinki šiems namams, 
tarsi būtum jiems užgimusi. 

— Norėčiau, kad taip būtų. 

— Virtuvė jau sutvarkyta! — šūktelėjo užėjusi Eiverė, tada pa- 
sisuko į paveikslą. — O tu neklydai. Netgi tokį tamsų žiemos vakarą 


jis šaukte šaukia pavasarį. Sveika atvykusi namo, Hopė. 


Išėjus Klerei, Eiverė nukulniavo namo pasiimti daiktų, kurių pri- 
reiks nakvynei, o Hopė nusprendė viena pasivaikščioti po svečių namus. 

Tikrai labai jauku, pagalvojo ji. Kaip namuose. 

Užlipusi atgal į savo butą ji pajuto saldų kaip vasara magnolijų 
aromatą. 

— Aš čia. Ir nuo šiol čia gyvensiu. Manau, nė vienai mūsų dau- 


giau nereikia būti vienišai. 


Kitą rytą Eiverė nusileido laiptais ir rado Montgomerių šeimą 


Jau dirbančią, o Hopę — virtuvėje gaminančią pusryčius. 

— Juk šios virtuvės dar nesutvarkėm, — tarė Eiverė. 

— Aš patvarkiau ir noriu išbandyti keletą patiekalų, o tai — 
gera proga. 

— Padėsiu tau. 

— Ne, — Hopė iškėlė pirštą. — Jokios pagalbos. Tu — viešnia. 
Eik į valgomąjį. 

— Ar ten yra kavos? 

— Yra. Tai kaip tau patiko „D X R“? 

— Tarsi sapnas. Toje mansardoje trūko tik pamišėlės, kuri tur- 
būt ir taip būtų sukėlusi košmarą. Kai išgersiu kavos, papasakosiu. 

Eiverė nutipeno į valgomąjį, iš elektrinio virdulio įsipylė kavos 
ir ėmė mąstyti. 

Tai tiesiog idealus momentas, pagalvojo ji. Visi laimingi ir su- 
sijaudinę, nes didysis projektas — svečių namai — jau sutvarkyti ir 
tiesiog švyti. Žinoma, kelių dienų prireiks kai kurioms detalėms pa- 
dailinti, bet iš esmės jau viskas baigta. 

Į valgomąjį įėjo Ovenas. 

— Girdėjau, buvai pirmoji viešnia? 

— Taip, tokie mano nuopelnai. 

— Bet pusryčius gausime visi. Šįryt Hopė mums atsiuntė žinu- 
tes. — Ovenas prisėdo šalia. — Na, tai kaip patiko? 

— Nuostabiai, bet smulkiai papasakosiu, kai visi susirinks. Da- 
bar dirbi laukiamajame? 

— Priekiniame kampe mama nori pastatyti dar vieną spintelę. 
Rai kabina veidrodį, Bekas deda spintos lentynas. Gražiai atrodai, — 
pridūrė jis. 

— Ar tikrai? — Eiverė pavartė akis. 

— Tikrai, pailsėjusi ir energinga. Ar šiandien dirbi? 

— Iki keturių — ne, bet eisiu uždaryti restorano. 

— Tai kodėl taip anksti atsikėlei? 

— Iš įpročio. Ir turbūt todėl, kad pajutau kažką gaminant valgį. 

Kerolė atnešė kepimo skardą su storais vafliais. Dedant juos į 


marmitą, valgomajame pasklido gardus kvapas. Moteris pamojo savo 

sūnėnui su Eivere ir pasišalino. Hopė įnešė stiklinį dubenį su šviežio- 
mis uogomis ir ąsotį sulčių. 

— Hope, aš galėčiau... 

— Tu — viešnia, — paprieštaravo draugė ir vėl išskubėjo. 

— Labai norėčiau išbandyti tą viryklę, — sumurmėjo Eiverė. — 
Ji taip blizga! 

Netrukus ant stalo atsirado pusdubenis su kumpiu, o kitas — su 
puria plakta kiaušiniene. 

— Mus sukvietė, — pranešė įpuolęs Beketas ir pauostė. — Kve- 
pia kaip pusryčiai. — Tada jis nuo lėkštės pakėlė dangtį ir pačiupo 
kumpio gabaliuką. — Atrodo kaip pusryčiai ir skonis kaip pusryčių. 
Oho, vafliai... 

— Vafliai? — pakartojo įėjęs Raideris ir pasuko tiesiai prie 
indų. — Kokie apvalūs ir stori... 

— Vaišinkitės, — tarė Hopė, ragindama Džastiną sėstis. — Jei- 
gu ko nors pageidaujate — tik paprašykite. O jei kas nors nepatiks, 
nuoširdžiai pasakykite. Geriau sužinoti dabar nei tada, kai svečių na- 
mai jau bus atidaryti. 

Hopė pastovėjo už nugarų laukdama, kol visi atsisės ir prisi- 
kraus lėkštes. 

Raideris pirmas atsikando sirupu įdaryto vaflio. 

— Tu dar neatleista, — linktelėjo jis. 

— Tai pats aukščiausias įvertinimas. 

— Hope, viskas nuostabu. — Džastina bakstelėjo šakute mažą 
kiaušinį. — Ir stalai labai žaismingi — kaip mes ir norėjome. Sėskis. 

— Tuoj, tik dar turiu šį tą padaryti. Tačiau labai noriu išgirsti, ką 
apie „D X R“ mano ten naktį praleidusi Eiverė. 

— Tai lyg laimėti didįjį prizą, tai yra aukso puodą, — pasitaisė 
Eiverė. — Aš tikrai nepaprastai švari, nes vakare išbandžiau vonią, o 
šįryt — dušą. Abu tiesiog neįtikėtini. O higienos priemonės — fan- 
tastiškos. — Ji ištiesė ranką Ovenui. — Pauostyk mane. 

Vyras pauostė. 

2 Žavinga. 

— Taip, tikrai. Minkšti ir stori rankšluosčiai, šildomos plytelių 
grindys, šiltas gyvatukas... Toks vonios kambarys ir visi daikčiukai 
jame atpalaiduoja, maloniai nuteikia ir lepina. 

— Toks ir buvo tikslas, — pamerkė akį Džastina. 

— Norėčiau turėti tokį chalatą. Židinys — nuostabi detalė, ypač 
gulint toje nepaprastoje lovoje. Ir leiskite man pasakyti, kad tai — 
pati patogiausia lova, kokioje tik turėjau malonumą miegoti. O kur 
dar tos skirtingo minkštumo pagalvės... Žiūrėjau televizorių, buvau 
įsijungusi radiją su žadintuvu, perskaičiau keletą „Džeinės Eir“ dalių 
ir pažiūrėjau filmą. Jei turėčiau dešimt nykščių, visus juos pakelčiau. 
Tai buvo neprilygstama. Ačiū už galimybę išbandyti tą kambarį. 

— Būtent tai ir norėjau išgirsti. Ateisiu po kelių minučių, — 
pasakė Hopė-ir pasuko į virtuvę. 

— Jokių klausimų, nusiskundimų, pasiūlymų? — pasiteiravo 
Džastina Eiverės. 

— Turiu pasiūlymą — tame numeryje nieko nekeiskite. Jame 
nėra nieko, ko aš nedievinčiau. 

— Gerai, — patenkinta linktelėjo Džastina. — Vieną numerį 
jau galime išbraukti. 

— Kadangi jūs visi čia, norėčiau aptarti vieną dalyką, kuris ne- 
tiesiogiai susijęs su svečių namais, — pradėjo Eiverė. 

— Šnekėk, — sutiko keldamasis iš vietos Raideris. — Noriu dar 
vaflių. Pala, o kur Kvailiukas? 

— Registratūroje guli prie židinio. Negalima laikyti šuns prie 
maisto, — pasakė mama. 

— Bet... 

— Tu nešersi jo nuo stalo. Hopė davė jam keletą šunų sausainių 
ir jis ten visiškai laimingas. Na, Eivere, tai apie ką norėjai pakalbėti? 

Eiverei širdis dunkstelėjo, bet ji sau tarė, kad dabar — pats metas. 

— Manau, dalis viešbučio svečių eis į „Vestą“ priešpiečiauti, 
pietauti, išgerti alaus. Kitiems šeimos restorano bus per maža ir jie 
važiuos už Pietų Kalno arba į Šeperdstauną. Gaila, kad nepavyko 


išlaikyti restorano kitoje gatvės pusėje esančiose patalpose. 

— Tik nepradėk... — sumurmėjo Ovenas. 

— Visi su tuo sutinkame, — tęsė Eiverė. — Dar vienas restora- 
nas šalia itališko šeimos restorano ir picerijos būtų labai naudingas. 

Jos nervai pulsavo. Eiverė nepakentė nervinimosi ir stengėsi 
kalbėti tvirtu balsu. 

— Į mano restoraną užėję klientai dažnai teiraujasi, kur galėtų 
išgerti taurę vyno. Žinoma, aš jo turiu, betgi tai nėra toji vieta, kur 
galėtum jo ramiai išgerti ir romantiškai pavakarieniauti. 

— Pirmiausia turime pabaigti kepyklos remontą, — pasakė 
Ovenas. — O paskui ieškosime kito restorano nuomininko. Tik š;- 
kart tą darysime kur kas atidžiau. Pasirinksime tokį žmogų, kuris 
turės praktišką verslo planą ir supras miestelio poreikius. 

— Sutinku. Jūs pirkote sujungtą pastatą, — tęsė Eiverė, o kad 
rankos būtų užimtos, ėmė dėlioti kiaušinius. — Kažkada jis buvo 
vientisas, ir jei jį vėl tokiu paverstumėte, vienoje pusėje galėtų veikti 
ištaigingas baras, o kitoje — restoranas. Ten žmonės galėtų išgerti ar 
papietauti. Arba ir viena, ir kita. Dar yra plotas, kur galima įrengti ne- 
didelę sceną. Taigi galėtų vykti gyvos muzikos koncertai. Šiame mies- 
telyje nieko panašaus nevyksta. Restoranas, prijungtas prie baro ar 
klubo, gardus maistas, geras vynas, alus, kokteiliai, šiek tiek muzikos. 

— Nebloga mintis, — tarstelėjo Džastina. 

— Neleisk jai užsivesti, — perspėjo Raideris. 

— Tai pagelbėtų ir svečių namų verslui, — Eiverė metė dar vie- 
ną kozirį. — Svečiai turėtų iš ko rinktis. Jie galėtų nueiti į kitą Sen 
Polio gatvės pusę išgerti butelį vyno ir nesijaudinti, kad teks vairuoti. 
I svečių namų kambarių aptarnavimą galėtumėte įtraukti ir patiekalų 
pristatymą iš ten, kaip darote su „Vesta“. Negi svečiams nesinorės 
Išeiti, pavalgyti picos bare ar pasimėgauti gražia tylia vakariene? Į 
užeigos namų pasiūlymų paketus galėsite įtraukti pietus dviem as- 
menims jaukiame restoranėlyje, kuris vos už kelių žingsnių. Šitai ir 
noras svečiams patiems jame apsilankyti tikrai būtų patrauklus daly- 
kas ir sulauktų pasisekimo. 

— Be abejonės, — linktelėjo Beketas. — Ir tokia idėja jau buvo 

aptarta. Vis dėlto didžiausia problema — mums reikia žmogaus, ku- 
ris ne tik norėtų, bet ir gebėtų valdyti tokią vietą. 

— Aš noriu, — greitakalbe išbėrė Eiverė ir po stalu tvirtai su- 
gniaužė kumščius. — Ir sugebėčiau tai padaryti gerai. 

— Tu jau turi restoraną „Vesta“. — Raideris prisimerkė. — 
Raudonplauke, jei neketini daugiau gaminti mano „Kario“ picos, tai 
labai supyksiu. 

— Tu juk nerimtai? — sunerimęs Ovenas pastūmė į šoną savo 
lėkštę. — Eivere, du restoranai? Juk ir taip darbo turi per akis. 

— Frenei teks daugiau atsakomybės, o Deivas dirbtų abiejo- 
se vietose slankiuoju grafiku. Naujai vietai reikėtų pasisamdyti gerą 
vadybininką ir jau kai ką turiu numačiusi. Džastina, anksčiau su tuo 
restoranu nepavyko, nes tiesiog kai kas netiko. Dabar tiksliai Žinau, 
ko reikia, kad jis klestėtų. 

— Aš klausau. 

— O, brolyti... — Raideris nuleido galvą ir įsistebeilijo į vaflius. 

— Žmonės nori pasėdėti šiltoje, šiuolaikiškoje ir kartu skonin- 
goje vietoje. Smuklės pusėje stovėtų keletas sofučių dviem, žemi sta- 
liukai su kėdėmis ir aukštomis kėdėmis prie baro. O prie jo dirbtų 
barmenai, kurie žino, ką daro. Geras vynas, iš statinių pilstomas alus, 
beje, dalis — vietinės gamybos. Klasiška. 

Kadangi jos niekas nepertraukė, Eiverė įkvėpė ir dėstė toliau. 

— Priešpiečiams būtų galima pasiūlyti įvairiausių salotų, su- 
muštinių ir sriubos. Ir tai — ne tik darbo, bet ir kiekvieną dieną, 
beje, anksčiau tai buvo problema. Priimtinos kainos, draugiškas ir 
malonus aptarnavimas. 

— Beje, anksčiau tai buvo problema, — nusišaipė Beketas. 

— Taip, buvo, — sutiko Eiverė ir dėstė toliau. — Pietums ša- 
lia kepsnio pasiūlytume pirmąjį patiekalą — gardų žlėgtainį, žuvies, 
viščiuką, įdomių užkandžių. Kaip galima daugiau visi jie būtų gami- 
nami iš vietinių produktų. Lankytojai tiesiog smagiai leistų laiką ir 
neužmirštų, kad sėdi Bunsboro aikštėje. Pažįstu šį miestą ir Žinau, ko 


žmonės nori. 

— Neabejoju, kad žinai, — sumurmėjo Džastina. 

— Sudariau verslo planą, įtraukiau meniu, kainoraštį. Žinau, 
smuklės remontas ir tų patalpų sujungimas kainuotų nemažai pa- 
stangų, bet tikrai verta. — Eiverė įkvėpė oro. — Aš pasistengsiu, kad 
būtų verta. 

— Kiek laiko apie tai mąstei? — pasiteiravo Ovenas. 

— Apie dvejus metus, stebėdama, kaip toji vieta patiria nesėkmę 
ir supratusi kodėl. Tai tikrai nėra impulsyvus sprendimas, — patvirti- 
no Eiverė, žinodama, ką reiškia tas Oveno žvilgsnis. — Žinau, galiu 
elgtis impulsyviai, bet tik ne tada, kai kalbamės apie verslą. Jūs pasiti- 
kėjote manimi, kai atėjau su pasiūlymu jūsų pastate atidaryti „Vestą'. 

— Ir neapsirikome, — patikino ją Beketas. — Prieš priimant 
sprendimą, norėčiau dar kartą ten apsižvalgyti. 

— Žinoma. Atsiųsiu jums verslo planą, meniu pavyzdžius ir visa 
kita. 

— Gerai, — sutiko Džastina. — Labai noriu pamatyti, ką ten 
išdėstei. Visgi, Eivere, man su berniukais reikės labai rimtai visa tai 
aptarti. 

— Žinau. O jei ne, tai ką gi... Aš pasistengsiu jus priversti persi- 
galvoti. O dabar man geriau jau eiti. — Eiverė pakilo ir automatiškai 
susirinko savo lėkštes. — Darsyk ačiū už galimybę pasinaudoti tais 
kambariais. Tai buvo neužmirštama naktis. 

— Greitai pasikalbėsime, — pažadėjo Džastina, o Eiverei išėjus, 
siekdama kavos, paklausė: — Tai ką manote? 

— Vadovauti restoranui — sunkus darbas, — prabilo Ove- 
nas. — O vadovauti dviem? Ji turės valdyti dvi komandas, ruošti dvi- 
gubą meniu, o jei dar pridėsime tą smuklę, apie kurią ji šnekėjo — tai 
praktiškai vadovauti trims verslams. 

— Ji juk — pašėlusi Raudonplaukė, — truktelėjo pečiais Ove- 
nas ir atsistojo dar įpilti kavos mamai. — Aš už ją statyčiau. 

— Man reikia apžiūrėti tą vietą ir įsitikinti, ar ten tokie planai 


Įgyvendinami. 

— Viskas gali būti įgyvendinama, — šyptelėjo Džastina Be- 
ketui. — Svarbiausia, kad toje vietoje dirbs žmogus, kurį gerai pa- 
Eiverės koncepcija kone tobula. 

— Man ji patinka, — sutiko Ovenas, tačiau vis tiek prieštara- 
vo, — bet neramu dėl Eiverės, kuri bandys tiek daug apžioti. 

— Čia jos problema. Tu jaudiniesi, kad per daug dirbdama ji 
nusiplūks. Tai — draugiškas rūpestis, — toliau kalbėjo Džastina. — 
Prie to dar prisideda rūpestis, kad dabar su ja galėsi praleisti dar ma- 
žiau laiko. 

Ovenui pakėlus šaltą žvilgsnį į Raiderį, tas iškėlė rankas. 

— Nepasakiau nė žodžio. Ji išgirdo ne iš manęs. 

— Prašyčiau... — prunkštelėjo Džastina. — Manote, man rei- 
kia pasakoti tokius dalykus? Kvailučiai, kvailučiai mano berniukai... 
Vis dar nesuvokiate mano galių? — pasipūtusi nusišypsojo Džastina, 
Ovenui neramiai sukrutėjus kėdėje. — Suprantu tavo rūpestį. Ir man 
neramu dėl Eiverės. Bet kaip ir Rai, pastatyčiau savo pinigus, kad ji 
tikrai sugebės nuveikti šį darbą ir sukurs tokią įstaigą, kuri miesteliui ir 
svečių namams atneš papildomų pajamų. Taip pat ir kitiems verslams. 

Džastina akimirką patylėjo, tada linktelėjo. 

— Gerai, berniukai, eime apžiūrėti tų patalpų, o paskui pagal- 
vokite, ką ir kaip ten reikės perdaryti. Paskui vėl pasikalbėsime su 
Eivere, gerai? 

— Man tinka, — atsakė Raideris, o Beketas linktelėjo. 

— Gerai, apžiūrėkime, — nusprendė Ovenas. — Eime iš čia. 

Le 

Įdienojus Ovenas užtiko Eiverę poilsio kambaryje. Ji sėdėjo ant 
grindų apsiskleidusi DVD ir atidarinėjo jų pakuotes. 

— Ką veiki? 

— Deginuosi San Tropezo paplūdimyje. 


— Ar pasitepei kremu nuo saulės? 

— Turėdama tokią odą, naudoju visą apsauginį skydą. 

Ovenas prisėdo ant rudos odos suolelio. 

— Šiandien tau laisvadienis? 

— Taip, ir būtent todėl aš — paplūdimyje, o kaitindamasi žai- 
džiu su filmais. Hopė man davė šį atidarytuvą. Nežinojau, kad eg- 
zistuoja DVD atidarytuvai. Iššvaisčiau galybę valandų, kovodama su 
tuo kvailu lipniu daiktu ir pakuote, o viskas, ką reikėjo padaryti — 
drykstelėti. Ketinu išpakuoti visus svečių namams skirtus DVD, o 
Hopė su Kerole įnikusios diskutuoja. Matei šį filmą? — Eiverė iškėlė 
„Tegyvuoja meilė“ DVD. 

— Ne. 

Pakreipusi galvą Eiverė nutaisė protingos pelėdos žvilgsnį. 

— Nes manai, kad čia mergaičių filmas. 

— Čia ir yra mergaičių filmas. 

— Klysti. 

— Ar ten kas nors sproginėja? 

— Ne, bet yra nuogybių ir suaugusiųjų kalbos. Tai — ne mer- 
gaitiškas filmas, o tikrai puiki juosta. Pati turiu jos DVD. Ir šios, — 
pasakė Eiverė ir iškėlė „Terminatorių“. 

— Va čia tai filmas. Ko tu taip nerviniesi? 

— Nesinervinu. Mėgaujuosi ramybe, su patogiu įrankiu atplėši- 
nėju pakuotes ir diskutuoju apie filmus. 

— Eivere... 

"Turėti mokantį atpažinti tavo nuotaikas artimą žmogų gali būti 
ir privalumas, ir keblumas — priklausomai nuo aplinkybių, pagalvojo 
moteris. Na, bent jau tai sutaupo laiko. 

— Baiminuosi, kad tavo šeima atsiuntė tave čia perduoti man, 
Jog nesutinka su naujojo restorano idėja. 

— Mes dar nenusprendėme. Apžiūrėjome vietą, aptarėme. Iš 
statybinės pusės atrodo įvykdoma, bet Beketas turi geriau patikrinti. 

— Iš statybinės pusės atrodo įvykdoma... — nutęsė Eiverė, nes 


irgi neblogai pažinojo Oveną. — Bet iš mano pusės — nelabai? 


135 


— Aš taip nesakiau. Bet svarstau, kaip tu sugebėsi viskam skirti 
laiko, dėmesio ir energijos. Juk numanau, kiek laiko ir jėgų įdedi į 
„Vestą . 

Eiverė praplėšė dar vieną DVD. 

— Iš kur? 

Nes stebėjau tave, pagalvojo Ovenas, dažniau, nei pats suvokiu. 

— Valgau ten, susitinku su klientais. Kitoje gatvės pusėje kiekvieną 
sumautą dieną dirbu jau daugiau nei metus. Susidariau vaizdą, Eivere. 

— Jei susidarei tikslų vaizdą, turėjai suprasti, kad žinau, ką darau. 

— Aš ir nesakiau priešingai. Bet dabar reikštų, kad dirbsi dviejo- 
se vietose. Man atrodo, kad viskam reikia daugiau nei vieno žmogaus. 


Neskubėdama Eiverė surinko šiukšles ir išmetė į šalia stovinčią 


dėžę. 

— Nujaučiu, kad balsuojant tavo balsas bus ne už mane. 

— Tikrai to nesakiau. 

— Tau ir nereikia. Ovenai, pažįstu tave taip pat ilgai kaip tu 
mane. 


— Niekas iš mūsų nenori, kad persidirbtum ar kankintumeisi. 

Kad nekiltų pagunda pasinaudoti aštriu DVD atidarytuvu, dėl 
visa ko Eiverė jį padėjo į šalį. 

— Negi manai, kad nesuvokiu savo galimybių ir potencialo? 
Ovenai, kiek tu darbų imiesi vienu metu? Kiek nuomojamų pastatų 
turi prižiūrėti? Kiek tavo darbotvarkėje skirtingų projektų, klientų 
tavo sąraše, darbininkų ir subrangovų, kuriuos turi prižiūrėti? 

— Daugybė. Bet yra tik viena Eiverė. 

Moteris nusibraukė nuo veido plaukus, kurie dabar buvo žvil- 
gančio raudonmedžio atspalvio. 

— Nereikia man pasakoti. Žinau, kad prižiūri nuomojamus pas- 
tatus, bendrauji su nuomininkais. Žinau, nes ir pati esu nuomininkė. 
Ovenai, tu — detalių žmogus, o „Montgomerių šeimos rangovai“ 
žongliruoja su velniškai daug detalių. Raideris — darbų vykdytojas, 
Beketas — architektas, tavo mama tvarko buhalteriją, padeda klien- 

tams sukurti vidaus interjerą ir darbuojasi prie galutinio vaizdo. Tu 
jungi visas tas mažas detales į viena. Ir kiekvienas kažką kuriate. 

— Tai tiesa, bet... 

— Bet nieko, — nutraukė Eiverė, jausdama kylantį susierzini- 
mą. — Tu daugiau nei metus dirbai kitapus gatvės. Mačiau, ką nuvei- 
kei, ką privalėjai padaryti, kokias problemas turėjai išspręsti — ir in- 
dividualiai, ir su šeimos nariais. Jei praneštum ketinantis rekonstruoti 
sumautus Baltuosius rūmus, nė nesuabejočiau, kad gali tai padaryti. 
Norėčiau, kad lygiai taip pat tikėtum ir manimi. 

— Esmė ne tik tikėjimas... — bandė prieštarauti Ovenas, bet 
Eiverė atsistojo. 

— Klausyk, jei atsakymas ne, tai ne. Tai jūsų nuosavybė ir turite 
teisę nuomoti ją, kam norite. Nenusiteiksiu priešiškai nei prieš tave, 
nei prieš jus visus. Visgi neigiamas atsakymas tegul būna ne dėl prie- 
žasties, jog manote, kad neįstengsiu susidoroti su darbu. 

— Eivere... 

— Ne. Tiesiog ne. Turėtum paprašyti manęs parodyti būsimo 
restorano verslo planą, grafiką, meniu, sąmatą ir „Vestos“ įplaukų 
ataskaitą. Turėtum mane vertinti su ta pačia pagarba kaip bet kurį 
kitą verslo partnerį ar būsimą nuomininką. Ovenai, aš nesu svajotoja 
ir niekada tokia nebuvau. Žinau, ką sugebu ir darau. Jei to nesupranti, 
tai nepažįsti manęs taip gerai, kaip abu galvojome. 

Ovenas pažinojo Eiverę gana gerai, kad jai išėjus, nesektų pas- 
kui. Ji nebuvo tik supykusi — su šituo jis būtų susitvarkęs. Tačiau 
dabar jis galėjo ją įžeisti arba įsiutinti. 

— Tiesiog nuostabu... — sumurmėjo Ovenas. Norėdamas šiek 
tiek pagalvoti, vyras surinko Eiverės išpakuotus DV D, abėcėlės tvar- 
ka sudėliojo juos į spintelę po sienoje įmontuotu plokščiaekraniu te- 


levizoriumi ir išėjo. 


9 skyrius 


O pasirinko palankų laiką susitikti, šįkart vylėsi, kad 
pagelbės ir šventinė nuotaika. Kalėdų išvakarėse, penktą valandą po- 
piet, jis pabeldė į Eiverės duris. 

Šįkart plaukus ji buvo nusidažiusi ryškiai raudonai, dėvėjo plo- 
nas juodas kelnes, išryškinančias jos kojas, ir mėlyną kaip jos akys 
raštuotą megztinį. Kadangi Eiverė dar buvo basa, Ovenas pastebėjo 
jos žaliai nulakuotus kojų pirštų nagus — jie ir tie ryškiai raudoni 
plaukai atspindėjo kalėdines spalvas. Kodėl tai atrodo taip seksualiai? 
— pagalvojo Ovenas. 

— Su Kalėdom. 

— Jos dar neatėjo. 

— Gerai, tuomet su Kalėdų išvakarėmis, — Ovenas išsišiepė. — 
"Turi minutėlę? 

— Ir ne daugiau. Užsuksiu pas Klerę, tada trauksiu tiesiai pas 
tėtį. Liksiu nakvoti, tai... 

— Galėsi pagaminti kalėdinius pusryčius ir pabūti su juo prieš 
mano mamos kalėdinį vakarėlį. — Ovenas pabaksnojo pirštais į savo 
smilkinį. — Čia — visų atostogų grafikai. Hopė švęs su šeima Fila- 
delfijoje ir grįš rytoj popiet. Rai užsuks pas Beketą su Klere, tada abu 


eisime nakvoti pas mamą. 

— Ten galėsite gauti kalėdinius pusryčius ir pietus. 

— Labai didelė pagunda, — sutiko Ovenas. 

— Jei ketini eiti pas Klerę, tai kodėl tu čia? Susitiksime po pus- 
valandžio. 

— Norėjau keletą minučių su tavimi pasikalbėti. Galiu užeiti ar 
tu vis dar siunti ant manęs? 

— Nesiuntu. Daugiau apie tai nebegalvoju, — pasitraukusi į šalį 
Eiverė įleido Oveną vidun. 

— Pradėjai išsipakuoti? — pastebėjo Ovenas. Užmetęs akį jis 
nusprendė, kad Eiverė ištuštino daugiau kaip pusę dėžių. 

— Ne, tęsiu išsipakavimą, — patikslino moteris. — Buvau įsiu- 
tusi. Paprastai, kai esu įsiutusi ar liūdna, gaminu maistą. Dabar šaldy- 
mo kamera pilna tėčiui skirtų lazanijų, įdarytų makaronų ir įvairiau- 
sių sriubų, tad turėjau sustoti ir nukreipti energiją į visas tas dėžes. 
Beveik baigiau. 

— Produktyvu. 

— Neprotinga švaistyti naudingą įsiūtį. 

— Atleisk. 

Eiverė papurtė galvą ir numojo ranka. 

— Turiu baigti rengtis. 

Eiverei pasukus miegamojo link, Ovenas nusekė paskui. 

Išvydęs netvarką, jis stengėsi nesiraukyti, kad vėl nesupykdytų 
Eiverės. O ji akivaizdžiai negalėjo apsispręsti, kurį megztinį ir kelnes 
vilktis, nes netinkami drabužiai buvo išmėtyti po visą lovą. Ovenas 
visada žavėjosi šia antikine žalvarine lova su tekintais skersiniais ir 
jos senovišku šarmu, bet ne dabar, kai ji dunksojo palaidota po krūva 
drabužių, pagalvių ir krepšiu su daiktais nakvynei. 

Eiverė atitraukė viršutinį tualetinio staliuko stalčių. Ovenas vi- 
sąlaik manė, kad dauguma žmonių čia laiko apatinius, bet dabar išvy- 
do pilną stalčių auskarų. 

— Ajezau, Eivere, kiek tu turi ausų? 

— Paprastai nemūviu žiedų, laikrodžio, apyrankių, nes jie trukdo 


gaminti picą, spurgas ir padažus. Tad kompensuoju visa tai auska- 

rais, — paaiškino Eiverė. Tada patyrinėjusi stalčių išsirinko sidabri- 
nius Žiedus su mažesniais viduryje ir įsisegė. — Ką manai? 

— Aa... Gražu. 

— Hmm, — Eiverė juos išsisegė ir pasikeitė į rinkes su mėly- 
nais akmenukais ir sidabriniais karoliukais. 

— Atėjau, kad... 

Eiverė veidrodyje įbedė į jį žvilgsnį. 

— Pirmiau aš turiu kai ką pasakyti. 

— Gerai. Tu pirma. 

Eiverė nuėjo prie lovos, įdėjo keletą daiktų į savo krepšį ir šį 
užsegė. 

— Vakar šiek tiek per jautriai sureagavau. Kadangi kalbėjausi su 
tavimi, tikėjausi, kad patikėsi manimi. 

— Eivere... 

— Aš dar nebaigiau. 

Moteris nuskubėjo į vonią ir atsinešė pakabinamą krepšelį. Kai 
padėjo jį ant lovos, Ovenas pastebėjo, jog jis pilnas makiažo priemo- 
nių ir visų tų daikčiukų, kuriuos naudoja moterys. 

Kada Eiverė turi laiko naudotis visomis tomis makiažo priemo- 
nėmis? Kur eidama ji šitiek dažosi? Regėjau jos veidą ir be visų tų 
dalykėlių. Jis atrodo tikrai gerai, pagalvojo Ovenas. 

— Privalėjau suprasti, kad pirmiausia tu galvosi apie praktiškąją 
pusę. Turbūt norėjau, kad galvotum apie tai, ko noriu aš. Vis dar ne- 
baigiau, — pasakė ji, kai Ovenas jau buvo beprasižiojąs. 

Moteris susuko krepšelį, suveržė ir įdėjo į didesnį krepšį. 

— Tad po to, kai prigaminau tiek valgių, kuriais būtų galima 
pamaitinti visą Bunsborą, bei išpakavau nežinia kam reikalingus 
daiktus, supratau, kad išties nusiminčiau tik tada, jei tavo šeima duo- 
tų neigiamą atsakymą, manydama, jog aš nesusitvarkysiu. Bet tikrai 
nenorėčiau, jog sutiktumėte tik dėl manęs ir vardan šeimų draugys- 
tės. — Eiverė atsisuko į Oveną. — Noriu būti gerbiama, bet netrokš- 
tu, kad man būtų pataikaujama. Gal tai ir griežti principai, bet tai 


mano principai ir jų nekeisiu. 

— Sąžininga. Turbūt kartais aš irgi perlenkiu lazdą. 

— Taip, tu teisus, bet mums reikia pasistengti nepamesti gal- 
vos, — Eiverė nuėjo prie spintos ir išsitraukė juodus elegantiškus 
aukštakulnius. 

Ovenas dar niekada neregėjo Eiverės jų avinčios. Neregėjo net 
ko nors panašaus į juos. 

Moteriai atsisėdus ant lovos krašto, užsimovus batus ir užsise- 


gus užtrauktukus, Ovenui išdžiuvo burna. 


— Um... Tik norėjau pasakyti... — jai pakilus, ėmė murmėti 
vyras. — Oho... 
— Turi omeny batus? — svarstydama Eiverė žvilgtelėjo že- 


myn. — Hopė įkalbėjo mane juos nusipirkti. 

— Aš myliu Hopę, — išpoškino Ovenas, kai Eiverė atidarė 
spintos duris ir nužiūrėjo save dideliame veidrodyje. — Niekada ne- 
regėjau tavęs avinčios net ko nors panašaus. 

— Šiandien juk Kalėdų išvakarės. Aš nedirbu. 

— Tu dirbi man. 

Eiverė nusijuokė ir jos akys sužibėjo. 

— Dėkui už daug sakančią reakciją. Retai gaunu progą avėti 
aukštakulnius. Hopė padeda man užpildyti dideles spragas mano 
batų asortimente. Mums geriau eiti. Kadangi jau čia esi, gal galėtum 
padėti nunešti dovanas, kad man nereiktų po kelis kartus užlipti ir 
nusileisti su šiais batais? 

— Žinoma, bet man vis tiek reikia minutėlės. 

— Oi, tiesa, atleisk. Maniau, atėjai pasikalbėti dėl to, kad buvau 
supykusi, ir pagalvojau, jog tą jau išsprendėme. 

— Ne viską. — Ovenas iš palto kišenės ištraukė supakuotą dė- 
Žutę. — Mūsų šeimoje galioja tradicija vieną dovaną gauti Kalėdų 
išvakarėse. 

— Prisimenu. 

— Taigi čia — tavoji. 

— Ar čia „verčiau jau jai būsiu geras, antraip kitą savaitę ji su 


Manimi nemiegos“ dovana? 

— Ne, tą pasilikau rytojui. 

Eiverė vėl nusijuokė ir užliejęs džiugesys privertė Oveną šyp- 
telėti. 

— Negaliu sulaukti, kada ją išvysiu. 

Moteris paėmė dėžutę ir papurtė, bet neišgirdo jokio garso. 

— Tas daiktelis įvyniotas į kažką minkšto. 

— Juk tu kratytoja. Visi tą žino. 

— Man patinka pamėginti atspėti, kokia tai dovana, — tai su- 
žadina lūkesčius. Tikriausiai auskarai? — spėjo Eiverė. — Kadangi 
tave taip pribloškė mano auskarų stalčius, leisk pasakyti, kad jų nie- 
kada nebus per daug. 

Eiverė nusmaukė kaspinėlį, išvyniojo dėžutę, o popierių padėjo 
ant spintelės. Atidariusi dėžutę, ištraukė įklotą medvilninį vatiną ir 
išvydo raktus. 

— Jie — pastatams kitoje gatvės pusėje rakinti, — pasakė Ove- 
nas. — Abiem pusėms. 

Eiverė nieko nepasakė, tik pakėlė į jį akis. 

— Peržvelgiau mamai nusiųstą tavo verslo planą, meniu ir taip 
toliau. Viskas atrodo solidžiai ir patikimai. Kaip ir tu pati. 

Eiverė vėl prisėdo ant lovos krašto, spoksodama į raktus dėžutėje. 

— Taigi visa informacija: Raideris pakėlė abu nykščius startui, 
Raudonplauke. Žinai, jis tave kartais taip vadina. 

Eiverė linktelėjo, bet nieko neatsakė. 

— Darsyk apžiūrėjęs pastatą Beketas stojo į tavo pusę. Jei pa- 
klaustum manęs — iš dalies dėl to, kad pats nori juos rekonstruoti ir 
remontuoti. Bet daugiausia dėl to, kad jis tavimi tiki. O mama? Tu 
toje vietoje planuoji įrengti būtent tai, ko ji troško, ir netgi daugiau. 
Mama visiškai neabejoja. O aš... 

— Jei pasakysi ne, tai nesutiksiu. 

Oveno antakiai susiliejo ir jis susikišo rankas į kišenes. 

— Pala, pala... Mes taip nedirbame. 

— Ovenai, — nuleidusi galvą Eiverė sukinėjo raktus dėžutė- 


je. — Jie klauso tavęs, nors tau gal taip neatrodo ar bent jau ne visą 

laiką. Gerbia tave už tai, kad priimdamas svarbų sprendimą sugebi 
viską nuodugniai apsvarstyti. Kaip tu gerbi Beketą už architekto ga- 
bumus ar Raiderį už statybininkų samdymą ir atleidimą. Net nejsi- 
vaizduoji, kaip visus tuos metus žavėjausi ir pavydėjau tavo šeimai. 

Ovenas nesumojo, ką atsakyti. 

— Bet tu nepasakei „ne“? 

— Eivere, niekada neabejojau dėl tavo sugebėjimų. Buvai teisi, 
sakydama, kad privalėjau paprašyti tavęs parodyti projektus ir planus. 
Bet aš tiesiog nežiūrėjau į tave šiuo aspektu. Nesu pratęs Žiūrėti į 
tave ir į mus taip, kaip dabar. Mes juk dar rimtai net nepradėjome 
susitikinėti. 

Tebespoksodama į raktus Eiverė nieko nepasakė. 

— Tu labai sunkiai dirbi. 

— Tai būtina. — Mergina akimirkai stipriai suspaudė lūpas. — 
Nepasakosiu apie visą tą įtampą ir problemas. Tik ne dabar, gerai? 

— Gerai. Vaje... — tarė Ovenas, kai Eiverė pakėlė savo gražias, 
širdį veriančias mėlynas akis. — O ar reikia? 

— Neketinu verkti. Po velnių, neketinu sugadinti savo makiažo. 
Sugaišau visą amžinybę, kol jį pasidariau. 

— Atrodai nuostabiai. Fantastiškai. 

Ovenas atsisėdo šalia. 

— Neketinu verkti. Man tik reikia minutėlės susiimti, — su- 
šniurkštė Eiverė, bet vis tiek pralaimėjo kovą su viena ašara, kurią 
greitai nusišluostė. — Nežinojau, kaip labai trokštu naujojo resto- 
rano, kol neatidariau šios dėžutės. Galbūt tiesiog uždraudžiau sau 
trokšti, kad nebūčiau sugniuždyta neigiamo atsakymo. 

Vis dar tebekovodama su ašaromis Eiverė lėtai įkvėpė. 

— Nusprendžiau verčiau būti pesimiste nei nusivylusia, tad nie- 
kam, net Klerei su tėčiu nesakiau, kaip labai trokštu naujojo resto- 
rano. Pasakiau sau, kad tai tik verslas, įprastas pasiūlymas. Vis dėlto 
Man tai kur kas daugiau. Dabar tiesiog nesugebu to paaiškinti. Ne- 
galiu susigadinti savo makiažo, bet po minutės vis tiek būsiu labai 


laiminga. 

Eiverei stengiantis sulaikyti laimės ašaras, Ovenas paėmė jos 
ranką. 

— Kaip juos pavadinsi? 

— „MacT's restoranas ir alinė“. 

— Man patinka. 

— Man irgi. 

— O ką apie tai sako žymioji Makteviš pilvo nuojauta? 

— Kad aš pavarysiu. O Dieve, bus puiku. O Dieve! — Dabar 
jau juokdamasi Eiverė apkabino Oveną, tada pašoko švystelėdama 
tais ilgais seksualiais batais. — Šiek tiek luktelėk. Nusileisiu žemyn 
ir atnešiu butelį šampano. Ne, du, — pasitaisė ji ir Ovenui pakilus 
įkrito į jo glėbį. — Ačiū. 

— Tai — verslas. 

— Dėkingumas juk vis tiek vertinamas. 

— Tu teisi. 

— O čia — asmeniškai, — Eiverė pakštelėjo Ovenui į lūpas, 
panardino pirštus į jo plaukus ir pašiaušė. — Labai labai ačiū. 

— Juk nedėkosi ir mano broliams tokiu būdu, ar ne? 

— Ne visai, — nusijuokė Eiverė ir vėl jį apkabino. — Juk nė 
vienas jų nebuvo mano pirmasis vaikinas. 

Moteris pasilenkė ir pasiėmė krepšį. 

— Eime, pavėluosim. O tu nemėgsti vėluoti. 

— Šįvakar — išimtis, — atsakė Ovenas. 

— Gal padarytum dar vieną? Nepradėk vartyti akių, išvydęs tą 
kambarį, kuriame vyniojau dovanas. Pati žinau, kokia ten netvarka. 

— Nevartysiu. 

Kol Eiverė vilkosi paltą, rišosi šaliką ir movėsi pirštines, Ovenas 
paėmė jos krepšį. Vyriškai susikaupęs, neįskaitoma veido išraiška, jis 
nulydėjo ją į kambarį, pilną dovanų, maišelių, kaspinų ir juostelių. 

— Visas jas nešiesi? 

— Vienos — šiam vakarui, kai kurios — tėčiui, kitos — tavo 


mamai. Man patinka Kalėdos. 

— Akivaizdu. — Ovenas perdavė jai nakvynės krepšį, supratęs, 
kad šis bus lengviausias. — Tu nubėk šampano, o aš pradėsiu visa tai 
krauti į mašiną. 

— Ačiū. 

Bent jau sudėjo dovanas į kartonines dėžes, pagalvojo Ovenas, 
imdamas pirmąsias. O kadangi Eiverė jau buvo išėjusi, apžvelgęs 
kambarį pavartė akis. 

— Matau tą tavo žvilgsnį, — išgirdo jis laiptinėje aidintį Eiverės 


juoką, jai besileidžiant žemyn. 


Nuo pat atėjimo pas Klerę su dovanomis vaikams, šunims ir 
draugams bei buteliu šampano ir lazanija, kurią pagamino įsiutusi, 
iki tada, kai įsliuogė į savo vaikystės lovą, Eiverė jautė, kad Kalėdos 
— visiškai tobulos. 

Kai tapusi jauna našle Klerė su dviem mažais vaikais ir besi- 
laukianti trečiojo grįžo į Bunsborą, Eiverė kasmet Kalėdų išvakarėse 
kelias valandas praleisdavo su drauge ir berniukais. Bet šiais metais 
jos namuose šurmuliavo Montgomeriai. Eiverė stebėjo apie futbolą 
su Klerės tėčiu besišnekantį Beketą, ant kurio kojų vikriai kaip bež- 
džionė karstėsi mažasis Merfis. Ovenas kantriai padėjo Hariui statyti 
sudėtingą šarvuotį iš kokių pusės milijono lego kaladėlių. Raideris 
rungtyniavo su Liamu žaisdami „PlayStation“, o Kvailiukas su šuniu- 
kais malėsi aplink, grūmėsi ir nuolat kaulijo maisto. 

Eiverė mėgavosi Džastinos ir Klerės mamos kalbomis apie ves- 
tuvių planus ir, išvydusi į Džastiną įsmeigtas ir žibančias tėčio akis, 
nusistebėjo, kaip to nepamatė iki šiol. Kai Merfis paliko ramybėje 
Beketą ir ėmė kopti Vilio B. koja, šis nusikvatojo ir Džastina tarsi dar 
labiau nušvito. Pasaulyje vis dar vyksta stebuklų, pagalvojo Eiverė, 
nes regėjo juos trijų berniukų akyse. 

Dar daugiau stebuklų, pagalvojo ji gulėdama lovoje ir stebėda- 


ma, kaip saulė lėtai nudažo dangų už lango. Palydėjęs prie automo- 


145 


bilio, Ovenas pabučiavo ją žvarbiame ore spingsint šviesoms ir dvel- 
kiant pušų kvapui. 

Nuostabi naktis Eiverė užmerkė akis, kad dar akimirką pasimė- 
gautų įspūdžiais. Ir dar viena nuostabi diena laukia priešaky. 

Tyliai išsliuogusi iš lovos, ji užsimovė storas kojines, susirišo 
plaukus, prieblandoje iš nakvynės krepšio išsitraukė maišelį ir išslin- 
ko iš kambario. 

Pirštų galiukais nutipenusi žemyn, ant ketvirto laiptelio — de- 
šiniau, nes per vidurį jis girgždėjo, Eiverė nuėjo į svetainę. Prie dide- 
lės įdubusios sofos ir aukštos lemputėmis papuoštos eglės stovinčio 
mažo mūrinio židinio kabėjo dvi kojinės. 

Abi buvo išsipūtusios. 

— Kaip jis tai sugeba? — sumurmėjo Eiverė. 

Vakar kojinė buvo tuščia. Į lovas jiedu nuėjo tuo pačiu metu, 
valandą ji dar skaitė, o paskui išgirdo, kaip šalia esančiame kambaryje 
tėtis pradėjo knarkti. 

Jis sugebėdavo tai padaryti kasmet. Nesvarbu, kaip vėlai ji nuei- 
davo miegoti ar kaip anksti atsikeldavo. Kiekvienais dukters gyveni- 
mo metais jis sugebėdavo paslapčia pripildyti tą kojinę. 

Pakraipiusi galvą Eiverė pridėjo į tėčio kojinę smulkių dovanė- 
lių, jo mėgstamiausių saldainių, „Atverk lapą“ knygyno dovanų ku- 
poną ir kasmetį loterijos bilietą, nes niekada negali žinoti, kada tave 
patykos sėkmė. 

Atsitraukusi nusišypsojo ir save pagyrė. 

Tik dvi kojinės, pagalvojo ji, tačiau jos pilnos, be to, šalia viena 
kitos — oO tai ir yra svarbiausia. 

Eiverė su savo storomis kojinėmis ir plona pižama nutipeno į 
virtuvę, kuri buvo neką didesnė nei jos bute. 

Štai čia, ant šios senos dujinės viryklės aš pramokau virti, prisi- 
minė Eiverė. Pirmiausia — iš būtinybės. Vilis B. galėjo padaryti daug 
dalykų ir darė juos puikiai, bet ne gaminti maistą. Tačiau jis tikrai 
stengėsi, prisiminė Eiverė. 


Mamai išėjus iš namų, tėtis labai stengėsi užpildyti šią tuštumą, 

kad dukrai nieko netrūktų, kad ji jaustųsi laiminga ir žinotų, kaip 
stipriai jis ją myli. 

Tai jam puikiai sekėsi, bet virtuvėje... Prisvilusios keptuvės, per- 
kepti viščiukai, pervirta mėsa, pridegintos ar ištižusios daržovės... 

Tada dukra pati ėmėsi gaminti. Ir tai, ko išmoko iš būtinybės, 
virto pašaukimu. Ir galbūt nedidele kompensacija, dabar šmėkštelėjo 
Eiverei, atidariusiai šaldytuvą paimti kiaušinių, pieno ir sviesto. 

Tėtis be galo stengėsi dėl jos, gyveno dėl jos. Gaminti jam valgį 
reiškė bent kažkaip jam atsilyginti. Dievas liudininkas — tėtis jos 
ankstyvuosius bandymus nepaprastai liaupsino. 

Eiverė pasiruošė pagaminti jam kalėdinius pusryčius, kaip dary- 
davo nuo pat dvylikos metų. 

Užvirus kavai, skrudindama kumpį ir apkrovusi valgiais mažą 
apvalų staliuką svetainėje, ji išgirdo žingsnius ir griaudėjantį tėčio 
„Ho, ho, ho!“ 

Kiekvienais metais tas pats, šypsodamasi pagalvojo Eiverė. Tai 
taip patikima, kaip ir žinojimas, kad kasryt patekės saulė. 

— Su Kalėdom, mano mažoji gražioji mergaite. 

— Su Kalėdom, mano didysis gražusis tėti, — Eiverė pasistiebė 
ant pirštų galiukų pabučiuoti tėtį ir pateko į milžinišką jo glėbį. 

Niekas nemoka paskandinti savo glėbyje taip nuostabiai kaip 
Vilis B. Maktevišas, pagalvojo ji. 

Tėtis pakštelėjo Eiverei viršugalvį. 

— O, matau, buvo atėjęs Kalėdų Senelis, nes kojinės jau pilnos 
dovanų. 

— Pastebėjau. O jis pasalūnas. Išgerk kavos. Turime apelsinų, 
šviežių uogų, kumpio ir tuoj iškepsiu blynų. 

— Niekas negamina taip gardžiai kaip mano mergaitė. 

— Niekas taip skaniai nevalgo kaip mano tėtis. 

Vilis B. pliaukštelėjo sau per pilvą. 

— Juk būtina užpildyti tokią didelę erdvę. 

— Toks jau tu, Vili B. Bet, žinai, draugaudamas su moterimi, 


Vyras turi prižiūrėti savo figūrą. 

Tėčio ausys paraudo. 

— Oi jau, Eivere... 

— Tėti, džiaugiuosi dėl tavęs, — Eiverė žaismingai pirštu dūrė 
jam į pilvą, tada surimtėjo. — Džiaugiuosi dėl jūsų abiejų, kad turite 
vienas kitą. Tomis irgi džiaugtųsi, kad Džastina turi tave, o tu — ją. 

— Mes tik... 

— Nesvarbu. Svarbiausia yra turėti vienas kitą. Gerk savo kavą. 

— Klausau, ponia. — Tėtis nurijo pirmą gurkšnį. — Kai aš iš- 
verdu, ji niekada nebūna tokia gardi. 

— Tėti, tau virtuvė — našta ir prakeiksmas. 

— Ji tikrai tavęs pasiilgo. Mažyte, man patinka tave joje matyti. 
Esi virėja iš prigimties. O dabar turėsi du restoranus. 

— Ir alinę. 

— Jau visa dinastija. 

Semdama tešlą ir pildama į karštą keptuvę, Eiverė nusijuokė. 

— Nedidelė, bet aš tikrai pakylėta. Dar negreit atsidarysime, nes 
reikia laiko planui parengti. 

— Džastina irgi pakylėta ir labai patenkinta, kad restoraną val- 
dysi būtent tu. Ji tave itin vertina. 

— Kaip ir aš ją bei visus Montgomerius. Argi ne puiku vakar 
buvo pas Klerę? — Laiminga kaip kalėdinis rytas Eiverė apvertė bly- 
nus. — Regėti juos visus ten, kaip gražiai vaikai elgiasi su Beketu ir 
visais kitais. Visas tas šventinis šurmulys, žavesys ir šeima... Tu troš- 
kai didelės šeimos. 

Pažiūrėjusi į tėtį Eiverė ilgesingai nusišypsojo. 

— Čia, savo virtuvėje, turiu viską, ko tik šeimos žmogus gali 
trokšti. 

— Aš taip pat. Bet norėjau pasakyti, jog žinau, kaip troškai tu- 
rėti daug vaikų ir būtum buvęs puikus didžiulės šeimos tėtis, koks 
buvai man. 

— O ko tu trokšti, mažute? 

— Atrodo, trokštu dviejų restoranų. 


— Ir Oveno, — pridūrė tėtis. 

Eiverė sudėjo blynus į lėkštę ir žvilgtelėjo per petį. Kaip ji ir 
įtarė, tėtis buvo nuraudęs. 

— Atrodo, trokštu ir jo. Tu nieko prieš? 

— Jis geras vaikinas... vyrukas. Visada buvai jį įsimylėjusi. 

— Tėti, man buvo penkeri. Net nežinojau, kas yra toji meilė. 

— Nebūčiau toks tikras. Tik... Jei Ovenas kaip nors nederamai 


su tavimi pasielgs, pasakyk man. 


— Sumuši jį? 

Nutaisęs rūsčią veido išraišką Vilis B. pakrutino savo didelius 
bicepsus. 

— Jeigu to prireiks. 

— Turėsiu omenyje. — Eiverė pasisuko su garuojančių blynų 


lėkšte. — Užkąskime, kad galėtume imtis dovanų. 
S 


Kalėdos be minios žmonių virtuvėje — ne Kalėdos, pagalvojo 
Eiverė. Jautėsi dėkinga Džastinai už tai, kad jos namai ir didelė vir- 
tuvė visada buvo atviri jiedviem su tėvu. Šiais metais dar pasipildė ir 
Klere su vaikais, Kerole su anūkėmis, Klerės tėvais ir Hope, o kur dar 
šunys — Raiderio Kvailiukas ir du berniukų augintiniai, bedūkstan- 
tys su dviem Džastinos šunimis... Visas namas tiesiog šurmuliavo, ir 
šios Kalėdos Eiverei buvo tobuliausios, kokios tik gali būti. 

Ji mėgo tą laiką, kurį galėjo pabūti su tėčiu, bet visas tas šur- 
mulys, krykštaujantys vaikai, bėgiojantys šunys, kumpio čirškinimas, 
kompoto virimas, pyragų kepimas paliesdavo jos jautrią stygą. Eiverė 
Visada troško to savo namuose. 

Kapodama česnaką moteris akimirką stabtelėjo ir paėmė Oveno 
Paduotą taurę vyno. 

— Atrodai laiminga. 

— Jei ne per Kalėdas, tai kada? 

Ovenas smalsiai kyštelėjo nosį į maišomos tešlos dubenį. 


— Gardžiai kvepia. 

— O dar gardesnė bus sukimšta į grybų kepurėles ir apkepta. 

— Įdaryti grybai, ar ne? Gal galėtum tokių pagaminti ir kitą 
savaitę? 

Eiverė gurkštelėjo vyno, tada padėjo taurę ir vėl ėmė kapoti. 

— Galėčiau. 

— O tokių kukuliukų, kuriuos kartais gamini restorane? 

— Mėsos kukulių? 

— Taip, jų. 

— Įmanoma ir jų. 

— Paprašiau mamos pasirūpinti kumpiu — planavau papjaus- 
tyti jo sumuštiniams. Dar ketinu pasirūpinti lėkštėmis užkandžiams 
ir ant jų išdėlioti sūrį, daržoves, skirtas mirkyti padaže, ir... 

— Nereikia tų lėkščių. Tiesiog gauk visą norimą maistą, o aš 
parodysiu, kaip viską sudėlioti ant padėklų. 

Ovenas tikėjosi, kad Eiverė tai pasiūlys. 

— Gerai. Jei duosi man sąrašą, nupirksiu visus reikiamus pro- 
duktus. 

Prisiartinęs Kvailiukas sumaniai prisiglaudė Eiverei prie kojos, 
kad pelnytų jos dėmesį. Moteris metė jam rimtą žvilgsnį, šuo atsakė 
tokiu pačiu. 

— Tu nenori šito ėsti, — patikino Eiverė šunį ir netrukus išgir- 
do iš pirmo aukšto svetainės ataidintį beprotišką Hario juoką. 

— Aš pats geriausias! Numeris vienas, jūs mulkiai! 

— Oi... — Ovenas palingavo galvą ir suvaidino apgailestau- 
jąs. — Varžybos atskleidžia geriausias arba blogiausias mūsų savybes. 

— Ką jie žaidžia? 

— Man ten būnant, boksavosi. 

— Galėčiau tą vaikį įveikti. — Eiverė atsisuko į Klerę, dėlio- 
jančią bulves į didžiules troškintuves. — Iškviesiu tavo pirmagimį į 
dvikovą ir jį nokautuosiu. Jokio pasigailėjimo. 

— Jis labai gudrus ir seniai praktikuojasi. 

Eiverė pajudino savo bicepsus kaip jos tėtis šįryt. 


— Maži, bet galingi. 

— Jis smogia žemiau pilvo, — praeidamas suniurnėjo Raide- 
ris. — O tu — kiaušų smogikė, — pasakė jis Klerei. 

— Jis tave nokautavo? 

— Po trijų raundų, bet jis sukčiauja. — Raideris atidarė alui 
skirtą šaldytuvą ir susiraukė. — O kas čia per įmantrybė? 

— „Smulkmena.“ 

Hopė pasilenkė per Raider; ir ištraukė padėklą su šviežiomis 
nesmulkintomis daržovėmis. 

— Kokia dar smulkmena? Ji atrodo didelė. 

— Tai desertas — dvigubas šokoladinis biskvitas. Imk, šitą gali 
nunešti apačion. 

Raideris įtariai pauostė daržoves kaip prieš tai biskvitą. 

— Vaikai nemėgsta morkų, salierų ir kitokio šlamšto. Jie nori 
„Taco“ paplotėlių ir aštraus padažo. Kuo aštriau, tuo geriau. 

— Jie valgys morkas, salierus ir kitokį šlamštą, — pasakė 
Klerė. — O Merfis prieš pietus niekada nevalgo aštraus padažo ir 
„Taco“ paplotėlių. 

— Tuo labiau nevalgysi tu, — griežtai nužvelgė Raiderį Džas- 
tina, kepindama kumpį. — Ovenai, paimk tas puodkėles ir nukelk 
šiuos sunkius puodus. Klere, orkaitė jau tavo. 

— Kada galėsime valgyti tikrą maistą? — suniurzgėjo Raideris. 

— Maždaug po pusantros valandos. 

— Mes — vyrai. Boksuojamės, slidinėjame, kovojame su atei- 
viais, žaidžiame futbolą, vairuojame mašinas. Mums reikia tikro 
maisto dabar. 

— Užkandžiai — pirmą valandą, — tarė Eiverė, patraukusi 
Raiderio dėmesį. 

— Gamini patiekalus, kuriuos tieki ir savo restorane? 

— Taip. 

— Gerai, — Raideris paėmė padėklą su daržovėmis, alų ir pasu- 
ko prie laiptų. — Kodėl jį vadina smulkmena, nors jis didelis? 


— Pervadinsiu, — pažadėjo Hopė. 

— Taip ir padaryk. Eime, Kvailiuk. Daugiau mums nieko ne- 
duos. 

Nusivylęs šuo nusekė paskui Raiderį žemyn, iš kur vėl pasigirdo 
Hario krykštavimas: 

— Ir vėl aš geriausias! 

— (Gerai, metas padaryti tvarką, — Eiverė nusirišo ir numetė į 
šalį prijuostę. — Kai kam reikia nudirti kailį. 

Pajudinusi raumenis, ji nužingsniavo žemyn. Ir po penkių mi- 
nučių atžygiavo atgal įkandin aidint Hario švilpimui. 

— Jis mane sudorojo. 

Eiverė akimirką stabtelėjo. Nužvelgusi virtuvę bei užsiėmusias 
moteris iš pirmo aukšto valgomojo išgirdo Džastinos su Kerole bal- 
sus bei smagiai besijuokiantį tėtį. 

Vis dar sutrikusi nuo ryto Eiverė pasuko į svetainę. Po švie- 
čiančia lange eglute mėtėsi išpakuotos dovanos. Iškėlęs į viršų kojas 
Džastinos šuo Kusas snaudė priešais spingsintį židinį. 

Sambrūzdis apačioje dundėjo po jos kojomis tarsi silpnas žemės 
drebėjimas. 

— Kas nors negerai? — užėjęs pasiteiravo Ovenas ir Eiverė 
grįžtelėjo. 

Pasukusi jo link moteris nusišypsojo, apsikabino ir padėjo galvą 
jam ant krūtinės. 


— Ne, viskas gerai. Viskas tiesiog tobula. 


10 skyrius 


i iii kitą savaitę po Kalėdų, Eiverė neištvėrė 
ir nusipirko „Wii“ žaidimą. Ji bandė atsispirti pagundai, klausdama 
savęs, kada ras laiko žaisti, jei kiekvieną dieną nuo ryto iki vakaro 
bėgioja? Be to, kokia prasmė žaisti su savimi? 

Bet kai po kalėdinės vakarienės per atsakomąją dvikovą su Ha- 
riu patyrė antrą pralaimėjimą, o kėglių turnyre susimovė taip gėdin- 
gai, kad ją įveikė net keturmetė Kerolės anūkė, tai viską pakeitė. 

Aš išmoksiu. Praktikuosiuosi, sugrįšiu ir visus nugalėsiu, pasi- 
žadėjo Eiverė. 

O tuo tarpu sukosi kaip įmanydama: ruošė picas, maišė padažus, 
atleido pasiuntinuką ir dėliojo grafiką taip, kad niekas nesugriūtų, kol 
pasamdys naują. 

Kai galėjo, padėdavo Hopei atlikti paskutinius svečių namų 
patobulinimus ir labai pasiaukojo, nakvodama „Baterkapės ir Vest- 
lio“ numeryje, idant įvertintų padėtį jame. 

Be viso to, ji surado laiko savo būsimo restorano projektui bei 
planams — užėjusi išmatavo patalpas ir nusipiešė keletą eskizų su 
pagrindinėms idėjomis, ketindama perduoti juos Beketui. 

Tomis dienomis Eiverė beveik nematė Oveno. Dabar Montgo- 
merių brolių dėmesys buvo sutelktas ne į pastatą šalia svečių namų, 
tad ji neturėjo nei dingsties, nei laiko kišti ten nosį. 

Bent jau kol kas. 

Kiekvieną vakarą prieš eidama miegoti Eiverė žvilgtelėdavo pro 
langą į pastatą kitapus gatvės, įsivaizduodavo savo „Mac T's“ ir palin- 
kėdavo svečių namams labos nakties. 

Kartą ar du jai pasidingojo, kad balkone prie turėklų išvydo Li- 
zės, belaukiančios savojo Bilio, siluetą. 

Eiverė susimąstė apie ištikimybę. Paprastai dauguma žmonių 
nesugeba palaikyti ilgalaikių santykių, o štai šie žmonės išsaugojo 
meilę, trunkančią ilgiau už gyvenimą. 

Ji tikėjosi, kad vieną dieną už tokią ištikimybę bus atsilyginta — 
bent jau atsakymais į klausimus. 

Ir kiekvieną rytą ji vėl pažiūrėdavo pro langą į vietą, kuri bus jos, 
svajodama, kaip galėtų ją patobulinti. 

Nors ir laukdavo, bet dienos šviesoje to nepajudinamo silueto 
niekada neišvydo. 

Tarp šių dviejų akimirkų — paskutinio žvilgsnio vakare ir pir- 


mojo ryte — kalėdinė savaitė prabėgo kaip pro rūką. 


Naujųjų metų išvakarėse ketvirtą valandą Eiverė uždarė restora- 
ną, užlėkė aukštyn, čiupo puodą iš vakaro pagamintų mėsos kukulių, 
nunešė juos į automobilį ir užlėkė laiptais atgal. Apie penktą ji nusi- 
maudė po dušu, susišukavo, pasidažė, apsirengė ir susidėjo nakvynės 
krepšį. 

Kitoks procesas nei prieš savaitę, pagalvojo ji, žvilgtelėjusi į savo 
seksualius apatinius, lankstydama miegoti skirtas siauras juodas apa- 
tines kelnaites bei perregimą juodą palaidinukę. 

Koks bus tas mylėjimasis su Ovenu? 

Reikia liautis apie tai galvojus, nusprendė ji, užsegdama krepšį. 
Verčiau jau nespėlioti ir neįsivaizduoti, o leisti viskam rutuliotis na- 


tūraliai ir patirti netikėtumą. 

Moteris čiupo krepšį ir eidama iš namų nusiuntė Hopei žinutę: 
„Ateinu pasitikrinti drabužių.“ 

Viską sudėjusi į savo automobilį, ji atmetė plaukus, kuriuos š;- 
kart nusidažė dulsva raudona spalva, ir atsikvėpė. Hopės atsakymą 
gavo prieš pat pasukdama mašinos raktelį: „Pasirengusi tarnauti.“ 

Eiverė pro aikštę pasuko į svečių namų automobilių aikštelę ir 
iššoko iš mašinos, Hopei bedarant registratūros duris. 

— Ivarkiau savo kabinetą. 

— Juk jau buvai jį susitvarkiusi. 

— Norėjau šį tą pakeisti. O būdama ten dar patikrinau užsaky- 
mus. Kovo mėnesiui užsakyti dar du numeriai. 

— Puiku. Gerai, kalbėk atvirai. 

Nusivilkusi paltą, Eiverė numetė jį priešais židinį, ant kėdės 
aukšta atkalte, ir greitai pasisuko. 

— Sulėtink tempą, greituole. 

— Gerai, — tarė Eiverė ir vėl giliai įkvėpė. — Šiandien aš kaip 
ant adatų. Baisiai sunki diena, papasakosiu vėliau. Paskui negalėjau 
apsispręsti, kokius auskarus segtis, ir tai padėjo suvokti, kad nervi- 
nuosi, nes visada žinau, kokius segtis. Kitais metais ketinu mylėtis su 
Ovenu, o tai bus šįvakar, tai yra šiąnakt. Po vakarėlio. 

— Auskarai puikūs, — nuramino Hopė, pritariamai apžiūrėjusi 
plonas sidabrines vielutes su citrininiais lašeliais. — Dabar lėtai ap- 
sisuk. 

Eiverė pakluso, parodydama trumpą prigludusią vario spalvos 
suknelę. 

— Man ji patinka. Taip pat ir batai, subtiliai derantys prie me- 
talinio suknelės atspalvio. 

— Nuo tada, kai čia atsikraustei, prisipirkau daugiau batų nei 
per pastaruosius penkerius metus. 

— Matai, kokia aš tau naudinga? O ką dėvi po suknele? 

— „Margaritos ir Persio“ granatų kūno losjoną, citrininės spal- 


vos nėriniuotą liemenėlę ir siaurikes, kurias įkalbėjai nusipirkti. 

— Puikus pasirinkimas. 

— Be to, — kalbėdama Eiverė parodė į krūtinę, — ta ypatinga 
liemenėlė gerokai didina krūtinę. 

— Tokią dėvėti turi teisę kiekviena moteris ir kiekvienas vyras 
tai vertina. Bet... — svarstydama Hopė apėjo Eiverę. — Tau trūksta 
dar vieno akcento. 

— Tikrai? 

— Kaip tik turiu jį — tai apyrankė, kurią man sesuo padovanojo 
per Kalėdas. 

— Negaliu imti tavo naujos dovanos. 

— Žinoma, gali. Mano seseriai tu patinki. Apyrankė — daili 
ir patogi, su vario, blyškaus aukso ir bronziniais karoliukais. Tuoj ją 
atnešiu. 

— O tu kodėl dar neapsirengusi? 

— Klerė su Beketu mane pasiims tik aštuntą, tad dar turiu ga- 
lybę laiko. Čiupk „Red Bull“, o jei nori — ir bandeles. Aš išbandau 
naujus receptus. 

Eiverė nusprendė, kad dabar vartoti kofeiną — prasta mintis, ir 
pasičiupo imbierinio alaus. Ji ir taip jautėsi kaip ant adatų, bet gerąja 
prasme. 

Jai patiko šaunūs vakarėliai, o iš visko sprendžiant, Ovenas mo- 
kėjo tokius rengti. Be to, ji žinojo, kad valgiai kuo puikiausiai tiks, nes 
didžiąją jų dalį pati pagamino. 

Be to, ir gerai atrodau. Jei būčiau nepataikiusi apsirengti, Hopė 
man tikrai pasakytų. 

Bus smagu. Daugybė draugų, maisto, gėrimo, muzikos, paskalų. 
Ir visa tai vainikuos nauji... santykiai su Ovenu. 

— Jei ir nesuveiks — jokio praradimo ir žalos, ar ne? — sumur- 
mėjo ji eidama vestibiulio link ir nurijo didelį mauką alaus. 

Dar nepapuošta gėlėmis, tačiau viskas blizga ir švyti, pastebėjo 
Eiverė. Hopė tikrai pasirūpins, kad ir toliau taip būtų. Oras kvepėjo 
subtiliu ir maloniu „I L O“ kvapu bei fėjų dulkių aromatu. 

Moteris įsuko į valgomąjį ir dar kartą ilgesingai nužvelgė pas- 
tatą kitapus gatvės. Tik mėnesių klausimas, kada atidarysiu naująjį 
restoraną, nusprendė ji. 

Eiverė tikėjosi, kad yra pasirengusi šiąnakt planuojamam žingsniui. 

Jis buvo mano pirmasis vaikinas... šnabždesys ir magnolijų aro- 
matas padvelkė jos veidu kaip vasaros vėjelis. Eiverei atsisukus, iš jau- 
dulio ir nervingumo jos širdis įstrigo gerklėje. 

— Nežinojau, kad nusileidai žemyn, bet tikriausiai gali vaikš- 
čioti kur panorėjusi. Kai pakabino paveikslus, čia dar gražiau. Aš ir 
pati ketinu pasitaupyti ir nusipirkti... 

Natiurmortas su saulėgrąžomis ant sienos pakrypo, tada vėl iš- 
sitiesino. 

— Oho. Šaunus pokštas. Na, tai... laimingų Naujųjų metų, — 
palinkėjo ji, išgirdusi laiptais atkaukšinčią Hopę, kuri netrukus pasi- 
rodė koridoriuje. 

— Nežinojau, kad tavo svečių namų gyventoja nusileido į antrą 
aukštą. 

— Aš irgi. Tai Lizė čia? 

— Aha. Tai mano pirmasis asmeninis susidūrimas su ja. O kaip 
judvi sutariate? 

— Puikiai, — nerūpestingai tarė Hopė ir pasuko į virtuvę. — 
Praeitą naktį praleidau „Elizabetos ir Darsio“ numeryje. 

— Rimtai? Ar nė trupučio?.. — Vietoj žodžių Eiverė pavaizda- 
vo drebėjimą. 

— Nė kiek. Jei aš ten negalėčiau miegoti, tai juo labiau negalime 
tikėtis, kad už nakvynę tame numeryje mokės svečiai. Bet jame nėra 
jokių problemų. — Atidariusi šaldytuvą Hopė išsitraukė vandens bu- 
teliuką. — Tai gražūs, patogūs apartamentai. 

— Ir viskas? Jokių netikėtumų? 

— Na, man lovoje dirbant nešiojamuoju kompiuteriu, apie vi- 
durnaktį užgeso toršeras. 

— Velniop! Bet negirdėjau tavęs rėkiančios? 


— Ašir nerėkiau. Nemeluosiu — akimirką sutrikau, bet įjungu- 

si jungiklį aprimau. Tada po kelių sekundžių jis vėl išsijungė. Pagaliau 
supratau, kad tai reiškia: „Išjunk šviesą ir eik miegoti.“ 

— Ir ką darei? 

— Išjungiau kompiuterį, — nusijuokė Hopė ir nurijo didelį 
gurkšnį vandens. — Vis tiek jaučiausi labai mieguista. Kai atsiguliau, 
nutiko pats keisčiausias dalykas. 

— Dar keistesnis? 

— Koridoriuje išgirdau, kaip atsidaro ir užsidaro kito numerio 
durys. Tarsi tai buvo signalas, kad Lizė nakvos ten, o aš turėsiu šiek 
tiek privatumo. Pasijutau jai dėkinga. Štai ji. 

Hopė užmovė apyrankę Eiverei ant riešo. 

— Mums reikia pasistengti sužinoti, kas tas Bilis, — pasiūlė 
Eiverė ir sulig jos žodžiais šviesos dusyk užgeso ir vėl įsijungė, o tada 
dar ryškiau sušvito. — Oo, manau, Lizei ši mintis patinka. 

— Iki šiol tam tiesiog neturėjau laiko, bet kai pagaliau surengsime 
užeigos namų atidarymą ir įvažiuosiu į darbo ritmą, tikrai pasidomėsiu. 

— Užsiminsiu apie tai Ovenui. Jei tą darysite abu, tai neabejoju, 
kad tikrai ką nors iškapstysite. — Eiverė pakrutino petį. — Ačiū. 
Jau turiu eiti. Pažadėjau Ovenui ateiti apie pusę šeštos, padėsiu jam 
ruoštis ir paserviruoti valgius. 

— Tu — pavyzdinga mylimoji. 

— Dar ne, bet kitais metais gal ir būsiu, — nusijuokė Eiverė, 
Hopei lydint ją per registratūrą. — Ar tikrai nesijauti nejaukiai, gy- 
vendama čia viena? 

— Akivaizdu, kad aš ne viena, — Hopė grįžtelėjo į už jų švytin- 
čias lempas. — Ir tikrai čia jaučiuosi jaukiai. 

— Jei tik panorėsi, kad pasilikčiau, — pasakyk. 

— Tu tik nori nakvoti prabangiuose kambariuose. 

— Tai didelė pagunda, bet kalbu rimtai. Hope, jei norėsi, — tik 
pasakyk. 

— Gerai, — pažadėjo Hopė paėmusi Eiverės paltą. — O dabar 
drožk pas jį ir būk mylimoji. 


— Pasistengsiu. 

Ovenas peržvelgė virtuvėje pakabintą vakarėlio pasiruošimo 
sąrašą ir uždėjo varnelę ties muzika. Produktai supirkti, pasiruoš- 
ta židinio kūrenimui ir valymui po vakarėlio, pramogoms skirtame 
kambaryje parengti žaidimai svečiams, o terasoje pastatyti keli lauko 
šildytuvai tiems, kurie panorės išeiti pakvėpuoti gaiviu oru. 

Dabar beliko išdėlioti maistą, gėrimus, paruošti užkandžius, iš 
šaldiklio ištraukti ledukų maišelius, supilti juos į kibirėlius alui bei 
gazuotiems gėrimams ir taip toliau. 

Apie ką jis ten galvojo? 

O, taip, prisiminė Ovenas. Galvojau apie Eiverę. Bet dabar rei- 
kia gaminti maistą — maišyti, plakti, kapoti, pjaustyti ir dėlioti. Ge- 
riau jau imtis darbo. 

Pasitempęs Ovenas sudėliojo produktus, virtuvės įrankius, du- 
benis ir padėklus. Kai jau sukosi peržvelgti savo meniu sąrašą, išgirdo 
atsidarančias priekines namų duris, Eiverės šūksmą „labas“ ir nusi- 
šypsojo. 

Atvyko mano asmeninė kavalerija, pagalvojo jis ir nuskubėjo 
pasitikti. 

— Vajė, Eivere, leisk padėti, — Ovenas čiupo jos atsineštą 
nežmoniškai didelį nerūdijančio plieno puodą. — Jis sveria tiek pat, 
kiek ir tu. 

— Mano mėsos kukuliai populiarūs, tad pagaminau jų visą kal- 
ną. Dar turiu nubėgti ir atsinešti krepšį iš mašinos. 

— Aš jį atnešiu, o tu nusirenk, — pasiūlė puodą ant viryklės 
padėjęs Ovenas. — Išgerk taurę vyno. 

— Gerai. Krepšys — ant užpakalinės sėdynės. 

— Tuoj grįšiu. 

Ši vieta atrodo neblogai, apsidarė Eiverė. Kita vertus, ji visada 
taip atrodė. 

Be abejo, švari ir tvarkinga, viskas patogiai, praktiškai išdėstyta. 

Eiverė pagalvojo, kad atspalvius keliais tonais paryškintų, betgi jie 
atitinka Oveno charakterį. 

Ir jai be galo patiko Oveno virtuvė. Galbūt jis ir nedažnai gami- 
na, tačiau vis tiek pasistengė paversti šią patalpą patrauklia ir jaukia. 

Ji nužvelgė tamsias spinteles, lygius pilkšvai melsvo virtuvinio 
komplekto stalviršius ir spindinčią baltą viryklę, tamsia mediena 
įrėmintus plačius langus, į patijų vedančias atrijaus duris bei blyš- 
kiai žalsvo svogūno spalvos sienas. Paryškinus jas iki žalio pomidoro 
spalvos, tai suteiktų energijos, nusprendė Eiverė. 

Vilkdamasi paltą ji perskaitė Oveno sąrašą ir nusijuokė. Gal 
mintis surengti vakarėlį ir buvo spontaniška, bet jo planavimas — 
tikrai ne. 

Nusprendusi palto ir šaliko nedėti ant virtuvės kėdės, Eiverė 
nunešė juos į pagalbinę patalpą ir kabindama šalia Oveno darbinio 
švarko pastebėjo, kad šis kambariukas yra tvarkingesnis nei jos mie- 
gamasis. 

Tada ji atsidarė Oveno spintą ir nuo kablio nusikabino prijuos- 
tę. Persimetusi ją per ranką, pastatė ant viryklės savo atsineštą puodą, 
po juo uždegė silpną liepsną. 

— Tavo krepšį padėjau viršuje, tad jei norėsi... 

Eiverei pasisukus nuo viryklės, žodžiai išsitrynė jam iš galvos. 
Kaip ir tikriausiai pusė mano IO, dingtelėjo Ovenui. 


wo. se 


neapsipyliau, ar ne? 


— Nea. Tiesiog... Tu atrodai... Atrodai... — lemeno vyras ir Ei- 
verės veide nušvito patenkinta šypsena. 

— Gerai? 

— Tai... 


Atrodo, išsitrynė daugiau nei pusė mano IO. 

— Taip. O, taip. 

— Tai nauja suknelė. Hopė man padeda užpildyti garderobo 
spragas ir sumažinti banko sąskaitą. 


— Tikrai verta. Buvau užmiršęs apie tavo kojas. 

— Ką? 

— Ne tai, kad jas turi, bet kad jos... jos taip atrodo. 

— Atrodo, pradžiuginai mane už visus metus — ir kaip tik pa- 
čiame jų gale. 

Eiverė priėjo prie Oveno ir netgi su aukštakulniais turėjo pasis- 
tiebti, kad pasiektų jo lūpas. 

— Visiškai nėra už ką. 

Eiverės kvapas, skonis, išvaizda buvo puikūs. 

Galvoje užgimus minčiai, Eiverė liko savo vietoje, tik sukabino 
rankas Ovenui už galvos. 

— Na ir sąrašėlį tu čia pasidaręs, Ovenai. 

— Sąrašėlį? Ai, tą sąrašą... Pastarosiomis dienomis užgriuvo 
daug darbo reikalų, tai neatlikau visko, ką buvau numatęs. 

— Vis tiek daug. Pagalvojau, kol pradės rinktis svečiai, dar turi- 
me keletą valandų su trupučiu. Mudu užsikrovėme papildomą įtam- 
pą. Teks palaukti, kol po vakarėlio įvyks tai, kas kartu su Naujaisiais 
metais pradės naują mūsų santykių etapą... 

Ovenas nespausdamas apkabino jai liemenį. 

— Galiu viską nukabinti. Vakarėlis atšaukiamas. 

— Pernelyg ekstremalu, be to, pusė svečių vis tiek belsis į duris. 
O jei mudu pasinaudotume likusiu laisvu iki vakarėlio laiku? Galė- 
tume lipti viršun ir... palydėti senuosius. Ir per vakarėlį nejausime 
jokios įtampos. 

— Puiki mintis. Bet nenoriu tavęs... mūsų skubinti. 

— Manau, mudu sugebėsime suderinti tempą. Gali netgi 
įtraukti tai į savo sąrašą. 

Ovenas šyptelėjo ir priglaudė galvą prie jos. 

— Eivere... 

Jis panardino ją į bučinį, ir malonus, lėtas plaukimas palengva 
Įgavo energijos. 

Labai priimtinas tempas, pagalvojo Eiverė, pažadindama ir sa- 


Vąją energiją. 

Staiga trinktelėjo galinės durys, pro kurias įpuolė Kvailiukas su 
Raideriu. 

— Pričiupau jūsų storas subines. Jei planuojate čia ridinėtis ant 
grindų, tai aš tik pasiimsiu alų ir išeinu. 

— Jėzau, Rai... 

— Atleisk, — tarė brolis, bet jo vypsnys buvo visai nepanašus į 
atsiprašymą. — Tik vykdau mamos paliepimą: nuvykti pas ją, paimti 
kumpį ir atvežti čia — kur, kaip ji manė, tu ruošiesi vakarėliui, o ne 
glamžysi karštąją raudonplaukę. Čia apie tave, mažule, — pasakė jis 
Eiverei. 

— Taip, aš tokia, — nusišypsodama sutiko Eiverė. 

— Į tą paliepimą įėjo ir pagalba pjaustant kumpį. Bet kadangi 
judu bandysite atsigriebti už prarastą grabaliojimosi laiką, jums šiam 
reikalui mano pagalbos nereikia, — pridūrė Raideris, pasiėmęs alaus 
butelį. 

Jis atsidarė butelį ir nužiūrėjo Eiverę. 

— Biče, jei ketini pataršyti karštąją raudonplaukę, tai bent jau 
nusivesk ją į viršų. 

— Šūdas... — išsprūdo Ovenui. 

— Manau, laikas praėjo, — Eiverė plekštelėjo Ovenui per ranką 
ir užsirišo prijuostę. 

— Atleisk, — pakartojo Raideris. — Tik vykdau paliepimą. 

— Tikriausiai taip tik geriau. Laukia galybė darbų, — tarė Ei- 
verė, Ovenui tiesiog į ją spoksant. — O dabar dar gavome papildomą 
porą rankų, nes esant tokioms aplinkybėms Raideris smarkiai pagel- 
bės. Metas triūsti. 

— Paliepimai. Gerai jau, — nuleidęs alų Raideris pasilenkė prie 
Eiverės. — Gardžiai kvepi. Kaip koks egzotiškas vaisius ir... magnolijos. 

— Čia — granatų kvapas. O iš kur magnolijos? — Eiverė 
pauostė savo ranką. — Tikriausiai Lizė į ką nors persikūnijo. Kaip 
jai tai pavyksta? Prieš ateidama čia buvau užbėgusi pas Hopę į svečių 
namus, ir ten pasilabinti, o gal palinkėti gražių Naujųjų metų apsi- 
reiškė Elizabeta. 

— Matei ją? — paklausė Ovenas. 

— Ne, ir negaliu apsispręsti, ar nuo to lengviau, ar visgi erzi- 
na. — Eiverė pakėlė puodo dangtį ir mediniu šaukštu pamaišė mėsos 
kukulius. — Pajutau magnolijų kvapą, kai pasakiau Hopei, kad judu 
galėtumėte išsiaiškinti, kokio ten Bilio laukia Lizė. Tuomet jūsų vai- 
duoklis kelis kartus užgesino ir uždegė šviesas, o tada lempos sušvito 
labai ryškiai. Mudvi palaikėme tai ženklu, jog Lizė nori, kad suras- 
tume Bilį. 

— Be problemų. Tik suvesiu Goog/e „mirusios Elizabetos drau- 
gas Bilis“ ir iškart rasime. 

— Jei ieškosite, judu su Hope tikrai rasite, — nepasidavė Eiverė, 
bet pastebėjo susiraukiant Raiderį. — Kas yra? 

— O kaip svečių namų šeimininkė reaguoja į šią situaciją? 

— Hopės taip lengvai nesutrikdysi. Apskritai jos išvis beveik ne- 
įmanoma sutrikdyti. Norėčiau išgerti to vyno, — kreipėsi ji į Oveną. 

— Mačiau, kaip ji nesutrinka, — sumurmėjo Raideris. 

— Tu apie tą dieną, kai Ovenas išvydo Elizabetą veidrodyje? 
Sakyčiau, akimirką Hopė buvo suglumusi. Suglumusi, — pakartoji ji 
mėgaudamasi tuo žodžiu. 

Raideris prisiminė dieną, kai pirmąkart išvydo Hopę Bomont. 
Tada mama atsivedė dar tik potencialią svečių namų šeimininkę į 
kambarį, kuriame jis dirbo. Toji moteris išblyško ir stiklinėmis akimis 
įsispoksojo į jį taip, lyg jis būtų vaiduoklis. 

— Nesvarbu, — tarstelėjo Raideris ir truktelėjo pečiais. 

— Šiąnakt Hopė nakvojo „E 8 D“ numeryje ir trumpai su- 
sidūrė su Lize. Kadangi Hopė — praktiškas žmogus, tai po to pa- 
prasčiausiai nuėjo miegoti. Tokia jau ta Hopė. Gerai, ką čia turime? 
Špinatų ir artišokų mirkalas, įdaryti grybai ir... dešrainiai? Tu rimtai? 

Ovenas susilenkė. 

— Žmonės juos mėgsta. 

— Tikrai mėgsta. Ovenai, tu geriau pasirūpink baru, o tu, Rai- 


deri, supjaustyk tą kumpį. 

Nuskambėjus žodžiui „kumpis“ Kvailiukas pabilsnojo uodega į 
grindis. 

— Kodėl jis nereaguoja paminėjus špinatus ir grybus? — garsiai 
pamąstė Eiverė. 

— Vienintelės daržovės, kurias ėda Kvailiukas, yra gruzdintos 
bulvytės, — paaiškino Raideris. — Jis tikras gurmanas. 

Eiverė tik prunkštelėjo ir ėmėsi darbo. 

Gal taip ir geriau. Ovenas pradėjo statyti taures, butelius, į kibi- 
rėlius berti ledukus. Niekaip nebūtų visko suspėjęs laiku, jeigu jiedu 
būtų ėmęsi... palydėti senuosius. Geriau jau vykdyti tai, kas supla- 
nuota, juo labiau kad kitos išeities ir nėra, kai Raideris čiupo pjaus- 
tyti kumpį, o Kvailiukas dievinančiomis ir vilties kupinomis akimis 
atsitūpė prie jo kojų. 

Ovenui baigus dėlioti gėrimų butelius ir berti ledukus į kibirėlį, 
Eiverė padėjo jam pjaustymo lentelę, skustuką, peilį bei daržoves. 

— Skusk, pjaustyk, kapok, — įsakė ji. — Viską turi, tad aš prie 
tavo meniu pridėsiu salotų su makaronais. Angliavandeniai naudingi, 
nes žmonės norės gerti. Įskaitant ir mane. 

Tai iliustruodama Eiverė pakėlė taurę. Karštis nuo viryklės pa- 
rausvino jos skruostus ir jos mėlynose akyse sužibo linksmumas. 

Ovenas prisiminė, kad čia, savoje virtuvėje, jau yra regėjęs tokią 
Eiverę, kai ji padėjo ruoštis vakarėliui ir juokavo su jo broliais. Bet 
tada jis dar nežiūrėjo į ją kaip dabar — į moterį, kurios trokšta ir kuri 
trokšta jo. 

Ar tas vienintelis neplanuotas, impulsyvus bučinys pakeitė po- 
žiūrį, ką jiedu vienas kitam reiškia? O gal toks požiūris visąlaik tūno- 
jo jų viduje tiesiog laukdamas, kada galės atsiskleisti? 

Ovenas pastebėjo, kaip einant prie Eiverės, smagias kibirkštėles 
jos akyse pakeitė atsargumas, o lūpos išlinko, jam prisitraukus ją il- 
gam, švelniam ir saldžiam bučiniui. 

— Tau nereikia nuomotis kambario, — plaudamasis rankas 


kriauklėje, vyptelėjo Raideris. — Turi jį viršuje. 

— Taip, ten irgi mano kambariai. O tau nereikia važiuoti pasi- 
imti savo partnerės? — pasiteiravo Ovenas. 

— Šįvakar aš vienišas. Juk sakiau, kad negaliu pakęsti to jos 
krizenimo. 

— Atšaukei naujametį pasimatymą? — nustebo Eiverė. 

— Ne, išsaugojau gyvybę. Jei vakarėliui baigiantis tos krizen- 
tojos nebūčiau užsmaugęs aš, tą būtų padaręs kas nors kitas. O jei 
būčiau pasikvietęs kokią kitą moterį, toji susigalvotų, kad jei jau ją 
atsivedžiau kartu švęsti Naujųjų metų, vadinasi, tai rimta. O jokių 
rimtų santykių man nereikia, todėl aš vienišas. 

Eiverė paėmė kitą peilį. 

— Kapok ir pjaustyk, — nurodė ji Raideriui. — Ir neapsimeti- 
nėk, kad nemoki. 

Ji grįžo prie viryklės, bet per petį nusiuntė Ovenui tą žaižaruo- 
jantį žvilgsnį. 

Jis dar niekada taip stipriai netroško, kad vakarėlis baigtųsi nė 


neprasidėjęs. 


Vis dėlto vakarėlis buvo tikrai vykęs. Daugybė žmonių, valgių, 
kompanijos pasiskirstė visame name ir patijuje, o po kurio laiko kaž- 
kas įjungė muziką ir svečiai ėmė šokti. 

Ovenas dėjosi prie kompanijų, pildė padėklus, lėkštes ir kibirė- 
lius, trumpam su keliais draugais pasismagino žaidimų kambaryje. 
Užtikęs virtuvėje tuščią pusdubenį plaunančią mamą, vyras pabučia- 
vo ją į skruostą. 

— Neprivalai to daryti. 

— Jei neplausiu, tada plausi tu, o čia — tavo vakarėlis. Ir jis 
tikrai vykęs. 

Ovenas paėmė iš jos pusdubenį ir padėjo į šoną. 


— Jei jis tikrai toks vykęs, tai kodėl su manimi nešoki? 

— Na... — sumirksėjo mama ir pataršė jo plaukus. — Laukiau, 
kol to paprašysi. 

Ovenas išsivedė mamą iš virtuvės. 

Šokančio Oveno su mama vaizdelis privertė Eiverę nusišypsoti. 
Jai patiko, kaip jiedu atrodo, drauge juda. Vidury dainos įsiterpė Rai- 
deris ir ėmėsi šokdinti mamą. 

— Jis pagrobė tavo merginą, — pasakė Eiverė Ovenui. 

— Nieko baisaus. Aš turiu atsarginę. 

Ovenas ištraukė taurę Eiverei iš rankos, padėjo ant staliuko ir 
nusivedė merginą. Jiedu įsimaišė į šokėjų pulkelį. 

— O tavo judesiukai visai neblogi. 

— Mudu šokome ir anksčiau, — priminė Ovenas. 

— Tu visada puikiai judėjai. 

— Kelių mano judesiukų tu dar niekada nesi regėjusi. 

— Tikrai? 

Ovenas prisitraukė Eiverę arčiau. 

— Vėliau tau pademonstruosiu. 

Tas vienintelis žodelis žaibiškai sužadino joje jaudulį. 

— Kada vėliau? Jau beveik vidurnaktis. 

— Taip, ačiū Dievui. 

Eiverė nusijuokė ir atgal atmetė plaukus. 

— Ar ketini atkimšti dar šampano? 

— Taip, netrukus. Vidurnaktį norėsiu tave pabučiuoti, tad ne- 
pabėk. 

— Gali dėl to nesibaiminti. 

Kol Ovenas atkimšinėjo gėrimus, Eiverė papildė ištuštėjusius 
užkandžių padėklus. Iki metų pabaigos likus vos kelios minutėms, iš 
viršaus ir lauko vidun sugužėjo visi svečiai ir triukšmo lygis pasiekė 
viršūnę. 

Skaičiuojant sekundes iki Naujųjų — dešimt, devyni, aštuoni — 
Ovenas paėmė Eiverės ranką. Ji pasisuko į jį — septyni, šeši... Jo 
rankos apsivijo ją — keturi, trys, du... 


— Su Naujaisiais metais, Eivere. 

Pradėjus tiksėti Naujiesiems metams ir pratrūkus šūksniams, jų 
lūpos susitiko. 

Prasidėjus skaičiuoti sekundes iki Naujųjų, Hopė nuskubėjo į 
virtuvę. Užuot įsitraukusi į tą privalomą bučiavimosi maratoną, ver- 
čiau atkimšiu kelis butelius šampano, pagalvojo ji. 

Vakarėlio svečiams skaičiuojant paskutines sekundes, Hopė iš- 
traukė iš butelio kamštį. 

Ir čia įėjo Raideris. 

Ji sustojo. Jis sustojo. 

— Pamaniau, reikia atidaryti dar vieną butelį šampano, — ėmė 
teisintis ji. 

— Matau. 

Prapliupo šūksniai: „Su Naujaisiais metais!“ 

— Na, — ištarė Hopė, — su Naujaisiais metais. 

— Aha. Su Naujaisiais. — Hopei ištiesus ranką, Raideris pakėlė 
antakius. — Tu rimtai? Dar vienas širdingas rankos paspaudimas? — 
Vyras papurtė galvą ir priėjo arčiau. — Padarykime tai kaip pridera. 

Jis uždėjo rankas Hopei ant klubų, vėl pakėlė antakius ir šiek 
tiek palaukė. 

— Žinoma. 

Nežymiai truktelėjusi pečiais Hopė uždėjo rankas Raideriui ant 
pečių. 

Abu atsainiai susilietė lūpomis. 

Hopės pirštai įsikibo Raideriui į pečius, o jo rankos apsivijo jos 
liemenį. Tik paprastas susilietimas, bet kažkas jos viduje pratrūko, 
nušvito kaip šviesa ir atėmė kvapą. 

Raideris paleido ją ir žingtelėjo atgal. Hopė — taip pat. Vieną 
ilgą akimirką jiedu tiesiog spoksojo vienas į kitą. 

— (Gerai, — ištarė Raideris. 

— Taip, gerai. 

Vyras linktelėjo ir išsmuko iš virtuvės. 

Vos atgavusi kvapą Hopė išpūtė orą ir paėmė atidarytą butelį 
ranka, kuri nebuvo tokia tvirta, kaip jai norėjosi. 


Koks kvailas būdas pradėti Naujuosius metus, pagalvojo ji. 

11 skyrius 


ors Naujieji metai prasidėjo vidurnaktį, tik trečią ryto 
Ovenas išlydėjo paskutinius svečius. 

Vyras uždarė duris ir atsisuko į Eiverę. 

— Daugiau jau nieko neliko, ar ne? Tikrai jau visi išėjo? 

Eiverė iškėlė pirštą, dirstelėjo pro langą ir plente išvydo nutols- 
tančius blykčiojančius automobilio žibintus. 

— Palinkėkime labos nakties paskutiniam išvykstančiam vai- 
ruotojui ir jo valkšnai. Manau, jau saugu. — Eiverė pasitraukė nuo 
lango. — Pavykusio vakarėlio požymis — kai žmonės nenori iš jo 
išeiti. Bet tai taip pat ir bloga gero vakarėlio savybė. 

— Tuomet ramia širdimi galime konstatuoti, kad vakarėlis pa- 
vyko. Suplanuotas ir suorganizuotas vos per savaitę. 

— Tik nepradėk manyti, kad vienas kartas tave paverčia ponu 
Spontaniškumu. Vis dėlto tu puikiai pasidarbavai. 

— Tu pagaminai didžiąją dalį maisto. 

— Tiesa, — mintyse patapšnojusi sau per petį, Eiverė priėjo ar- 
čiau. — Tai ar nori išgerti likusios kavos ir užsiimti vakarėlio analize? 

— Aha. Per pusryčius. 

— Skaitai mano mintis, — šyptelėjo Eiverė. 

Ovenas paėmė jos ranką ir jiedu perėjo per namą, užgesindami 


visur šviesas. 

— Visai nesijaučiu keistai, — tarė Ovenas. 

— Dar ne. 

Susikibę rankomis jie užlipo laiptais. 

— Bet kuriuo atveju, nuogą aš tave jau mačiau. 

— Nuoga penkiametė nesiskaito. 

— Tiesą sakant, tada tau buvo kokie trylika. Taip, maždaug try- 
lika metų. 

Eiverė sustojo prie miegamojo durų. 

— Ir kokiu būdu tu sugebėjai pamatyti mane nuogą, kai man 
buvo trylika? 

— Prisimeni tą vasarą, kai mūsų tėvai kelioms savaitėms išsi- 
nuomojo namą prie ežero Lorel Hailandse, Pensilvanijoje? 

— Aha. 

Eiverė linktelėjo. Ji kuo puikiausiai atsiminė, nes tą vasarą išėjo 
mama. 

— Keletą kartų tu išlindai iš namo nuoga paplaukioti ežere. 

— Taip... tiesa. Tai tu mane šnipinėjai? 

— Ne mano kaltė, kad kai tu vaidinai ežero deivę, aš tuo metu 
sėdėjau prie lango ir žiūrėjau pro mažą teleskopą. 

— Teleskopą? 

— Aha. Nuomojau jį Rai ir Bekui po dolerį už minutę, — užsi- 
svajojo Beketas, nes dabar tai buvo labai mieli prisiminimai. — Pri- 
simenu, uždirbau apie dvidešimt aštuonis dolerius. 

— Emei mokestį iš brolių, kad visi galėtumėte mane šnipinėti? 

— Šnipinėti — per stiprus žodis. Geriau sakykime stebėti. 

— Labai verslu. 

— Verslui turiu galvą. Be to, buvo smagu. Mėnulio šviesa, van- 
duo... Tada tavo plaukai buvo ilgi. — Ovenas perbraukė ranka Eive- 
rei plaukus. — Kokia čia spalva? 

— Pavojaus signalo raudona, bet nekeisk temos. 

— Tai buvo labai romantiška, nors anuomet to nesuvokiau. Tuo- 
met tai atrodė: „Oho, nuoga mergaitė.“ Štai kaip būna paaugliams 


berniukams. 

Eiverė mintimis nusikėlė į tą pikantišką epizodą palei ežerą. 

— Tą savaitę tu man nupirkai dvi porcijas ledų. 

— (Gal jaučiausi truputį kaltas ir maniau, kad nusipelnei dalies 
mano pelno. 

— O aš pagalvojau, kad mane šiek tiek įsimylėjai. 

— Įsimylėjau. Juk mačiau tave nuogą. Netgi ketinau pakviesti 
į kiną. 

— Nemeluok. Tikrai? 

— Bet tada tu ėmei taukšti apie Džeisoną Vekselį — prisimeni 
jų? Kai grįžome, dar pasakojai, kad kartu ėjote valgyti picą. Tai aš 
atsitraukiau. 

Eiverė prisiminė trumpą susižavėjimą Džeisonu Vekseliu, nors 
dabar net neatminė jo veido. 

— Iš tiesų valgiau picą su Džeisonu ir dar su maždaug penkio- 
lika vaikų per kažkieno gimtadienį. Pasakiau tau taip, lyg tai buvo 
pasimatymas, nes štai kaip elgiasi paauglės mergaitės. 

— Galimybė prarasta. 

— Iki dabar. 

— Iki dabar, — Ovenas delnais suėmė Eiverei veidą ir priglaudė 
savo lūpas prie josios. 

Lėtai ir lengvai — ne impulsyviai ir skubėdamas kaip anksčiau. 
Atsipalaidavusi Eiverė įslydo į bučinį be jokios įtampos, be jokių abe- 
jonių. Kai jo rankos nuklydo žemiau, ant jos pečių ir krūtų, jaudulys 
susikaupė ir prapliupo stipriu nenumaldomu pulsavimu. 

Tarsi šokdami jie sukdamiesi artėjo prie lovos. 

— Tikrai noriu vėl išvysti tave nuogą. 

Eiverė pakraipė lūpas. 

— Tai tau kainuos dvidešimt aštuonis dolerius. 

Ovenui atseginėjant užtrauktuką nugaroje, ji pajuto jo kūnu 
griaudžiantį juoką. 

— Verta kiekvieno cento. 


— Pasistenk įrodyti, — šypsodamasi pagrūmojo Eiverė. 

Išsinėrusi ir išlipusi iš suknelės, ji pakėlė ir numetė ją ant kėdės. 
Ovenas net nepastebėjo, kaip ši nuo ranktūrio nuslydo ant grindų. 

— Atrodo, mano širdis sustojo. Tik pažvelk į save... 

Šią akimirką jis žiūri į mane taip, tarsi niekada anksčiau nebūtų 
matęs, pagalvojo Eiverė. 

Tada jis vėl pakėlė žvilgsnį į jos akis ir čia įvyko tas spragtelėji- 
mas, ryšys, pripažinimas, vėl prisitraukiant ją prie savęs. Tas potyris, 
jaučiant savo rankas ant jos odos, savo kūno šilumą prie josios kūno 
šilumos, tarsi sluoksniais dėliojo jaudulį vieną ant kito. 

Kai jų lūpos susiliejo, Eiverė ėmė jį nurenginėti, atseginėdama 
marškinių sagas. 

Čia Ovenas, toks aukštas ir gražus. Čia jo širdies plakimas, sti- 
prėjantis po mano pirštais, mano delnais. Mano Ovenas... Kažkuria 
prasme jis visada buvo MANO Ovenas ir toji po mano rankomis 
plakanti širdis visada priklausė man. 

O čia jau buvo nauji potyriai. 

Ovenas pasiguldė į lovą nedidukę, gundančios figūros, ryškių 
plaukų ir akių, lygios ir baltos kaip mėnesiena odos Eiverę. Pojūčiai 
užplūdo nuo jos kvapo, skonio, paklodžių šnaresio, jai judant kartu su 
juo... Viskas, kas su ja susiję, buvo be galo pažįstama ir vis tiek kažin 
kaip netikėta. 

Jis sunėrė pirštus su josios, prispaudė veidą prie jos minkštos 
kvepiančios krūtinės. 

Vėl pasigirdus gausmui gerklėje ji išsirietė priešais jį — sutikda- 
ma ir kviesdama. Jis lūpomis perbraukė kauburėlį virš nėrinių krašto, 
tada liežuviu paniro po jais ir jos pirštai įsitempė ant jo kūno. 

Jis išsilenkė virš jos, ir kai vėl ji pakilo, jis bučiavo ir sotinosi jos 
skoniu, kol jos pirštai suglebo. 

Tada paleido jos rankas, idant padėtų savąsias ant jos kūno, 
odos, šilko ir nėrinių, nepaprastai džiaugdamasis kiekvienu nauju at- 
radimo netikėtumu. 

Prisilietęs nosimi prie jos kaklo, atsegė liemenėlę ir vėlgi sunėręs 


pirštus su josios, prigludo lūpomis prie jos krūtų. 

Pagalvojo privalėjusi susiprasti, kad kaip visada, taip ir dabar 
jis viską atliks labai kruopščiai — savo lūpomis ir rankomis, kurios 
glostė ir slydo visa jos oda. Su begaline kantrybe, kuri yra didžioji jo 
esybės dalis, jis lėtai, sutelkęs dėmesį, uždegė ją. 

Jos kraujas sukunkuliavo, priversdamas pulsą pašėlusiai tvinksėti, 
kai jis panardino ją į saldų, visa apimantį malonumą. Alsavimas sulė- 
tėjo, ji pakilo ir atsivėrė, ir nebeliko jokių susivaržymų, jokių kliūčių. 

Buvo tik Ovenas. 

Eiverė pripildė, apgaubė jį savimi ir viskuo, ką gali suteikti. Jis 
juto, kokia beribė jos energija, ūmus atsakas ir skubrus poreikis. Vis- 
kas taip šviežia, nauja, bet kartu ir nuostabiai pažįstama. 

Kai jis įslydo ir užpildė ją, ji sulaikė kvapą ir su aimana jį išleido. 

Ir vėl atrodė, kad šią nuostabią, žadą atimančią akimirką jo širdis 
sustojo. Jis laikė ją rankose, žiūrėdamas iš viršaus tarsi į stebuklą. 

Ji persisvėrė, apsivijo rankomis jo kaklą, kojomis — jo liemenį. 
Atlošė galvą, o jis prigludo prie jos peties. 

Lėti ir lengvi judesiai liko praeityje. Dabar ji judėjo vikriai it 
kulka, staigiai kaip žaibas, nardindama jį per nuostabos akimirkas į 
malonumą, geismą, godulį. 

Pamiršusi protą, beatodairiška ir nekantri ji suspaudė jį, aršiai 
i1mdama kaip prieš tai davė. Pasiekusi aukščiausią įtampos tašką, ji 
trūktelėjo ir perbėgusi jos kūną srovė galiausiai išlaisvino. 

Nukritę atgal ant lovos, abu tysojo, stengdamiesi atgauti kvapą. 

— Kodėl, — pratarė Ovenas, tada vėl ėmė alsuoti. — Kodėl?.. 

Užsimerkęs jis iškėlė pirštą kaip ženklą sekundėlę palūkėti. 

— Kodėl, — pakartojo jis, — mes anksčiau to nedarėme? 

— Velniškai geras klausimas. Nes mes abu tai puikiai sugebame. 

— Garbė Jėzui. 

Dusdama juoku Eiverė paplekšnojo Ovenui užpakalį. 

—— Žinojau, kad būsi puikus — juk tu be galo smulkmeniškas. Ir 
labai ačiū, kad nepraleidai nė vienos detalės. 


— Prašom ir ačiū tau. Beje, ant tavo užpakalio ištatuiruota gėlė? 

— Ne šiaip gėlė, o dagys — Škotijos simbolis. Tai rodo pasidi- 
džiavimą savo paveldu, — paaiškino Eiverė. — O išsitatuiravau ant 
užpakalio dėl to, kad tai buvo viena tų vietų, kurios tėtis nepamatys 
1r manęs neužmuš. 

— Sumanu. Man patinka toji tatuiruotė. 

Patenkinta Eiverė užsimerkė. 

— Turėčiau jaustis išvargusi. 

— O nesi? Tuomet aš nebaigiau savo darbo. 

— Ne, tu jį baigei. Turėjau omeny, kad ketvirtą ryto po labai 
ilgos dienos turėčiau jaustis išsekusi, o iš tikrųjų jaučiuosi labai gerai, 
atsipalaidavusi ir laiminga. 

Ovenas pasivertė, priglusdamas prie jos, ir abu užklojo antklode. 

— Rytoj — jokio darbo. 

— Jokio darbo, — sutiko Eiverė, susilietusi su juo nosimi. — 
Dar kartą dėkui Dievui. 

— Gal numikime, o paskui patikrinsime, ar nepraleidome ko- 
kių nors detalių per pirmą raundą? 

— Sakyčiau, puikus mąstymas, — Eiverė visu kūnu prigludo dar 
arčiau Oveno, trumpam atsimerkė ir pažiūrėjo tiesiai jam į akis. — 
Su Naujaisiais metais. 

— Su Naujaisiais metais. 

Vėl užsimerkusi Eiverė ėmė snūduriuoti. Mano draugas dabar 
yra mano mylimasis ir aš esu labai laiminga, buvo paskutinė jos min- 


tis prieš užmingant. 


Ovenas pabudo ir pagalvojo, kad toji tyla šalia jo gali reikšti tik 
viena. 

Jis sumirksėjo, plačiai atsimerkė ir įsistebeilijo į lėtai krentančias 
snaiges už lango. 


Teks pasidarbuoti sniego valytuvu, pagalvojo jis. Bet vėliau. 

Vyras apsivertė, tikėdamasis pažadinti Eiverę jai patiksiančiu 
būdu, bet užtiko jos lovos pusę tuščią. 

Po galais, kur ji? 

Ovenas išsikabarojo iš lovos ir kyštelėjo galvą pro atviras vonios 
duris. Ant kriauklės krašto pastebėjęs Eiverės dantų šepetėlį jis susi- 
mąstė ir pasuko prie spintelės pasiimti flanelinių kelnių. Priėjęs prie 
durų, užuodė kumpio ir kavos aromatus. 

Virtuvės televizoriaus ekrane orkestras trankiai žygiavo maršo 
ritmu, o pro duris jo patijuje bolavo sniegas. Eiverė stovėjo prie stalo 
ir kapojo pipirus. 

Ant chalato mėlynais langeliais ji buvo užsirišusi baltą virėjos 
prijuostę, viršugalvy susisegusi plaukus ir basomis kojomis. Ovenas 
prisiminė, kaip praeitą naktį ji atrodė su seksualia suknele, o vėliau 
— dar seksualesniais apatiniais, bet suvokė, kad dažniausiai Eiverę 
įsivaizduodavo būtent šitaip — su prijuoste virtuvėje. 

— Kas pusryčiams? 

Eiverė atsisuko ir nusišypsojo. 

— Jau atsibudai? 

— Sunkus klausimas. O tu kodėl atsikėlei? 

— Nes jau beveik vienuolika, sninga ir aš mirštu iš alkio. 

— Vienuolika? — Ovenas žvilgtelėjo į laikrodį ant viryklės ir 
susiraukė. — Nė neprisimenu, kada paskutinį kartą taip ilgai mie- 
gojau. Bet, manau, nieko tokio. — Jis parodė į sniegą už stiklinių 
durų. — Šiandien nereikia į mokyklą. 

— Aha. 

Priėjęs prie Eiverės, Ovenas atitraukė ją nuo darbo ir pabučiavo. 

— Labas rytas. 

— Labas rytas, — tarė ji ir akimirkai prie jo prisiglaudė. — Čia 
taip tyku... Mieste, netgi jei tyku, vis tiek triukšminga. Bet čia, kai 
tiek prisnigta, atrodo, pasaulis apmiręs. 

Ovenas pasuko Eiverę taip, kad abu žvelgtų pro stiklines duris. 

Tarp apsnigtų medžių po pusnis tykiai it vaiduokliai klajojo trys 


briedžiai. 

— Kokie gražūs... Turbūt regi juos nuolat? 

— Dažnokai. 

— Kai berniukai persikraustys į naująjį Beketo namą, labai jais 
džiaugsis. Kai buvai vaikas, tu irgi džiaugeisi. Prisimenu, su broliais 
kaip išprotėję lakstėte miškelyje. 

— Geri laikai. — Pasilenkęs Ovenas pabučiavo Eiverei viršu- 
galvį. — Kaip ir šie. Ką čia gamini? 

— Nuo vakarėlio šio to liko, tad gaminu patiekalą, kurį mes 
vadiname „Virtuvės kriauklės omletu“. 

— Skamba puikiai, bet neprivalai to daryti. 

— Kai tokia virtuvė ir maistas, aš — bejėgė, — Eiverė skėstelėjo 
rankas. — Turi pačią geriausią virtuvės įrangą bei reikmenis ir Žinau, 
kad retai jais naudojiesi. 

— Užtat jei nori, gali naudotis tu. 

— Gerai. Jei tik turėčiau tokį puodą, daržovių galėčiau sudėti 
visą krūvą. Žmonės niekada nesuvalgo tiek pjaustytų daržovių, kiek 
tikiesi. Nėra prasmės jų mėtyti. Galiu pagaminti sriubą. 

— Sniego apklotas ir naminė sriuba? — Ovenas pagalvojo, ar 
tai reiškia, kad Eiverė pasiliks ilgiau. — Kas tam prieštarautų? 

Pasislinkęs vyras įsipylė kavos. 

— Greitai man reikės eiti valyti sniegą. 

— Turbūt reikės, bet gaila. Kai taip pripustyta, be galo smagu ir 
jauku. Na, bet vyrui, einančiam valyti sniegą, reikia vyriškų pusryčių. 

Eiverei begaminant, Ovenas paėmė lėkštes ir mėgavosi lengvu 
ritmu. 

— Grįžkime prie atidėtos vakarėlio analizės, — pradėjo ji. — 
Ką girdėjai apie Džimą su Karina? 

— Sužinojau, kad Džimas — Pitsberge, o Karina nenorėjo va- 
žiuoti be jo. 

— Šnekiesi su netinkamais žmonėmis. — Eiverė sulenkė omle- 
tus. — Džimas Pitsberge pas savo motiną todėl, kad Karina išspyrė 


Jį Iš namų. 

— Ka? Kodėl? 

— Nes sužinojo, kad jis užmezgė santykius su jų vyriausio sū- 
naus geriausio draugo mama. 

— Džimas? Negali būti. Kažkas čia neteisinga. 

— Taip, tai labai neteisinga ir, pasak mano šaltinių, tai vyksta jau 
beveik dvejus metus. 

Eiverė sukrėtė omletus į lėkštes, įdėjo kumpio, skrudintos duo- 
nos ir pastūmė Ovenui. 

— Bet jiedu atrodė tokia tvirta pora... 

— Na... — Paėmusi savo lėkštę, Eiverė prisėdo prie Oveno. — 
Karina ateidavo į piceriją su vaikais kur kas dažniau be Džimo nei su 
juo, o prieš pat Kalėdas, kai užsakinėjau papildomas prekes, mačiau 
ją „Semo klube“. Ji atrodė įsitempusi ir beveik su manimi nekalbėjo. 
Tuo metu pagalvojau, kad tai tik trijų vaikų motinos prieškalėdinė 
įtampa, bet dabar... Savo lovoje Karina rado svetimos moters apati- 
nes kelnaites. 

— Vaje... Tai ne tik nedora, įžūlu, beširdiška, bet ir kvaila. 

— Tikėtina, kad toji kekšė-meilužė, jau išsiskyrusi su savo vyru, 
paliko jas ten tyčia. Taigi tos kelnaitės perpildė kantrybės taurę. Ka- 
rina išspyrė Džimą iš namų ir jau nusisamdė skyrybų advokatą. 

— Pasakyčiau, juo geriau jai, bet tai neatrodo tinkama frazė. 
Džimui bus velniškai sunku tą suprasti. Jiedu juk buvo susituokę ko- 
kius dešimt metų? — kalbėjo Ovenas. 

— Manau, panašiai, bet mažiausiai pastaruosius dvejus Džimas 
buvo visiškai atleidęs vadžias. Tam nėra jokio pateisinimo. Jei ne- 
sijauti laimingas, ką nors daryk arba išvis nutrauk santykius. Beje, 
jei jis dabar Pitsberge su savo mamyte, vadinasi, gyventi su ta kekše 
nesirengia. 

Suglumintas Eiverės logikos Ovenas paėmė sviestu pateptos 
skrudintos duonos. 

— Kodėl taip manai? 

— Nes jei būtų rimtai nusiteikęs, tai jau būtų pas ją apsigyve- 


nęs. O dabar jis išardė šeimą, sužlugdė savo santuoką, reputaciją, ką 

jau kalbėti apie tai, kaip įskaudins tuo mažus vaikučius. Ir viskas — 
dėl kažkokios nepažįstamosios. Tikiuosi, Karina paliks jį be skatiko. 
Nieko nepasakysi? — po stojusios tylos pasiteiravo Eiverė. 

— Manau, tai, kas vyksta tarp dviejų Žmonių ar šeimos narių, 
geriausiai žino tik jie patys. Iš to, ką žinome, pritariu, kad Karinai 
prisiteisti visą turtą atrodo teisinga. Visgi man patinka Džimas. Prieš 
kelias savaites jis man skambino dėl vonios kambario remonto. Po 
švenčių tariausi imtis darbo. 

Eiverė mostelėjo gabalėliu kumpio. 

— Jis planuoja įsirengti naują vonią ir santykiauja su savo kekše 
santuokinėje lovoje. Nei turi rimtų ketinimų meilužės atžvilgiu, nei 
gerbia žmoną ir vaikus. 

— Sutinku, negerbia. Bet gal ji visai ne kekšė? 

— Prašyčiau... — Eiverė pagraibė omletą. — Kai ji susidėjo su 
Džimu, dar buvo ištekėjusi, o mano šaltiniai sako, kad Džimas nėra 
ar nebuvo jos pirmasis kaubojus. 

— Iš kur žmonės gali tiek daug žinoti? Kas ji tokia? 

— Aš jos nepažįstu. Atrodo, ji gyvena Šarpsberge, dirba drau- 
dimo kompanijoje. Jos kažkoks keistas vardas ir skamba panašiai į 
mano, — pasakė Eiverė. — Atrodo, Harmoni. 

— (0... 

— 02 

— Pažįstu vieną draudimo kompanijoje dirbančią Harmoni. 
Labai gardus omletas. 

— Aha! 

— Aha? 

— Pasisukai kėdėje ir bandai keisti temą, — aštriai pervėrusi 
žvilgsniu Eiverė dūrė pirštu į Oveną. — Tai kaltės ar/ir temos vengi- 
mo ženklas. Susitikinėjai su Harmoni? 

— Ne! Ji ištekėjusi ar bent jau buvo ir visai ne mano skonio. Sa- 
kykime, aš su ja kalbėjausi draudimo temomis ir jos šnekoje išgirdau 


tam tikrų poteksčių. 

— Kekšė. — Iškėlusi pirštą į orą Eiverė suraukė antakius ir pa- 
žvelgė į per televizorių įkyriai siūlomas prekes. — Galėčiau jiems 
paskambinti. 

— Tik tiek pasakysiu — jai pirmąkart padarius man užuominą, 
ji tebenešiojo vestuvinį žiedą. 

— Kekšė! Kaip ji atrodo? Papasakok viską. 

— Tiksliai nemoku. Na, ji šviesiaplaukė. 

— Peroksidinė blondinė, — konstatavo Eiverė. 

Oveno žvilgsnis nuslydo į netvarkingai susegtus Eiverės plaukus. 

— Esu priverstas priminti, kad nelabai turi teisę Žiūrėti iš aukš- 
to į žmones, kurie keičia savo natūralią plaukų spalvą. 

— Tu teisus, bet vis tiek ji — peroksidinė blondinė. Ar graži? 

— Tikriausiai. Sakiau, kad ne mano skonio, — pakartojo Ove- 
nas. — Turbūt tinkamiausiai ją apibūdintų žodis „išvaizdi . Ir kiek su 
ja teko bendradarbiauti dėl draudimo, ji puiki savo srities specialis- 
tė. Tai viskas, kas mane domino ir tebedomina. Kada Karina išspyrė 
Džimą iš namų? 

— Antrą Kalėdų dieną. Karina dar prieš savaitę sužinojo apie 
jo romaną, bet leido jam pasilikti, kad vaikai Kalėdas galėtų praleisti 
drauge su visa šeima. Kodėl klausi? 

— Prieš kelias dienas buvau užsukęs į tą draudimo agentūrą 
pasirašyti kelių dokumentų. Harmoni neatrodė nusiminusi. Oi, tiesa, 
ji man metė dar vieną užuominą. 

Didelės mėlynos Eiverės akys aptemo. 

— Šita kekšiška kekšė be jokios sąžinės graužaties sugriauna 
santuoką, o dabar ieškosi naujos aukos. Būtent taip pasielgė ir mano 
mama. 

Ovenas nieko nepasakė, tik paglostė Eiverei ranką. 

— Tikriausiai todėl ir negaliu pakęsti kekšių, apskritai neištiki- 
mybės. — Eiverė atsikėlė nuo stalo, surinko abiejų nešvarias lėkštes 
ir nuėjo prie kavos virimo aparato. — Karinos ir Džimo santuoka 


žlugo, bet ar žinojai, kad ketina tuoktis Betė su Geretu? 


178 


— Taip, per vakarėlį ji džiaugėsi savo naujutėlaičiu sužadėtuvių 
žiedu. Abudu atrodo laimingi. 

— Taip, o Betė švyti dvigubai, kadangi jau aštuonias savaites 
laukiasi. 

— K3? Kaip aš tai pražiopsojau? 

— Nes per ilgai tryneisi vyrų kompanijoje, kuri nesidalija jo- 
kiomis paskalomis. Betė su Geretu labai džiaugiasi būsimu kūdikiu. 
Jiedu draugauja jau beveik dvejus metus ir, atrodo, vaikelio atėjimas 
1 šį pasaulį paskubino juos įteisinti santuoką. Kalbėjausi su Bete apie 
idėją svečių namuose surengti jų vestuves. 

— Svečių namuose? 

— Pavasarį ten tuoksis Klerė su Beketu, o šios galėtų būti lyg 
repeticija. Betė su Geretu nori kuklios šventės. Jie netgi ketino nie- 
ko nerengti, tik paprasčiausiai susirašyti metrikacijos biure, bet tuo 


būtų labai nuliūdinę savo motinas, — kalbėjo Eiverė, abiem padėda- 


ma po puodelį kavos. — Kai pasiūliau jiems surengti kuklią šventę 
svečių namuose, Betė labai susidomėjo. Ji nenumanė, kad yra tokia 
galimybė. 

— Kaip ir aš. 


— Žinoma, viskas priklauso nuo jūsų, bet Hopė tikrai su viskuo 
susitvarkys. Aš galėsiu aprūpinti maistu ir gėrimais, „Mountainside“ 
papuoš gėlėmis. Betė minėjo, kad pakviestų tik geriausius draugus 
ir artimiausius šeimos narius. Bus kokie dvidešimt penki, daugiau- 
siai — trisdešimt žmonių. Valentino dienai svečių namų numeriai 
jau užsakyti, bet savaitgalį po jos — ne. 

— Kitą mėnesį? — Sutrikęs Ovenas gurkštelėjo kavos. — Vel- 
niškai greitai. 

— Kaip vakar ir sakiau — vienas spontaniškas vakarėlis nepa- 
vers tavęs ponu Spontaniškumu. Atsipalaiduok, tau nieko nereikės 
daryti. Prieš ceremoniją Betė tenorės apsivilkti suknelę, daugiau nie- 
ko. Jie dar minėjo, kad pasiliktų vestuvinei nakčiai. 


— Kiek mes įkainosime vestuvių vietą? 

— Susitarsi su Hope, — nusišypsojo Eiverė. — Kadangi tai pir- 
masis svečių namų renginys, siūlyčiau taikyti nuolaidą. Jei teisingai 
sužaisi, vestuvių svečiai išsinuomos kambarius ne tik šventinei nak- 
čiai, bet ir ankstesnei. 

Geras verslo planas, pagalvojo Ovenas. O Eiverė išmano apie 
verslą. 

— Rytoj pasikalbėsiu su Hope. Eivere, tavo smegenys puikiai 
dirba. 

— Žinau. Dabar galvoju, kad mums reikia pabaigti gerti kavą. 
Tu eik nuvalyti sniegą nuo kelio, o aš sutvarkysiu po vakarėlio paliktą 


netvarką. Paskui atsilygindamas už paslaugas galėsi nusivesti mane į 


lovą. 

— Negaliu pralaimėti. 

— Anot mano puikiai dirbančių smegenų, tai bus abipusis lai- 
mėjimas. 


Gal Ovenui ir patiko valyti sniegą, bet šįkart jis be sau būdingo 
subtilumo kuo skubiau nuvalė savo keliuką ir iškart pasuko pas Raiderį. 

Takeliai Kvailiukui jau nukasti, pastebėjo jis. Puiku. 

Pastatęs džipą, iššoko ir pasitrepenęs įėjo į namą. 

— Labas, Rai. 

— Aš apačioje. 

— Aš visas snieguotas, žmogau. Geriau jau tu lipk čion. 

Vizgindamas uodega viršun užšuoliavo Kvailiukas ir pradėjo 
laižyti sniegą nuo Oveno batų. Po kelių akimirkų pasirodė ir Raide- 
ris. Jis dėvėjo iki kelių paraitotas treningines kelnes ir prakaituotus 
marškinėlius. 

— Kaip einasi? Bandžiau pasitreniruoti, paskui planavau iki 
žaidynių prisivalgyti, kol sprogsiu. O dabar teks važinėtis rogutėmis 
ir Žaisti sniego karus pas mamą. 


— Kada? 

— Pamiršai telefoną? Gal jau atėjo pasaulio pabaiga? 

— Turiu, — Ovenas išsitraukė telefoną. — Ir jame — jokių 
žinučių. 

— Gal mama tavęs nepakvietė? Aš jai labiau patinku. 

— Ji apsimeta tave labiau mėgstanti, kad nežliumbtum kaip kū- 
dikis. Mano mobilusis tikrai veikia, tad mama tikriausiai skambino į 
namus. Pasiimu tavo pikapą. Tau teks pabaigti valyti sniegą. Nuvalyk 
Beko kelią, tada — mamos. Ten galėsime atsikeisti. 

— Juk tai tu Ponas Sniego Valytojas. 

— Ar turi čia moterį? 

Atsidusęs Raideris susikišo rankas į apsmukusių kelnių kišenes. 

— Deja, ne. 

— O aš turiu. Pasiimu tavo mašiną. 

— Kad galėtum sužavėti Raudonplaukę. Tai pasakyta su visa 
pagarba ir aistra jai, — paaiškino Raideris. 

— Pasiimu tavo pikapą, tada gausiu sekso, o tu — ne, Pone 
Sniego Valytojo Pavaduotojau. 

— Tuomet nepurkštauk, jei nenuvalysiu kaip tu. 

— Svarbiausia — nesusimauk. — Ovenas nuo staliuko prie durų 
pačiupo mašinos raktus. — Kelintą valandą renkamės pas mamą? 

— Nežinau, tikslaus laiko nenustatėme. Antrą arba trečią. 

— Tada pasimatysime, kada pasimatysime. 


-wxo-- so 


— Vienas iš mūsų turėtų įsigyti moterį. Nekenčiu valyti sniego. 
NI 


Nusivilkęs darbinę aprangą Ovenas įėjo į švarią virtuvę, kuri 
buvo visa persismelkusi verdamos sriubos aromatu. Nors eidamas 
per namą Ovenas suprato, kad prisišaukti Eiverę garsiai plyšaujant 
muzikai bus tik bereikalingas plaučių draskymas, vis tiek šūktelėjo. 

Prisiartinęs prie miegamojo, jis išgirdo Eiverę dainuojančią 


duše. Ji vos pataikė į natas, bet skambėjo skardžiai ir entuziastingai. 

Nors vonioje buvo ne dušo užuolaida, o kabinos durys, Ovenas 
negalėjo atsispirti pagundai. Jis atplėšė dureles ir suklykė kaip iš f1l- 
mo „Psichopatas“. 

Eiverės atsakomasis klyksmas buvo fantastiškas. 

Brinktelėjusi į dušo kabinos sieną ir išsproginusi dideles kaip 
mėnuliai akis, ji plačiai išsižiojo. 

— Kas tau negerai? 

Ovenas vos neužduso iš juoko. 

— Atrodo, iš juoko susilaužiau šonkaulį, o visa kita — gerai. 

— Jėzau, Ovenai... 

— Negalėjau atsispirti. Tai turėjo būti padaryta. 

— Tikrai? Tuomet ir šitai! — Eiverė pačiupo dušo rankeną, at- 
suko stipriausią srovę ir nukreipė į Oveną, permerkdama jį kiaurai. — 
Dabar mes atsiskaitę, — patenkinta ji įspraudė rankeną į laikiklį. 

— Tikriausiai man reikėtų užeiti vidun. 

— Hmm... — sumurmėjo Eiverė. 

— Karštas dušas ir karšta moteris po darbo šaltyje... — pasakė 
Ovenas, nusimesdamas varvančius marškinius. 

— Maniau, dar mažiausiai kokią valandą negrįši. 

— Pasikeičiau su Rai. — Vyras nusitraukė batus. — Sriuba kve- 
pia labai gardžiai. 

— Apsisukus virtuvėje, nusprendžiau pasinaudoti dušo patogu- 
mais. Tavo vonios kambarys nenusileidžia svečių namų vonios kam- 
bariui, o aš jau esu išlepinta. Beje, skambino tavo mama. 

— Dėl vėlyvą popietę rengiamų važiavimo rogutėmis ir sniego 
karų. 

— Pasakiau, kad atsinešiu sriubos. 

Eiverė pasiuntė jam klausiamą žvilgsnį. 

— Gera mintis. 

— Klerė galės užsukti į mano namus paimti batus ir aprangą. 

— Tinka. 

Ovenas nusitraukė permirkusias kelnes ir ant šlapių grindų nu- 


metė keletą rankšluosčių. 


182 


— Beje, man atsiliepus, Džastina neatrodė nustebusi. 

— Mama randa būdų sužinoti tai, ką nori sužinoti. — Ovenas 
įžengė į dušo kabiną ir uždarė duris. — Jei perjungsi radiją į skaitme- 
ninę, ji skambės per šiuos, — vyras parodė į garsiakalbius grindyse. 

— O... 

— Tik jei nori žinoti, — jis nusišypsojo. 

— Ką? 

— Tiesiog mąsčiau: kai prieš daugelį metų stebėjau tave nuo- 
gą besimaudančią, niekada nepagalvojau apie šitai. — Oveno rankos 
nuslydo žemyn Eiverės kūnu. — Lu visa šlapia ir šilta. 

— Ir tu šlapias. — Eiverė apsivijo jį rankomis. — Ir šiek tiek 
sužvarbęs. 

— Atliekant vyriškus darbus lauke, galima sušalti. 

Juokdamasi Eiverė atmetė galvą. 

— Čia taip pat turi atlikti vyrišką darbą. 

— Tuomet geriau nieko nelaukti. 

Bėgant karštam vandeniui ir kylant garui, jis užgrobė jos burną, 
o kai jo rankos ėmė klaidžioti ta šlapia, slidžia oda, ji apsivijo ranko- 
mis jo pečius ir pakilo. 

Ne, jis niekada neįsivaizdavo tokio lengvumo, tokio jaudulio. 
Niekada nenumanė, kad galima patirti tokį nepaprastą visą gyvenimą 
pažinoto žmogaus atradimą. Prigludusi ir išsilenkusi, tvirta ir paslan- 
ki, be galo trokštanti liesti ir būti liečiama, duoti ir būti paimta, dabar 
ji kvepėjo jo muilu — dar vienas pojūtis, pavertęs pažįstamą dalyką 
nauju. 

Ji ėmė muilinti jo kūną, besimėgaudama šio vyro raumenų ju- 
desiais. Nors retai kada mąstė apie jo jėgą, nes pirmiausia jai rūpėjo 
JO protas, gerumas, oveniškumas, tačiau dabar, klaidžiojant rankomis 
j0 kūnu, tyrinėjant tuos kalnelius ir kalvas, tai priminė jai svarbiausia: 
jis — vyras, dirbantis rankomis, nugara ir raumenimis taip pat, kaip 
ir smegenimis. Ir tos šiurkščios rankos pakurstė šviežius troškimus, 


naujus geismus, aistras. 

Jis privertė ją drebėti, užgniaužė ir atėmė kvapą, galiausiai siekis 
patenkinti geismą jos kūną tarsi pritvinkdė į vieną troškimu liepsno- 
jantį pulsavimą. 

Vanduo plūdo ant jos, nuplaudamas plaukus atgal. Dabar tos 
nuostabiai mėlynos akys buvo įsmigusios į jo akis ir patamsėjo, jai 
sudrebėjus. 

— Aš ne... Mes negalime. — Eiverė iš visų jėgų stengėsi atgauti 
pusiausvyrą ir surasti atramos tašką. — Tu per aukštas. 

— Tai tu per žema, — pataisė Ovenas ir sugriebęs ją per klubus, 
pakėlė nuo grindų. — Tad geriau laikykis. 

— Ovenai... 

Ovenas prispaudė Eiverę prie šlapios sienos ir įsiskverbė į ją. 

— O... — dabar į jį į;smigusios moters akys paryškėjo ir išsiplėtė. 
Jis paniro dar giliau, sukeldamas jos pilną malonumo aimaną, o at- 
merktos jos akys ir toliau stebeilijo į jį. — Nesustok. Tik nesustok... 

— Ir tu, — jis pasinaudojo akimirksniu prieš jai prisitraukiant 
jo burną prie savosios. 

Jie abu išsilaikė. 

Vėliau ji nuoga nukrito veidu ant lovos. 

— Tuoj atsikelsiu ir apsirengsiu. 

— Neskubėk, — pasakė Ovenas, mėgaudamasis jos dagio tatui- 
ruote. — Man patinka šis vaizdas. 

— Kodėl vaikinams taip patinka merginų tatuiruotės? 

— Neturiu žalio supratimo. Turbūt tai Ksenos, moters-karžy- 
gės, faktorius. Gal dar turi ir tą juodą odinį karžygės kostiumą? 

— Nunešiau į valyklą, — pajuokavo Eiverė ir padėjo galvą ant 
sulenktų rankų. — Galvoju pasidaryti dar vieną tatuiruotę. 

— Rimtai? — Eiverei besirengiant, Ovenas tyrinėjo jos užpaka- 
l;. — Kokią? Kur? Ir kodėl? 

— Nežinau, reikia pagalvoti. Vėl ant užpakalio nenorėčiau, nes 
pati tos vietos beveik nematau. O žmogus, iškentęs visą tą skausmin- 


gą tatuiravimo procesą, turi teisę bent jau matyti kančių rezultatą. 

Kadangi ir koks kitas žmogus retai mato mano užpakalį, tai kokia 
prasmė ant jo darytis tatuiruotę? O tada tai buvo mano paaugliško 
maištavimo įprasminimas. 

— Ne, tai buvo brandu. 

— Brandi tatuiruotė? — Eiverė atsisėdo ant lovos. — Na, ne- 
svarbu. Man tikrai patinka tavo dušas. Man labai patinki tu duše, — 
tingiai atsidususi ji pagriebė savo chalatą mėlynais langeliais. — Rei- 
kia patikrinti sriubą. 

— Pasilik šiąnakt. 

Pusiau apsivilkusi chalatą Eiverė sustojo ir sumirksėjo. 

— Šiąnakt? Juk mums abiem rytoj į darbą. 

— Vis tiek abudu dirbsime. Grįžkime kartu čia po sniego karų, 
sriubos ir ginčų dėl futbolo. Pasilik šiąnakt. 

Eiverė apsisupo chalatą, susirišo diržą ir vėl dirstelėjo į Oveną. 

— Gerai. Prieš eidama rengtis, patikrinsiu sriubą. 

— Puiku. 

Leisdamasi žemyn Eiverė mąstė, kaip reaguoti į širdies plaz- 
dėjimą. Ji atpažino jį, nes jau buvo pajutusi anksčiau — kai jai buvo 
penkeri. 

Vėl įsimylėti Oveną buvo taip pat kvaila kaip ir tada. Tačiau 
Makteviš pilvo nuojauta žinojo, ką žinojo. Ji tik nebuvo tikra dėl 
Makteviš širdies. 


12 skyrius 


(Mesos naujų metų dienos rytą Eiverė, apsiginklavusi 
storu aplanku, apžiūrinėjo patalpas, kurias mintyse jau vadino savo 
„MacT's“ restoranu. Tik šįkart ji atsivedė Hopę su Klere pasidalyti 
idėjomis ir išgirsti jų nuomonę. 

— Baras — ten. Bus iš tamsaus medžio, kad išsiskirtų. Pamė- 


ginsiu meiliai įkalbėti, maldauti ir duoti sekso Ovenui, kad jį paga- 


mintų. 
— O kaip einasi? — pasiteiravo Klerė. — Turiu omeny sekso dalį. 
— Pažvelk į šį veidą, — pasakė Eiverė ir parodė nykščiais į savo 
veidą. 


— Patenkinta, atsipalaidavusi, laiminga ir gal net kiek per daug 
pasipūtusi. Taigi į klausimą atsakyta. 

— Kol kas viskas gerai. Šviestuvai — ten, ten ir ten, šilti ats- 
palviai. Štai ten svarstau pastatyti tamsiai rudą odinę sofą ir kavos 
staliuką. Prie priekinio lango — kelias aukštas kėdes, o žemas su sta- 
leliais — čia ir čia. Perėjimas į restoraną — štai čia. 

— Bus tikrai puiku. Bet prieš imantis spalvų paletės ir stalų, — 
tarė Hopė, — leisk paklausti, kodėl nesigiri seksu ir nepasakoji smul- 
kmenų? Ar todėl, kad viena iš mūsų juo neužsiima? 


— Nenoriu prisikalbėti ir tavęs liūdinti. 

— Prašyčiau... — numojo Hopė. — Neseniai mačiau Oveną, jo 
veidas atrodė patenkintas, atsipalaidavęs ir laimingas. Nepastebėjau 
pasipūtimo, nors tas vyras tikriausiai moka jį nuslėpti. Ar šįvakar su 
juo susitinki? 

— Ne. Dabar turiu tik valandą, tada skubėsiu į restoraną, o 
Ovenas kaip ir jo broliai dabar beprotiškai užsiėmę — ruošiasi po 
kelių dienų įvyksiančiam svečių namų atidarymui, dar darbuojasi prie 
kepyklos pastato ir rengia šio planus. Nuo Naujųjų metų mudu buvo- 
me kartu kiekvieną naktį, tad pagalvojau, kad... 

— Tau reikia pertraukos? — pasufleravo Klerė. 

— Pamaniau, kad man... mums reikia ją padaryti. Žinau, ko- 
kia galiu tapti. Visada pradedu santykius galvodama, kad jie klosty- 
sis natūraliai, paprastai ir smagiai. Tau patinka vaikinas, juo pasitiki, 
atrodo patrauklus, tad tiesiog mėgaujiesi tuo, ką turi. Bet kadangi 
aš — Eiverė, tai greitai pradedu mąstyti: ar mūsų santykiai reiškia 
kažką daugiau, ar turėtų būti daugiau, o gal tai meilė iš didžiosios M? 

— Ar esi įsimylėjusi Oveną? — pasiteiravo Klerė. 

— Jaučiu... — Eiverė padėjo ranką ant širdies. 

— ... Makteviš širdies plazdėjimą, — linktelėjo Hopė. 

— Juo negalima pasitikėti. Bet faktas, kad visą gyvenimą buvau 
įsimylėjusi Oveną. Myliu visus Montgomerius. Tai giliai įsišakniję. 
Tad plazdėjimas irgi gali būti iš tos pačios operos. Tai tarsi klaidingas 
signalas. Jei tai pavirs į didžiąją M, gali viską sugadinti. 

— Kodėl atmeti galimybę, kad ir Ovenas gali pajusti didžiąją 
M? — pasiteiravo Klerė. 

— Nežinau, gal tai irgi įsišaknijęs požiūris. — Eiverė pakėlė 
ir nuleido pečius. — Manau, iš dalies tai paveldėta iš mamos ir tai 
mane tiesiog varo į neviltį. 

— Tu visiškai nepanaši į savo mamą. 

— Ir nenoriu tokia būti, — nukirto Eiverė. — Ji buvo paleis- 
tuvė, melagė ir išnaudotoja. Užsiiminėjo atsitiktiniu seksu, kuris jai 
buvo tik pramoga. Tad manau, toji mano dalis, kuri visomis išgalėmis 


priešinasi būti panaši į mamą, ima reikalauti, kad atsitiktinis, papras- 

tas seksas virstų kažkuo daugiau. Tai kaip refleksas ar priešnuodis. O 
tada aš sprunku, nes didžioji M niekada neaplanko. Tai kvaila. 

— Nekvaila, — paprieštaravo Hopė. — Tokia jau tu. 

— Bet dabar tai — aš ir Ovenas. Kiekvieną kartą užmezgusi 
santykius su vyru, imdavau trokšti rimtesnių, nes pajusdavau tą, pa- 
čios žinote, širdies plazdėjimą. Tada ji nustoja plazdėjusi ir aš suvo- 
kiu, kad vaikinas — ne man skirtasis. Jis tobulai mielas, su kokiais 
dažniausia ir draugavau, tačiau ne mano antroji pusė, jeigu iš viso 
tokia yra pasaulyje. 

— Yra, — patikino Klerė. 

— Galbūt. Dabar jaučiu, kaip mano širdis plazda dėl Oveno, 
tačiau kai nustos... 

— Kodėl „kai'? — Klerė papurtė galvą. — O gal nenustos? 

— Kalbu iš patirties, nes ji visada nustoja plazdėjusi. Nenoriu 
trokšti rimtesnių santykių, kad paskui prarasčiau ir esamus. Tik ne 
Oveno atžvilgiu. Jis man daug svarbesnis už plazdėjimą ar tą mamos 
kompleksą. 

— Manau, tu nuvertini ir save, ir Oveną. Bet... — Klerė pa- 
žiūrėjo į laikrodį. — Nebegaliu daugiau į tai gilintis, privalau grįžti 
namo. Tačiau apie tai būtinai pasikalbėsime vėliau, — prižadėjo ji, 
bedusi pirštu. 


— Tinka. Geriau jau užrakinsiu. Hope, galėčiau su tavimi eiti 


Į svečių namus — peržiūrėsiu atidarymo meniu, o tada trauksiu į 
restoraną. 

— Gerai. 

Draugės išėjo ir išsiskyrė — Klerė nuėjo pagrindine gatve, o 


Eiverė su Hope — Sen Polio. 

— Klerė įsimylėjusi, — pasakė Eiverė. — Tokia meilė tiesiog 
priverčia jaustis optimistiškai ir padeda kituose žmonėse įžvelgti po- 
Zzityvumą. 

— O tu kodėl negalėtum būti optimistė? 

— Nemanau, kad esu pernelyg pesimistiška. Greičiau jau at- 


sargi. 

— Nesu įsimylėjusi ar optimistė, bet galiu pasakyti, kad labai 
miela matyti judu su Ovenu drauge. 

Hopė atrakino registratūros duris. 

— Bet taip pat suprantu, kodėl tau ar bet kam kitam yra nau- 
dinga padaryti trumpą prasmingą pertrauką. Seksas gali būti atsitik- 
tinis ir lengvas, o tai aptemdo protą. Todėl dienai ar dviem neužkrauk 
tuo savo smegenų. 

— Būtent taip ir padarysiu. 

Telaimina Dievas praktiško proto Hopę, pagalvojo Eiverė. 

— Pasiimsiu smegenis apšviesiančias atostogas. 

— Kadangi nagrinėsime meniu, išvirsiu arbatos. 

— Tu verdi arbatą svečių namuose. — Eiverė atsisėdo ant kėdės 
prie stalelio viduryje. — Mudvi aptarinėjame viešbučio atidarymo 
meniu. Prieš metus apie tai net nesvajojau. O tu netgi negyvenai šia- 
me mieste. 

— Prieš metus aš ir pati maniau, kad mano ateitis yra „Wic- 
kham“ viešbutis ir Džonatanas. 

— Ar tavo širdis plazdėjo? 

— Ne. — Pasvarsčiusi Hopė padėjo virdulį ant viryklės. — Bet 
maniau, kad jį myliu. Pasitikėjau, žavėjausi ir gėrėjausi juo, todėl ma- 
niau, kad myliu. Jis tai žinojo. Žinojo, kad juo pasitikiu, žaviuosi, ką 
jaučiu, — kaip ir tai, kad tikėjausi, jog mudu kursime bendrą ateitį. 

— O kodėl turėjai nesitikėti? 

— Žinoma, — sutiko Hopė be kartėlio balse, kadangi jau visą 
buvo nurijusi. — Mudu juk gyvenome drauge, jis kartojo mane mylįs 
ir kalbėjo apie bendrą ateitį. 

— Atleisk, Hope. Ar tai tave vis dar žeidžia? 

— Ne. Na, gal truputį, — prisipažino draugė, ištraukusi puo- 
delius. — Šiuo atveju labiau sužeista savigarba nei širdis. Džonata- 
nas mane išnaudojo ir šitai mane siutina. Nors nemanau, kad pačioje 
pradžioje jis to siekė, bet paskutiniais mėnesiais manimi naudojosi 
ir melavo, o galiausiai paliko kvailės vietoje. Mane žeidžia, kad jis 


privertė mane jaustis kvaile. 

— Tai jis kvailys. Niekada nenorėčiau ką nors taip įskaudinti. 
— Ir nesugebėtum. Eivere, tu visai kitokia. 
Eiverė tikėjosi, kad tai tiesa, bet kartais dėl to jaudindamasi ji 


negalėdavo užmigti naktimis. 
p NN 


Savo tyliame, vis dar neveikiančiame restorane, Eiverė užsirišo 
prijuostę ir pradėjo įprastą rutiną prieš atidarymą: įjungė orkaites, 
užkaitė kavą, suskaičiavo pinigus kasos aparate, patikrino ledų gene- 
ratoriaus lygi. Bėgiodama iš atviros virtuvės į uždarą ir atgal, ji pa- 
pildė padėklus garnyrų, atidarė naują mocarelos kibirėlį, pasižymėjo 
užsisakyti daugiau picų pristatymo dėžučių. 

Perkėlusi kibirėlius su užmaišyta tešla į po prekystaliu esantį 
šaldiklį, Eiverė apskaičiavo, kad popietę reikės pagaminti jos daugiau. 
Ji ištraukė didelius puodus ir pastatė ant silpnos ugnies. Nusprendusi, 
kad jūreiviško padažo liko per mažai, moteris išsidėliojo produktus, iš 
kurių ketino pagaminti daugiau. 

Išgirdusi beldimą į duris, Eiverė sustojo ir išvydusi pro durų stik- 
lą Oveną, vėl pajuto tą plazdėjimą. Vyras laikė raktą, ir jai linktelėjus, 
atsirakino priekines duris. 

— Atrodo, esi užsiėmusi. 

— Ne per labiausiai. Pritrūkau jūreiviško padažo. 

— Gal galiu kurį laiką padirbėti prie prekystalio? Svečių na- 
muose pernelyg triukšminga, vyksta spaudos atstovų ekskursija. 

— Žinoma. Nori kavos? — paklausė Eiverė. 

— Tuoj pasiimsiu. 

Ovenas pasidėjo portfelį ir susuktus popieriaus lapus, nusivilko 
paltą, nusiėmė slidinėjimo kepuraitę ir persibraukė rankomis plau- 
kus. Tada priėjo prie prekystalio, suėmė delnais Eiverės veidą ir pa- 
bučiavo. 

— Labas. 

— Labas. 

— Gardžiai kvepia. 

— Geriausias jūreiviškas padažas visoje šalyje. 

— Turėjau omeny tave, bet ir padažas neblogas. Ar gersi kavos? 

— Galėsiu sau leisti tik baigusi kalnus darbų. O tu neturėtum 
būti su spaudos atstovais? 

— Kartais pabūnu. — Ovenas nuėjo pasiimti puodelio, o Eiverė 
atidarė didelę skardinę smulkintų pomidorų. — Neblogos perspek- 
tyvos. Hopė turi kontaktų Pensilvanijoje ir Kolumbijos apygardoje, 
tad pagarsinsime svečių namus toliau Bunsboro. Puikumėlis. 

— Tikrai, — sutiko Eiverė. 

— Dabar su reporteriais kalbasi mama ir Kerolė, dažniausiai 
dalyvaujant Hopei, o mes gal kada nors irgi prisidėsime. 

— Įdomu, įdomu. 

Ovenas stovėjo, stebėdamas Eiverę, maišančią ir beriančią Žo- 
leles. 

— Ar tau nereikia matuoti kiekio? 

— Ne, — paprastai atsakė Eiverė. 

— Peržvelgiau tavo naujajam restoranui parengtą meniu. Kaip 
sugebi taip tiksliai nustatyti kiekius? 

Eiverė nusiuntė Ovenui žvilgsnį, kurį Hopė būtų įvardijusi „pil- 
nu pasitenkinimo“. 

— Aš turiu daug talentų. 

— Pamaniau, tau prireiks bandymo objekto, kuriuo norėsi pa- 
tikrinti kai kuriuos valgius. 

Eiverė atsigręžė. 

— Ir tu pasiaukosi? 

— Tai mažiausia, ką galiu padaryti. 

— Kaip visada tu pernelyg dosnus. 

Bet iš tikrųjų tai visai nebloga mintis, pagalvojo Eiverė. Panašu 
Į svečių namų kambarių tikrinimą prieš atidarymą. 

— Aš laisva pirmadienio vakarą. 

— Man tinka. 


— Pateik savo užsakymą. 

— Ko tik tu panorėsi. 

— Ne, peržvelk siūlomą meniu ir pateik užsakymą iš salotų, 
užkandžių ir pirmojo patiekalo. Kai viskas taps tikrove, nusisamdy- 
siu vyriausiąją virėją, tad daugiau visko pati negaminsiu, be to, mano 
darbuotojai dirbs pamainomis. Bet tai būtų neblogas testas. Reikėtų 
leisti įvairiems žmonėms paragauti skirtingų valgių ir iki atidarymo 
pasistengti juos patobulinti. Geriau anksčiau nei vėliau. 

— Kalbant apie patobulinimus, čia jau baigei darbus? 


— Taip. Bet galėčiau pasigaminti tešlos ir popietę turėčiau dau- 


giau laiko. 
— Noriu tau kai ką parodyti. 
— Tik greitai, — tarė šluostydamasi rankas Eiverė. — Reikia 


dar pagaminti tešlos. O tu neturi darbo? — paklausė ji, eidama prie 
šaldiklio. Nusprendusi, kad nori šalto gėrimo su kofeinu, išsitraukė 
dietinės kolos. 

— Tai susiję. 

Ovenas paėmė susuktus popieriaus lapus ir paskleidė juos ant 
prekystalio. Tai buvo brėžiniai. 

— Ar čia kepyklos pastato brėžiniai? Dar neturėjau progos... — 
Eiverė užsikirto, perskaičiusi pavadinimą „MacT's restoranas ir alinė“. 

— „MacT's“! Ar čia parašyta „MacT's“?! 

— Juk tokį pavadinimą sakei, ar ne? Jei nori, pakeisk. Kol kas 
šiuose projektuose viską galima keisti. Čia — tavo kopija. Beketas šįryt 
užsiėmęs, bet vėliau su brėžiniais galės nueiti į tas patalpas ir viską pa- 
aiškinti. O jei dabar turi kokių klausimų, į daugelį galiu atsakyti. 

— Čia mano restorano brėžiniai?.. 

— Teisingai. 

— Luktelk minutėlę... 

Eiverė apsisuko ir ėmė šokti valgomajame. Šokinėjo, sukosi ir 
aukštai kilnojo kojas, primindama jam, kad Bunsboro vidurinėje ji 
buvo palaikymo komandos kapitonė. 


Jai atlikus salto, Ovenas žagtelėjo ir nusijuokė. 

— Jėzau Kristau, Eivere, vis dar sugebi tai padaryti? 

— Atrodo! 

Sušukusi „ohoho“, ji stryktelėjo šalia jo. Ovenas sučiupo Eiverę 
ir susvyravo, kai ji iškėlė kumščius į orą. 

— Tikėjausi, kad būsi entuziastingesnė. 

— O kaip tau toks entuziazmas? — Eiverė apsivijo rankomis 
Ovenui kaklą, kojomis — liemenį ir prispaudė savo lūpas prie jo. 

— Neblogai, — Ovenas ją apsuko ratu. — Visai neblogai. 

— Aš net nemačiau brėžinių. Privalau juos pamatyti! 

Nušokusi žemyn, ji beveik užgulė projektus. 

— Galiu viską paaiškinti, — pradėjo Ovenas, bet Eiverė numo- 
jo ranka. 

— Negi manai, kad nesuprantu brėžinių? Su skirtaisiais „Ves- 
tai , galima sakyti, miegojau. Gerai, gerai, — sumurmėjo ji. — Norė- 
siu patraukti šį šaldytuvą į čia. Taip bus patogiau, be to, šioje vietoje, 
šalia indaplovės, turės stovėti stalas. 

Ovenas iš portfelio ištraukė pieštuką. 

— Pažymėk. 

Eiverė pažymėjo šį ir keletą kitų smulkių pakeitimų. 

— Čia tarpas labai geras. Lengva pereiti pardavėjams ir klien- 
tams iš vienos erdvės į kitą. Sėdi bare, geri su draugu ir sugalvoji: „Ei, 
gal papietausime? Tai eime ana ten.“ 

— "Tai didelis baras. 

— Taip, — ryžtingai linktelėjo Eiverė. — Reikia, kad išsiskirtų. 

— Nupasakok, kokio tiksliai pageidauji stiliaus, medžiagų, ap- 
dailos, kad galėčiau visa tai atlikti. 

Eiverė pakėlė akis. 

— Tu įrengsi mano restoraną? 

— Planavau, o kodėl klausi? 

— Kad išprašyčiau to, ketinau net papirkinėti seksu. 

— O, taip... Dabar geriau pagalvojęs supratau, kad tikrai esu 


labai užsiėmęs... 

Nusikvatojusi Eiverė pasisuko ir apsivijo Oveną rankomis. Vel- 
niop tą smegenis apšviečiamą pertrauką! 

— Ovenai... 

— Na, gal aš ir ne taip labai užsiėmęs... 

Tvirtai jį apkabinusi Eiverė stipriai užsimerkė. 

— Aš tavęs neapvilsiu. 

— Niekas to ir nebuvo pagalvojęs. Nė minutėlės nesuabejojo. 

Eiverė papurtė galvą, atsimerkė ir pažvelgė tiesiai Ovenui į akis. 
Tai — daugiau nei pastatas ir verslas. Tai — Ovenas ir širdies plaz- 
dėjimas. 

— Neapvilsiu tavęs, — pakartojo ji. 

— Gerai. 

Linktelėjusi ji vėl padėjo galvą Ovenui ant krūtinės. Seni pa- 
matai, nauja stadija. Kas žino, ką galima ant jų pastatyti? — pamąstė 
Eiverė. 

— Man reikia užsidirbti pinigų. 

— O kam nereikia? 

Šyptelėjusi Eiverė palietė kaktą. 

— Man reikia užminkyti tešlą picai, kad galėčiau užsidirbti pi- 
nigų ir sumokėti nuomojamo ploto savininkui. 

— Kol ją minkysi, tyloje paskambinsiu keliems žmonėms. — 
Ovenas paskutinįsyk suspaudė Eiverę ir mostelėjo į brėžinius. — O 
padirbėti su šiais prireiks šiek tiek laiko. Atlikti pakeitimus, nusam- 
dyti inžinierius, tada — gauti leidimus. O dabar mūsų dėmesys su- 
telktas ties kitu pastatu. 

— Nesvarbu, kiek tai užtruks. — Eiverė pagalvojo apie restora- 
no brėžinius, Oveną ir laiką, kurį jiedu praleido kartu. — Svarbiausia, 
kiek tęsis. 

Atidarius restoraną, netrukus pro duris įsiveržė Hopė. 
— Labas, tai kaip reikalai Holivude? — pasiteiravo Eiverė, dė- 


liodama dešros gabalėlius ant didelės picos. 

— Kol kas viskas sklandžiai. Dabar reporteriai ima interviu iš 
Montgomerių ir filmuoja vaizdo siužetus. Turiu dešimt minučių. 

— Prisėsk. 

Eiverė įdėjo picą į orkaitę. 

— Pamaniau, bus geriau užbėgti ir pasakyti tau asmeniškai, nei 
rašyti žinutę. Nemažai reporterių ateis čia papriešpiečiauti, nes nu- 
kreipiau juos į „Vestą“ — taip reklamuojame ir tavo restoraną. 

— Dėkoju už reklamą. Gerai, kad užminkiau daugiau tešlos. 

— O svarbiausia, kai kurie reporteriai sumanė parengti keletą 
interviu bei reportažų apie Bunsborą ir pradės nuo čia. Tave irgi f1l- 
muos. 

— Mane? 

— Gal ir keletą nuotraukų padarys. 

— Mano?! Negaliu fotografuotis! Tik pažvelk į mane — pri- 
juostė aptaškyta padažu, aš be makiažo, riebaluoti plaukai, nes šįryt 
jų neišsiploviau! 

— Padažo dėmės — kur ir turi būti, nes toks tavo darbas. Šu- 
kuosena visai normali. O makiažas... Dar turiu devynias minutes. 
Makiažą galiu padaryti per šešias. Iškart ir pradėkim. 

— Bet užsakymai?.. Velnias! Cadai, dvi didelės picos užsaky- 
mams — orkaitėje. Prižiūrėk restoraną. Po penkių minučių grįšiu. 

— Šešių, — pataisė Hopė. 

— Šešių! — bėgdama pro duris sušuko Eiverė. — Ir kodėl nie- 
kas manęs neperspėjo, kad taip gali nutikti? Nebūčiau atėjusi į darbą 
nepasidažiusi! 

— Užteks šešių minučių, o gal ir dar mažiau. Dievas tau davė gra- 
Žią odą. Paryškinsim akis, suteiksim spalvos skruostams ir papudruo- 
sim, kad oda mažiau blizgėtų. 

— Mano oda blizga! — Beprarandanti viltį Eiverė įpuolė pro 
savo buto duris ir nulėkė į vonios kambarį. — Aš su senais marški- 
niais! 

— Prijuostė juos uždengia, — susikaupusi Hopė atidarė kosme- 


tikos priemonių stalčių. 

— Prijuostė ištepliota padažu! 

— Sakau tau, kad padažas labai tinka. Tai kaip butaforija. Sės- 
kis, — įsakė ji. — Viskas paprasta. Čia ne kokios pilnametražės di- 
delio biudžeto Holivudo kino juostos filmavimas. Tave tik kelias se- 
kundes parodys per vakarines žinias. 

— (O), Dieve... 

— Ramiau. Kodėl nesusidėlioji kosmetikos tvarkingai — akių 
šešėlių, lūpdažių, skaistalų? 

— Nerėk ant manęs, kai mano nervai ir taip įtempti. Ir kodėl šia 
spalva nusidažiau plaukus?! 

— Kam tu išvis juos dažai, juk tavo tokia graži natūrali spalva. 

— Pradėjau dažytis, trokšdama išsivaduoti nuo rutinos, o paskui 
tai tapo manija. Padėk man! 

— Užsičiaupk ir užsimerk. 

Hopė padažė šepetėlį į šešėlius, sumaišė du atspalvius, patepė, 
pieštuku apvedė akis. 

— Ar neliepiau tau nusipirkti blakstienų rietiklio? 

Eiverė atsargiai atmerkė vieną akį. 

— Aš jo bijau. 

— Tai įveik save. Pažiūrėk čia. 

Hopė nukreipė pirštą ir padažė blakstienas tušu. 

— Kodėl tu visada atrodai taip tobulai? — pasiskundė Eive- 
rė. — Kodėl tu tokia graži? Nekenčiu tavęs. 

— Galiu tau nupiešti klouno žandus. 

— Prašau, nereikia. 

— Tavo oda kaip porcelianas. Nekenčiu tavęs. — Hopė greitai 
užtepė skaistalus. — Ir dėl Dievo meilės, nusipirk blakstienų rietiklį 
bei lūpų pieštuką. Atpalaiduok skruostikaulius. 

Iš dviejų tuzinų stalčiuje sugrūstų lūpdažių Hopė išrinko tinka- 
miausią, odą papudravo ir nusausino. 

— Padaryta per keturias minutes. 

— Mano picos... 


— Čadas jomis pasirūpins. O dabar pažvelk čia. 

Eiverė atsistojo ir virš kriauklės kabančiame veidrodyje ėmė ty- 
rinėti rezultatą. Jos akys atrodė didesnės, mėlynesnės, skruostai išryš- 
kėję, lūpos putlesnės. 

— Tu tikras genijus. 

— Tas tiesa. 

— Bet mano šukuosena... 

— Užmiršk tai. Dvidešimt sekundžių. — Hopė ištraukė kelias 
sruogas, kitas suglostė ir linktelėjo. — Atrodo labai natūraliai, pa- 
prastai ir šiek tiek seksualiai. 

— Marškiniai... 

— Viskas jiems gerai. Reikia kitokių auskarų. Liko pusė minutės. 

Hopė pripuolė prie auskarų stalčiaus, greitai patyrinėjo ir pri- 
simerkė. 

— Štai šitie. Šiek tiek blizga, šiek tiek tabaluoja ir abu — iš 
dovanų krautuvėlės. Simbiozė. 

Hopė įsegė į vieną ausį, o Eiverė — į kitą. 

— Gal man reiktų... 

— Baigta, — paskelbė Hopė ir čiupo Eiverei už rankos. 

— Susikaupk. Juk nori reporteriams papasakoti apie puikų 
maistą ir greitą bei draugišką aptarnavimą jaukiame restorane, tiesa? 

— Taip, taip. Jėzau, kaip kvaila... Nesvarbu, kaip aš atrodau. Ži- 
noma, svarbu, bet turiu perspėti darbuotojus ir pasikviesti Frenę. 

— Nepakenktų. Turiu bėgti. 


— Labai ačiū už makiažą. 
(ND 


Viena vertus, Eiverė buvo pernelyg užsiėmusi, kad jaudintųsi 
dėl marškinių, padažu išteptos prijuostės ar nusitrynusio lūpdažio. 
Visą dėmesį ji sutelkė į vieną po kitos gaminamas picas ir dėkojo 
Dievui už Frenę, kuri atbėgo iškart, kai tik paskambino ir puolė ga- 


minti spagečius bei salotas. 

Eiverė dirbo savo darbą ir tuo pat metu davė du trumpus inter- 
viu. Paprašyta reporterių ji netgi pademonstravo, kaip minkoma teš- 
la, ir pralinksmėjo pagalvojusi, kad Kolumbijos apygardos televizija 
parodys ją dvi ar tris sekundes. 

Trečią valandą pasibaigus visai beprotybei, Eiverė pagaliau pa- 
siėmė pertraukėlę ir nusistvėrusi buteliuką „Gatorade“ tuščiame gali- 
niame valgomajame susmuko ant kėdės. 

Įėjus Klerei, ji tik silpnai pamojo. 

— Atrodo, išeikvojau visus savo elektrolitus. Ar reporteriai buvo 
užėję ir į tavo knygyną? 

Klerė parodė į rankoje laikomą vienkartinį knygyno kavos puo- 
delį. 

— Čia — silpna latė su dvigubu espreso. 

— Tada viskas aišku. 

— Bet vis tiek gerai. Manau, bus naudinga knygynui, svečių 
namams ir visam miesteliui, — pasakė Klerė. 

— Lažinuosi, Hopei nereikėjo bėgti į knygyną daryti tau ma- 
kiažo. 

— Ne, bet juk aš nedirbu visą dieną virtuvėje. 

— (Geras atsakymas. 

— Hagerstown Magazine reporteris nori sukurti istorijos tęsinį 
arba kažkokį panašų straipsnį apie tave, mane ir Hopę. 

— Apie mus? Kokios dar istorijos? 

— Apie tris moteris, tris drauges, kurių viena vadovauja knygy- 
nui, kita — restoranui, o trečia greitai vadovaus viešbučiui. 

— Nenoriu ryšėti padažu išteptos prijuostės. 

— Norėtum dėvėti tą seksualią prancūzų kambarinės uniformą? 

— Spėk. — Eiverė nusiviepusi parodė į savo dėmėtą prijuos- 
tę. — Bet šįkart apie filmavimą mus informuos iš anksto, ar ne? Dau- 
giau nereikės stengtis suspėti pasidažyti per keturias minutes? 

— Kur kas geriau, jei susitarsime, galėsime pačios paskirti tiks- 


li4 filmavimo dieną ir valandą. Tai mums visoms bus puiki reklama. 

Visgi nesuprantu, kaip Hopei tai pavyksta. Atėjusi su reporteriais į 
knygyną, ji atrodė... 

— ... tobulai. 

— Būtent. Ir atsipalaidavusi. Negaliu sulaukti, kada pamatysiu 
tą reportažą per žinias, o paskui išspausdins laikraščiuose. Beketas 
pasiims ar jau paėmė berniukus iš mokyklos. Sako, jiems reikia vyriš- 
kai praleisti laiką. 

Eiverė sušiltėjo. 

— Tu užtikai tikrą aukso gyslą, Klere. 

— Ne tik gyslą, o visą aukso kalną. Man buvo prisakyta iš „Ves- 
tos“ atnešti vyriškas spagečių ir mėsos kukuliukų porcijas. 

— Pasistengsim pagelbėti. 

— Man praverstų ir didesnė pagalba. Po svečių namų atidarymo 
liks tik du mėnesiai iki vestuvių. Žinau, neorganizuosime milžiniško 
renginio, bet... 

— Viskas turi būti nuostabu, — sutiko Eiverė. 

— Pradedant mano, tavo ir Hopės suknelėmis. 

— Skirsime joms visą dieną. Tu tik pasakyk, kada. Aš pasisteng- 
siu, kad viskas pavyktų. 

— Geriausia — ketvirtadieniais ir kaip įmanoma greičiau po 
viešbučio atidarymo. Man reikia susitarti su Hope. Jei tau tinkames- 
nis trečiadienis, tai šiek tiek pakeisiu grafiką. 

— Man tinka bet kuri diena. 

— Susitariau su Kerole iš „Mountainside“ dėl gėlių, tačiau dar 
nepakalbėjau su tavimi dėl valgių. 

— Palik viską man. Savo nuožiūra sudarysiu sąrašą, kurį galėsi 
keisti, derinti, išbraukti ar pridėti. Tai bus atspirties taškas. 

— Man nukrito akmuo nuo širdies. Ačiū, — nusišypsojusi Klerė 
suėmė draugės rankas. — Eivere, aš išteku. 

— Lyg ir girdėjau kažkokius gandus... 

— Viskas vyksta taip greitai... Ar pameni, kai Montgomeriai tik 


pradėjo remontuoti svečių namus? Atrodė, tai tęsis amžinai. O dabar 

jau viskas baigta ir netrukus įvyks atidarymas. Aš ketinu ištekėti, Be- 
ketas irgi baigia statyti namą. 

— Nerviniesi? 

— Ne, nesinervinu, tik kartais mane užplūsta per daug jausmų. 
Vedybos, nauji namai, o po kelių mėnesių, jei viskas gerai eisis, ir dar 
vienas kūdikis... 

— Tavo veidas tai tikrai puikiai atspindi. 

— Ir apskritai puikiai jaučiuosi. O tu nerviniesi? 

— Dėl ko? 

— Dėl savęs su Ovenu, — patikslino Klerė. 

— Ne. Na, nervintis — netinkamas žodis. Turbūt aš irgi kartais 
jaučiuosi kiek perpildyta jausmų. Vieną minutę galvoju: „Žinoma, aiš- 
ku.“ O kitą: „Ką? Kaip tai atsitiko ir kaip man į visa tai reaguoti?“ — 
Eiverė kumščiais pasirėmė smakrą. — Tada vėl grįžtu prie „Žinoma“. 
Mudu su Ovenu draugavome nuo pat vaikystės, o dabar žvelgiame 
vienas į kitą jau kitokiomis akimis. Tas irgi perpildo jausmais. Bet gal 
ir gerai. Kitaip gal tas „Žinoma“ lengvai pavirstų į „Na ir kas?“ 

Spustelėjusi Eiverei ranką, Klerė prisėdo. 

— Tu manaisi lengvabūdiškai besielgianti su žmonėmis. Neži- 
nau, kodėl taip yra. Pažįstu tave jau labai seniai ir tikrai to nepasa- 
kyčiau. Vidurinėje mudvi draugiškai bendravome, nors priklausėme 
skirtingoms grupėms ir pakaitomis buvome palaikymo komandos 
kapitonėmis. 

— Pirmyn, Kariai! 

— Pirmyn, Kariai! Bet kai po Klinto mirties grįžau į Bunsborą, 
tu visąlaik buvai šalia. Eivere, nežinau, ką būčiau be tavęs dariusi. Ir 
vis dar nežinau. 

Šįkart Eiverė paspaudė Klerei ranką. 

— Pažadu — niekada ir nesužinosi. 

— Galiu tau pažadėti tą patį. Eivere, su žmonėmis tu tikrai nie- 
kada nesielgei „Na ir kas?“ stiliumi. Bet dabar turiu grįžti namo. Apie 


penktą užbėgsiu spagečių ir vyriškų mėsos kukuliukų. 

— Nebūtina bėgioti. Negaišk laiko, aš tau juos atsiųsiu. 

Likusi viena Eiverė trumpam prisėdo. Padariau pakankamą 
smegenis apšviečiamą pertrauką, nusprendė ji. Gana jaudintis dėl to, 
kas gali nutikti, užuot pasimėgavus tuo, ką turiu dabar. 

Eiverė išsitraukė telefoną ir parašė Ovenui žinutę. 

„Po valandos aš laisva. Norėtum užlipti viršun, išgerti butelį 
vyno ir pasivaišinti pyragu?“ 

Išgėrusi „Gatorade“, Eiverė pajudino savo nuvargusius pečius. 
Tada nusišypsojo, sulaukusi Oveno atsakymo: „Netrukus užsuksiu su 
Rai išgerti alaus, o paskui palydėsiu tave namo.“ 

Taip, Ovenai, palydėk mane namo. Būtent taip ir turi elgtis visi 
geri vaikinai. Šyptelėjusi Eiverė stryktelėjo nuo kėdės ir ėmė suktis 


šokio žingsneliu, o tada grįžo prie darbo. 


13 skyrius 


E suskaičiavo, kad nuo klaikiai šalto Bunsboro svečių 
namų atidarymo dienos ryto iki dantimis nuo speigo kalenti priver- 
čiančios popietės per pagrindinę gatvę pirmyn atgal subėgiojo kokius 
trisdešimt kilometrų. Bet ji nebūtų praleidusi nė vieno metro. 

Visą tą dieną Hopė su Kerole šveitė ir dabino svečių namus, kol 
ėmė blizgėti kiekvienas jų milimetras. Kaskart Eiverei užbėgus, ant 
stalų, židinio atbrailų, netgi gilių palangių valgomajame pražysdavo 
vis daugiau gėlių. Verandose ir kiemelyje buvo išdėstyti stalai ir kė- 
dės, o namų viduje židiniuose traškėjo liepsnelės. 

Vieną iš tų kartų Eiverei atlėkus su maisto padėklais, džinsais 
ir marškinėliais vilkinti Hopė pasirašinėjo išnuomotų indų ir taurių 
važtaraščius. 

— Aš tuoj grįšiu, o tada liksiu jums padėti, — pasakė jai Eive- 
rė. — Likus; maistą atneš Frenė, o jei prireiks daugiau, atbėgs dar 
kartą. 

— Mes spėjame pagal grafiką. Kerolė išėjo namo persirengti. 

— Aš irgi ketinu tai padaryti, bet vėliausiai po valandos grįšiu. 

— Gali neskubėti, — kaip visada ramiai tarė Hopė. — Mes 


susitvarkome. 

— Kodėl aš taip nervinuosi? Juk čia — ne mano svečių na- 
mai, — tarstelėjo Eiverė ir nuskubėjo per gatvę. 

Po penkiasdešimt penkių minučių, laikydama rankose nakvynės 
krepšį ir patenkinta savimi, kad taip anksti susiruošė, Eiverė aptiko 
gėrimų butelius dėliojančią Hopę, pasipuošusią stulbinama raudona 
suknele. 

— "Tu jau apsirengei! Atrodai fantastiškai. Taip nesąžininga... 
Vėl tavęs nekenčiu. 

— Nenorėjau bėgti rengtis, kai jau bus atėję Montgomeriai — o 
jie čia pasirodys bet kurią minutę. 

— Aš turėjau būti pirmoji pasiruošusi... Tai užknisa. 

— Susitaikyk su tuo, — po dygiais juodais kirpčiukais Hopė 
išlenkė antakius ir parodė Eiverei į kojas. — Norėčiau pastebėti, kad 
avi skirtingus batelius. 

— Negaliu apsispręsti, kurie tinkamesni, — Eiverė pakėlė vieną 
po kitos kojas, tada apsisuko. — Be to, apsivilkau nevykusią suknelę, 
ar ne? Ji pilka. 

— Ne pilka, o mėnulio dulkių spalvos. Man patinka tas žaiža- 
ruojantis korsažas. Kur pirkai šiuos safyrinius batelius? Ir aš tokių 
noriu. 

— Pirkau praėjusiais metais, ištikta silpnumo akimirkos. Dar nė 
karto jų neavėjau. Nebuvau tikra, ar... 

— Taip, tinka. Aš tau pasakysiu, kas iš tiesų erzina, — tavo koja 
visu numeriu mažesnė už mano. Kitaip nudėčiau tave dėl šių batelių. 
Ir vis dar galiu. 

— O čia — mėlyni bateliai. Ar galėčiau tavo kambaryje pasidėti 
krepšį ir šias juodas kurpaites? 

— Prašom. 

— Tuoj grįšiu ir padėsiu tau. 

Eiverė nusitraukė batelius ir basa užbėgo viršun. Hopės kamba- 
ryje už durų palikusi savo daiktus, ji apsiavė mėlynus batelius. 


Kadangi durys į mansardą buvo atviros, ji įėjo pro jas. Gėlės 

buvo išdėliotos svetainėje ant palangių, ant marmurinio stalviršio vo- 
nioje ir dar daugiau — miegamajame. Viskas tviskėjo ir švytėjo. 

Tik stebėjusi besiskleidžiant šį grožį ir pati šiek tiek prie jo pri- 
sidėjusi Eiverė pajuto pasitenkinimą ir pasididžiavimą. Jai buvo sun- 
ku įsivaizduoti, ką turėtų jausti visa tai sukūrę Montgomeriai. 

Ranka braukdama per geležinį turėklą moteris nusileido žemyn 
ir nuėjo į „Niko ir Noros“ numerį. Šiąnakt čia nakvosiu su Ovenu, 
pagalvojo ji. Štai šioje gražioje lovoje, dvelkiant gėlių aromatui ir tvis- 
kant krištolui mudu pirmieji mylėsimės, šioje krištolų tamsoje patys 
pirmieji tiesime vienas kitam rankas. Tai — kažkas magiško. 

Išgirdusi žingsnius, Eiverė atsisuko ir nusišypsojo Ovenui. 

— Tik apie tave pagalvojau, ir tu atsiradai. 

Ir dar toks patrauklus su šiuo tamsiu kostiumu ir kaklaraiščiu, 
kuris beveik mano suknelės spalvos. Ir čia magija. 

— Tu nepaliauji manęs stebinti, Eivere. 

Moters šypsena pašiltėjo. 

— Toks vakaras reikalauja atitinkamo stiliaus, o mes tikrai sti- 
lingi. Mąsčiau, ką jaučia visa jūsų šeima, sukūrusi šiuos svečių namus, 
nes aš tai jaučiuosi be galo išdidi ir laiminga, o juk net niekuo nepri- 
sidėjau. 

— O ne, tu tikrai prisidėjai — tampei daiktus, maitinai mus, 
šveitei, be to, padėjai pasamdyti Hopę. 

— Taip, tu teisus, prisidėjau. Ir sunarsčiau tą tviskantį toršerą. 

Ovenui jį uždegus, taip pat ryškiai sužibo ir Eiverės akys. 

— Tai buvo milžiniškas darbas. 

— Ir aš taip manau. Noriu tau kai ką padovanoti. 

— Man? 

— Šia dovanėle noriu tau padėkoti už viską, ką padarei, kad 
šiandien galime švęsti svečių namų atidarymą. 

— Dovanėlę? — nustebusi Eiverė priėjo arčiau. — Viską, netgi 
šviestuvo detales narsčiau tikrai ne dėl to, kad man už tai būtų atsily- 
ginta, vis dėlto labai mėgstu dovanas. Taigi priimsiu ją. Duok. 


Ovenas išsitraukė iš kišenės mažą dėžutę, padavė Eiverei ir su- 

glamžė jos nuplėštą pakavimo popierių. Moteris atidarė dėžutę ir 
išplėtė akis. 

— Ak, ak, koks gražus... 

Ant siauros grandinėlės su mažais deimantukais kabėjo mažas 
platininis raktelis. 

— Pamačiau jį ir pagalvojau — idealu. Simboliška dovana — 
raktas į Bunsboro svečių namus. Gali į juos užeiti kada panorėjusi. 

— Ir dovana, ir pati mintis labai graži. Ačiū, ačiū, — pakartojo 
Eiverė ir pakėlė galvą pabučiuoti Oveną. — Man labai patinka. Tai 
mano pirmieji deimantai. 

— Tikrai? Bet jie nedidukai. 

— Deimantai nebūna per maži. Noriu jais pasipuošti dabar. 

— Aš tau padėsiu. 

Ovenas užėjo Eiverei už nugaros ir atsegė grandinėlę. Veidro- 
dyje sidabriniais rėmais žiūrėdama į abiejų atvaizdą, Eiverė paėmė 
raktelį į vieną ranką, o kitą padėjo ant jos petį apkabinusios Oveno 
rankos. 

Veidrodyje išvydus, kaip jiedu atrodo drauge, Eiverei užgniaužė 
kvapą. 

Kai veidrodyje jo žvilgsnis susitiko josios, Eiverė vėl pajuto 
plazdančią širdį. Tada kažin kas naujo, lėto ir nenutrūkstamai pul- 
suojančio taip pasklido visu jos kūnu, kad ji tai pajuto net kojų pirštų 
galiukuose. 

— Ovenai... — pradėjo ji, bet kad ir ką norėjo pasakyti, iškrito iš 
galvos, veidrodyje išvydus šešėlį. — Ovenai? — pakartojo ji. 

— Taip, matau. 

Eiverė nurijo seiles ir paklausė. 

— Ką matai? 

— Šešėlį... Siluetą. Matau Lizę. Ji šypsosi, bet jos akyse ašaros. 
Ar ji man moja? Ne, ji man rodo savo ranką. Taip, savo kairę ranką. 
Ant jos yra žiedas su kažkokiu raudonu akmenuku. 

— Rubinu? 


— Nemanau. Jis tamsesnis. 

— Granatu? 

— Gal... Taip, tikriausiai. Gal tai sužadėtuvių žiedas? 

Ovenas galvoje išgirdo švelnų tarsi troškimas žodį „Bilis...“ 

— Girdėjai? 

— Ne. Užuodžiu magnolijas ir, atrodo, matau Lizės siluetą. Ar 
bent jau mačiau, — ištarė Eiverė, ištirpus šešėliui. — O tu ką girdėjai? 

— Ji vėl ištarė jo vardą — Bilis. 

Eiverė pasisuko į Oveną. 

— Sakei, Lizė rodė sužadėtuvių žiedą? 

— Tik spėju. 

— Ji parodė tau savo žiedą, tada išgirdai ją tariant Bilio vardą. 
Lažinuosi, kad tai — sužadėtuvių žiedas. Lizė su Biliu ketino tuoktis. 
Ovenai, privalome rasti tą Bilį. 

Oveną nustebino nekantrumas Eiverės balse, jai pasisukus ir su- 
čiupus jo rankas. 

— Padarysiu, ką galėsiu. 

— Praėjo tiek daug laiko... — sumurmėjo Eiverė. — Tačiau jos 
meilė jam nedingo. 

Tai suteikia vilties, kad meilė iš tiesų gali būti pats stipriausias 
jausmas — toks stiprus, kad išliktų net po mirties, suvokė ji. 

— Neturėjau laiko tuo užsiimti, todėl kol kas dar nieko neat- 
kapsčiau. Tačiau po atidarymo jo turėsiu. O dabar turime lipti že- 
myn — maždaug po dvidešimties minučių jau kirpsime kaspiną. 

— Žadėjau Hopei greitai nusileisti ir jai padėti, bet mane su- 
trukdė, — Eiverė vėl palietė pirštais raktelį. — Darsyk ačiū tau. 

— Jis puikiai dera prie suknelės, — Ovenas perbraukė Eiverei 
per pečius. — Eik, o aš tuoj nusileisiu. 

Ovenui reikėjo tik kelių akimirkų. Jis pasuko į „Elizabetos ir 
Darsio“ numerį. 

— Atleisk. Buvau labai užimtas, ruošdamasis šiam vakarui ir 
bandydamas spręsti įvairias... — užsikirto jis, pagalvojęs, kad nerei- 
kėtų sakyti „gyvenimo“. — Įvairias problemas. Bet pažadu pasisteng- 


ti surasti Bilį. Norėjau tau pasakyti, kad šįvakar čia bus daug žmonių, 

jie vaikščios po visus svečių namus, tad ateis ir į šį kambarį. Vyks 
vakarėlis, supranti? O jam pasibaigus čia miegos mano mama. Tai 
mano mama, tad... Na, tik norėjau, kad žinotum. 

Ovenas krenkštelėjo ir papurtė galvą. 

— Nors Beketas tikriausiai tau jau sakė. Šis vakaras labai svar- 
bus šeimai ir miestui. Jau turiu eiti jam ruoštis. 

Ovenas pajuto, kaip kažkas tarsi perbraukia per jo atlapus — 
kaip paprastai elgiasi moteris vyrui išeinant. 

— A... Ačiū. Taigi. 

Išeidamas Ovenas atsigręžė, bet nieko neišvydo. Tuomet pasuko 


žemyn šviesų ir balsų link. 
| Nas 


Po šimtmečių kaitos, išgyvenęs audras, karus, dūlėjimą ir kru- 
vinas pastangas, senasis viešbutis aikštėje vėl priiminėjo svečius. Šie 
apžiūrinėjo šiluma ir vaišingumu pulsuojančius kambarius, prie lėtai 
plazdančios židinių ugnies susiburdavo į grupeles ar atviroje virtuvėje 
bendravo su kaimynais. 

Šviesos užpildė taip ilgai buvusias tamsias erdves; ilgų metų 
tylą nutraukė žmonių balsai. Svečiai žingsniavo gražiomis plytelė- 
mis ir šlifuota mediena, ilsėjosi ant geltonos kaip sviestas sofos ar po 
arkiniu įėjimu mėgavosi gėrimais. Nepabijoję susidurti su šaltuku, 
drąsiausieji išėjo laukan pasigrožėti kiemeliu ar vaizdu iš gracingo 
balkono. 

Kai kurie užuodė dvelktelėjus; vasarišką magnolijų aromatą, bet 
jo nesureikšmino. Kiti pajuto brūkštelėjimą per petį, bet atsisukę su- 
prato, kad už nugaros nieko nėra. Aprodydamas draugams kambarius 
Ovenas dusyk pastebėjo praviras „Elizabetos ir Darsio“ balkono du- 
ris. Svečiams aptarinėjant lovą, plyteles ar įdomias vitražines lempas, 
Jis priėjo ir jas uždarė. 


— Baik, — pusbalsiu paliepė jis. 

Vėliau vakare vyras vėl patikrino šį numerį ir liko patenkintas, 
radęs duris uždarytas. Lizė turbūt pernelyg užsiėmusi vakarėlyje, kad 
su manimi žaistų, pagalvojo jis. 

Jam pasisukus išeiti, užėjo Frenė. Ji dėvėjo juodas kelnes, puoš- 
nią palaidinukę bei juodą švarką ir atrodė visai kitaip, nei jis buvo 
įpratęs matyti ją su džinsais ir marškinėliais. 

— Labas. Atnešiau dar padėklų su maistu ir dabar ketinu nuo- 
dugniai apžiūrėti svečių namų kambarius. 

— (Gražiai atrodai, Frene. 

— Ačiū. Kadangi šiandien tenka bėgioti pirmyn atgal, tai pano- 
rau pasipuošti. Dieve, Ovenai... — stengdamasi viską apžvelgti Fre- 
nė perbraukė per apmuštą pakoją. — Viskas be galo gražu. Puikiai 
žinau, kiek laiko ir pastangų įdėjote, bet prisiekiu — viskas atrodo 
tiesiog stebuklingai. 

— Ačiū. Mes labai didžiuojamės. 

— Ir turite teisę. Apžiūrėjau dar tik šio aukšto kambarius, tačiau 
jau dabar negaliu apsispręsti, kuris mano mėgstamiausias. 

Ovenas šį vakarą girdėjo galybę tokio jausmingo prisipažinimo 
variantų, bet šis vis tiek privertė jį šypsotis. 

— Aš irgi. Nori, kad aprodyčiau svečių namus? 

— Ne, man patinka dairytis vienai — tai tarsi žvalgyba, — nu- 
sijuokė Frenė. — Kad ir kur eičiau, vis atsitrenkiu į žmones. Ką tik 
„Ievos ir Rorkės“ numeryje mačiau Diką. 

— Diką kirpėją ar Diką bankininką? 

— Cha cha,tu tikras šmaikštuolis. Mačiau Diką kirpėją, o bibliote- 
koje — Džastiną su Klerės tėvais. — Praėjusi pro Oveną, Frenė pasuko 
į vonios kambarį. — Oi, tik pažvelkit į tą vonią... Kaip iš anglų romano! 

— Tokia ir buvo idėja. 

— Nuostabi idėja. Galėčiau apsigyventi šioje vonioje, bet tą patį 
sakiau ir apie visas kitas čia matytas. Negaišk laiko dėl manęs. Grįžk 
1 vakarėlį. 


— Gera trumpam atsikvėpti. 

— Tikriausiai gera. Kadangi jau užtikau tave vieną, tai norėjau 
pasakyti, kad labai malonu matyti judu drauge su Eivere. 

— O... A... 

— Pripratau matyti judu kaip draugus. Na, turbūt visi priprato, 
tad kai pradėjote artimiau bendrauti, tai buvo netikėta, labai maloniai 
netikėta. 

— Tai buvo... Manau, mums abiem tai buvo netikėta. 

— Tai gerai. Eiverė nusipelnė laimės, o tu esi vertas Eiverės. 

— Labai stengiuosi. 

— Man patinka tavo pastangos. Eiverė man labai brangi. 

— Žinau. 

— Ir kad žinotum dar kai ką. — Frenė grįžo iš vonios ir plekš- 
telėjo Ovenui per krūtinę. — Informuoju: jei nuskriausi Eiverę, į tavo 
„Calzone“ picą įkepsiu krūvą laisvinamųjų. Tu net nežinosi, kada. 

— O kadangi tu man irgi brangus, ir esu sąžininga, prireikus 
pasielgsiu atvirkščiai. 

Frenė išlenkė antakį ir linktelėjo. 

Gal dėl visa ko verčiau kurį laiką valgysiu gyros, pagalvojo Ovenas. 

— Frene, o tu baugoka moteris. 

— Taip, bijok manęs. Einu į kitą kambarį. 

Jai išėjus, Ovenas pajuto už savęs juoko dvelktelėjimą ir magno- 
lijų kvapą. 

— O taip, jūs, moterys — tikros karžygės... 

Ir vėl tik pradėjęs šnekėti, turėjo nutilti — šį kartą tarpduryje 
pasirodė Vilis B. Ovenas pamanė, kad jei kalniečių atamanai dėvėtų 
kostiumus ir taškuotus kaklaraiščius, atrodytų panašiai kaip Vilis B. 
Maktevišas. 

— Labas, ieškau Džastinos. 

— Girdėjau, ji buvo bibliotekoje, tad vis dar gali ten būti. Eik 
koridoriumi, o tada pasuk į kairę. 

— Taip, prisimenu. — Vilis B. sukrypavo kojomis, o tai buvo 
aiškus ženklas, kad jis dėl kažko susigėdo. — Beje, kadangi jau užti- 


kau tave vieną... 

— Jau kažkur girdėta... 

— Nesupratau? 

— Nieko. Kas atsitiko? 
atgal. — Pamaniau, pasakysiu tau ir tavo broliams, kad Džastina... Ji 
paprašė, kad... — Vyras vėl sukrypavo ir apsidairė kambaryje. — Čia. 
Šiąnakt. Nakvoti. Supranti? 

— Aa... 

Šūdas, pagalvojo Ovenas, turėjau susiprotėti. 

— Na... — tik ištarė jis ir susigrūdo rankas į kišenes. 

— Suprantu, gali jaustis šiek tiek... Nes aš jaučiuosi šiek tiek... 
Vis dėlto. Na, tai kaip? 

— Gerai. Galiu tavęs paklausti: ar turi mano mamos atžvilgiu 
kokių planų? 

— Tavo mama man labai brangi. Mylėjau tavo tėtį. 

— Žinau, kad mylėjai. 

— Jis būtų norėjęs, kad ja šiek tiek rūpinčiausi, ir aš tą dariau 
ir.... Na, tavo mama — ohoho, kokia moteris! Jaučiu jai didelę pa- 
garbą. Niekada negalėčiau jos įskaudinti — greičiau jau nusipjaučiau 
ranką. 

— Gerai, Vili B. 

— Gerai. — Raudonis ant jo veido kiek atslūgo. — Pasikalbėsiu 
su Raideriu ir Beketu. 

— Nereikia, aš jiems perduosiu, — pažadėjo Ovenas. 

Jei jis bandys su jais šnekėtis, šitaip nerišliai veblens dar pusan- 
tros valandos. 

— Jei manai, kad geriau... — linktelėjo Vilis B. — O tu su Ei- 
vere esate... Mano Eiverė. 

Ta pati valtis, tik kiti irklai, pagalvojo Ovenas. 

— Galioja tas pat, ką sakei apie mano mamą, tik įdėk Eiverės 
vardą. Eiverė man visada buvo labai brangi. 

— Žinau, kad tai tiesa. Ji visada buvo tave įsimylėjusi. 


— O, na... 

Ajezau, aš irgi sumišau ir raudonuoju, suprato Ovenas. 

— Nežinau. 

— Gal tu ir nežinai, bet žinau aš. Kaip ir tai, kad ji vis dar jau- 
čiasi įskaudinta mamos išėjimo. Ovenai, noriu, kad su Eivere elgtu- 
meisi atsargiai. Ji turėjo ir kitų vaikinų, bet tu — kitoks. Judu turite 
praeitį, bendrų draugų ir ji savy visada išlaikė tau tą meilę. Mano 
mergaitė tvirta, bet turi pažeidžiamų vietų. Tą lengva pamiršti, tad... 
nepamiršk. Tai turbūt viskas. 

Sulig netrumpu palengvėjimo atodūsiu Vilis B. apsidairė. 

— Svečių namai tikrai puikūs. Jūs fantastiškai padirbėjote. La- 
žinuosi, Tomis ten netelpa savo kailyje, didžiuodamasis Džastina ir 
jumis. Geriau jau eisiu. 

Likęs vienas Ovenas prisėdo ant lovos krašto. Visko tiesiog vel- 
niškai per daug, nusprendė jis. Neseniai sužinojau apie artimą mamos 
bendravimą su Viliu B., o dabar jie čia, kaip tik šiame kambaryje..., 
— pagalvojo Ovenas, žvilgtelėjęs į lovą. Geriau jau apie tai negalvoti, 
nusprendė jis. 

Balkono durys palengva atsidarė. 

— Kadangi jau pravėrei, man tikrai būtų ne pro šalį įkvėpti gry- 
no oro. 

Ovenas išėjo į balkoną ir įkvėpė šalčio. Kaip būtų gera išgerti 
alaus, — pasvajojo jis ir nuleido akis į pagrindinę gatvę. Pažįsta ją 
visą gyvenimą. Žinoma, ji pasikeitė — namai prie jos buvo perdažyti, 
įsikūrė naujos parduotuvės, įsikraustė nauji kaimynai, o vaikai užau- 
go kaip ir jis. Bet gatvė išliko ta pati — kaip ir Eiverė, tarsi vertinimo 
pagrindas. 

Ji pasikeitė. Mudu abu pasikeitėme, pagalvojo Ovenas. Užaugo- 
me, subrendome, išplėtėme savo siekius. 

Ovenas tyrinėjo „Vestą“, šviesas ir už lango judančius siluetus. 

14 restoraną sukūrė Eiverė. Montgomeriai išnuomojo jai pasta- 
tą, tačiau Eiverė jį pavertė tokiu, koks yra dabar. O dabar ir vėl turės 
tai padaryti. 

Taip, Eiverė — stipri, protinga ir nesibodinti sunkaus darbo. Iš- 
ėjus mamai, ji užsigrūdino ir išdidžiai iškėlė galvą, nors Ovenas pui- 
kiai žinojo, kad kai kurie vaikai iš jos šaipėsi. Su keletu subingalvių 
jis netgi pasikalbėjo. Ovenas nemanė, kad Eiverė apie tai Žino, kaip ir 
tai, kad kartą, praėjus nedaug laiko nuo Treisės Makteviš pabėgimo, 
jis užtiko Eiverę savo namų virtuvėje raudančią jo mamos glėbyje. 

Jis staigiai spruko šalin, o kai kitą syki susitiko Eiverę, ji jau 
buvo sausomis akis ir visiškai rami. Ir nuo tada retai būdavo kitokia. 

Bet Vilis B. teisus. Eiverė gali turėti lengvai pažeidžiamų vietų, 
privalau su ja elgtis atsargiai. 

Kiti vaikinai? Tuomet Vilio B. vertinimu dabar aš — naujasis 
Eiverės vaikinas. Ar dabartinis. Ar... 

Ovenas niekada rimtai apie tai nesusimąstė. Žinoma, juokais ne 
kartą pagalvojo, kad buvo pirmasis Eiverės vaikinas. O dabar Frenės 
ataka ir Vilio B. perspėjimai privertė jį susimąstyti apie bendrą vaizdą. 

Juk niekada nekviečiau Eiverės į pasimatymą, nenusivežiau į 
kiną, koncertą, pietų. Niekada nedovanojau jai gėlių... 

Gerai, įteikiau vieną dovanėlę, tad pelniau keletą taškų — jei 
juos skaičiuočiau siekdamas kažkokio tikslo. Bet aš juk nieko nesie- 
kiu. Būtent... 

Eiverė visada jam gamino valgį. Žinoma, jai patinka gaminti, 
bet juk tai nėra teisinga, ar ne? 

Jei jis trokšta rimtesnių santykių, reikia pradėti labiau stengtis. 

O aš visai nesistengiau, prisipažino Ovenas. Tai esminė klaida. 

Nauja pradžia, nusprendė jis ir pasisukęs eiti ant stalelio tarp 
durų pastebėjo „Heineken“ butelį. 

— Po galais, kaip tu tai padarai? 

Nors Oveno nugara perbėgo drebuliukas, jis paėmė butelį ir at- 
sigerė. 

— Nežinau, tai baisu ar patogu, bet ačiū. 

Ovenas dar šiek tiek išgėrė. 

— Stoviu čia šaldamas, geriu vaiduoklio patiektą alų ir kalbuosi 


su savimi. 

Papurtęs galvą Ovenas grįžo vidun, uždarė balkono duris ir su 
buteliu rankoje nusileido ieškoti Eiverės. 

Kaip ir buvo galima nuspėti, rado ją užsiimančią naudinga 
veikla. Ovenas išvydo Eiverę poilsio kambaryje dalijančią svečiams 
šampaną. 

— O kur tavo? — pasiteiravo jis. 

— Štai kur tu. Kas mano? 

== Šampano taurė. 

— Jau šiek tiek gėriau. Atrodo, palikau ją virtuvėje, kai keičiau 
padėklus. 

— Tu atėjai čia ne dirbti, — Ovenas paėmė butelį, tada — Ei- 
verės ranką ir patraukė prie stalelio su tuščiomis taurėmis. Tada įpylė 
taurę šampano. — Esi čia, kad mėgautumeisi. 

— Aš mėgaujuosi. Tavo rankos sužvarbusios. 

— Trumpam buvau išėjęs į lauką. Suraskime vietą atsisėsti. Tu- 
rėtum pailsinti kojas. 

— O tu turėtum sukiotis draugijoje. 

— Jau sukiojausi. Dabar noriu atsisėsti ir pabūti šiek tiek su 
tavimi. 

Pasilenkęs Ovenas palietė Eiverės lūpas. 

Moteris tik sumirksėjo. Ne, jiedu nemezgė slapto romano, ta- 
čiau tai buvo pirmas kartas, kai Ovenas ją pabučiavo viešai, visiems 
matant. 

Jis mane bučiavo viešai ir sveikindamas su Naujaisiais metais, 
prisiminė Eiverė. Tačiau per Naujuosius išmušus dvyliktai valandai, 
tradiciškai visi žmonės bučiuojasi, tad tas kartas nesiskaito. 

Eiverė nujautė, kaip juos nužiūrinėjančių svečių akyse jau gims- 
ta spėlionės. 

— Gerai jautiesi? 

— Puikiai, — Ovenas uždėjo ranką Eiverei ant pečių ir pakrei- 
pė ją laiptų link. — O tu kaip jautiesi? 


— Kuo puikiausiai. Tik norėjau patikrinti, ar... 

— Elivere, tu nieko neprivalai tikrinti. Čia visko pilna, žmonės 
linksminasi. Atsipalaiduok. 

— Aš vakarėliuose neatsipalaiduoju, kol nepradedu ko nors da- 
ryti. Kitaip man ima niežėti rankos. 

— Tai pasikasyk jas, — patarė Ovenas. 

— Labas, Ovenai. — Jiems kelią pastojo miestelio policininkas 
ir senas draugas Čarlis Rideris. — Gal galėtum šiek tiek pagelbėti? 

— Čarli, ar iškilo kokių rūpesčių? 

— Taip, su tavo pusbroliu Spensu. Jis jau ketina važiuoti namo, 
bet šįvakar nemažai prisisiurbė ir neatiduoda automobilio raktelių. 
Mėginau jį įkalbėti, bet jis agresyviai elgiasi. Nenoriu jo areštuoti. 
Kol prie to nepriėjome, gal galėtum jį perkalbėti? 

— Taip, žinoma. Tuoj grįšiu. 

Prireikė dvidešimties minučių, per kurias Ovenas klausėsi savo 
girto pusbrolio atsikalbinėjimų ir žvengimo, kai jis bandė eiti tiesiai, 
norėdamas įrodyti esąs blaivus. Galiausiai trečiąkart brinktelėjęs ant 
užpakalio, Spensas atidavė Ovenui automobilio raktelius. 

— Nuvešiu Spensą namo, — pasakė Carlis. — Mums vis tiek 
jau reikia judėti. Vaikai — su aukle. Šarlenė mūsų mašina seks paskui 
ir palydėsime jį iki namo slenksčio. 

— Ačiū, Carli. 

— Tai įeina į pareigas. — Policininkas pasidėjo rankas ant savo 
liesų klubų, apžvelgė kiemą ir balkonus. — Svečių namai — fantas- 
tiški. Jau užsakiau numerį gegužės mėnesiui — mūsų vestuvių sukak- 
tuvėms. Bus staigmena Šarlenei. 

— Kurį? 

— Ji itin susižavėjo tuo, kuriame įrengta didžiulė vonia ir lova 
su užuolaidomis. 

— Tai „Litanijos ir Oberono“ numeris. Puikus pasirinkimas. 

— Hopė įkalbėjo mane dar įsigyti tą paslaugų paketą, į kurį 
įeina šampanas, pietūs dviem ir dar kažkas. Sukaks dešimt metų, tad 
mums reikia surengti ką nors ypatinga. 


— Hopė tikrai pasirūpins, kad tai būtų ypatinga. 

— Na, gerai, einu, įsodinsiu Spensą į mašiną. 

— Aš tuo pasirūpinsiu. Eik ir atsivesk Šarlenę. Ačiū, kad pa- 
dėjai. 

— Nėra už ką. 

Ovenui grįžus vidun, kompanija jau buvo apmažėjusi, o susirasti 
Eiverę sutrukdė besiruošiantys išeiti svečiai, jie dėkojo už vakarėlį, 
žarstė komplimentais svečių namus ir linkėjo kuo geriausios kloties. 

Ovenas dėkojo, bet numanė, kad pasibūti su Eivere jam teks 
surengti dar vieną vakarėlį, nes jiedu beveik ir nepabuvo drauge. Beje, 
Eiverė daugiau laiko pati aptarnavo, nei buvo aptarnaujama. 

Vyras surado Eiverę valgomajame, tvarkančią stalus. 

— Ar tu apskritai sugebi svečiuotis? 

— Ne visai. Be to, prižadėjau Hopei su Kerole po vakarėlio 
padėti tvarkytis, o jis jau beveik baigėsi. Ovenai, buvo puiku. Visi 
puikiai pasilinksmino ir jiems labai patiko svečių namai. Gavote dar 
daugiau užsakymų. 

— Girdėjau. — Ovenas paėmė Eiverei iš rankų lėkštes. — Kur 
tavo šampanas? 

— Kažkur palikau, tačiau kai buvai išėjęs, beveik visą ir išgėriau. 
Tavo mama nulėkė į biblioteką — ten ketiname nunešti traškučių bei 
padėklus su vaisiais ir sūriais. Šįvakar daugelis jūsų visai neužkando- 
te. — Eiverė paėmė lėkštes atgal. — Lipk viršun, o aš greitai ateisiu. 
Pabaigsiu čia tvarkytis ir pasiimsiu krepšį iš Hopės numerio. 

— Galiu atnešti. Kur jis? 

— Už durų, bet butas užrakintas. 

— Gausiu raktus. 

Ovenas paėmė Eiverės krepšį, įkišo šampano butelį į kibirėlį su 
ledukais, o raktą nuo „Niko ir Noros“ numerio įsimetė į kišenę. Savo 
kambaryje pastatęs kibirėlį, jis šeimą rado su Klerės tėvais susigrūdu- 
sius bibliotekoje ir godžiai šlamščiančius maistą nuo padėklų. 

— Nė nenumaniau esanti tokia alkana, — Džastina pagriebė 


keletą traškučių. — Štai kur mano sūnus pražuvėlis! 

— Užtrukau dėl Spenso, — paaiškino Ovenas. — Jis prisigėrė ir 
neatidavė automobilio raktelių. Prireikė šiek tiek laiko jį perkalbėti. 

— Reikėjo kreiptis į mane, — tarė Džastina. — Spensas manęs 
klauso. 

— Susitvarkiau ir pats, — atsakė Ovenas ir supratęs, kad per 
visą dieną nelabai ką burnoje turėjo, griebė saują alyvuogių ir atsisėdo 
ant grindų. — Jie atėjo, pamatė ir mes nugalėjome. 

— Ir dar daugiau, — pridūrė Beketas, prigludęs prie Klerės ant 
sofos, kurią jie dalijosi su Džastina ir Viliu B. 

— Pagaliau viskas baigta, — atsiduso Džastina. — Kai pagalvo- 
ju apie pastaruosius dvejus metus... 

— Ar galėtum viską pakartoti? — pasiteiravo Klerės mama 
Roza. 

— Tik nekišk jai jokių idėjų, — perspėjo Raideris ir pakėlė akis 
į lubas. 

— Nekišiu, ypač apie svečių namus. Tai buvo unikalus gyveni- 
mo įvykis. 

— Ačiū tau, Dieve. 

Džastina nusijuokė ir įspyrė Raideriui į koją. 

— Užtat turiu kitų idėjų, bet apie jas — vėliau. Išgerkime už šį 
vakarą? — Moteris iškėlė taurę. — Už mano berniukus — Raiderį, 
Oveną ir Beketą. Jūs įgyvendinote mano svajonę. 

Raideris pasilenkė ir padėjo savo ranką ant josios. 

— Tavo svajonės puikios, — pasakė jis. — Tik padaryk paslaugą 
ir kurį laiką nesvajok. 

Iš mamos akių spindėjimo geriant šampaną Ovenas spėjo, kad 
jos galvoje jau sukasi kitos svajonės. 


Lt skyrius 


(28 ir tingiai atėjo metas miegoti. Eiverė numanė, kad 
Džastina su jos tėčiu susitarė dėl tam tikrų signalų, idant miegojimas 
kartu sukeltų jųdviejų vaikams kuo mažiau nesmagumo. 

Ar bent jau vyriškos giminės vaikams, pagalvojo Eiverė, nes pati 
nesijautė nesmagiai. 

Išdrimblinus tėčiui, Džastina dar pasiliko, bet po kelių minučių 
visiems palinkėjo labos nakties ir taip pat pasišalino. 

Pagal nebylų susitarimą nė vienas neprasižiojo, kad koridoriaus 
gale esančiame kambaryje Džastina su Viliu B. praleis naktį. 

Jei ji apie tai galvotų, tuomet mintis apie naktį su Ovenu kitame 
to paties koridoriaus gale esančiame numeryje gal ir sukeltų nesma- 
gumų, nors jos atveju — greičiau jau smagumų. Tad Eiverė papras- 
Čiausiai apie tai negalvojo. Art deco stiliumi dekoruotame „Niko ir 
Noros“ numeryje ji iškėlė į viršų rankas. 

Viskas puiku... Tiesiog tobula. 

Iš malonumo ji apsisuko kambaryje ir pastebėjo šampaną kibi- 
rėlyje su ledu. 

— Pačiupai butelį? 


— Man labiau patinka žodis „išlaisvinau“. 

Eiverei šyptelėjus, Ovenas paėmė šampaną ir atkimšo. 

— Tai lyg filmas ar puiki pjesė, kurioje vaidinu pagrindinį vaidme- 
nį. Po žavingo, pavykusio vakarėlio — nepaprastai jaukus kambarys su 
šampanu, kurį man tiekia seksualus vaikinas. Patikrinčiau sąrašą, jei toki 
turėčiau, bet manau, turiu viską. 

Ovenas pasiūlė Eiverei taurę. 

— Dabar jau viską. 

— Tuomet už visko turėjimą. — Eiverė susidaužė taure ir 
gurkštelėjo. — Atidarymas puikiai pavyko, ar ne? Daugybė laimingų 
veidų, smagių pašnekesių... 

— Viskas tiesa, nes tu turbūt matei ir girdėjai daugumą jų. At- 
rodo, sugebėjai vienu metu suktis keliose vietose. 

— Vakarėliuose nesugebu ramiai nusėdėti. — Eiverė pasidėjo 
batelius šalia spintelės. — Man būtina judėti, antraip galiu ką nors 
praleisti. O tu kur buvai pradingęs? 

Ovenas atlaisvino ir nusirišo kaklaraištį. 

— Aprodžiau žmonėms svečių namus, taip pat „E šz D“ turėjau 
uždaryti balkono duris. 

— Šį vakarą su mumis buvo ir Elizabeta — keletą kartų užuo- 
džiau jos kvapą. 

— Tame numeryje mane užtiko tavo tėtis ir pranešė, kad liks 
jame nakčiai su mano mama. 

— Hmm... — Eiverė atsirėmė į spintelę ir gerdama šampaną 
žvilgtelėjo į Oveną. — Numaniau. Ir kaip tėčiui sekėsi tau tai pra- 
nešti? 

— Kaip visada: jis daug ir neaiškiai murmėjo, bet pasakė viską, 
ką reikia, o aš iš visų jėgų stengiausi išmesti iš galvos kylančius vaiz- 
dinius. Mudu pasikalbėjome visai normaliai. 

— Tai gerai. Manau... 

— Tada jis pradėjo kalbėti apie tave. 

— Jis... Ką? 

Nelinksmai šyptelėjęs Ovenas linktelėjo. 

— O tuomet jis jau nekalbėjo neaiškiai. Kai kalba paliečia jo 
mažąją mergaitę, jis kur kas konkretesnis. 

— Na, dėl Dievo meilės... — pradėjo Eiverė, tada pakreipė gal- 
vą. — Kita vertus, tai gana miela ir juokinga. Ir kaip tave tai paveikė? 

Ovenas nusiavė batus ir pastatė šalia josios. 

— Truput keistokai, truputį pamokomai. 

— Tikrai? — mėgaudamasi ta mintimi, Eiverė vėl gurkštelėjo 
šampano. — Ką tokio jis pasakė? 

— Tai tik tarp mūsų, vyrų. 

Eiverė pavartė akis. 

— Tu esi jo Eiverė, — eidamas prie jos, ištarė Ovenas. — Pats 
svarbiausias dalykas jo gyvenime. Sakyčiau, jo gyvenimo centras. Tu 
man taip pat svarbi. 

Eiverė nusišypsojo. 

— Gera jaustis svarbiai. 

— Tokia tu ir esi. — Ovenas pastatė taurę, uždėjo rankas Eive- 
rei ant pečių, tada jomis perbraukė alkūnes ir nugarą. — Gal aš tau 
to nesakiau ar neparodžiau. 

Vyras žiūrėjo taip rimtai, kad mėlynos jo akys net paryškėjo, ir 
tai Eiverę truputį išmušė iš vėžių. 

— Bet mudu jau seniau kalbėjome apie tai, kokie vienas kitam 
esame svarbūs. 

— "Taip, seniau kalbėjome, — sutiko Ovenas ir labai švelniai 
lūpomis prisilietė prie josios lūpų. — O dabar yra dabar, ir kai kas 
pasikeitė. 

Eiverė dar labiau pakreipė galvą. 

— Štai kas. 

Ne tik šitai, pagalvojo lėtai grimzdamas į bučinį Ovenas. Jis ne- 
buvo tikras, kas tiksliai, tačiau neabejojo, kad tai kur kas daugiau nei 
aistros sukeltas poreikių patenkinimo troškimas. 

Jis jautė ją pamažu įsijaučiančią ir žinojo, kad dabar trokšta bū- 
tent tokios ilgos, lėtos preliudijos. 


Ovenas paėmė taurę Eiverei iš rankos ir pastatė šalia savosios. 

Jį visada stebino švelnios jos lūpos, oda. Viskas joje labai ryšku 
ir gyvybinga, tačiau visada dominavo švelnumas. 

Jos širdyje — taip pat švelnumas. Jis visada tai žinojo, bet... rei- 
kėjo atkreipti daugiau dėmesio į tas švelnybes. 

— Man labai patinka, kaip tu jautiesi, — sumurmėjo Ovenas. — 
Tavo oda, tavo lūpos... Ir tai, ką jauti viduje, atsispindi tavo akyse. 

Eiverė atsirėmė į už nugaros stovinčią spintelę. 

— Šią akimirką jaučiuosi apstulbusi. 

— Puiku, tuomet aš ne vienas toks. 

Ovenas suėmė delnais merginos veidą ir tęsdamas švelnų kaip 
jos oda, jautrų kaip jos širdis bučinį, pakėlė Eiverę ir suspaudė savo 
glėbyje. 

Tai užėmė kvapą. Moteris tikėjosi, kad jiedu juoksis, gal netgi 
kvailios, bet Ovenas ją taip pakerėjo, jog ji pasijuto silpna, drebanti ir 
tarsi sapnuojanti. 

— Ovenai... 

— Kokios mažos tavo rankos... — Ovenas paguldė Eiverę ant 
lovos ir vieną jos ranką prispaudė prie savo delno. — Jos atrodo glež- 
nos, bet yra nenuilstančios. Būtent tai tavyje ir stebina. Kaip ir tavo 
pečiai. — Ovenas nusmaukė petnešėlę. — Jų oda — švelni ir išblyš- 
kusi, tačiau jie stiprūs ir gali daug pakelti. 

Nulenkęs galvą Ovenas perbraukė lūpomis Eiverei per petį, 
tada ėmė bučiuoti jos kaklą. 

Iviskantis kambarys, gėlių aromatas ir jo rankos ant lengvos 
kaip plunksnelė Eiverės. Viskas joje pasidavė jam, šiai akimirkai, šiai 
naujai dovanai — tokiai pat netikėtai kaip žibantis raktelis prie jos 
kaklo. 

Jis apgaubė ją lėtu, tyliu, geismingu švelnumu. Nei vienas vyras 
net panašiai nebuvo manęs lietęs ar leidęs pasijusti tokia mylima... 

Jis truktelėjo suknelę žemyn, braukdamas lūpomis per atsivėru- 
sios nuogos odos plotus, priversdamas ją virpėti ir dūsauti. Stebėjo, 
kaip šviesa žaidžia jos akyse, kaip ji užsimerkia, kaip kūnas juda po jo 


rankomis ir lūpomis. Ir jautė, kaip smarkiai trankosi jos širdis. 

Tada ėmė dar greičiau ją jaudinti, vis labiau įaudrindamas. Ji 
trūkčiojo prieš jį, šuoliuodama ant tos bangos keteros ir jai subliuš- 
kus, suglebusios moters rankos nuslydo į šoną. 

Štai tokia — atvira, pažeidžiama, permerkta malonumo, — nu- 
renginėdamas ją, pagalvojo Ovenas. 

Jis vėl susirado jos burną, nuskandindamas bučinyje, o jo ranka 
slydo vis žemiau ir žemiau, ir suėmęs ją saujoje, jis sukėlė jos dejonę. 
Tada nugrimzdo į ją — į tą įkaitus; drėgną šilką. 

Dabar jau jis drebėjo, skverbdamasis į ją, virpėdamas nuo staiga 
užliejusio žūtbūtinio jos troškimo. Tačiau dabar jo judesiai buvo ilgi 
ir lėti, kankinantys ir nuostabūs. 

Dūžiams sekant vienas kitą, jis sučiupo jos rankas ir sunėrė. 
Oras pasidarė troškus ir pradėjo pulsuoti tarsi širdies plakimas. Kai 
jis ištarė — galbūt tik mintyse — jos vardą, matė tik ją, tik jos veidą. 

Bet ji atsimerkė ir įsistebeilijo jam į akis. Rankos ir kūnai susi- 
jungė, jis priglaudė savo lūpas prie josios ir nuskendę bučinyje jiedu 
užbaigė tą ilgą, lėtą kopimą į kalną, kai pasiekę aukščiausią viršūnę, 


nusileido drauge. 
(INT 


Ryte tyloje Ovenas stebėjo miegančią Eiverę. Kokia reta aki- 
mirka regėti ją tokią ramią!.. 

Vyras pagalvojo apie praeitį, kai vyko svečių namų projektavi- 
mo etapai, diskusijos, derinimai, begaliniai susitikimai, po kurių sekė 
daugybė rekonstravimo mėnesių. 

Ovenas net neįsivaizdavo, kad pirmąją savo naktį svečių na- 
muose praleis su dabar greta miegančia Eivere. 

Dabar viskas baigėsi — svečių namų statyba, pirmoji naktis. 
Prasidėjo kito statinio rekonstravimo darbai, kiti projektai. O greta 
jo saldžiai miega Eiverė, išskleidusi savo ryškius plaukus ant baltų 
kaip sniegas pagalvių. 

Kaip viskas vyks toliau? 

Ovenas nuolat planuodavo, numatydavo, apskaičiuodavo. Taip 
jis visada elgėsi ir gyvenime, ir darbe. Tačiau dabar nepajėgė parengti 
Eiverę liečiančio plano, nematė aiškaus kelio, kuriuo numatytų ženg- 
ti kitą žingsnį, apskaičiuotų kitą ėjimą. 

Tai buvo keista, juk jiedu vienas kitą šitaip gerai pažįsta. Argi 
kitas žingsnis, kitas ėjimas neturėtų įvykti savaime? 

Gal ir įvyks, nusprendė Ovenas. Tad kam jaudintis? 

Vyras išslydo iš lovos ir truputį nustebo, kad Eiverė net nesuju- 
dėjo. Tada jis nutipeno į vonios kambarį, atidarė stiklines dušo kabi- 
nos duris ir su malonumu patyrinėjo. 

— Nagi, duokime tau darbo, mažute, — sumurmėjo jis. 

Vyras pasinaudojo purkštuku, lietaus galvute ir pauostęs žalio- 
sios arbatos bei imbierinės dušo želė su dideliu palengvėjimu nu- 
sprendė, kad tie nėra pernelyg moteriško kvapo. 

Išsitrynęs puriu rankšluosčiu pasijuto galutinai pabudęs ir nu- 
sprendė norintis tuoj pat išgerti kavos. Skutimasis tikrai gali palaukti. 

Ovenas apsimovė džinsus, ant šiltų apatinių apsivilko Aaneli- 
nius drabužius ir nusprendęs nesiauti darbinių batų, kurie ant laiptų 
sukeltų per daug triukšmo, jis apsimovė kojines. 

Lovoje Eiverė vis dar nesujudėjo. 

Ovenas išslinko iš numerio ir neišgirdo nė garselio, kol nenusi- 
leido žemyn. Pagal sklindančius kvapus ir moteriškų balsų murmėji- 
mą jis pasuko į virtuvę. 

— Labas rytas, mielasis, — draugiškai nusišypsojo jo žvali teta, 
triūsdama prie viryklės. — Nori kavos? 

— Kiek kainuoja? 

Kerolė suraukė lūpas, kai Ovenas pakštelėjo jai į žandą, siekda- 
mas pasiimti puodelio. 

— Kas čia? — paklausė vyras, mostelėjęs ; Hopės dėvimą baltą 
virėjos uniformą. 

— Sugalvojome, kad ji prisidės prie švaros įvaizdžio kūrimo, — 
paaiškino Hopė. — Lai šiek tiek aukštesnis lygis už prijuostę. 

— Man patinka. 

Ovenas linktelėjo ir Kerolei dar nespėjus jam šleptelti per ranką, 
mikliai pačiupo kumpio gabalėlį. 

— Jokio vagiliavimo, — pagrūmojo pirštu teta. — Po pusvalan- 
džio patieksime pusryčius. 

— Betgi čia tik kumpio gabaliukas... Hope, kaip tau patiko nakvo- 
ti mansardoje? 

— Jaučiausi kaip karalienė. Nors buvau visiškai nusiplūkusi, bet 
tiesiog privalėjau visą ją ištyrinėti ir nors trumpam prisėsti ant visų 
kėdžių. — Juokdamasi iš savęs moteris papurtė galvą. — Nesilio- 
viau galvojusi, kad tai — lyg sapnas. Pamenu, kaip mudvi su Džas- 
tina rinkome medžiagas toms kėdėms apmušti, o dabar štai jau ant 
jų sėdžiu... O tau kaip patiko tavasis numeris? — pasiteiravo Hopė 
Oveno. 

— Buvo puiku. Net pasigailėjau neužsidėjęs fetrinės skrybėlės. 
Manau, kiekvienas bent kartą gyvenime turėtų pasinaudoti galimybe 
pasimėgauti tokiu ištaigingu kambariu. O šiąnakt čia miegojusieji vis 
dar ja mėgaujasi, nes nusileidęs negirdėjau, kad kas vaikščiotų. 

— Svečiams leidžiama pamiegoti. Bet jei tu alkanas, greitai ga- 
liu ką nors pagaminti. 

— Nesirūpinkite, — tarė Ovenas, bet nusisukus tetai čiupo dar 
vieną kumpio gabaliuką. — Tik norėčiau dar vieno kavos puode- 
lio — nunešiu jį Eiverei. 

— Argi jis ne mielas? — šyptelėjo Kerolė, o tada prisimerkė 
Išvydusi, kaip Ovenas kanda antrąjį kumpio gabaliuką. — Tikras pa- 
salūnas. 

Hopė pripylė Eiverei kavos. 

— Pasakyk jai, kad neskubėtų keltis. Juk tam ir skirti marmitai. 

Ovenas užlipo atgal, įsliūkino į savo numerį ir pastebėjo, kad 
Eiverė jau buvo pakrutėjusi, nes dabar gulėjo išsitiesusi įstrižai lovos. 
Gal ji ir nedidukė, pagalvojo vyras, bet gavusi progą pati viena sugeba 
užimti didesnę dalį lovos. 

Vyras atsisėdo ant kraštelio, pasilenkė ir pabučiavo Eiverei 


skruostą. Tai nesuveikus, pirštais perbraukė jos ranką nuo viršaus iki 

pirštų galiukų. Galiausiai nusprendęs, kad švelnus žadinimas nepa- 
dės, Ovenas žnybtelėjo. 

— Ką? Oi! Mm? 

— Norėjau įsitikinti, ar tu vis dar gyva. 

— Buvau... — sujudėjusi Eiverė pasitrynė stiklines akis. — Ha- 
r10 sapne. 

— Kieno? 

— Klerės Hario sapne. Jis sapnuoja tokius keistus, vaizdingus 
sapnus. Regėjau Hario sapną apie žalias su raudonais taškeliais Žira- 
fas. Skamba vaikiškai ir juokingai, bet visai taip neatrodė. Skuodžiau 
nuo tų žirafų kaip pamišusi ir apsirengusi kaip Ledi Gaga. Ar čia 
kava? 

— Taip, ir manau, tau jos reikia. 

— Ačiū. Dar mane vijosi ir sausaininė beždžionė su dideliais 
dantimis. 

— Dažnai sapnuoji tokius sapnus? 

— Ne, dėkui Dievui. Bet vakar išgėrėme visą šampaną, — paaiš- 
kino Eiverė padovanodama mieguistą šypseną. — Tikriausiai jis pa- 
veikė. Jūs jau visi apsirengę? Kiek dabar valandų? — pamačius laikrodį, 
Eiverės akys išsiplėtė. — Šūdas, jau beveik aštuonios! 

— Tikras šokas. 

— Ketinau keltis septintą ir padėti Hopei su Kerole ruošti pus- 
ryčius. 

— Jos puikiai tvarkosi. Nusiramink, — švelniai stumtelėjęs 
Eiverę Ovenas susirangė šalia, paėmė nuotolinio valdymo pultelį ir 
įjungė televizorių. — Galime patinginiauti, mėgautis kava ir sužinoti 
pasaulio naujienas. 

— Girdėjau apie tokį metodą, — Eiverė atsirėmė į pagalves ir 
gurkštelėjo kavos. — Man jis patinka. Tiesiog žavinga. 

— Aha. — Ovenas apkabino Eiverę per pečius ir jiedu prigludo 
vienas prie kito. — Tikrai. 

— Ar jau visi atsikėlę? 

— Dar niekas neatsikėlęs. 

Eiverė dar labiau atsipalaidavo. 

— Tuomet neprivalau jaustis kalta. Tai tarsi mažytės atostogos. 

— Rytinės atostogos? 

— Man tinka. 

Ši mintis Ovenui įkvėpė kitą. 

— Kodėl mums jų nepratęsus? Gal norėtum šįvakar nueiti į 
kiną? 

— O... — Eiverė pakreipė veidą į Oveną. — Šįvakar turiu už- 
daryti restoraną. 

— Tada rytoj? 

— Ar rodo kokį filmą, kurį norėtum pamatyti? 

— Surasim. 

— Jokių filmų su žirafomis ir beždžionėmis. 

— Kaip nors išsiversiu ir be jų. Tiks, jei užvažiuosiu apie šeštą? 
Prieš tai galėsime ko nors užvalgyti. 

— Skamba kaip planas. 

Aha, tikrai, pagalvojo Ovenas. Ir šis žingsnis, kitas ėjimas — 
visai neblogas. 

S 

Šalčiu besižnaibančio vasario pradžioje, svajodama apie pava- 
sarį, Eiverė klestelėjo ant Klerės automobilio galinės sėdynės ir tele- 
fone įsijungusi internetą ėmė naršyti ieškodama nuotakos suknelės. 

— Bijau, kad jau per vėlu. — Priekinėje sėdynėje neramiai su- 
bruzdėjo Klerė. — Reikėjo pradėti ieškoti prieš šventes. 

— Turime marias laiko, — nuramino ją Hopė. — Čia nuosta- 
bus butikas. Jei jame nieko tinkamo nerasi, apžiūrėsime dar du. 

— Tik nesiūlykite baltos nuotakos suknelės. Mano suknelė ne- 
gali būti balta. 

— Kiekviena nuotaka turi teisę vilkėti baltą suknelę, — nesutiko 
Hopė. — Bet dar svarbiau — kiekviena nuotaka turi teisę vilkėti bet 
kokios spalvos ir stiliaus jai patinkančią suknelę. Tik neapribok savęs. 

— Aš apskritai norėjau nedidelės, tik šeimos nariams skirtos 
šventės. Bet... 

— Beketui tai pirmosios vestuvės, — pabaigė Eiverė ir toliau 
naršydama telefone ėmė prieštarauti Klerės išdėstytiems moty- 
vams. — Berniukai džiūgauja. Tu trokšti surengti ypatingą bei įsi- 
mintiną šventę sau ir Beketui. Ji vyks idealioje vietoje — svečių na- 
muose. Dar kažko trūksta? 

— Ne. — Klerė pažvelgė per petį. — Ar jau užtikai kokią tin- 
kamą? 

— Atleisk, bet mano dėmesį vis patraukia pūstos baltos sukne- 
lės. Tik pažvelk į šią — tikras menas. 

Eiverė pasiūlė telefoną Klerei. 

— Fantastiška pirmosioms vestuvėms ir nuotakai, turinčiai ne- 
ribotą biudžetą. O Dieve, tik pažvelk į tą šleifą ir karoliukais siuvinė- 
tą sijoną. Mylias sijono... 

— Man labai patinka, bet niekada negalėčiau tokios dėvėti, — 
papurtė galvą Eiverė. — Tokiose didelėse suknelėse aš tiesiog pa- 
skęstu. 

Hopė metė žvilgsnį į užpakalinio vaizdo veidrodėlį. 

— Ar mes ko nors nežinome? 

— Kad aš neaukšta? 

— Apie tave, Oveną ir vestuvinę suknelę. 

— Apie... Ne! — Eiverė ištraukė telefoną, dar kartą nužvelgė 
suknelę ir ėmė naršyti toliau. — Aptarinėjant vestuves merginai įsi- 
vaizduoti save su nuotakos suknele yra tiesiog automatiška reakcija. 

— Bet judviem gerai einasi? — atsisukusi paklausė Klerė. 

— Tikrai gerai. Pastaruoju metu mudu beprotiškai užsiėmę, bet 
vis tiek sugebėjome keletą kartų susitikti — na, žinai, apsilankėme 
tokiose vietelėse, kuriose kiti žmonės atneša tau valgį, pagamintą dar 
kitų žmonių. Be to, aš Ovenui siūliau galimus „MacT's“ patiekalus. 
Jis — puikus bandymo objektas. 


— Ar širdelė vis dar plazda? — pasmalsavo Hopė. 


226 


— Taip, plazda ir spurda. Tai geras ženklas, bet šiek tiek bau- 
gina. 

— Žinau, — pasakė Klerė nusišypsodama. 

— Mums viskas kitaip nei tau su Beketu. 

— Kodėl? 

— Nes čia aš su Ovenu ir mudu... Tiksliai nežinau. Na, nesvar- 
bu, nes šiandien kalbame tik apie tave. 

— Turime visą dieną, — priminė jai Klerė. 

— Kuri prasideda dabar, — Hopė įlėkė į automobilių stovėjimo 
aikštelę. — Puikiai pavyko ir priimu tai kaip gerą ženklą. Butikas — 
štai ten. 

— Ūli, tik pažvelkite į šią suknelę! — Klerė pro mašinos langą 
įsispoksojo į vitriną, žavėdamasi pečius apnuoginančia suknele iš bal- 
to šilko su klostuotu žėrinčiu sijonu. — Ji stulbinama, bet pernelyg 
ceremoninga ir tinkamesnė pirmosioms vestuvėms. Nemanau, kad 
čia tinkama parduotuvė. Nenoriu... 

— Pasitikėk manimi, — tarė Hopė, ištraukdama automobilio 
raktelį iš spynos. 

Eiverė stumtelėjo Klerės pusės automobilio dureles. 

— Ojei ir nerasi, aš pati ten mielai pažaisiu. 

Klerei nespėjus vėl pradėti protestuoti, Eiverė iššoko iš mašinos, 
apėjusi atidarė Klerės dureles ir ištempė draugę laukan. 

— Eime, bus smagu. 

Ir tikrai buvo. Jas apakino baltos, kreminės, dramblio kaulo spal- 
vos tiulio tviskėjimas ir jūros žėrinčių karoliukų. Dėvėdama džinsus 
ir aulinius batus, Eiverė užsimaukšlino ant galvos vualį ir papozavo 
prieš veidrodį. 

Atrodau kaip su tiulio ugnikalniu ant galvos, nusišaipė ji. 

Tada ji uždėjo vualį Klerei ant galvos. 

— Pasitrauk nuo tų, — paliepė ji Klerei, pastebėjusi ją čiupinė- 
jant kostiumus. 

Įsakmus tonas privertė Klerę atitraukti pirštus. 


— Bet tai labai gražūs, elegantiški kostiumai... 

— Elegantiški ar ne, bet per savo vestuves tu tikrai nevilkėsi 
kostiumo. Jie skirti tik nuotakos mamai arba jaunikiui, — nukirto 
Eiverė. 

— Bet... 

— Per daug solidūs. — Pritardama Eiverei, Hopė sukryžiavo 
rankas. — Jokiu būdu. 

— Neketinu vilktis ceremoningos, prašmatnios suknelės. Noriu 
ko nors paprasto. 

— Taip, nuotaka turi teisę vilkėti ir paprastą rūbą, — išmintin- 
gai sutiko Eiverė. 

— Tuomet... 

— Net negalvok apie kostiumą. 

— Man labai patinka šis žalias. 

— Jis žavingas, — sutiko Hopė. — Bet tik jei eitum į kieno nors 
kito vestuves, arbatos vakarėlį ar politinį labdaros renginį. 

Su Eivere apsupusi Klerę, Hopė ėmė žingsniuoti greta. 

— Pirma išrinkime jums sukneles, — pasiūlė Klerė. — Tai man 
bus kaip atspirties taškas. 

— Surimtėk. Tai mūsų suknelės turi derėti prie tavosios, o ne 
atvirkščiai, — pasakė Eiverė ir tebedėvėdama vualį pasuko į kitą bu- 
tiko skyrių. 

Iš karto pasipylė kritika: „Pernelyg įmantri, per balta, tinkames- 
nė naktiniam klubui...“ 

— Oi, tik ne rožinės spalvos... 

— Tai ne rožinė, — paprieštaravo Eiverė. — Ji neryški, lyg pa- 
raudimas. Ir tik pažvelk į tą suknelės kraštą... 

— Man ji patinka. — Sučiaupusi lūpas Hopė tyrinėjo sukne- 
lę. — To laisvai krintančio žemyn įstrižo krašto aukščiausias taškas 
bus virš kelio, maždaug ties blauzdos viduriu. 

— Nežinau. Man... 

— Klere, privalai ką nors pasimatuoti. Aš nustatinėju taisykles. 
Ir ši suknelė — viena iš tų, kurią reikia pasimatuoti, — nukirto Eive- 


rė. — Ištrinksim dar keletą ir atnešime į persirengimo kabiną. 

— Tu teisi, aš kaip rakštis subinėj. Šitą, šitą, — Klerė parodė į 
suknelę, kurią rankose laikė Hopė. — Ir dar būtinai noriu pasima- 
tuoti tą žalią kostiumą. 

— Gerai jau. Imk jas. — Hopė padavė sukneles Eiverei. — O 
aš atnešiu tą kostiumą. 

Pastebėjęs, kad moterys jau ketina matuotis, pardavėjas persi- 
rengimo kabinoje uždegė šviesą, pakabino pasirinktas sukneles ir pa- 
siūlė gazuoto gėrimo. Klerė pirmiausia čiupo žalią kostiumą. 

— Gerai jau, matuokis, — truktelėjo pečiais Eiverė ir gurkšte- 
lėjo putojančio gėrimo su citrina. 

— Jis klasikinių linijų, — aiškino rengdamasi Klerė, — ir man 
labai tinkančios spalvos. Balandžio mėnesį oras permainingas, tad 
vilkėti švarką būtų labai praktiška. 

Klerė pasisuko apžiūrėdama save trijų dalių veidrodyje. 

— Labai graži žalia spalva, ji paryškina mano akių žalumą. O 
priderinus atitinkamus batelius... Tai nėra romantiška apranga. 

— Ne, ne romantiška. Tai griežtas ir tau labai tinkantis kostiu- 
mas, — pripažino Hopė. — Bet jis — ne tavo vestuvinė suknelė, Klere. 

— Gerai, pasiduodu. Duok man pasimatuoti tą mėlyną. Tai 
graži, ne itin ryškios spalvos ir dailių linijų suknelė. 

Eiverė padėjo į šalį gėrimą, pakilo nuo nedidelės prabangios so- 
futės dviem ir, Klerei apsirengus, apžiūrėjo ją iš visų pusių. 

— Šimtąkart geriau. Ši spalva labai dera prie tavo plaukų. 

— Man labai patinka koketiškas jos kraštas ir tie smulkūs pa- 
raukimai nugaroje. Galėčiau ją dėvėti, — nusprendė Klerė. — Tik 
reiktų priderinti šiek tiek blizgančius batelius. 

— Tačiau ją vilkėdama tu nespindi. — Hopė papurtė galvą. — 
Manau, jei apsivilksi šią, tikrai suspindėsi. Bet su ja vis tiek atrodai 
nuostabiai. 

— Ji dar labiau išryškina tavo laibą liemenį ir dailias kojas. Ką 
Manai, jei atidėsime ją į „Galbūt“ skyrelį? — pasiūlė Eiverė. 


— Gerai. Turime vieną „Ne“ ir vieną „Galbūt“. 

Tada Klerė apsivilko blyškaus aukso suknelę, kuri iš karto sulau- 
kė trijų nykščių žemyn. 

— Dabar — rožinę, — pasiūlė Eiverė ir prisimerkė, išvydusi 
Klerės veido išraišką. — Klere, mes juk susitarėme. 

— Gerai jau, gerai, bet rožinė man netinka. Be to, ji — be petne- 
šėlių, o tokios aš nenoriu. 

— Taip taip taip... — sumykė Eiverė, traukdama aukštyn už- 
trauktuką. 

— Nesu įnoringa, bet ji tiesiog ne... Ak, — teištarė Klerė ir 
įsispoksojo į savo atvaizdą veidrodyje. 

Ji spindėjo. 

— Klere... — nužvelgdama būsimą nuotaką, atsiduso Hopė. — 
Atrodai pritrenkiamai! Spalva fantastiškai dera prie tavo odos. O 
tas apatinis suknelės kraštelis tiesiog glosto širdį. Jis romantiškas ir 
smagus. 

— Apsisuk, — įsakė Eiverė. — Ohoho, tik pažvelkite, kaip ji 
laisvai krinta žemyn, kaip dailiai atrodo tos siaurutės susikryžiuojan- 
čios petnešėlės nugaroje! Ji neiššaukiamai seksuali ir kukliai žvilganti. 
Visko pakankamai. 

— Ji romantiška, labai graži ir ji mano. Jokių „galbūt“. Ištekėsiu 
už Beketo Montgomerio su šia suknele. 

— Reikėtų pamatyti galutinį vaizdą su bateliais, net jei jie kol 
kas ir nebus idealūs, — Hopė išskubėjo pro duris. — Palauk! 

— Darsyk apsisuk, — paprašė Eiverė. 

Klerė nusikvatojo ir šįkart greitai apsisuko. 

— Su ja jaučiuosi nuostabiai. Tu buvai teisi. 

— Man patinka, kai tai įvyksta. 

— Kaip manai — susegti plaukus į viršų? — Klerė rankomis 
suėmė plaukus ir pakėlė viršun. — Jokių lankelių, raištelių ar gėly- 
čių — užteks tik blizgančio segtuko. 

— Atrodai labai laiminga. 


— Ašir esu labai laiminga. O vieną dieną norėčiau šitaip padėti 

tau su Hope — eiti kartu į parduotuvę ir išrinkti jums sukneles, kad 
pasijustumėte tokios laimingos, kokia dabar jaučiuosi aš. 

— Man tai patiktų. 

Šią akimirką Eiverė tikrai manė, kad gebėtų patirti tą džiaugs- 
mą, jausti tą tikėjimą ir žengti tokį žingsnį. 

Moteris pasisuko ir išsitraukė telefoną. 

— Klere, leisk man tave nufotografuoti. Galėsime nusiųsti nuo- 
traukas tavo mamai ir Džastinai. 

— Tu teisi, jos turėtų pamatyti. 

— Iš priekio ir užpakalio, — tarė Eiverė ir jamžino Klerę. 

Išsiuntus nuotraukas, pasirodė Hopė ir pardavėjas su krūvomis 


batelių dėžučių. Ir laiminga beprotybė prasidėjo. 


Pakeliui į namus po ilgos suknelių, batelių, aksesuarų ir dar šiokių 
tokių smulkmenų medaus mėnesiui dienos Eiverė išsidrėbė ant užpa- 
kalinės automobilio sėdynės ir parašė Ovenui žinutę: „Po sėkmingos 
medžioklės sustojome vėlyvų pietų. Tavo būsima svainė bus nuostabi 
nuotaka ir išvers Beką iš klumpių. Jos pamergės irgi atrodys neką pras- 
čiau. Važiuoju namo. Atleisk, kad vėliau nei maniau.“ 

Išgirdusi telefono signalą, Klerė atsisuko. 

— Ką Ovenas atrašė? 

— Kad Beketas jau ir taip išverstas iš klumpių nuo pat tada, 
kai pirmąkart tave išvydo. O dar Ovenas nori žinoti, ar nenorėčiau 
atvažiuoti į jo namus. 

— O tu nori? — paklausė Hopė. — Galiu nuvežti. 

— Ryt ryte turiu vykti į Heigerstauną dėl prekių, paskui susitik- 
siu su Beketu aptarti būsimo restorano projektą, — kalbėdama Eive- 
rė rašė Ovenui. — Be to, žinau, kad Ovenas dabar stengiasi iškapstyti 
kokios nors informacijos apie Bilį. 

— Elizabetos Bilį? 


Eiverė linktelėjo Klerei. 

— Kol kas nelabai sekasi. Kita vertus, tai sunkus darbas. Taigi 
dabar privalau važiuoti namo ir numigti. Jau beveik vienuolika. Ove- 
nas parašė manęs pasiilgęs. 

0) Oi 

— Taip, žinau — plazdėjimas, plazdėjimas... Ryt dirbsiu iki ke- 
turių, bet iš ryto galėčiau nusipirkti tam tikrų produktų ir pagaminti 
dar kelis patiekalų iš būsimo restorano meniu pavyzdžius, jei Ovenas 
bus jiems pasiruošęs. O jis visada pasiruošęs. — Eiverė mirktelėjo ir 
paskelbė: — Ryt vakare eisiu į pasimatymą su savo vaikinu. 

— Atrodo, tu tiesiog skrajoji. 

Eiverė tik šyptelėjo Hopei. 

— Taip ir jaučiuosi. Buvo nuostabi diena. Atsigulusi į lovą, gal 
paskambinsiu Ovenui. 

— Telefoninis seksas? 

Eiverė nesiliovė šypsotis. 

— Tai galėtų būti papildomas meniu patiekalas. Gal turi kokių 
patarimų šiuo klausimu? 

— Kalbėk lėtai, labai lėtai... — pamokė draugė. 

— Ji tokia išmintinga, — Hopei sustojus šalia „Vestos“, Eiverė 
atsitiesė. — Dieve, kokia puiki diena! — Tada pasilenkė į priekį ir 
pabučiavo abi drauges. — Man labai patiko. Myliu jus, draugužės! 
Išsitrauksiu iš bagažinės savo krepšį. 

— Nuo mūsų abiejų pasakyk Ovenui... labas, — nutęsė Hopė. 

— Kažin ar pavyks, nes būsiu pernelyg užsiėmusi, sakydama 
jam „Labas“ nuo savęs. Tai buvo puiku, visiškai ir neabejotinai puiku. 
Iki rytojaus. 

Eiverė išsiropštė iš automobilio, iš bagažinės išsitraukė krepšį ir 
pamojavusi draugėms, nuskubėjo prie galinių restorano durų. 

Ji buvo įsitikinusi, kad spės grįžti iki restorano uždarymo, bet 
nespėjo ir neturėjo progos patikrinti, kas nutiko per dieną. Eiverė ap- 
žiūrėjo užpakalinę „Vestos“ dalį, patikrino užrakintas duris ir pasuko 


į laiptinę. Ir pastebėjo ant laiptų sėdinčią moterį. 

Eiverė sustojo ir instinktyviai gniaužė saujoje raktus, kol vienas 
įdūrė į pirštą. Moteriai atsistojus, Eiverė ėmė karštligiškai svarstyti 
savo galimybes. Aš jauna, stipri, o jei būtina — ir greita. 

— Restoranas uždarytas, — ramiai ištarė ji. 

— Žinau. Laukiau tavęs. 

— Jei ieškote darbo, ateikite rytoj darbo metu. Bet dabar... 

— Nejau manęs nepažįsti? — Moteriai žengus arčiau, Eiverė 
įsitempė. — Aš — tavo mama. 

Apšviestoje laiptų aikštelėje Eiverė atidžiau įsižiūrėjo į moters 
veidą. Žinoma, dabar jį jau atpažino. Tačiau dabartinę mamos išvaiz- 
dą nuo paskutinį kartą regėtosios skyrė labai ilgas laikotarpis. Dau- 
gybė laiko, daugybė susvetimėjimo metų... 

Eiverė laukė ją užplūstančios emocijų bangos, tačiau jautėsi tik 
sustingusi. 

— Ko norėjai? 

— Pamatyti tave, pasikalbėti. Gal galime užeiti vidun? 

Nieko netarusi Eiverė užlipo laiptais ir atrakino savo buto duris. 


Ji suvokė vis dėlto kai ką pajutusi — baimę. 


15 skyrius 


E pastatė savo pirkinių krepšį, šaltais judesiais nusivilko 
paltą, nusirišo šaliką, abu padėjo ant kėdės atkaltės ir liko stovėti ty- 
lėdama. 

— Kaip čia miela... — išgirdo ji su nervingu entuziazmu balse 
prabylančią mamą. — Tavo butas tikrai gražus. Anksčiau buvau užė- 
jusi į tavo restoraną. Jis puikus, labai profesionalus. 

Jai verkiant reikia nusidažyti plaukų šaknis, pastebėjo Eiverė ir 
jai buvo nusispjaut, kad ši mintis nemaloni ir negailestinga. 

Treisė Makteviš — ar kaip ji vadinosi dabar — vilkėjo ryškiai 
raudoną paltą, prigludusius džinsus ir juodą megztinį. Greičiau kau- 
lėtos nei lieknos figūros, pernelyg rūpestingai pridažytu pailgu vei- 
du ir trumpais, dygiais šviesiais plaukais su kontrastingai juodomis 
šaknimis. 

Eiverė suvokė, kad dabar visos jos galvoje gimstančios mintys 
yra nemalonios ir negailestingos. 

Ką gi, nepasisekė. 

— Ko norėjai? — pakartojo ji. 

— Norėjau tave pamatyti. Dieve, vaikeli, tu tokia graži! Man 
labai patinka tavo plaukai. Visad jaudinausi, kad atrodysi kaip How4y 

Doody lėlė su raudonais gaurais ir tomis siaubingomis kabėmis, bet 
tik pažvelk į save! Aš tiesiog... 

— Nereikia. — Treisei panorus prieiti arčiau, Eiverė atsitrau- 
kė. — Nemanyk, kad čia Opros šou ir pulsime glėbesčiuotis. 

Treisė nuleido rankas ir žvilgsnį. 

— Mieloji, žinau, kad nesu to verta. Bet gera matyti tave tokią 
užaugusią ir gražią. Suvokiu, ką praleidau. Gal galim prisėsti, bent 
kelias minutes pasėdėti? 

— Man nereikia. 

— Tu pyksti ant manęs. — Lreisė ištiesino pečius it narsi patrio- 
tė, žvelgdama į ją sušaudyti ketinančią komandą. — Suprantu tave. 
Tai, ką padariau, buvo kvaila, savanaudiška ir neteisinga. Labai atsi- 
prašau, Eivere. 

— O, tu atsiprašai... — jausdama nebenorinti daugiau gniaužti 
savyje susierzinimo, Eiverė spragtelėjo pirštais. — Bum! Dabar jau 
viskas užmiršta. 

— Neužmiršta. Žinau, atsiprašymas nieko nepakeis — tikriau- 
siai niekas negalėtų. Tada siaubingai pasielgiau, baisiai suklydau. Aš 
tik... tik norėjau tave pamatyti, — ištarė Treisė ir jos akyse sužibo 
ašaros. — Pamaniau, gal dabar, kai užaugai, galėsi bent šiek tiek ge- 
riau mane suprasti. 

— Ką suprasti? 

— Kodėl išėjau. Buvau labai nelaiminga. — Treisė išsitraukė iš 
rankinės popierinę nosinaitę ir į ją sukūkčiojusi brinktelėjo ant kė- 
dės. — Niekas nesuprato, ką išgyvenau! Niekas negali suprasti, kaip 
man buvo sunku. Niekas negali pamatyti, kas dedasi kito žmogaus 
šeimoje. 

— Manau, kad toje šeimoje augęs vaikas gali susidaryti visai 
neblogą vaizdą. Tu ne šiaip išėjai, palikusi savo vyrą. Tu palikai ir 
savo dukrą. 

— Žinau. Žinau, bet negalėjau pasilikti. Tu visada buvai labiau 
tėvelio dukrelė nei mano, todėl... 


— Atidžiau rinkis žodžius, kalbėdama apie mano tėtį. 

— Nieko bloga ir negalėčiau pasakyti. — Akivaizdžiai pasiruo- 
šusi Treisė išsitraukė kitą nosinaitę. — Jis geras žmogus. Gal man net 
buvo per geras. Neturėjau už jo tekėti. Suklydau. 

— Atrodo, esi pratusi klysti. 

— Mieloji, buvau labai jauna — vos devyniolikos. Maniau, kad 
myliu jį. Tikrai taip maniau. Netrukus pastojau, tad ištekėti atrodė 
teisingiausia išeitis. Kai pranešiau savo tėvams, jie su manimi Žiauriai 
elgėsi. Nė nežinai, kokia buvau išsigandusi. 

Kad ir kokį gailestį Eiverė galėjo pajusti tuomet buvusiai jaunai 
mamai, išgirdus apie aplinkybes, jis kaip mat išgaravo. Eiverė pri- 
siminė savo mielą, kantrų senelį ir jo liūdesį dėl prarastos dukters, 
išlikusį vyro akyse iki pat gyvenimo galo. Ir stiprią mylinčią senelę, 
kuri visada ir visomis išgalėmis palaikė šeimą. 

— Arjie tave išvarė iš namų? Grasino? 

— Jie... 

— Atsargiai, — perspėjo Eiverė. 

— Ne, negrasino, bet kaltino ir sakė, kad susilaukusi vaiko pri- 
valėsiu jį išlaikyti, ir... 

— Įsivaizduoju, buvo baisiai sunku tikėtis, kad tu prisiimsi tokią 
atsakomybę. 

— Jie man buvo žiaurūs. Visada taip elgėsi. Negalėjau pasilikti 
namuose, kur prie manęs dieną ir naktį buvo kabinėjamasi. 

— Tad ištekėti pasirodė geriausia išeitis. 

— Viskas ne taip. Man buvo vos devyniolika. Maniau, noriu 
ištekėti ir turėti šeimą, savo namus. O Vilis B. buvo toks didelis, pa- 
trauklus ir be galo rūpestingas — surado mudviem namus ir panašiai. 
Kai laukiausi jis tikrai puikiai su manimi elgėsi. Aš stengiausi, tikrai 
stengiausi sukurti jaukius namus, gaminti valgį ir rūpintis tavimi ma- 
žyte. Buvai labai neramus kūdikis, Eivere. 

— Tai dabar aš dėl visko kalta. 

— Aš taip nesakiau. Aš tik... Tik kai tu gimei, man nebuvo nė 
dvidešimties, o reikėjo tiek daug visko daryti... 


— Kaip suprantu, tėtis visai nieko nedarė? 


236 


Treisė sušnirpštė ir suspaudė lūpas. 

— Neketinu tau meluoti. Jis daug darė namuose ir visur kitur, 
keldavosi naktį tave supti. Jis buvo geras tėtis. 

— Žinau, kad buvo. Ir tebėra. 

— Stengiausi daryti visa, kas geriausia. Prisiekiu, stengiausi. — 
Pilnomis ašarų akimis Treisė prisidėjo ranką prie širdies. — Bet Die- 
vas liudininkas — viską tekdavo perdaryti. Tada tu greitai pradėjai 
vaikščioti ir viskuo domėtis. Aš nebesuspėdavau. Net kai gavau darbą 
ir tave išleidom į darželį, buvo siaubingai daug darbo ir kiekvieną 
dieną vis ta pati rutina. Vilis B. netgi norėjo dar vieno vaiko. Jėzau 
Kristau, jis norėjo daugiau vaikų! Negalėjau su tuo sutikti ir, kai pa- 
sidariau abortą... 

Tai buvo lyg staigus, aštrus smūgis Eiverei per veidą. 

— Pasidarei abortą?! 

Ašarotas Treisės veidas papilkėjo. 

— Maniau, Vilis B. tau papasakojo? 

— Ne, nepapasakojo. 

— Dieve mano, Eivere, trys žmonės — tai jau visas būrys! Aš 
vėl pastojau, nors tikrai saugojausi, kad to neatsitiktų. Negalėjau dar 
kartą to patirti! Paprasčiausiai negalėjau, todėl nėštumą nutraukiau. 
Neketinau Viliui B. to sakyti, tačiau kartą dėl kažko susiginčijome ir 
man išsprūdo. 

— Nutraukei nėštumą net nepasakiusi tėčiui? 

— Vilis B. būtų stengęsis mane atkalbėti, todėl pati viena ap- 
sisprendžiau. Tai mano kūnas, mano pasirinkimas. Esi moteris ir tu- 
rėtum suprasti. 

— Aš gerbiu teisę į pasirinkimą. O kokį pasirinkimą tu suteikei 
tėčiui? Kokią pagarbą jam parodei? Jis buvo tavo vyras, kūdikio tėvas, 
O tu priėmei sprendimą su juo net nepasitarusi. O gal to kūdikio 
tėvas buvo visai ne jis? 

— Žinoma, jis: Nebuvau jam neištikima. 

— Tuomet... 


Treisė spoksojo į šlapią nosinaitę. 

— Na, aš nesitariau su juo. Negalėjau ištverti dar vieno nėštumo. 
Kai laukiausi tavęs, buvau išsipūtusi kaip statinė ir pusę nėštumo lai- 
ko vėmiau. Nenorėjau dar vieno vaiko. Pasidariau abortą, tada kiau- 
šidžių perrišimo operaciją ir viskas buvo baigta. 

— Tau, — sumurmėjo Eiverė. 

— Kai Vilis B. sužinojo, velniškai supyko ir nusiminė, nuo to 
laiko viskas tik blogėjo. Turėtum suprasti — jis irgi nebuvo laimin- 
gas. Tai ne mano kaltė. Mes tiesiog nebuvome laimingi gyvendami 
drauge. Bet ėjau pas šeimos psichologą, kaip Vilis B. pageidavo. Nie- 
kas nepasakys, kad nesistengiau. Tik jaučiausi įstrigusi ir nelaiminga. 
Tačiau labai stengiausi... 

— Tikrai? 

— Stengiausi dvylika metų. Tai ilgas laikas. Ir visą tą laiką jau- 
čiausi taip, tarsi turėčiau tapti kažkuo, kuo nesu. 

— Žmona ir motina. 

— Norėjau daugiau. Žinau, skamba savanaudiškai, bet norė- 
jau daugiau, nei dirbti prekybos centre ir kiekvieną dieną grįžti į šį 
miestelį. Priėjau ribą, kai pradėjau nekęsti šio miestelio ir visko jame. 
Tai nenormalu, ar ne? Nenormalu gyventi taip, kaip gyvenau. Visas 
mano gyvenimas ėjo pro šalį, o aš negalėjau jo sugauti. 

— Taigi, pradėjai megzti romanus, — įgėlė Eiverė. 

— Neketinau. Taip jau atsitiko. 

— Manau, užsiiminėti seksu su vyrais, kurie nėra tavo sutuok- 
tiniai, reikia ryžto. 

— "Taip atsitiko tik du kartus prieš Stivą. Nebuvau laiminga. 
Man reikėjo daugiau, kažko tik sau. 

— Taigi buvai neištikima savo vyrui, kad pabėgtum nuo nuobo- 
dulio, kurį tau kėlė buvimas žmona ir motina. Ir kai to nepakako, tu 
paprasčiausiai išėjai. 

— Gal galiu išgerti vandens? Prašau? — paprašė Ireisė. 

Eiverė nuėjo į virtuvę ir pripylė stiklinę vandens iš čiaupo. Pa- 
stovėjo akimirką užsimerkusi ir sulaikiusi kvapą, kol pajuto atgavusi 


pusiausvyrą. 

Nusivilkusi raudoną paltą ir tebelaikydama jį permestą per ran- 
ką, su ašaromis ant blakstienų Treisė vėl atsisėdo. Be paliovos rankoje 
gniaužė nosinaitę. 

— Ačiū. Žinau, kad manęs nekenti. 

— Aš tavęs nepažįstu. 

— Eivere, buvau šalia tavęs beveik iki dvylikos metų. Rūpinausi 
tavimi. Dariau viską, ką galėjau. 

— Gal tu tik tiek ir sugebėjai. Dėl to mums abiem labai liūdna. 
Tačiau nuo to laiko prabėgo daugybė metų. Tu niekada man nepara- 
šei, nepaskambinai, neatėjai pasimatyti. Nė karto. 

— Nežinojau, ar tavo tėtis leis man... 

— Sakiau, kad būtum atsargi. Daugiau tavęs neperspėsiu. 

— Gerai, gerai. — Vėl nuleidusi žvilgsnį, Treisė pataisė paltą. — 
Gal nesijaučiau galinti ar turinti tą daryti. Tik žinojau, kad privalau 
išeiti, ir tą padariau netinkamai. Vilis B. norėjo, kad ir toliau lankytu- 
mėmės pas šeimos psichologą. Visa tai tik būtų pratęsę agoniją. Aš jo 
nebemylėjau, Eivere. Negaliu gyventi be meilės. Žinau, kaip Vilis B. 
mąstė: „Turime pasistengti, kad viskas susitvarkytų. Turime priversti 
tave susimąstyti.“ Betgi, Eivere, vieną dieną tu vis tiek būtum užau- 
gusi, o kur būčiau aš? Čia įstrigusi ir pasenusi be jokios galimybės 
pagyventi savo gyvenimą. Aš neteikiau Viliui B. laimės, kaip ir jis 
man. Tai kokia prasmė? 

— Tu norėjai išeiti — puiku. Norėjai gyventi savo gyvenimą — 
vėlgi puiku. Bet yra toks dalykas kaip skyrybos. Taip, tai sunkus 
procesas ir, girdėjau, kiekvienam žmogui jis gali būti sudėtingas bei 
skausmingas. Bet taip elgiasi visi žmonės civilizuotame pasaulyje, 
kuriame moterys nepalieka savo vyrų, vaikų ir namų, nepasakiusios 
jokio sumauto žodelio. 

— Aš tiesiog... — Treisė vėl šniurkštelėjo ir padėjo į šoną tuščią 
stiklinę. — Buvau įsimylėjusi! Sutikusi Stivą, tiek daug pajutau, ko 
niekada anksčiau nebuvau jautusi. Negalėjau galvoti apie nieką kitą. 


Žinau, tai buvo neteisinga, bet jaučiausi gyva ir laiminga. Žinau, pa- 


239 


sielgiau blogai. Žinau, reikėjo būti sąžiningai su Viliu B. Užuot buvus 
jam neištikimai. Jis to nenusipelnė. Bet, mieloji, jis nenorėjo to, ko 
norėjau aš! O aš negalėjau būti tokia, kokią jis mane norėjo matyti. 
Kai Stivas gavo svarbų darbą Majamyje, privalėjo tuoj pat kraustytis, 
o aš turėjau vykti kartu su juo. 

— Gyvenai Majamyje? 

— Iš pradžių. Buvau visiškai pakerėta. Mudu visur vaikščiojome 
drauge — tai buvo nepaprastai romantiška ir įdomu. Žinojau, kad 
tavo tėtis puikiai tavimi pasirūpins. 

— Liaukis... Išėjusi pro duris, daugiau apie mane net nepagal- 
vojai. 

— Netiesa! Pasielgiau neteisingai, gal mąsčiau neteisingai, bet 
galvojau apie tave. Išgirdusi, kad įkūrei restoraną, pajutau pasididžia- 
vimą. Tai tikrai puiki vieta ir aš labai tavimi džiaugiausi. 

Eiverei galvoje suskambėjo aliarmo varpeliai. Ji vylėsi, kad tai 
tik jos cinizmas. 

— Iš kur apie tai sužinojai? 

— Kartais naršydavau internete. Mieloji, norėjau žinoti, kaip 
laikaisi. Negalėčiau suskaičiuoti, kiek sykių ketinau tau parašyti elek- 
troninį laišką. Ir labai nuliūdau sužinojusi apie Tom; Montgomerį. 
Jiedu su tavo tėčiu buvo kaip broliai. Žinau, Džastina niekada manęs 
pernelyg nemėgo, bet visada maloniai elgėsi. Labai gailėjau jos. 

— Tai toks tavo motiniškas rūpestis — kartais apie dukrą pa- 
naršyti „Google“? 

— Aš suklydau. Nesitikiu tavo atleidimo. Tik vyliausi, kad gal- 
būt šiek tiek mane suprasi. 

— lr ką tai pakeistų? 

— Pamaniau, galbūt suteiksi galimybę mudviem vėl pradėti 
bendrauti ir... 

— Kas nutiko tavo gyvenimo meilei Stivui? 

Treisės veidas persimainė, ji vėl sukūkčiojo ir išsitraukė dar dau- 


giau servetėlių. 

— Jis... jis mirė. Lapkritį. Jis paprasčiausiai mirė. Visą tą laiką 
buvome kartu, dėl jo darbo nuolat keliaudavome. Žinoma, Stivas tu- 
rėjo trūkumų, bet aš jį mylėjau ir mudu buvome laimingi. Dabar, kai 
jis mirė, aš nieko nebeturiu. 

— Labai užjaučiu, bet aš negaliu užpildyti tos tuštumos ir nepil- 
dysiu. Tu pati pasirinkai, su kuo gyventi. 

— Nežinau, kaip gyventi vienai. Ar negalėčiau pas tave trum- 
pam apsistoti? Bent kelioms savaitėms? 

— Pas mane? — nuoširdžiai šokiruota Eiverė plačiai prasižio- 
j0. — Jokiu būdu! Negalima po septyniolikos metų taip paprastai at- 
eiti ir tikėtis, kad tau bus plačiai atvertos durys. Teks pačiai sugalvoti, 
kaip toliau gyventi savo gyvenimą. Tu nebesi manojo dalis. 

— Juk negali būti tokia žiauri... 

— Galiu, — pataisė Eiverė. — Galbūt tai įgimta. 

— Tik kelias savaites, daugiau nieko. Nežinau, ką daryti, kur 
eiti... 

— Kur nors kitur pas ką nors kitą. 

— Aš juk tavo mama, Eivere. 

— Tu — moteris, nusprendusi mane palikti ir ignoravusi dau- 
giau kaip pusę mano gyvenimo. Dabar, kai likai viena, tu pagaliau 
apsireiški ir visai ne todėl, kad nori mane pažinti ar dėl kokios kitos 
kvailos priežasties, kurią dar sugalvosi. 

Dieve, tai taip akivaizdu, kad net vargina... 

— Ir šį tavo norą pasimatyti su manim vėlgi paskatino tik sa- 
vanaudiškumas. Tu galvoji apie save pirmiausia, paskiausia ir visada. 
Išklausiau tave ir man gana. Dabar privalai išeiti. 

— Neturiu kur eiti. 

— Pasaulis didelis — išsirink. 

— Jei tik galėčiau pasilikti bent vieną naktį... Tik vieną? 

— Tu neturi nė skatiko, — suprato Eiverė. 

— Mes turėjome tam tikrų... finansinių sunkumų. Taip, reikalai 
buvo prasti ir man tikrai ne pro šalį mažytė pagalba, kad vėl galėčiau 


atsistoti ant kojų. 

Viskas susiliejo į tą vieną bjaurų tašką. 

— Tai tu nori pinigų? Rimtai? Tau reikia iš manęs pinigų? 

— Aš tau grąžinsiu. Jei tik paskolintum porą tūkstančių, jie pa- 
dėtų man grįžti į vėžes. 

— Jei ir turėčiau atliekamus porą tūkstančių, vis tiek neduočiau. 

— Juk turi verslą. — Treisė mostelėjo į pirkinių maišelį. — Ap- 
siperki prabangiose parduotuvėse. Galėtum man šiek tiek paskolinti. 
Eivere, neversk manęs maldauti... Prašau, neversk manęs maldauti, 
nes tikrai maldausiu. Aš įklimpau į bėdą! 

Pagriebusi rankinę, Eiverė išsitraukė piniginę, išėmė visus 
banknotus ir neskaičiuodama įbruko mamai. 

— Štai, daugiau neturiu. Tai viskas, ką gausi dabar ir visiems lai- 
kams. O dabar išeik ir daugiau nesirodyk mano gyvenime. Daugiau 
nenoriu tavęs matyti! 

— Nežinai, ką reiškia būti vienai ir nieko neturėti. 

— Tu teisi, nes mano tėtis tuo pasirūpino. — Eiverė priėjo ir 
atidarė duris. — Pasakiau — išeik. 

Treisė nuėjo prie durų ir sustojo. 

— Atleisk, — pasakė ji. 

Eiverė uždarė duris, užrakino ir atsirėmė į jas nugara. Ėmus 
purtyti drebuliui, ji nuslydo ant grindų ir klausėsi besileidžiančių 


laiptais žingsnių aido, o jiems nutilus, pratrūko raudoti. 
Sol 


Trokšdama nukelti pasimatymą ir išvengti pokalbio su Ovenu, 
Eiverė parašė jam Žinutę, esą pasikeitė grafikas ir tenka labai daug; 
dirbti. 

Tai kvaila, suprato ji, tačiau dar nesu pasirengusi nutaisyti 
laimingo veido, kuris paslėptų visas kančias, abejones ir slegiantį 


pyktį. 

Moteris nenorėjo su niekuo kalbėtis, tad vengė visų draugų ir 
apsikrovė darbais. Tačiau mažuose miesteliuose draugai linkę vienas 
kitu domėtis. 

Gamindama graikišką gyros, Eiverė pakėlė galvą ir pastebėjo 
įeinantį Oveną. Jam prisiartinus prie baro, Eiverė linktelėjo ir tikėjo- 
si, kad tai atrodė kažkas panašaus į išvargusią šypseną. 

— Kaip gyvuoji? 

— Velniškai užimta. Pastarosiomis dienomis nė neturėjau laiko 
atsikvėpti. 

— Jau minėjai. Tai gal dabar galėtum atsikvėpti ir pasiimti per- 
trauką? 

— Aš iki kaklo paskendusi darbuose. 

— Tikrai? — šoktelėjęs ant kėdės Ovenas nužiūrėjo ankstyvųjų 
priešpiečių klientus ir suskaičiavo užimtus stalelius. 

— Turiu atlikti inventorizaciją, nes sudužo nemažai taurių, — 
skubotai sumelavo Eiverė ir nusprendė pakeisti temą. — Kaip sekasi 
svečių namuose? 

— Sekasi. Maniau, užeisi ir pati pasižiūrėti? 

— Užeisiu iškart, kai tik rasiu laisvą minutę, — pažadėjo Eli- 
verė ir įdėjo graikišką gyros. Ištraukusi ir pjaustydama iškeptą picą 
paklausė: 

— Ką valgysi? 

— Tas gyros atrodė gardžiai. 

— Toks ir bus. 

Ovenas atsikėlė, pasiėmė iš šaldiklio gėrimo buteliuką ir vėl at- 
sisėdo. 

— Gerai jautiesi? 

— Na, man tikrai būtų ne pro šalį pakvėpuoti grynu oru ir ke- 
letą valandų pailsėti, bet visa kita — gerai. 

— Eivere... 

Oveno balso tonas privertė moterį pakelti akis ir sutikti jo 


žvilgsnį. 

— Ką? Ovenai, dabar darbo metas. Juk žinai, kaip viskas vyksta. 

— Taip, žinau. Būtent todėl ir klausiu. 

— Ir aš tau sakau, kad viskas gerai. Man reikia rūpintis resto- 
ranu, pasamdyti naują pasiuntinuką, nes ankstesnį užtikau sandėliu- 
ke rūkantį marihuaną, be to, tobulinu savo būsimo restorano verslo 
planą, turiu apsispręsti dėl apšvietimo, baldų, tobulo meniu, padėti 
Hopei surengti dovanų teikimo nuotakai vakarėlį. Mano automo- 
biliui reikia naujų padangų, o tiekėjas ką tik pranešė, kad pabrango 
sūris. 

Išvardijusi galybę rūpesčių, Eiverė nusprendė, kad turi visas pa- 
saulio teises jaustis suirzusi ir nekantri. 

— Dabar tiesiog neturiu laiko gaminti tau pietus ir žaisti. 

— Jau supratau, bet kalbėjau ne apie tai. 

— Tai kad nėra apie ką kalbėti. Turiu labai daug darbo. Tai vis- 
kas, baigta. 

Nuėjusi prie orkaitės, Eiverė traukė gyros ir nusidegino dilbį. 

— Šūdas... 

Kai uždariusi orkaitę atsisuko, Ovenas jau buvo kitoje prekysta- 
lio pusėje. Jis sugriebė Eiverei riešą, o ši bandė ištraukti. 

— Leisk pažiūrėti. 

— Nieko tokio, kartais taip nutinka. 

— Kur tavo vaistinėlė? 

— Man tik reikia gabaliuko alavijo. Tam jį virtuvėje ir auginu. 
Leisk man... 

Ovenas be žodžių nukreipė Eiverę į uždarą virtuvę, kurioje dir- 
bo Frenė. Nespėjus šiai nė prasižioti, Ovenas galvos mostu paprašė 
išeiti ir stumtelėjo Eiverę vidun. 

— Gal paleistum mane? — suriko moteris. — Ir pati moku 
susitvarkyti tą sumautą nudegimą. Restorane yra lankytojų! 

— Tuoj pat liaukis. 

Netikėtai griežtas Oveno tonas privertė Eiverę suklusti. Ovenui 
atsukus šaltą vandenį ir pakišus jos ranką, moteris neištarė nė žodžio. 


— Tu neatkreipei dėmesio į viryklę. Tai nepanašu į tave. 

— Gal užsičiaupsi? — Eiverė prikando lūpą, Ovenui pažiūrėjus 
1 ją iš viršaus. — Ne, tu tikrai nesugebi. Ovenai, ir pati galiu pasirū- 
pinti šituo menku nudegimu. 

— Pūslės nėra. Tai kodėl tu nekreipei dėmesio? — paklausė jis. 

— Dėl Dievo meilės! Mano galva sprogsta nuo rūpesčių, esu 
baisiai užimta ir turiu begalę problemų. Bet juk nenusipjoviau piršto! 

Toliau laikydamas Eiverės ranką po šaltu vandeniu, Ovenas ty- 
rinėjo jos veidą. 

— Esu ne kartą matęs tave sprogstančia nuo rūpesčių galva ir 
baisiai užimtą. Esi kvaila, jei manai, jog nepažįstu tavęs taip gerai, 
kad nepastebėčiau, kaip kažkas tau neduoda ramybės. Ar kažkas tarp 
mūsų negerai? 

— Ne, bet netrukus gali būti. 

— Laikyk taip po čiurkšle, — paliepė Ovenas, tada nulaužė ala- 
vijo lapą. — Kai prieš kelias dienas po apsipirkimo su Klere ir Hope 
keliavai namo, viskas buvo gerai. 

Ovenas perlaužė lapą. 

— O jau kitą dieną tu viską atšauki ir neturi laiko net dviem 
žodeliams. 

Paėmęs šaukštelį vyras ištrynė alaviją iki tyrės tirštumo. 

Turėjau numanyti, kad Ovenas sugeba paruošti naminių gydy- 
mo priemonių, pagalvojo Eiverė. Tik šią akimirką tas kantrus Oveno 
dalykiškumas sukėlė norą nusmeigti jį šakute. 

— Leisk dabar apžiūrėti. — Ovenas užsuko vandenį, atsargiai 
nusausino Eiverei ranką ir apžiūrėjo žaizdą. — Nebaisiai atrodo. 

— Sakiau, kad nieko tragiško. 

— Tu taip pat sakei, kad nieko neatsitiko, nors akivaizdu, jog 
taip nėra. Nejudink. — Eiverei stengiantis sulaikyti ašaras, jis švelniai 
patepė žaizdą alavijo tyre. — Taigi, po atvykimo namo ir kitos dienos 
ryto kažkas nutiko. Kas? 

— Gal tiesiog suvokiau turinti begalę darbų, pajutau būtinybę 
pasiskirstyti prioritetus ir viską susisteminti? Staiga greitis nuo nulio 


padidėjo iki šešiasdešimties... Na, gerai, ne nuo nulio. Nuo trisdešim- 

ties — į šešiasdešimties, — pasitaisė Eiverė, pamačiusi Oveno žvilgs- 
nį. — Man reikėjo šiek tiek laiko perkratyti visas mintis ir griebtis 
nebaigtų darbų. Būsimam restoranui reikia dėmesio dabar, jei ketini 
dirbti vėliau. Skubėdama apleidau daugybę reikalų ir turiu pasivyti. 

— Galbūt... Galbūt kai kas iš to, bet ne viskas. Mes apie tai 
pasikalbėsime, Eivere. 

— Dabar netinkamas laikas. Aš dirbu ir... 

— Taip, dabar netinkamas laikas, — sutiko vyras, ištraukęs iš 
vaistinėlės bintą ir ėmęs tvarstyti ranką. — Bet dar apie tai pasikal- 
bėsime. Vėliau tegul kas nors būtinai perriša. 

Ovenas dar akimirką žiūrėjo Eiverei į veidą, tada pasilenkęs pa- 
bučiavo į lūpas. 

— Gerai. — Linktelėjo jis, žiūrėdamas į akis. — Pats pasiimsiu 
gyros ir grįšiu į darbą. Iki. 

— Žinoma. 

Ovenui išėjus, Eiverė pasilenkė virš kriauklės. Po aršaus ginčo su 
savimi dar prisidėjo ir apgailestavimas. 

— Tau viskas gerai, Eivere? 

Atsidususi ir trokšdama, kad žmonės liautųsi to paties klausinė- 
ti, Eiverė atsisuko į tarpduryje stovinčią Frenę. 

— Puikiai. Čia tik nudegimas, nieko tragiško. Kaip reikalai res- 
torane? 

— Šiandien mažoka žmonių. 

— Klausyk, man reikia užlipti viršun. Jei gausim užsakymų į 
namus — tik paskambink ir iškart nusileisiu. 


— Būtinai. 
NE 
Eiverė ėmėsi gaminti valgį. Užplūdus liūdesiui, ji visada grieb- 
davosi ruošos, tad nurimo, eksperimentuodama su kumpiu ir bulvių 


bei trintų pomidorų sriubomis. Virtuvėje pasistačiusi savo nešioja- 


mąjį kompiuterį, ji žymėjosi šiokius tokius patobulinimus. 

Darbas ramino, tad sriuboms lėtai kunkuliuojant ant viryklės, ji 
prisėdo apgalvoti minkštasuolių, aukštų ir žemų kėdžių su staliukais, 
sofos ir kėdžių išdėstymą būsimame restorane. 

— Tuk tuk! — šūktelėjo Klerė. 

— Aš virtuvėje, — atsakė Eiverė. 

Štai ir žlugo bandymas pabūti vienai ir nusiraminti... — atsidu- 
so Eiverė. 

— Užbėgau salotų, bet Frenė pasakė, kad nusideginai ranką ir 
susiginčijai su Ovenu. 

— Nesusiginčijau su Ovenu. Tik nusideginau ranką, bet nieko 
tragiško. 

Žvilgtelėjusi į verdančius puodus, Klerė suraukė antakius. 

— Tai kodėl čia verdi? Kas negerai? 

— Nieko. Jei dar kas nors manęs to paklaus, tai padovanosiu jam 
kumščio sumuštinį, kuris nebus labai gardus. Paprasčiausiai išbandau 
receptus. Restorane beveik nėra žmonių — neabejoju, ir pati matei. 
Tad išnaudoju laiką būsimo restorano valgiaraščiui patobulinti. 

— Maniau, to meniu patiekalus tobulini su Ovenu? 

— Ar matai čia Oveną? — šiek tiek suirzo Eiverė. — Dabar 
turiu laiko, todėl ir tobulinu. 

— Tu nusiminusi. Keletą dienų tavęs nemačiau, nes buvai labai 
užsiėmusi, o dabar esi nusiminusi ir ginčijiesi su Ovenu. 

— Nesiginčiju su Ovenu, o jei ir esu nusiminusi, tai todėl, kad 
visi tik ir lenda manęs klausinėti, kodėl esu nusiminusi, įskaitant ir 
Oveną, kuris tiesiog niekaip neatšoka! 

— Tai tu tikrai su juo ginčijaisi. 

— Nesiginčijau, — Eiverė stengėsi susivaldyti, kad nepradėtų 
rėkti. — Buvau užsiėmusi. Beketas baigė braižyti planus ir pateikė 
juos svarstyti, kad būtų gautas leidimas atlikti griovimo darbus. Da- 
bar rengiami mechaninių darbų projektai. Tačiau ir manęs pačios dar 
laukia marios darbų: privalau daug ką pakeisti, dėl daug ko apsispręs- 
ti, o tuo pačiu juk dar reikia ir „Vestą“ valdyti. 

— "Tai tu nerviniesi. Aš irgi nervinčiausi. Bet žinau, kad viskas 
puikiai pavyks. 

— Žinoti ir įvykdyti — ne tas pat. 

Nuo išsisukinėjimų Eiverei pradėjo perštėti pilvą — taip atsi- 
tikdavo visuomet, kai tik bandydavo meluoti. Ką jau kalbėti apie šį 
šalutinį poveikį, kai meluodama, išsisukinėdama ir sakydama pusiau 
tiesą Eiverė paprasčiausiai susimaudavo. 

— Visi tie darbai pasiglemžia daugybę laiko ir dėmesio, — ne- 
nukrypdama nuo temos, tęsė ji. — Ir dėl to nelieka laiko vaikinams. 
Taigi, manau, mums kurį laiką derėtų sulėtinti tempą ir tiek. 

— K4 Ovenas padarė? 

— Nieko. Prisiekiu, tikrai nieko, — pernelyg pavargusi, kad 
verktų, Eiverė tik nusijuokė iš Klerės prielaidos. — Dabar manyje 
tiesiog per daug įvairiausių jausmų susipynę. 

Pagaliau nemeluoju! — pagalvojo ji. 

— Bet viskas susitvarkys. Beje, vietoj salotų geriau paragauk šios. 

Eiverė paėmė dubenėlį, įpylė bulvių sriubos, ant viršaus pabarstė 
petražolių ir šiek tiek trinto parmezano. 

— Man taip pat reikia apsispręsti dėl pietų indų. Galvoju rinktis 
įprastus baltus servizus, stiklo indus ir baltas linines staltieses. O gal 
vis dėlto reiktų ko nors išskirtinesnio? 

— Tai nebus svarbu. — Klerė pasėmė sriubos ir paragavo. — Vi- 
siems rūpės tik maistas. Labai gardi sriuba. Kodėl tiek mažai įpylei? 

— Nes dar turėsi paragauti ir rūkytų pomidorų sriubos. 

Dar vienas dubenėlis, dar vienas samtis, ant viršaus — baziliko 
lapelis ir žiupsnelis skrebučių. 

— Dieve, kaip gardu! Tiršta, rieboka ir vis tiek turi aštrumo. 

— Puiku. — Norėdama įsitikinti ir Eiverė pasiėmė šaukštelį. — 
Taip, tikrai gardi, — nusprendė ji. — Joje daugiau nieko nekeisiu. 
Įpilsiu tau abiejų į indelius, kad galėtum parsinešti namo pietums. 

— Nejau privalėsiu dalytis? — Klerė apglėbė Eiverei juosme- 


nį. — Papasakosi man, kai būsi pasirengusi? 

Taip, meluodama aš visą laiką susimaunu. 
Pasidavusi Eiverė padėjo galvą Klerei ant peties. 


— Taip, bet ne dabar. 

Išviriau visą liūdesį, nusprendė Eiverė. Ar bent jau didesnę jo 
dalį. Liūdėjimas neišspręstų rūpesčių, tik patrauktų žmonių dėmesį, 
o šito ji mažiausiai troško. 

Moteris išpilstė į indelius bulvių sriubą ir iš restorano atsinešė 
itališkos duonos. Tam sugaišo apie valandą, bet jai nerūpėjo. Pietau- 
jant jos nuotaika pasitaisė ir, nors nereikėjo niekur skubėti, ji su ape- 
titu ėmė šveisti valgį — o šitai jos nuotaiką dar labiau pakėlė. 

Eiverė troško pasimatyti su tėčiu ir tikėjosi, kad pokalbis su juo 
padės galutinai atsikratyti slogučio. Nusipelniau viską žinoti, važiuo- 
dama iš miesto priminė ji sau. Be to, tėtis — vienintelis žmogus pa- 
saulyje, nuo kurio ji niekada neturėjo jokių paslapčių. 

Pavaišinsiu jį sriuba ir pasikalbėsime. Mudu apie viską galime 
išsikalbėti. 

Bet įsukus į tėčio kiemą ir pastebėjus blizganti melsvą leksusą su 
Nevados numeriais, Eiverei nuotaika ir vėl subjuro. 

Nevadoje tėtis neturėjo jokių pažįstamų, o Treisė minėjo išsi- 
krausčiusi. 

Makteviš pilvo nuojauta Eiverei pakuždėjo, kad motina nese- 
niai persikraustė į Nevadą, o čia bando pasemti iš dar vieno šulinio. 

Eiverė puolė į namus. 

Jai įsiveržus į kambarį, Vilis B. pašoko nuo kėdės. Apsipylusi 
ašaromis ir pirštuose gniauždama servetėlę Lreisė liko sėdėti. 

— O tu drąsi. Kalė... 

— Eivere, nusiramink. 

— Tik neliepk man nusiraminti, — Eiverė apėjo tėtį. — Ji jau 
priėjo tą „gal gali man paskolinti pinigų dalį ar vis dar aiškina, kaip 


ji velniškai dėl visko gailisi? 

— Eivere, atsisėsk ir... Ką? 

— Jau sakė, kad prieš kelias dienas ir mane pagerbė savo apsi- 
lankymu? 

— Ne. Nesakė. 

Vilis B. uždėjo ranką Eiverei ant peties, norėdamas sulaikyti ją 
nuo veržimosi ir parodyti vieningumą. 

— Ketinau pasakyti. Vili B., pirmiausia turėjau pamatyti Eiverę. 
Net nebuvau tikra, ar iš viso galėsiu su tavimi susitikti, todėl norėjau 
pamatyti Eiverę ir atsiprašyti. 

— Ir nugręžti iš manęs pinigų. 

— Aš bankrutavusi. Įklimpusi į bėdą. Bet tai nesumažina mano 
apgailestavimo. — Treisė pakėlė servetėlę ir, šluostantis ašarą, jos 
pirštai sudrebėjo. — Norėčiau, kad viskas būtų kitaip, kad aš būčiau 
kitokia, bet negaliu pakeisti praeities. Prieš Stivo mirtį praradome 
namą. Viskas žlugo. Jis buvo sudaręs sandorių ir jie žlugo. Jis nespėjo 
atsistoti ant kojų. 

— Juk kieme stovi tavo prabangus leksusas, — mestelėjo Eive- 
rė. — Parduok jį. 

— Jis nuomotas. Jį irgi prarasiu. Tai viskas, ką turiu. Man tik 
reikia šiek tiek pinigų, kol susirasiu butą ir darbą. 

— Emei iš Eiverės pinigų? — paklausė Vilis B. 

Raudonis išpylė Treisės veidą. 

— Tik šiek tiek pasiskolinau. 

— Kiek? — Treisei nusukus veidą ir vėl sukūkčiojus, Vilis B. 
pasisuko į Eiverę. — Kiek ji paėmė? 

— Tiksliai nežinau. Atidaviau viską, ką turėjau piniginėje. Dau- 
giau nei paprastai nešiojuosi, nes ketinau išeiti, tad buvau pasirūpi- 
nusi grynųjų. 

Visada ramus tėvo balsas užsiliepsnojo pykčiu. 

— Treise, tu palikai savo mergaitę. Dabar grįžti ir nori iš jos 


pinigų? 

— Ji turi savo verslą, gražų restoraną. O kol aš galėjau, daviau jai 
viską, kas geriausio. 

— Ne, nedavei. — Vilis B. švelniai pabučiavo Eiverei viršugal- 
vį. — Ar kalbėjaisi su savo motina, Ireise? 

— Aš... Stivui mirus, ji man šiek tiek padėjo. Viskas susijaukė. 
Nežinojau, kad Stivas tiek daug skolingas. Mama man šiek tiek davė, 
bet perspėjo, kad tai viskas, ką gausiu. Ji nejuokavo. Prieš atlėkdama 
čia, buvau su ja susitikusi ir ji nepadėjo. 

— Kiek tau reikia? 

— Tėti, ne... 

— Patylėk, Eivere. 

— Bet tu negali... 

— Čia mano reikalas. — Kaip visada nekeldamas balso Vilis B. 
tik pažiūrėjo Eiverei į akis. — Patylėk. Kiek tau reikia, Ireise? 

— Penkių tūkstančių, kad galėčiau įsikurti. Prisiekiu, aš tau grą- 
žinsiu, pasirašysiu dokumentus. Žinau, neturiu teisės tavęs prašyti, 
tačiau daugiau neturiu į ką kreiptis. 

— Eivere, lipk viršun ir atnešk mano čekių knygelę. Žinai, kur 
1ą laikau. 

— Ne, neisiu. 

— Daryk, kaip liepiu, ir tuoj pat dabar. Jei nori su manimi ginčy- 
tis, padarysime tą vėliau, — Vilis B. uždėjo ranką Eiverei ant pečių. — 
Galėsi viską man išsakyti, bet ne dabar. Tai mūsų reikalas, ne jos. 

Tėtis nedažnai būdavo griežtas, bet kai jau toks būdavo, niekada 
nenusileisdavo. 

— Gerai, bet tai bus tikrai ilgas ir bjaurus pokalbis. 

Eiverė nuskubėjo viršun ir atnešė čekių knygelę. 

Vilis B. atsisėdo ir atsivertė. 

— Duosiu tau penkis tūkstančius ir tai nebus paskola. 

— Bet aš tau grąžinsiu. 


— Nenoriu, kad grąžintum. Kai išeisi, daugiau nenoriu tavęs 

nei matyti, nei apie tave girdėti, nebent Eiverė persigalvos. Paimsi 
pinigus ir išeisi. Tikiuosi, kelią rasi. 

— Žinau, kad manęs nekenti, bet... 

— Nejaučiu tau neapykantos. Padovanojai man gyvenimo švie- 
są ir aš to niekada neužmiršiu. Taigi duosiu tai, ko tau reikia, ir mudu 
atsiskaitę. 

Vėl tas griežtumas... — pagalvojo Eiverė. Tik šįkart jis jau griež- 
tas mamai. 

— Treise, kai įsikursi, noriu, kad atsiųstum man savo adresą arba 
telefono numerį, — tęsė Vilis B. — Man, o ne Eiverei. Daugiau ne- 
ieškok su ja kontaktų. Jeigu ji panorės su tavimi pasikalbėti ar pasi- 
matyti, galės pas mane ateiti ir aš jai atiduosiu. 

— Gerai. 

Vyras sulankstė čekį ir padavė. 

— Ačiū. Aš... Tu šiuos namus puikiai prižiūrėjai. Esi geras žmo- 
gus. Nuoširdžiai tą sakau. 

— Tikiuosi. 

— Oji — tikra gražuolė. — Ireisė prispaudė ranką prie lūpų. — 
Atleiskite. Aš labai dėl visko gailiuosi. 

— Tikiuosi, kad gailiesi. Dabar tau geriau eiti. Jau tamsu, o vė- 
liau gali subjurti oras. 

Susikaupusi Treisė atsistojo. 

— Atrodo, esi geriausias dalykas, kurį padariau, — pasakė ji Ei- 
verei. — O aš padariau tau blogiausia. Nelengva tai žinoti. 

Treisei išėjus, Eiverė priėjo prie lango ir stebėjo nuvažiuojančią 
jos mašiną. 

— Kodėl jai davei tiek pinigų? 

— Nes ji sielvartauja. Treisė prarado mylimą žmogų ir dabar 
suvokia, kad atsisakė kažko brangaus. Ji niekada neatgaus praeities, 
taigi dar ir dėl to sielvartauja. Ir tai padariau dėl mūsų — kad uždary- 
tume duris į praeitį ir surastume sielos ramybę. Kodėl man nepasakei, 


kad ji buvo pas tave atėjusi? 

— Todėl čia šįvakar ir atvažiavau — kad tau pasakyčiau. Kurį 
laiką apie tai apskritai negalėjau kalbėti. O reikėjo pasakyti, kad bū- 
tum pasirengęs. Turėjau paskambinti ir močiutei... Bet man buvo 
pernelyg skaudu ir aš tiesiog užsivėriau. 

— Žinau. 

Vilis B. priėjo prie dukros ir suėmė ją į savo didelį glėbį. 

— Bet šįvakar ją išvydus čia mane suėmė pyktis. Tai jau geriau, 
ar ne? 

— Dėl tavęs? Visada. — Laikydamas Eiverę apkabintą, tėtis pa- 
siūbavo į šonus. — Mums viskas bus gerai, mažute. Tau ir man viskas 
bus kuo puikiausiai. Nesijaudink. 

Nuraminta tėčio balso, kvapo ir buvimo Eiverė prisispaudė vei- 
du jam prie krūtinės. 

— Sakei man tai daugybę kartų tada, vėliau ir dabar. Ir tai visada 
buvo tiesa. Labai tave myliu. 

— Aš didesnis, todėl myliu tave labiau. 

Eiverė nusijuokė ir smarkiai jį spustelėjo. 

— lšviriau Makteviš liūdesio bulvių ir kumpio sriubos. 

— Kaip tik tokios ir noriu. 


— Atnešiu iš automobilio. 

O nusprendė paplušėti dirbtuvėje. Tai suteikė jam laiko 
pagalvoti, tiksliau, pasvarstyti, kam jis jautėsi turįs teisę. 

Tik pradėjau žengti tolesnius žingsnius, ir Eiverė atsitraukia. Ką 
tai reiškia? Aš neleidžiu įvykiams tiesiog plaukti, stengiuosi parody- 
ti, kad nelaikau jos savaime suprantamu dalyku ir ; mūsų santykius 
žvelgiu rimtai, o ji staiga tampa tokia užsiėmusi, kad net nesiteikia 
man skirti dešimties minučių. 

— Kokios čia nesąmonės? — paklausė jis Kuso ir kaip atsakymą 
gavo užjaučiamą uodegos vikstelėjimą. 

Ovenas pamatavo lentą, pažymėjo ir prieš pavaišindamas ją pjū- 
klu dar kartą automatiškai permatavo. 

— Jai patinka būti užsiėmusiai, — džeržgiant ašmenims burbė- 
jo vyras. — Ir tas beprotiškas chaosas jos pašėlusioje darbotvarkėje. 
Bet staiga ji nebeturi laiko niekur išeiti ar su manimi pasilikti na- 
muose ir pasikalbėti. 

Ovenas išjungė pjūklą, padėjo į rietuvę lentą ir nusiėmė apsau- 
ginius akinius. 

— Moterys — tikra rakštis subinėje. 

Bet Eiverė niekada tokia nebuvo ir neatrodė, kad bus. Tad visa 


ši padėtis dar keistesnė... 

Kažkas jai nutiko. Argi Eiverė nesuvokia, kad suprantu tai? Ji 
ėmė manęs vengti, teisintis ir užsivėrė, nors visą laiką būdavo atvira. 
Ji elgiasi kaip... 

— O-o. 

Vedžiausi Eiverę į pasimatymą, kūriau planus. Jėzau, net pa- 
dovanojau jai papuošalą... Ar viskas tik dėl to, kad pakeičiau kryptį? 
Eiverė nė nenori kito žingsnio! Viskas ėjosi sklandžiai, kol parodžiau, 
kad laikau mūsų santykius rimtesniais. 

Kol santykiai atsitiktiniai ir lengvi — viskas gerai. Pridedam 
kažką gilesnio, ir Eiverė atšoka. Seksas — puiku, bet suteikus šiek 
tiek romantikos ji užtrenkia duris. 

Visa tai vertė Oveną atrodyti ir jaustis idiotiškai. 

Argi ji negalėjo man paprasčiausiai pasakyti, kad nori mūsų 
santykius ir toliau išlaikyti paprastus? Negi aš, žmogus, kurį ji pažįsta 
visą gyvenimą, nesu to vertas? Ir, velniai griebtų, nejau aš neturiu 
teisės nieko spręsti? Po galais, tikrai turiu! 

— Aš ne koks sumautas jos sekso žaisliukas! — išsprūdo Ovenui. 

— "Tai žodžiai, kuriuos motina labiausiai trokšta išgirsti iš savo 
mylimo sūnaus lūpų. 

Krūptelėjęs Ovenas susikišo rankas į kišenes. 

— Labas, mama. 

— Labas, Ovenai. — Džastina uždarė dirbtuvės duris ir pasi- 
trynė sustirusias rankas. — Tai kas vyksta? 

— Gaminu sieninę spintą Beko namui. 

— Esi geras brolis. 

— Na, taip, nes turiu šiek tiek laiko. Kai atvažiavau, nepastebė- 
jau tavo mašinos. 

— Ką tik grįžau, — paaiškino Džastina, abiem jos šunims zu- 
jant aplink ir besidaužant uodegomis. — Pietavau pas Vilį B. Ir pa- 
buvau jo nuodėmklause. Stebiuosi, kad tu būni geras brolis užuot 
buvęs geru draugu Eiverei. 

— Ka? Kodėl? 


— Nes jie... Hmm. Ar Eiverė su tavimi apie nieką nešnekėjo? 

— Būtent. — Susierzinęs Ovenas nusiėmė akinius. — Ji su ma- 
nimi visiškai apie nieką nešneka. „Galybės darbų, neturiu laiko.“ Po 
galais, kas vyksta? 

— Tai klausimas jai. Eik ir paklausk pats. 

— Nagi, mama... 

— Vaikeli, tai toks dalykas, apie kurį Eiverė pati turi tau pasa- 
kyti. Jei ji nepasakys, tą padarysiu aš, bet tai jos pareiga. Iš tiesų jau 
turėjo būti pasakiusi. 

— Tu pradedi mane gąsdinti. Ar ji serga? 

— Ne, ne. Nebent užsispyrimu, besilaikant klaidingos nuomo- 
nės. — Priėjusi arčiau, Džastina atsiduso. — Tu — praktiškas žmo- 
gus, Ovenai. Dievai žino, kodėl taip susiklostė. Kai kalbėsiesi su ja, 
nežinau, ar verta būti praktiškam, bet patariu būti kantriam. 

— Ar Eiverė įklimpo į bėdą? 

— Ne, bet kenčia. Eik, pasikalbėk su ja. O vėliau mudu irgi 
pasikalbėsime. Eik, — pasakė mama, padavusi Ovenui paltą. — Aš 
išjungsiu šviesas. 

Kasydama prie jos besiglaustančių šunų paausius Džastina ste- 
bėjo nueinantį sūnų. 

— Jis ją myli, bet to dar nesuvokė, o ji — tuo labiau. 

Stovėdama pjuvenų ir medienos konservantų persmelktoje pa- 
talpoje Džastina pajuto Tomio skruostus prie josios ir užsimerkė, 
trokšdama sulaikyti šią akimirką. 

— Mums buvo lengviau, ar ne, Tomi? Mudviem nereikėjo tiek 


daug galvoti. Na, vaikinai, uždarykime dirbtuvę. 


Pirmiausia Ovenas užbėgo į restoraną. Prie prekystalio stovėjo 
Deivas ir maišė tešlą. 

— Ar Eiverė virtuvėje? — pasiteiravo jo Ovenas. 

— Išvežė užsakymus. Dar nesuradome naujo pasiuntinuko. 


— Ar šįvakar tu uždarai restoraną? 

— Ne, Eiverė. 

— O galėtum tu uždaryti? 

Deivas pakėlė antakius ir padažo samtį. 

2 Žinoma, jei... 

— Gerai, — Ovenas išsitraukė telefoną, nuėjo nuo prekystalio 
ir surinko Beketo numerį. — Norėčiau paprašyti tavęs paslaugos. 

Kai po dvidešimties minučių grįžo paraudusi nuo šalčio Eiverė, 
Ovenas sėdėjo prie baro ir maukė alų. 

— Pradėjo snigti, — tarė ji Deivui. — Keliai dar neužpustyti, 
todėl su pristatymais... 

Ovenas pamatė, kaip Eiverė jį pastebėjo ir užsikirto. Po vel- 
nių... — pagalvojo jis. 

— Labas, Ovenai. 

— Man reikia su tavim pasikalbėti. 

— Dabar aš užsiėmusi maisto pristatymais į namus. — Moteris 
mostelėjo į atsineštus ir ant grindų padėtus krepšius. — Leisk man 
nors... 

Palikęs alų ant baro, Ovenas pakilo. 

— Eime, — pasakė jis, paimdamas Eiverei už rankos ir stumda- 
mas laiptinės durų link. 

— Man reikia išvežioti užsakymus. 

— Beketas tave pakeis. 

— Ką? Ne, jis negalės, nes... 

— Dabar tu pasikalbėsi su manim. Dabar. 

— Vėliau su tavim pasikalbėsiu. Dabar turiu užsakymų ir šįva- 
kar man reikės uždaryti restoraną, todėl... 

— Beketas išvežios užsakymus, o Deivas uždarys restoraną. 

Jis pažino tas karingas šviesas Eiverės akyse, kurių šią akimirką 
ir tikėjosi. 

— Aš esu šio restorano savininkė, ne tu! — suriko ji. 

— Jis ir toliau veiks, galėsi į jį grįžti po to, kai mudu pasikalbė- 
sime. 


— Kažkokia nesąmonė. 

Eiverė pradėjo stumti Oveną į šalį. 

— Tikrai, nesąmonė. 

Ovenas suėmė Eiverę per pečius ir stumtelėjo laiptų link. 

— Ar iš proto išsikraustei? — Pasipriešindama Eiverė jį atstū- 
mė. — Išspardysiu tau subinę! 

— Tik pabandyk, ir aš pastatysiu tave žemyn galva. Tai galėtų 
būti patobulėjimas, — suspaudęs Eiverei kojas, Ovenas laisva ranka 
išsitraukė jos buto raktus. 

— Ovenai, aš tave perspėju... 

Vyras atrakino duris ir paspyrė, kad šios užsidarytų. 

Jis pernelyg gerai žinojo Eiverės charakterį. Ji gali trenkti, spar- 
dytis ir nesikuklins pasikandžioti. Kadangi jis nei troško vėl turėti jos 
dantų žymes ant savo kūno, nei ją sužeisti, apsvarstė savo galimybes. 

Mano didesnis svoris ir ilgesnės rankos, nusprendė jis ir sučiu- 
pęs Eiverę nunešė į miegamąjį. 

— Nė nemanyk, kad... 

Likę žodžiai išsiliejo kaip prašvilpiantis kriokimas, nes Ovenas 
numetė Eiverę ant lovos, užlipo ant jos ir užlaužė rankas. 

— Nusiramink, — patarė jis. 

— Eik šikt! 

Ji gali būti greita kaip gyvatė ir pasalūniška it ryklys, tad Ovenas 
laikėsi kuo toliau nuo jos dantų. 

— Po galais, nusiramink ir mudu pasikalbėsime. Nepaleisiu ta- 
vęs, kol neprižadėsi netrenkti, nekąsti, nespirti ar ko nors nemesti į 
mane. 

Karingos šviesos Eiverės akyse pavirto į sprogimą. 

— Kas tau išvis davė teisę taip elgtis? Manai galįs ateiti į mano 
namus, įsakinėti, ką ir kaip man daryti? Mano darbuotojų akivaizdoje? 

— Ne, atleisk, neturiu teisės. Bet tu man nepalikai pasirinkimo. 

— Duodu pasirinkimą — nešdinkis iš čia! 

— Manai, tu vienintelė pyksti? Aš galiu sėdėti šitaip visą naktį 
arba tu gali nusiraminti ir mudu viską išsiaiškinsime kaip civilizuoti 


žmonės. 

— Tu mane skaudini. 

— Ne, neskaudinu. 

Eiverės smakras sudrebėjo. 

— Mano nudegimas... 

— Šūdas... — Ovenas instinktyviai atleido rankas. 

Tai viskas, ko reikėjo Eiverei. 

Greitai kaip gyvatė, pasalūniškai it ryklys ji suleido dantis Ove- 
nui į ranką. 

Vyras nusikeikė, sušnypštė ir vėl ją parvertė. 

— Po velnių, tu man paleidai kraują... 

— Tuoj paleisiu dar daugiau. 

— Puiku! — suriko Ovenas. Ranką perštėjo kaip sugedus; dantį 
ir tai jį ėmė siutinti. — Tai štai kaip tu nori žaisti? Laikysiu tave ši- 
taip, kol mudu nepasikalbėsime. Noriu žinoti, kas tau negerai. 

— Kas negerai man?! Tai tu ištraukei mane iš restorano, šiurkš- 
čiai elgeisi, stumdei! 

— Nestumdžiau, bent jau kol kas. Turėjau omeny, kas tau nuti- 
ko prieš visus šiuos veiksmus? 

Nusukusi galvą Eiverė įsispoksojo į pakabintus ant sienos durklus. 

— Aš su tavimi nekalbu. 

— Būtent, ir nekalbėjai didesnę dalį savaitės. Jei kažkur susi- 
moviau, noriu tai žinoti. Jei nebenori bendrauti, kaip bendravome, 
ar pereiti į rimtesnius santykius, irgi nusipelniau tą Žinoti. Eivere, 
nusipelniau bent jau sumauto pokalbio — vienokiu ar kitokiu būdu! 

— Tai visai ne dėl mūsų, tavęs ar mūsų santykių. 

Ar tikrai? pagalvojo Eiverė. Kažkuria prasme ir nebuvo, nes ji 
tai leido. 

Moteris užsimerkė. Mane jau nuo visko pykina... Net nuo savęs 
pačios, pagalvojo ji. 

Ji užgavo Oveną — dabar aiškiai tai išvydo, kai atitraukė akis 
nuo pačios padarytų įdrėskimų. O juk Ovenas niekaip to nenusi- 


pelnė. 

— Kažkas negerai. Privalai pasakyti, kas. 

— Ovenai, leisk man atsikelti. Negaliu kalbėti tokia poza. 

Vyras atsistojo ir atsargiai pasitraukė, bet Eiverė tik pasikėlė, 
atsisėdo ir susiėmė galvą rankomis. 

— Ar tai dėl picerijos? — spėjo Ovenas, negalėdamas sugalvoti 
nieko kito. — Jei turi kokių nors finansinių rūpesčių ar... 

— Ne. Ne, viskas ten gerai, — atsistojusi Eiverė nusivilko paltą 
ir nusiavė batus. — Po to, kai išėjo mama, senelė įsteigė specialų fon- 
dą — turbūt iš dalies dėl ją kamavusio kaltės jausmo, nors dėl nieko 
neprivalėjo jaustis kalta. Kadangi aš — sekanti eilėje, tai... — Eiverė 
truktelėjo pečiais. — Tai reiškė, kad galėsiu atidaryti „Vestą“ ir galiu 
įkurti dar vieną restoraną. Man tik reikia priversti juos veikti. 

— Ar tavo senelė susirgo? 

— Ne, kodėl... — prakalbo Eiverė ir suvokė, kad Ovenas klau- 
sinėja, nes pati nepasako jam pagrindinės priežasties. — Niekas ne- 
susirgo, O tu nesusimovei. 

— Tada kas? 

— Mano mama atėjo su manim pasimatyti. 

— Tavo mama? Kada? 

— Laukė manęs laiptinėje tą vakarą, kai grįžau po apsipirkimo 
su Klere ir Hope. Tai nebuvo pats maloniausias pokalbis. 

Eiverė atsisėdo ant lovos šalia Oveno ir apsiglėbė save ranko- 
mis, kad nedrebėtų. 

— Aš jos net nepažinau. Nežinojau, kas ji, kol neprisistatė. 

— Praėjo labai daug laiko. 

— Nežinau, galbūt tiesiog blokavau galvoje jos atvaizdą. Gerai 
įsižiūrėjusi, pastebėjau, kad ji nelabai ir pasikeitė. Treisė sakė norė- 
jusi mane pamatyti, labai apgailestaujanti, daug verkė, bet manęs tai 
nesujaudino. 

— Ir kodėl turėtų? 

— Tekėdama už tėčio, mama jau laukėsi. Žinojau tai — juk 
moku skaičiuoti. Be to, kažkada apie tai klausiau tėčio. Jis sakė, kad 


jiedu mylėjo vienas kitą, ir iš jo pusės tai turėjo būti tiesa. Galbūt ir 

mama manė jį mylinti. Jai buvo vos devyniolika, bet ir tėčiui — tik 
dvidešimt vieneri. Jis irgi buvo labai jaunas, bet nebėgo nuo rūpesčių. 

Norėdamas paguosti, Ovenas paglostė padėtą ant šlaunies Ei- 
verės ranką. 

— Vilis B. — puikus vyrukas. 

— Taip, gerai, taip. — Nepakenčianti raudojimo Eiverė nubrau- 
kė ašarą. — Aš buvau neramus vaikas, ji turėjo per daug darbo, san- 
tuokoje nesijautė laiminga ir panašios nesąmonės. Tada Treisė nume- 
tė bombą: kai man buvo maždaug treji, ji pasidarė abortą. 

Ovenas uždėjo ranką ant josios. 

— Sunku išgirsti tokį dalyką. 

— Taip, bet lažinuosi, mano tėčiui tą išgirsti buvo daug sun- 
kiau — ir tik po paties įvykio. Treisė nuėjo, pasidarė abortą, kiauši- 
džių perrišimo operaciją ir su juo nepasitarė. Niekada nepasakė jam, 
kad laukiasi. Kas gi šitaip elgiasi su kitu žmogumi? — paklausė Eive- 
rė, atsukusi ašarotas akis į Oveną. — Mama žinojo, kaip tėtis troško 
turėti daugiau vaikų, bet atėmė iš jo tą galimybę net nepasakiusi. Tai 
dar kitokia, kur kas siaubingesnė neištikimybė. 

Ovenas nieko nepasakė, tik atsistojo, surado vonioje servetėlių 
dėžutę ir padavė Eiverei. 

— Ačiū. Verkimas nepadės, bet dabar niekaip kitaip nesugebu. 

— Tai galbūt verkimas ir padės. 

— Pasak mamos, žinia apie abortą iškilo aikštėn jiedviem susi- 
ginčijus. Tada tėtis nusiminė ir supyko. Kas iš to? Ji sutiko ištekėti, 
bet jautėsi įkalinta ir nelaiminga. Tada užmezgė vieną, paskui kitą 
romaną. Treisė prisipažino dėl dviejų, bet prieš mus palikdama ji tik- 
rai turėjo daugiau nei du meilužius. Netgi aš tai supratau. — Eiverė 
pažvelgė į Oveną. — Ir tu žinojai. Beveik visi žinojo, kad ji turi mei- 
lužių. 

Žiūrėdamas į tas priblokštas akis Ovenas akimirką pasvarstė ir 
suprato, kad jos visai nenori išgirsti apgaulingų raminamų išsisuki- 
nėjimų. 


— Taip, panašiai. 

— Mano mama — miesto kekšė. Jai išėjus, iš tiesų pasidarė 
lengviau. 

Šįkart Ovenas paėmė Eiverei ranką ir prisiglaudė prie lūpų. 

— Nuo tokių dalykų niekada nepalengvėja. 

— Gal ir ne, tačiau ji bent jau nesanguliavo mano ir tėčio aki- 
vaizdoje. Treisė pasiliko su tuo vaikinu, dėl kurio mus ir paliko. Taip 
man pati tvirtino ir atrodė, kad tai — tiesa. Stivas — toks buvo jo 
vardas. Supratau, kokia nelaiminga ji buvo santuokoje su tėčiu, kaip 
troško daugiau ir kaip labai mylėjo tą Stivą. 

— Dėl to, ką padarė, ji gali teisintis dėl savęs, o tu neprivalai to 
priimti. Jauti, ką jauti. 

— Bet aš tą pajutau. Man nepatiko tas jausmas, bet aš jį pajutau. 
Išgirdau daugybę atsiprašymų, komplimentų, kokia esu graži ir kaip 
ji didžiuojasi mano pasiekimais gyvenime. Tarsi ji prie to kažkaip 
prisidėjo. Tada išaiškėjo, kad tas jos Stivas prieš kelis mėnesius mirė. 

— Taigi ji dabar viena, — sumurmėjo Ovenas. 

— Taip, ir be skatiko. Tas irgi išaiškėjo, kai ji paprašė manęs 
paskolinti keletą tūkstančių. 

Ovenas atsistojo, priėjo prie lango ir stebėjo krintantį sniegą. 
Jis tiesiog negalėjo įsivaizduoti motinos, besinaudojančios savo vaiku 
dėl pinigų. Tačiau įsivaizdavo, kaip giliai tai galėjo įskaudinti vaiką 
— ypač tokią kaip Eiverė. 

— Ir ką darei? 

— Pasakiau daugybę įžeidimų. Ji dar verkė ir maldavo. Norėjo 
pagyventi čia, mano namuose. Prašė priimti bent kelioms savaitėms, 
po to — nors vienai nakčiai. Man nuo jos pasidarė bloga. Atidaviau 
jai viską, ką turėjau piniginėje, ir išgrūdau iš namų. 

— Padarei, ką turėjai padaryti, o tai daugiau nei būtų padarę 
dauguma žmonių, — tarė Ovenas ir atsisuko. — Bet kodėl man apie 
tai nepapasakojai, Eivere? Kodėl atstūmei, užuot leidusi tau padėti? 

— Aš išvis niekam apie tai nepasakojau. Tiesiog negalėjau. 

Ovenas sugrįžo ir atsistojo priešais. 


— Aš nesu niekas. 

— Ovenai, tu nebūtum supratęs. Galėjai užjausti, bet man ne- 
reikėjo užuojautos. Nemanau, kad būčiau ją ištvėrusi. Bet tu negali 
suprasti padėties rimtumo, nes niekada gyvenime nesijautei nereika- 
lingas. Visada žinojai, kaip tėvai tave myli ir padarytų viską, kad tik 
tave apsaugotų. Nežinai, kaip labai pavydėjau tavo šeimai, dar netgi 
iki mamai mus paliekant. Tėtis su Montgomeriais visada buvo šalia, 
o to man labai reikėjo. Jūs man buvote kaip tikra šeima. 

— Ir tai nepasikeitė. 

— Ne, nepasikeitė. Bet man norėjosi turėti ir šį tą savo. Nesvar- 
bu, kaip blogai kas nors klostosi — o kartais būdavo blogai ir jūsų 
namuose, vis tiek vaikai trokšta, kad jų mama būtų šalia ir mylėtų. O 
kai jos nėra, jautiesi... menkesnė. — Negalėdama sugalvoti tinkames- 
nio žodžio, Eiverė pakėlė rankas, tada nuleido. — Tiesiog menkesnė. 
Nesvarbu, ką kalbėjo mano tėtis ir tavo tėvai, o Dievas liudininkas — 
jie pasakė ir padarė viską teisingai, vis tiek jaučiausi taip, tarsi mama 
išėjo dėl mano kaltės. Kad buvau bloga, nevisavertė ar nepakankamai 
gera dukra. Bet aš tokia nebuvau. 

— Ji išėjo ne dėl tavo kaltės, Eivere. 

— Suprantu. Bet kartais žinai viena, o jauti kita. Galbūt viena 
iš priežasčių, dėl kurios taip sunkiai dirbau, iš visų jėgų stengiausi ir 
vis dėlto pasiekiau, yra dėl to, kad mama mus paliko. Man tai išėjo 
tik į naudą. 

Akimirką susvyravusi, Eiverė tęsė toliau. 

— "Tačiau net jei ir įgavau stiprybės, vis tiek kirba klausimas, 
kurį būtina užduoti: kodėl niekada nesugebėjau išlaikyti stiprių ilga- 
laikių santykių, mylėti taip karštai, kad trokščiau amžinai likti su tuo 
žmogumi? Arba kodėl įsiveliu į santykius pernelyg staigiai, o tada 
trokštu pabėgti? Baiminuosi, kad šie kompleksai — mamos išėjimo 
pasekmė. 

— Netiesa. 

— Aš tave atstūmiau. — Eiverė drąsesniu žvilgsniu pažvelgė 
į Oveną. — Tu dėl to teisus. Mane užpuolė negandos ir, užuot tau 


atsivėrusi, savaime tave atstūmiau. 

— Bet aš niekur nepabėgau. 

— Todėl, kad tu — Ovenas. Tu niekada nepasiduodi, tiesiog 
sprendi problemas, iki gauni atsakymus. 

Ovenas atsisėdo. 

— Tai koks atsakymas, Eivere? 

— "Tu turėtum jį surasti. — Eiverė padėjo galvą jam ant pe- 
ties. — Atleisk. Aš tave sužeidžiau ir leidau manyti, kad padarei kaž- 
ką netinkamo, nors taip nebuvo. Manau, aš jav turėjau problemų, o 
išvydus mamą manyje viskas susijaukė. Užsivėriau ne tik tau, bet ir 
visiems kitiems. Nepasakojau to net savo tėčiui. Ilgai virškinau, kol 
pagaliau pasiryžau. 

Ovenas uždėjo ranką ant josios. 

— Ir ką išvirei? 

— Dieve... — Eiverė sumirksėjo ašarotomis akimis. — Aš tokia 
nuspėjama! Viriau sriubą. Nusivežiau pas tėtį didelį puodą sriubos ir 
ten užtikau mamą. 

Pasisukęs Ovenas prispaudė lūpas Eiverei prie viršugalvio. 

— Dar sunkiau. 

— Nežinau. Šitai manyje tarsi įjungė kažkokį mygtuką. Įsiutau, 
kad ji nuėjo pas tėtį ir privertė jį jaustis taip, kaip anksčiau mane. Kai 
įpuoliau vidun, tėtis atrodė labai liūdnas, o ji sėdėjo, verkė ir lygiai 
taip pat aiškino besigailinti. Negalėjau viso to matyti. Bet dabar, ga- 
vusi progą gerai apmąstyti, nemanau, kad ji viską ar bent jau didesnę 
dalį melavo. Manau, ji tikrai nuoširdžiai gailisi, o gal gailisi todėl, kad 
dabar yra viena ir prisiminė praeitį. Bet čia ir esmė — ji liūdi, gailisi, 
yra vieniša ir žino, kad praeities pakeisti negali. Tėtis davė jai penkis 
tūkstančius ir pasakė, kad nereiks grąžinti, jeigu ji daugiau neieškos 
jokio kontakto su manimi, — tęsė Eiverė. — Liepė jai atsiųsti savo 
adresą, kai kur nors įsikurs, o jei aš kada norėsiu su ja pasimatyti, pats 
man jį duos. 

— Toks tas Vilis B., — tyliai ištarė Ovenas. 

— Negalėjau suprasti, kodėl tėtis jai davė pinigų. Mamai išėjus, 
jis paaiškino, esą dėl to, kad ji sielvartauja. Mano tėtis visada elgėsi 

kilniaširdiškai. Ir dėl to, kad šis poelgis uždarė duris į praeitį, kurias 
man ir jam buvo būtina uždaryti, norint atrasti sielos ramybę. Jis taip 
pasielgė, nes manimi rūpinasi ir myli. 

— Jis — didžiausia tavo atrama. Tačiau ne vienintelis, kuris apie 
tave galvoja. 

— Žinau. Dėl to man labai pasisekė — netgi pasakyčiau, kad 
esu palaiminta. Bet tada tiesiog negalėjau papasakoti tau, Klerei, 
Hopei ar kitiems, kuriems aš iš tiesų rūpiu. Paprasčiausiai negalė- 
jau prisipažinti, kad mano motina sugrįžo po daugybės metų, nes 
yra vieniša ir bankrutavusi. Nesvarbu, kaip labai gailisi dėl visko, ką 
padarė — ji grįžo tik todėl, kad jai kažko reikia. Šis suvokimas mane 
privertė jaustis menkaverte. Norėjau nuo visų atsiriboti, kad vėl su- 
grįžčiau į vėžes. 

Ovenas trumpai patylėjo. 

— Noriu tau kai ką pasakyti. 

— Gerai. 

— Tai tavo mama yra nevisavertė ir visada tokia bus, nes atsu- 
ko tau nugarą ir bėgdama nuo atsakomybės paliko šeimą. Ji niekada 
neturės dukters, kuri ją absoliučiai, besąlygiškai ir su tikru džiaugsmu 
mylės — taip, kaip tu myli savo tėtį. Eivere, tai ji nevisavertė, o ne tu. 

— Žinau, bet... 

— Aš dar nebaigiau. Ar tavo tėtis — nevisavertis? — paklausė 
Ovenas. 

— Dieve, ne! Jis vertingesnis nei daugelis žmonių gali būti. 

— Bet tavo mama jį irgi paliko, nepasakiusi nė žodžio. Išmainė 
į kitą vyrą. Ji netgi nerado drąsos garbingai pasakyti tiesą į akis ar 
civilizuotai išsiskirti. Tačiau tai nepavertė jo nevisaverčiu žmogumi, 
tėvu, draugu. Tavo mama sugrįžo, nes jai reikia pinigų ir iš jo paėmė. 

— Tai ji nevisavertė, o ne jis. 

— Teisingai, ji. Ne tėtis ir ne tu. 

Kažkas, kas skausmingai spaudė Eiverei širdį, atsileido. 


— Šitai išgirdus, man tikrai palengvėjo. 

— Vis dar nebaigiau. Ar esi laiminga, liūdna, pikta ar links- 
ma — tai vis tiek esi tu. Jei manai, kad noriu būti šalia tavęs tik tada, 
kai viskas gerai, — baisiai klysti. Man taip netinka. Mūsų santykiai 
niekada nebuvo paviršutiniški, bet kad ir kas pakito, šitai — ne. Štai 
kur problemos esmė. 

Apmalšus kančiai, Eiverę apėmė gėda. 

— Aš susimoviau. 

— Taip, susimovei. Bet šįkart tau atleisiu. 

Nusiraminusi moteris pasistengė išspausti šypseną. 

— Būsiu tau skolinga atleidimą, ko! susimausi tu. 

— Priminsiu, kai ateis laikas. Be to, nematau prasmės lyginti 
mūsų santykius su tavo buvusiais, kaip ir kodėl jie nepavyko. Nes 
čia — tu ir aš. Jei nuspręsi, kad jie tavęs netenkina, geriau jau pa- 
sistenk nebėgti. Norėčiau, kad pasakytum man tiesiai į akis. Nesu 
koks nevykėlis, kuriuo norėtum nusikratyti. 

— Niekada ir negalvojau, kad... 

— Tu bandei manimi nusikratyti. 

Ant Eiverės liežuvio galo kirbėjo atsiprašymai ir racionalūs pa- 
aiškinimai. Bet visi jie silpni ir neteisingi, suvokė ji. 

— Nežinau, bandžiau dėl to, kad maniausi galinti nusikratyti 
ar Žinojau nesugebėsianti. Nežinau atsakymo. Bet kuriuo atveju tai 
buvo klaida, nes kaip ir sakei — čia tu ir aš. 

Tada Eiverė palietė Oveno skruostą. 

— Čia ir dabar iškilmingai pažadu: jei pajusiu, kad su tavim 
viskas baigta, pasakysiu tau tiesiai šviesiai. 

Ovenas šyptelėjo. 

— Aš pažadu tą patį. 

Eiverei pasislinkus arčiau, jis pasisodino ją ant kelių. Ji susirangė 
Oveno glėbyje. 

— Džiaugiuosi, kad elgeisi kaip chuliganas ir prievarta užtem- 
pei mane į butą. Pasiilgau kalbėjimosi, buvimo su tavimi. 


— Turėjau elgtis kaip chuliganas, nes buvai kvailė. 

— Jei jau man atleidai, tai neprasivardžiuok. — Ji atsilošė. — Ir 
privertei Beketą išvežioti užsakymus? 

— Dabar jis turi tris vaikus, jam pravers arbatpinigiai. 

Eiverė nusikvatojo, paėmė Oveno ranką ir, šiam suspiegus, iš- 
kart paleido. 

— O, Dieve... — Ji vėl ją pakėlė, tik šįkart atsargiai. — Aš tikrai 
tave gerokai sužeidžiau. 

— Gali nepasakoti. 

— Pats kaltas, kad pasimovei ant mano „Oi, tu mane skaudini“ 
manevro. 

— Daugiau tai nepasikartos. 

— Leisk dezinfekuoti žaizdą. 

— Vėliau. — Ovenas vėl prisitraukė Eiverę ir abu sėdėjo kurį 
laiką susiglaudę, kol nurimo. — Ar dar liko tos sriubos? 

— Padėjau į šaldytuvą. Galiu pašildyti. 

— Skamba puikiai. Bet vėliau. — Ovenas palenkė galvą ir pri- 
silietė lūpomis Eiverei prie lūpų. — Vėliau irgi tiks kuo puikiausiai... 

Užplūdus jausmingumui, Eiverė ėmė segioti Oveno marškinius, 
bučiniais klajodama jo veidu. Ji užuodė pjuvenų kvapą. 

— Ir pasiilgau tavo glamonių, — sumurmėjo ji. 

Juk išties praėjo vos kelios dienos, pagalvojo Eiverė, bet šis laiko 
tarpas buvo toks ilgas, kad, rodos, prabėgo ištisos savaitės. 

Ir štai jis čia — kvepiantis pjuvenomis, šilta ir galinga krūtine 
po marškiniais, patikimomis, lengvomis ir tvirtomis rankomis, kurios 
nutraukė per galvą jos megztinį ir numetė šalin. 

Mano kelrodė žvaigždė, pagalvojo Eiverė. Ivirta ir ištikima. 

Jam skaudėjo dėl jos. Ne tik fiziškai, bet ir širdyje dėl jai pada- 
rytos žaizdos, kurią ji manė turinti iškęsti viena. 

Ji tvirtino, kad jis nesuprastų, tačiau klydo. Jis niekada netikėjo, 
kad norint suprasti skausmą, būtina jį patirti. 

Jis jau manėsi visais atžvilgiais ją pažįstąs, tačiau klydo. Jos savi- 


vertę, drąsą, širdį liečiančios pusės atsiskleidė dar kitaip, išdavusios jų 

sudėtingumą ir pažeidžiamumą. Toms sužeistoms vietoms jis pasiū- 
lė švelnų prisilietimą ir glamonę, mėgaudamasis jos figūros linkiais, 
sparčiai mušančiu jos pulsu ir atodūsių šiluma. 

Jai rankomis suėmus jo veidą, jam išvydus jos šypseną, jų lūpoms 
vėl susitikus, Ovenas pagalvojo: „Štai. Štai Eiverė. Visa ji 

Ji perbraukė rankomis žemyn per jo nugarą, šlaunis ir vėl į viršų, 
tarsi matuodama vyro ūgį. Trokšdama duoti, duoti ir tik duoti, Ei- 
verė pasisuko apkabinti ir išgirdo keiksmus, kai jos petys užkliudė jo 
perštinčią ranką. 

— Oi... 

Jai vos nepaspringus juoku, staiga visa kaltė ir širdgėla, atsipra- 
šymai ir rūpesčiai tarsi nukrito nuo pečių. 

Tu ir aš, pagalvojo ji vėl. Čia tu ir aš. 

Tada ji apkabino jį ir įkando į petį. 

— Dabar jaučiu norą tave ragauti. 

Eiverė pagriovė Oveną ir vėl įkando. 

— Nori Žaisti šiurkščiai? 

— Tu pirmas pradėjai — užtempei mane čia, numetei ant lovos. 
Pažiūrėkim, kaip tau tai patinka. Nejudindama žaizdos Eiverė su- 
spaudė Oveno riešus ir jį apsižergė. 

— Visai patinka. 

— Nes mes nuogi. 

— Svarbi aplinkybė. 

Ji palenkė galvą prie jo lūpų, atėmė jo kvapą, tada atsitraukė ir 
vėl pasilenkė. Vėl atsitraukė. 

— Prašaisi bėdos. 

— Galiu tave suvaldyti. 

Eiverė pasilenkė vėl, tada nuslydo liežuviu jo krūtine. 

Taip, ji tikrai gali mane valdyti, suplūdus kraujui, pagalvojo 
Ovenas. 

Ji valdė kiekvieną jo kūno centimetrą, erzino, skatino, viliojo, 
jaudino... Vieną akimirką — greitai ir šiurkščiai, kitą — lėtai ir švel- 


niai, visa tai išmušė jį iš pusiausvyros, ritmo ir visiškai pavergė. 

— Ovenai, Ovenai, Ovenai... — šnibždėjo ji vėl ir vėl, pakilusi 
virš jo, permirkusi valdžia ir aistra. 

Ji priėmė jį giliai giliai vidun, suspaudė rankas ant jo pečių, kai 
jos kūną supurtė triumfas ir kapituliacija. Jis sugriebė jos krūtis ir 
prispaudė rankas prie besidaužančios širdies. 

Eiverė vėl pasilenkė ir šįkart leido lūpoms atsiduoti ilgam, ais- 
tringam bučiniui. Tada vėl pakilo, atlošė galvą ir leido užpildyti ją. 
Galiausiai abu liko tušti. 


CN) 
J 


Vėliau dezinfekavusi Oveno ranką, Eiverė pabučiavo tą nedide- 
lę žaizdą. Vilkėdama chalatą mėlynais langeliais, ji virtuvėje pašildė 
sriubą, tuo tarpu Ovenas į taures įpylė vyno. 

Pagauta akimirkos impulso Eiverė ant stalo uždegė žvakes. Ne 
visai vidurnakčio vakarienė, bet panašiai, pažvelgusi į laikrodį, pagal- 
Vojo ji. 

— Dabar smarkiai sninga. Turėtum pasilikti pas mane. 

— Taip, turėčiau. 

Sniegui krintant ant likusio pasaulio, patenkinta Eiverė išpilstė 


sriubą į baltus dubenėlius. 


17 skyrius 


uo pat tada, kiek save prisimena, Ovenui visada patiko 
suprasti dalykus, rasti atsakymus, išsiaiškinti detales. Dėl įgimto po- 
linkio planuoti, sudarinėti darbotvarkes, ieškoti išeičių ir apibendrin- 
ti galutinius rezultatus jis iš karto tapo „Montgomerių šeimos rango- 
vų“ koordinatoriumi. Netgi juokais niekada nesvajojo veikti ką nors 
kito ir neįsivaizdavo, kad kitas darbas galėtų jam suteikti daugiau 
pasitenkinimo ir pasididžiavimo. 

Darbas su broliais jam puikiai tiko. Jie galėjo ginčytis, vienas 
kitą nervinti, bambėti ir skųstis, bet galiausiai visada sutardavo. Jis 
puikiai kaip savo paties žinojo jų ritmą ir silpnąsias vietas — O tai 
buvo paranku, jeigu užsiusdavo ar norėdavo paerzinti. 

Spręsti problemas, pateikiant faktus, siūlant galimus kompro- 
misus ir retkarčiais pasitaikančius ultimatumus buvo Oveno aistra. 
Situaciją su Elizabeta dabar jis irgi laikė problema. 

Jų svečių namuose gyvena vaiduoklis. Nesuprantama, bet faktas. 
Lizė pasirodė esanti sukalbama, kartais temperamentinga ir rūpes- 
tinga, juk pranešė Beketui apie Klerę užpuolus; subingalvį Semą Fri- 
montą, ir dėl to visi jai liks amžinai skolingi. 


Ji prašė tik vienintelio dalyko — surasti Bilį. 

Klausimas: kas apskritai tas Bilis? Kada jis gyveno? Kas jį siejo 
su moterimi, kurią jie praminė Elizabeta? 

Žiedas reiškė santykius, galimas daiktas, sužadėtuves. Bet pagal 
Oveno mąstymą, to negalima traktuoti kaip rimto fakto, o pati Eli- 
zabetos šmėkla tuo labiau nieko panašaus neteigė. 

Ovenas nusprendė, kad geriausias taškas, nuo kurio būtų galima 
atsispirti, — nustatyti Elizabetos tapatybę ir mirties datą. Ir nors tai 
nėra patikrintas faktas, visgi logiška, kad ji mirė svečių namuose. 

— Turi prasmės, ar ne? — pasvarstė jis, pasistatęs nešiojamąjį 
kompiuterį valgomajame, vadovaudamasis paprasta teorija: jei spręs 
problemą jos kilimo vietoje, galbūt Elizabeta kažkokiu būdu nu- 
kreips jo mintis tinkama linkme. 

— Ir man taip atrodo, — sutiko Hopė, statydama kavos puodelį 
Ovenui. — Antraip kodėl ji čia pasiliko? 

— Internete paskaitinėjau paranormalių reiškinių puslapius. 
Prirašyta visokių beprotiškų dalykų, kurių dauguma — nesąmonės, 
tačiau šį tą sužinojau. Teigiama, kad daugumai nenatūralia mirtimi 
mirusių žmonių būdinga apsistoti tose vietoje, kuriose jie mirė, arba 
grįžti į jiems buvusias svarbias vietas. Tad jei Lizė mirė čia, ji galėjo 
būti svečių namų viešnia, darbuotoja, savininkų giminaitė ar šiaip ar- 
timas Žmogus. 

— Įrašai apie mirtį galėtų būti atspirties tašku, tačiau nuo kurios 
datos pradėti? 

— Tai ir yra svarbiausias klausimas, ar ne? 

— Na, tavo nupasakota Lizės apranga verčia manyti, kad mote- 
ris gyveno Jungtinių Valstijų pilietinio karo pradžios laikotarpiu — 
prieš tūkstantis aštuoni šimtai septyniasdešimtuosius metus. Ji dėvėjo 
ne tą neapsakomai platų krinolino sijoną, bet vis tiek ganėtinai platų. 

— Taip. Lyg ir... — Pademonstruodamas Ovenas išskėtė ran- 
kas. — Mačiau ją tik trumpą akimirką. 

— Jei tik Lizė leistų man į ją žvilgtelėti, kur kas geriau supras- 


Čiau. 

O kodėl negalėtų leisti? — pagalvojo Hopė. Galų gale, anot Ei- 
verės, juk mudvi — kaimynės. 

— O kokios rankovės? 

— Rankovės? 

— Suknelės rankovės, Ovenai. Ilgos, trumpos, prigludusios ar 
išpūstos? 

— O... atrodo, ilgos. Manau, didokos. 

— Ji mūvėjo pirštines? 

— Nežinau... Galimas daiktas, bet ne pirštuotas. Lyg ir nertas 
vąšeliu kaip tie mano senelės nėriniai. Rodos, ji dar kažką buvo ap- 
sivyniojusi. 

— Skarą ir dar, sakei, tinklelį plaukams? 

Ovenas išplėtė akis. 

— Tikrai taip sakiau? 

— Minėjai, ji buvo su prilaikančiu plaukus tinkleliu. 

— Jei jau taip sakai... 

— Sakau. Turiu tik porą minučių. Ar galiu pasinaudoti? — pa- 
klausė Hopė, rodydama į jo kompiuterį. 

— Prašom. 

Ovenas pasuko kompiuterį į Hopės pusę ir, jai barškinant kla- 
višais, ėmė mėgautis kava. 

— Suvedus visas tas detales, esu tikra, kad kalbame apie devy- 
niolikto amžiaus septintojo dešimtmečio pirmąją pusę. 

Ovenas dar kelias minutes leido Hopei padirbėti netrukdomai. 

O dienos viduryje čia ramu, pagalvojo jis. Netrukus reiks eiti 
padėti Raideriui kepyklos pastate. Gal vėliau pavyks užbėgti į „Vestą“ 
ir įkalbėti Eiverę kur nors išeiti arba pasilikti pas mane nakvoti? 

— Ką manai? — Hopė atsuko į jį kompiuterio ekraną. — Ar 
panašios? 

Ovenas smalsiai patyrinėjo lyg ir salone stovinčių moterų būre- 


lio nuotrauką. 


212 


— Įdomu, kodėl moterys taip trokšta dėvėti drabužius, kurie 
atrodo velniškai nepatogūs? 

— Tai vadinama mada, Ovenai. Mes dėl jos aukojamės. 

— Turbūt. Šie pavyzdžiai tikrai labai panašūs. Lizės sijonas la- 
bai panašus į šios, o rankovės ir aukšta apykaklė — į šitos moters. 
Atrodo, Lizės apykaklė dar buvo papuošta kažkokiais nėriniais. 

— Čia — tūkstantis aštuoni šimtai šešiasdešimt antrųjų mados, 
tad nuo jų galime ir pradėti. Abejoju, kad Lizė buvo tarnaitė ar kam- 
barinė, — pridūrė Hopė, tyrinėdama iliustraciją. — Pagal tavo nu- 
sakytą vaizdą, ji pernelyg prašmatniai apsirengusi. Žinoma, turėtume 
neatmesti galimybės, kad vilkėjo savo ponios ar giminaitės suknelę, 
bet kur kas labiau tikėtina, kad ji yra aukštuomenės dama. 

— Už to ir užsikabinsime. Ačiū. 

— Nėra už ką. Beje, tai visai įdomu. Jei prireiks, būsiu savo ka- 
binete. 

Ovenas ketino panaršyti dar koki pusvalandį, o tada čiupti savo 
įrankių diržą, bet aptikęs senų įrašų, senovinių laikraščių straipsnių 
ir puslapių apie genealogiją taip įsijautė, kad viską pasaulyje užmiršo. 

Po kurio laiko grįžo Hopė, pripylė šviežios kavos ir pasiūlė šil- 
tų sausainių. Ovenas pagaliau atsilošė ir žvelgdamas į kompiuterio 
ekraną suraukė antakius. 

— Čia dabar kas, po paraliais? — į kambarį įsiveržė Raideris. — 
Kiurksai čia ir šlamšti sausainius, o aš gretimame pastate baigiu nu- 
sitarkuoti subinę? 

— Ką? 

— Velniai tave trauktų, jau pusė trijų! 

— Oi, atleisk. Manau, sužinojau, kas ji. 

— Kas tokia? 

Raideris pasičiupo paskutinį sausainį, atsikando ir jo rūsti iš- 
vaizda iškart sušvelnėjo. 

— Pats žinai. — Brolis parodė į lubas. — Ji. 

— Dėl Dievo meilės, Ovenai, mes turime galybę darbų! Žaisk 


vaiduoklių medžiotoją laisvalaikiu. 

— Tai Eliza Ford iš Niujorko Fordų giminės. 

— Džiaugiuosi, kad išsiaiškinome. 

— Rimtai, Rai, manau, čia tikrai ji. Ji mirė tūkstantis aštuoni 
šimtai šešiasdešimt antrųjų rugsėjo viduryje Bunsbore nuo kažkokios 
karštinės, palaidota Niujorke. Jai buvo aštuoniolika. Eliza, Elizabeta, 
Lizė... Kietai, ar ne? 

— Aš priblokštas. Ji čia vaidenasi jau šimtą penkiasdešimt metų, 
tad, manyčiau, galės palaukti ir dar keletą valandų, kol baigsime dar- 
bą sumautoje kepykloje. — Raideris pakėlė puodelį ir atsigėrė. — 
Kava atšalusi. 

— Užlipsiu viršun ir pamėginsiu su ja pasikalbėti. Vėliau ateisiu 
tau padėti. Vis tiek Eiverė dirba iki šešių. 

— Labai džiaugiuosi, kad savo įtemptoje visuomeninio gyveni- 
mo darbotvarkėje kartais randi laiko tokiems nereikšmingiems dar- 
bams kaip statybos. 

Raideriui pakėlus toną, Ovenas irgi prisiderino. 

— Pasakiau, kad vėliau ateisiu tau padėti. Po galais, Rai, esam 
skolingi Lizei! Ji mus įspėjo apie Semą Frimontą. Jei Bekas nebūtų 
laiku pasirodęs, tas subingalvis Klerę būtų kur kas rimčiau sužeidęs. 

— Šūdas... — Raideris nusitraukė kepuraitę ir persibraukė ran- 
komis plaukus. — Gerai jau, eik pasikalbėti su ta savo mirusia drau- 
ge, tada grįžk man padėti. Ar dar yra tų sausainių? 

— Nežinau. Paklausk Hopės. 

Suniurnėjęs Raideris pasišalino. 

Ovenas išjungė kompiuterį ir palikęs jį ant stalo, užkopė laiptais. 
Internete jis atkapstė duomenų apie keletą aštuoniolikos—trisdešim- 
ties metų moterų, kurios devyniolikto amžiaus septinto dešimtmečio 
pradžioje mirė Bunsbore. 

Ir jų būtų nepalyginamai daugiau, jei atsižvelgtume į teoriją, kad 
mirę žmonės pasirodo tokio amžiaus, kokį patys pasirenka, pagalvojo 
jis. Tačiau kažkodėl nujaučiu, kad Eliza Ford yra būtent tai, ko ir 
ieškome. 


Jau beveik pasiekęs „Elizabetos ir Darsio“ numerį, Ovenas pri- 

siminė, kad pagal standartinę procedūrą Hopė arba Kerolė užrakina 
visus laisvus kambarius. Jis jau pasisuko lipti žemyn raktų, kai staiga 
atsivėrė durys į „Elizabetos ir Darsio“ numerį. 

— Gerai. Priimsiu tai kaip kvietimą užeiti. 

Įžengdamas į kambarį, kuriame dvelkė jam būdingomis angliš- 
kosiomis levandomis ir Elizabetos ar Lizės magnolijų aromatu, Ove- 
nas pasijuto keistai. 

— Taigi... 

Kai durys už jo lengvai užsidarė, o paskui užsitrenkė, jis pajuto 
nugara perbėgant nedidelį šaltuką. 

— Taigi... — pakartojo vyras. — Jau beveik mėnuo, kai atidarė- 
me svečių namus. Visai neblogai sekasi. Praėjusį savaitgalį surengė- 
me kuklią vestuvių ceremoniją. Tikriausiai viską žinai. Pasak Hopės, 
viskas praėjo puikiai. Taigi, turiu grįžti prie darbo gretimame pastate, 
tačiau apačioje bandžiau apie tave šį tą išsiaiškinti. Jei sužinotume, 
kas tu, mums būtų lengviau tau padėti. Ar tu — Eliza? 

Šviesos išsijungė ir įsijungė, Oveno pirštai ėmė dilgčioti. 

— Ar tu — Eliza Ford? 

Pirma pasirodė blyškus siluetas, tada išryškėjo moters figūra. Ji 
jam nusišypsojo ir padarė reveransą. 

— Taip ir žinojau! Eliza... 

Moteris pridėjo ranką prie širdies ir Ovenas galėjo prisiekti gal- 
voje išgirdęs šnabždesį Lize... 

— Tave vadino mažybiniu vardu Lize? 

Bi/is... — vėl išgirdo Ovenas savo galvoje. 

— Bilis vadino tave Lize. Koks Bilis? 

Moteris priglaudė abi rankas prie širdies ir užsimerkė. 

— Jau supratau — tu jį mylėjai. Bilis gyveno Bunsbore ar kaž- 
kur apylinkėse? Ar čia atvažiavai jo aplankyti? Kai mirei, jis buvo su 
tavimi ar mirė pirmas? 

Moters akys išsprogo. Ovenas suprato, kad ji patyrė šoką, ir 
mintyse save prakeikė. Gal ji nežino, kad yra mirusi ar miręs Bilis? 


Man derėjo apie tai pagalvoti. 

— Turėjau omeny, ar tu susitikai Bilį čia — viešbutyje, svečių 
namuose? 

Siluetas išnyko. Po akimirkos balkono durys plačiai atsivėrė ir 
su trenksmu užsidarė. 

— Gerai. Manau, turėsi apie ką pagalvoti. Pasikalbėsiu su tavi- 
mi vėliau. 

Puikiai padirbėjai, Ovenai, — sumurmėjo jis, besileisdamas 
laiptais. Labai taktiška. Taigi, Lize, koks jausmas, kai esi mirusi? Vel- 
nias... 

Ovenas įsidėjo savo nešiojamąjį kompiuterį į pikapą ir pasiėmė 
įrankius. Tada žengė pro vartus į pastatą šalia svečių namų išpirkti 
nuodėmių su vinių šaudykle. 

— Kaip liūdna... — Eiverė ant tuno gabaliukų užpylė ryte paga- 
mintą marinatą. — Jai buvo tik aštuoniolika. Žinau, anuomet žmonės 
ilgai negyveno, o moterys paprastai ištekėdavo ir susilaukdavo vaikų 
daug anksčiau. Bet vis tiek tik aštuoniolikos... Ją pakirto karštinė? 

— Nespėjau tiek daug sužinoti. Kadangi jau žinome jos vardą, 
turiu už ko užsikabinti, tad atkapstysiu daugiau. Dabar spėjau per- 
skaityti tik kelias eilutes. 

— Eliza... Labai panašu į Elizabetą, kaip ją vadina Beketas, o 
Lizė yra mažybinė abiejų vardų forma. 

— Atrodo, tarsi viskas iš anksto nulemta. Mama išrinko nume- 
rį ir jam pavadinimą, pagal jį Beketas pradėjo vadinti ją Elizabeta. 
Tada — Lizė. 

— Nežinau apie lemtį, bet tai baugoka — gerąja prasme. Tu 
puikiai pasidarbavai atkapstęs, kas ji, bet kaip tai padės rasti jos Bilį? 

— Man buvo būtina sužinoti kokių nors patikimų faktų. Dabar 
žinau jos vardą, kur ji gyveno, kur ir kaip mirė, netgi jei ji pati to neži- 
no, tad pagal šiuos duomenis galiu pamėginti atsekti. Ar Lizė svečių 


namuose susitiko su Biliu? Jis buvo vietinis ar turistas? 

Plaudama daržoves, Eiverė atsisuko. 

— Tūkstantis aštuoni šimtai šešiasdešimt antrųjų rugsėjis. Tai 
galėtų viską paaiškinti. 

— Ką? 

— Ovenai, kiek laiko gyveni pietinėje Vašingtono apygardos 
dalyje? 

Eiverė iškėlė varvančias daržoves ir žingtelėjo pirmyn. 

— Visą savo... O, šūdas, net nepagalvojau apie tai! Buvau susi- 
telkęs į Lizės duomenų paieškas, ir, kai išsiaiškinau jos vardą... Na, 
žinoma — Antietamo mūšis! 

— Arba Šarpsbergo mūšis — priklausomai nuo to, kurią pusę 
palaikei. Tūkstantis aštuoni šimtai šešiasdešimt antrųjų rugsėjo sep- 
tynioliktoji — kruviniausia Jungtinių Valstijų pilietinio karo diena. 

— Bilis galėjo būti kareivis. Galbūt, galbūt... — susimąstė Ove- 
nas. — Lizė galėjo čia atvykti su juo pasimatyti ir pabendrauti. Žmo- 
nės kartais išeidavo ir stebėdavo mūšius, rengdavo kažkokias keistas 
iškylas, ar ne? 

— Žmonės visada buvo keistoki. Na, bet Lizė mirė mūšio die- 
ną. Sakei, ji kilusi iš Niujorko, tad atrodo logiška, kad apsistojo sve- 
čių namuose. Jei šiose apylinkėse būtų turėjusi draugų ar giminaičių, 
greičiausiai būtų apsistojusi pas juos. Bilis irgi gali būti iš Niujorko, o 
ji dėl kažkokios priežasties jį atsekė. 

— Arba jis buvo vietinis, o Lizė atvyko pas jį. O jei manysime, 
kad Bilis — maždaug tokio amžiaus kaip ir Lizė, tuomet, kaip ir 
dauguma jo amžiaus vyrų, jis galėjo kovoti kare. 

— Greičiausiai taip ir buvo. Paragauk. 

Ovenas atsikando plonos traškios duonos. 

— Labai skanu. Kas tai? 

— Eksperimentas. Kepta beveik popieriaus plonumo picos tešla 
su žolelėmis. Galvoju tokią patiekti savo naujajame restorane. Taigi, 
man rodos, jei Lizė atvyko į svečių namus pasimatyti su Biliu ir jiedu 


bendravo, tai dabar jai nereikėtų jo ieškoti. Lizė mirė, bet jei jiedu 

buvo drauge, tai ar Bilis nebūtų buvęs šalia? Panašu, kad Lizei susir- 
gus, jo šalia nebuvo. 

— Arba jis ją paprasčiausiai paliko. Neatėjo. Gal ji troško susi- 
tuokti, bet jis to nenorėjo. 

Ovenui nespėjus pagriebti kito duonos gabaliuko, Eiverė pa- 
traukė lėkštę. 

— Tai neromantiška. Tęsk romantiškai arba daugiau nieko ne- 
gausi. 

— Tik svarstau galimybes, — pasiteisino Ovenas, bet Eiverei 
ir toliau laikant lėkštę prie savęs, jis pavartė akis. — Na, gerai. Jie 
buvo Jungtinių Valstijų pilietinio karo Romeo ir Džiuljeta. Mylimie- 
ji, gimę po nelaiminga žvaigžde. 

— Man nepatinka paauglių savižudybės. Sugalvok ką nors kita. 

— Per daug alkanas, kad galvočiau. 

Suminkštėjusi Eiverė pastūmė lėkštę atgal. 

— Bet kuriuo atveju tai mums vargiai padės surasti Bilį. 

— Pažiūrėsiu, ką dar pavyks sužinoti apie Lizę. Juk tai dar tik 
pirmas etapas. — Ovenas perlaužė duoną į dvi dalis ir padavė vieną 
Eiverei. — Gali pavadinti ją „Kreko duonele“*. Dėl traškesio, kai ją 
perlauži, ir todėl, kad sukelia priklausomybę. 

— Labai juokinga. Gal vis dėlto geriau trapioji duonelė? Ją ir 
duonos lazdeles ketinu patiekti ant kiekvieno stalelio indeliuose, pa- 
našiuose į stiklinius vamzdelius. 

— Kitą savaitę jau galėsim vykdyti griovimo darbus. 

— Kitą savaitę? Rimtai? 

Ovenui patiko, kaip užsidegė Eiverės akys. 

— Tai tik griovimas, bet jau kitą savaitę. Gavom leidimą, rytoj 
popiet turėčiau jį pasiimti. 

— Oho! — Eliverė staiga pasisuko iš už bufeto ir krito jam į 
glėbį. — Oho, ohoho! 


Kai burna vėl buvo laisva, Ovenas šyptelėjo. 


* 


Išvertus iš anglų kalbos „Crack Bread“ — traški duonelė arba kreko duonelė. 

— Negaliu sulaukti, ką darysi, kai gausim leidimą statyti. 

— Į tai galėtų įeiti kostiumai. Ohoho... 

— Kokie dar kostiumai? 

— Ovenai... — atsidususi Eiverė prisiglaudė nosimi prie jo. — 
Tikriausiai kurį laiką bus beprotiška — planavimas, pasiruošimas, 
vykdymas... Aš tikriausiai kurį laiką būsiu beprotiška. 

— Ar tai kuo nors skirsis nuo dabartinės Eiverės? 

Ovenui žnybtelėjus, Eiverė išslydo iš jo glėbio. 

— Tik norėjau pasakyti, kad taip elgsiuosi ne dėl to, jog tavęs 
vengiu ar bandau atstumti. 

— Supratau, — Ovenas žengė pro jos pravertas duris. — Ar tavo 
mama jau atsiuntė tėčiui kokius nors savo kontaktinius duomenis? 

— Ne, — Eiverė pakėlė pečius ir nuleido, bet negalėjo jais 
truktelėti, nes Ovenas paėmė jos rankas ir žiūrėjo į akis. — Aš visai 
nelaukiu sulaikiusi kvapą, bet gal mama dar nespėjo įsikurti. Arba 
žvelkime tiesai į akis — gal ji apskritai nieko neatsiųs. Tėtis davė jai 
pinigų ir tai tikriausiai buvo viskas, ko jai reikėjo. Net nežinau, ką 
tiksliai jaučiu. Tai lyg galvoti, kad Bilis savo noru nebuvo su Lize. Tai 
žiauru. Šiame pasaulyje daug žiaurumo. Dėl įvairumo pasistengsiu 
būti optimistiška. 

— Tuomet apmąstysime variantus, kas atsitiko, jei Bilis norėjo 
likti su Lize, bet negalėjo. 

— Man taip labiau patinka. Jeigu Treisė jokios informacijos ne- 
atsiųs — nieko tokio. Jei nuoširdžiai, net nežinau, kodėl apskritai tu- 
rėčiau su ja bendrauti. Ji nėra mano gyvenimo dalis ir pati pasirinko. 

— Liūdna matyti, kad tave tai skaudina. 

— Man irgi. Sunku suvokti, kad kažkas šitaip veikia mano jaus- 
mus. Taigi, įveiksiu tai ir judėsiu toliau. Užteks apie ją kalbėti. — 
Eiverė pamojo rankomis, tarsi kažką trintų ore. — Sveikas atvykęs 
į „MacT's“ meniu degustaciją! Šįvakar būsiu tavo virėja, padavėja ir 
someljė. 


— Trys viename? 

— Ir dar daugiau po to, jei tau pasiseks. 

— Jaučiu, kad man šiandien sekasi. 

— Šįvakar mes pristatome skrudintą, pipirais apibarstytą tuną 
žiuljeno šiaudeliais pjaustytų daržovių patale, su šampano padažu. 

— Sekasi vis labiau ir labiau. 

— Pradžiai — mūsų būsimieji pasaulinio garso krabų ir arti- 
šokų užkandžiai. Viskas patiekta su mūsų rekomenduojamu gaiviu 
Sauvignon baltuoju vynu. 

— Pasirašau su jumis sutartį. 

— Sąžiningas atsiliepimas. 

— Gali manimi tikėti. 

Eiverė ištraukė keptuvę su tunais ir šyptelėjo. 


— Žinau, kad galiu. 


Norėdamas išpirkti kaltę dėl su Eivere ir naršant informacijos 
apie Bilį sugaišto laiko, Ovenas kibo į darbą su Raideriu. Iš to, kaip 
jiems ėjosi, apskaičiavo, kad kepykla ir apartamentai virš jos bus baig- 
ti maždaug birželio mėnesį. 

Vyras surinko dar šiek tiek informacijos apie Elizą Ford, bet 
panoro kurį laiką viską gerai apgalvoti. 

Kaip ir buvo žadėta, naujojo Eiverės restorano alinės pusėje pra- 
sidėjo griovimo darbai, o kiti Oveno projektai judėjo pirmyn, kaip 
vasaris judėjo kovo link. O vis labiau artėjant Beketo vestuvėms ba- 
landžio mėnesį, broliai su keliais darbininkais neatsisakydavo padir- 
bėti prie jo namo net ir savaitgaliais. 

Sekmadienio popietę staigi šiluma ištirpdė sniegą ir pavertė 
žemę purvyne. Bet namo viduje apie purvinus pripėduotus kartono 
gabalus, ant kurių stovėjo broliai, žvalgydamiesi po beveik įrengtą 
virtuvę, grindys blizgėjo. 


— Velniškai gerai atrodo, — nusprendė Beketas. — Ryt čia ir 

vonios kambariuose darbininkai pradės montuoti spinteles. Gal ir 
suspėsime. 

— Tu tikrai suspėsi, — linktelėjo Ovenas, kuris buvo sudaręs 
planą ir nenorėjo prarasti ryžto. 

— Jei nebūtum dykinėjęs, tai dabar nereikėtų taip skubėti, — 
rėžė Raideris. 

— Gyveni ir mokaisi. Na, bet dabar Klerė jau galės uždėti savo 
antspaudą — „mūsų namai“ vietoj „mano. 

— Taip kalba pasiruošęs būti po žmonos padu vyras. 

— Taip kalba vesiantis savo gyvenimo meilę vyras, — atkirto 
Beketas. — Puikus apšvietimas, daug erdvės. Bus malonu, kai ne- 
beteks už nieko užkliūti. Klerės namuose visiškai nebeliko vietos — 
nuolat vis užminu ant kurio nors vaiko ar šuns. 

— Manai, tai pasikeis? — pasiteiravo Ovenas. 

— Ne, — pagalvojęs nusijuokė Beketas. — Tiesiog laukiu, kada 
šiuose namuose galėsiu minti ant vaikų ir šunų. Iki vestuvių liko ma- 
Žiau nei Mėnuo. 

— Šaunu, kad nuotakai skirtų dovanų vakarėlį jos surengs sve- 
čių namuose, — pakomentavo Ovenas. — Šitai galėtų būti dar vienas 
pajamų šaltinis. 

— Bus dar svarbesnis — bernvakaris, — Raideris susikišo nykš- 
čius už įrankių diržo. — Prieš išsiųsdami tave į nežinomybę, turime 
surengti deramą bernvakarį. 

— Jau planuoju, — priminė jam Ovenas. 

— Taip, taip. Kam reikia tų planavimų ir kitokių nesąmonių? 
Kodėl tiesiog negalim nudrožti į striptizo klubą? Bernvakariui tai 
ideali vieta. 

— Pokeris, cigarai ir viskis — jaunikio nuožiūra. 

— Jokių striptizo šokėjų, — suniurnėjo Beketas. — Keistai at- 
rodys. 

— Žmogau, tu daužai man širdį! — nusivylė Raideris. 

— Kai bus tavo bernvakaris, galėsi kiek panorėjęs pasikviesti 


striptizo šokėjų. 

— Būsiu pernelyg senas, kad jos mane jaudintų. Kol esu pa- 
jėgus, neturiu jokių planų išeiti į didžiąją nežinomybę. Kita vertus, 
vyras niekada nebūna per senas įvertinti nuogas moteris. Įtrauk tai 
į sąrašą. 

Pilnomis rankomis Džastina alkūne pabeldė į atriumo duris. 
Atidaręs Ovenas paėmė iš mamos didžiulį krepšį ir milžinišką ter- 
mosą. 

— Oi, tik pažvelkite! Beketai, kaip nuostabu! 

— Jis tai padarė ne vienas, — priminė Raideris mamai. 

— Visi už vieną, — sumurmėjo Džastina. — Gyvensi labai gra- 
žiuose namuose. Jūs visi labai daug nuveikėte nuo tada, kai mačiau jį 
prieš kelias savaites. 

— Galiu tau jį visą aprodyti. 
vienė, sumuštiniai su pakepintu kumpiu ir sūriu, obuolių traškučiai. 

— Tu — geriausia visų laikų mama! 

Raideris atsegė krepšį. 

— Pirma griebsiu sriubą, — pasakė Ovenas ir užsidėjo ranką 
ant pilvo. — Eiverei pradėjus mane naudoti kaip degustatorių, val- 
gau daug daugiau, o kadangi reikia skubėti baigti Beketo namą, tai ir 
treniruotėms beveik nebelieka laiko. 

— Įdomu, kad paminėjai treniruotes... — Džastina iš savo mil- 
žiniškos rankinės ištraukė vienkartines lėkštutes, dubenėlius ir šaukš- 
telius. — Būtent apie tai ir noriu su jumis pasikalbėti. 

Moteris viską sustatė ant faneros lakšto, kurį sūnūs naudojo vie- 
toj stalo. 

— Mašinoje turiu šaltų gėrimų. 

— Mes jau apsidraudę. 

Beketas atidarė šaldiklį. 

— Ar ten yra kokio dietinio? 

— Kodėl turėtų? — nusistebėjo Raideris. 

— Gerai, eikime tiesiai prie reikalo, — nusprendė Džastina. — 


Aš gana greitai numesčiau svorio, jei kokius devynis mėnesius per 

metus kasdien bent valandą galėčiau pasimankštinti lengvojo kultū- 
rizmo treniruotėse Bunsbore. 

Kąsdamas didžiulį kepinto kumpio gabalą su sūriu Raideris su- 
stingo. 

— Mama?.. 

Ramiai pildama sriubą į dubenį, Džastina pasiūlė ją Ovenui. 

— Pastebėjau, kad kaip tik parduodamas tas pastatas už svečių 
namų, su kuriuo dalijamės automobilių aikštele. 

Beketas atsiduso: 

— Mama... 

— Ir man dingtelėjo, kad nei mieste, netgi arti miesto nėra jokio 
sporto klubo. Norintiems sportuoti žmonėms tenka toli važinėti. Be 
to, Hopė sakė, kad daugybė viešbučio svečių klausinėjo, kur Bunsbo- 
re būtų galima pasimankštinti. 

Ovenas tiesiog spoksojo į savo sriubą. 

— Mama... 

Džastina toliau džiugiai dėstė planus. 

— Tas pastatas, kurį mūsų svečiai gali matyti iš kiemo pusės ar 
galinių balkonų, dabar ne itin patrauklus. Tačiau galėtų toks tapti. Jei 
jį nusipirktume, gautume ir visą stovėjimo aikštelę. 

— Mes dar nebaigėme kepyklos, — pabrėžė Ovenas. — Ir ne- 
pradėjome naujojo restorano remonto. 

— Jūs — mano sūnūs, puikiausiai suvokiantys išankstinio pla- 
navimo vertę. Aš deruosi. Dar nenupirkau to pastato ir tikrai nepirk- 
čiau su jumis nepasitarusi. Derybos ir atsiskaitymai atima daug laiko. 
Jei viskas sklandžiai pavyktų, grįžęs po medaus mėnesio Beketas jau 
galėtų imtis brėžinių. 

— Mama, — pagaliau prasižiojo Beketas. — Ar tu pastaruoju 
metu bent buvai toje skylėje? 

— Po teisybei, buvau. Patalpas reikia gerokai paremontuoti. — 
Džastina pasiūlė sūnui sriubos. — O mums pasisekė, kad tą puikiai 


sugebame. Be to, prie jo nebus tiek darbo, kiek prie svečių namų. 

— Reiktų jį nusipirkti ir sulyginti su žeme, — sumurmėjo Rai- 
deris. 

— O tu puikiai žinai, kad jį reikia remontuoti, o ne griauti. 

— Tu jau sugalvojai, ką ten įrengtum. 

Džastina nusišypsojo Ovenui. 

— Turiu idėjų. Žinoma, tai nebus milžiniškas sporto klubas, bet 
turimose erdvėse pasistengtume teikti visas paslaugas, kokias tik įma- 
noma tokiomis sąlygomis. Tai būtų dvidešimt pirmo amžiaus mažo 
žavaus miestelio sporto klubas, skirtas įvairaus amžiaus žmonėms. 

— Netgi jei ir galėtume paversti tą vietą tokia, apie kokią kal- 
bi, tau reikės samdyti personalą, surasti trenerių, instruktorių ir taip 
toliau. 

— Šitai palik man. — Džastina mirktelėjo Raideriui. — Trečia- 
me aukšte galėtų būti erdvi salė, nedidelis vaikų žaidimų kambariu- 
kas ir masažo kabinetas. Pirmame aukšte — energingos mankštos, 
lengvojo kultūrizmo ir kardio treniruoklių salės, taip pat rūbinės, dar 
garinė pirtis ir sauna. Sugalvosime, kaip viską įrengti, ar ne? — Džas- 
tina žnybtelėjo Beketui žandą. 

— Tikriausiai. Jei tik mums pavyks nusipirkti tą pastatą. 

Džastinos šypsena paplatėjo. 

— Šitai irgi palik man. O dabar gal jau aprodysi namą? 

— Žinoma. Galime pradėti nuo viršaus ir leistis žemyn. 

Paniuręs Raideris stebėjo juos nueinančius. 

— Po galais, kokia puiki mintis!.. 

— Dauguma jos minčių tokios. Bet net jei ir pavyks nusipirkti 
tą pastatą, geriausiu atveju planus rengti ir kreiptis dėl leidimų galė- 
sime tik pavasario viduryje, o labiausiai tikėtina — tik vasaros pra- 
džioje. Viskas daugiausia dėl Beko namo. 

— Ačiū Dievui. Mielai susprogdinčiau tą vietą, — tėškė Rai- 
deris. — Bet pirmiausia turime baigti kepyklą. Reiktų jau pradė- 
ti ieškoti darbuotojų, antraip mama dar lieps mums patiems kepti 


keksiukus. 

— Gali būti, kad jau turiu tinkamą kandidatę. Moteris, šiek tiek 
pažįstanti Eiverę. Ji atsikraustė iš Kolumbijos federacinės apygardos, 
kur dirbo konditere, ir čia ieško vietos savo kepyklai. 

— Dar viena iš didmiesčio? — Raideris truktelėjo pečiais. — 
Kaip ji atrodo? 

— Ištekėjusi. 

— Tuo geriau. Tu imsiesi šios srities, Bekas — to sporto klubo, 
o aš paskirstysiu darbininkus. 

— Tą ir darome, — pasakė Ovenas. 

— Tikiuosi, mieste daugiau nėra apleistų pastatų? 

Nusijuokęs Ovenas paėmė sumuštinį. 


— (Gali to nesitikėti, sūneli. 


— Sporto klubas? — perklausė Hopė. 

— Toks sumanymas. Jei tik pavyks nusipirkti tą pastatą. — Ei- 
verė prisėdo valgomajame su Klerės dovanų vakarėlio planais. — Pa- 
sak Oveno, Džastina tiesiog dega ta mintimi. 

— Jie juk jį perdažys, ar ne? Negalima palikti tos šlykščios žalios 
spalvos. 

— Manau, gali to tikėtis. Ovenas minėjo, kad Bekas tą lygų 
stogą norės pakeisti šlaitiniu. 

— Svečiams toks klubas tikrai būtų naudingas, kaip ir man. Te- 
reikės pereiti automobilių aikštelę ir jau pateksi į naują švytintį spor- 
to klubą. Puikumėlis! Čia atsikrausčiusi esu priversta mankštintis tik 
pagal DVD. Prisiekiu Dievu, mielai užsirašyčiau į jogos treniruotę. 

— Ir aš visada norėjau ją lankyti. Jei darysiu pakankamai tem- 
pimo pratimų, gal tapsiu aukštesnė. Na, tai jei jau viską galutinai 
aptarėme, tuomet savaitės pabaigoje papildydama savo prekes viską 
nupirksiu. 


— Puiku. Bus žavinga — gėlės, skanūs patiekalai, šampanas, 

prašmatnus tortas, keli paiki žaidimėliai su klasiškais prizais... Tai 
puikiai atspindės Klerę. 

— Nespėsime nė nusisukti, o ji jau tekės už Beketo. 

— Ir tai iškelia klausimą, ar judu su Ovenu galvojate daryti tą 
patį? 

— Ne, ne, — krenkštelėjo Eiverė. — Mūsų santykiai klostosi 
tikrai gerai. Viskas vyksta sklandžiai ir tai malonu. Bet juk Žinai, kad 
aš niekada nesiveržiau ištekėti. Gal netrukus mudu ir pradėsime gy- 
venti nuodėmėje. 

— Girdžiu, ką sakai, bet manęs tai neįtikina. Tu juk myli Oveną. 

— Myliu ir gal man netgi buvo lemta jį įsimylėti, — prisipažino 
Eiverė pagalvojusi, kad pasakyti ir pajusti tai buvo daug lengviau, nei 
kada nors manė. — Bandau prie to priprasti ir pažiūrėti, kaip viskas 
klijuosis. Kaip jau minėjau, dabar viskas klostosi gerai, bet mudu abu 
beprotiškai užsiėmę ir, atrodo, kad artimiausiu laiku beprotiškas už- 
imtumas nesibaigs. 

— Eivere, kitokios nei beprotiškai užsiėmusios aš niekada tavęs 
ir nemačiau. Kaip ir Oveno. Judu abu tokie patys. 

— Tai pliusas. 

— Aš tavęs neskubinu, bet leisk man pasakyti, kad kai judu 
kartu pamatau, pagalvoju — tai tobula! Eiverė surado savo antrą 
pusę, — pasakė Hopė. 

Sukrutėjusi Eiverė pasitrynė šlaunis. 

— Hope, tu mane jau baugini. 

— Užsigrūdink. Žinoma, neskubėk, bet jei Ovenas bent lašeliu 
myli mažiau už tave, tai kažin ar man pavyks jums padėti surengti 
vestuves. 

— Tęsk taip toliau ir pradėsiu tave poruoti su Raideriu. 

— K3 ten sakei apie bauginimą? Nuo dabar mano lūpos tvirtai 


užsiūtos. 


15 skyrius 


E leido sau dar valandą pasivolioti Oveno lovoje. Jis jau 
buvo atsikėlęs, apsirengęs ir išvyko be penkiolikos septintą, kad su- 
spėtų į darbo susitikimą septintą valandą. 

Jis išvyko į mano būsimą darbo vietą, — patogiai susiriesdama ir 
snūduriuodama pagalvojo Eiverė. Ji labai troško eiti kartu su Ovenu 
ir apžiūrėti esamą stadiją, bet akivaizdu, kad būtų tik trukdžiusi. 

Užsakiusi prekes ir baigusi pavedimų sąrašą, užbėgsiu ten. Tada 
jau turėtų būti gerokai išgriauta. Dar smagiau būti nustebintai pro- 
greso, tingiai pagalvojo Eiverė. 

Progresas daugybėje sričių, pagalvojo ji. Mažiau nei už mėnesio 
jos geriausia draugė ištekės ir ji bus viso to dalis — stebės du gerus 
draugus, duodančius vienas kitam įžadus, kuriančius šeimą, šven- 
čiančius kažką panašaus į stebuklą. 

Meilė jai atrodė panaši į stebuklą, nes niekada nebuvo visiškai 
įsitikinusi, kad ji egzistuoja. Tačiau savomis akimis matė ją liepsno- 
jant tarp Klerės ir Beketo, buvo liudininkė, kaip jiedu susieina ir at- 
randa tą stebuklą. Ir tai suteikė vilties bei drąsos patikėti meile. 

Dalis iš šio ryto pavedimų buvo pagal tikslų ir detalų Hopės 


išspausdintą sąrašą nupirkti likusius produktus Klerės dovanų vaka- 

rėliui. Miela žinoti, kad po vestuvių Klerė su Beketu skirs savaitę tik 
sau ir praleis tą laiką Sent Kitso saloje. 

Vieną dieną ir aš atostogausiu kokiame nors atogrąžų rojuje, 
pažadėjo sau Eiverė, pramerkdama akį ir pažiūrėdama į rūškaną dan- 
gų pro miegamojo langą. Būtinai taip padarysiu. Kai tik restoranas 
pradės veikti ir įsivažiuos, tada tikrai apdovanosiu save keliomis sau- 
lės, balto smėlio paplūdimių ir žydro vandens dienomis kokioje nors 
vietelėje, kurioje niekada nebuvau ir kur manęs niekas nepažįsta... 

Galbūt Ovenas vyks kartu su manimi? Būtų įdomu pamatyti, 
kaip mudu bendrautume laisvi nuo darbų, svetimšaliai nepažįstamoje 
šalyje. 

Ir miela žinoti, kad vasarą vaikams baigus mokyklą, jaunavedžiai 
planuoja savaitę su jais paatostogauti. Šeimos medaus mėnuo, kaip ji 
girdėjo vadinant mažąjį Mertį. 

Kas gali būti geriau už šeimos medaus mėnesį? — pagalvojo 
Eiverė. 

Tuo tarpu suradę laiko Ovenas su Hope toliau kapstėsi tarp Eli- 
zos Ford paslapčių. Ar tarp Lizės su Biliu irgi buvo kažkas panašaus 
į stebuklą? — spėliojo Eiverė. Ar prieš įvykstant tragedijai, juodu 
suvedė meilė? O gal atsakymas, kaip spėjo Ovenas, yra kur kas ma- 
žiau romantiškas ir tikriausiai realistiškesnis — svajojanti apie meilę 
jauna mergina ir savais keliais besukantis jaunas vyras?.. 

Eiverė kartą svajojo apie meilę, bet tada ji buvo tik vaikas. Vai- 
kams magija ir stebuklai visada įmanomi, o gyvenimas ilgai ir lai- 
mingai atrodo savaime suprantamas. 

Užaugusi Eiverė suprato, kad geriausia tikėti tokiais stebuklais 
ir laimingomis pabaigomis, kurių gali pati pasiekti sunkiai ir daug 
dirbdama, nestokodama ryžto. 

Tada aplanko didžiulis pasitenkinimas, pasakė sau Eiverė. Ir 
geriau jau man pradėti šios dienos stebuklą, taigi pirmiausia lipti iš 
lovos. 

Moteris atsisėdo lovoje, apsikabino kelius ir nusišypsojo, pama- 


čiusi Oveno užkurtą teberusenantį židinį. Jis visada labai rūpestingas, 

šiltai pagalvojo ji. Uždegė ugnį ir įdėjo malkų, kad šį rūškaną kovo 
rytą pabudusi jausčiau jos šilumą ir rusenimą. 

Eiverė visada žinojo, kaip jai pasisekė, kad savo gyvenime turi 
Oveną. Bet dabar ji buvo laiminga, galėdama puoselėti tuos naujus, 
stulbinančius santykius su juo, ir dar laimingesnė, kad jis niekur ne- 
skuba. Jokios įtampos, jokių bauginančių šnekų apie ateitį. 

Jai jau besiridenant iš lovos, pasigirdo atėjusios trumposios Ži- 
nutės signalas. 

Ji atsirideno atgal tikėdamasi, kad tai Ovenas, kuris pasiūlys jai 
ateiti apžiūrėti išgriautą pastatą. Tačiau tai buvo trumpa Klerės ži- 
nutė — draugė teiravosi, ar Eiverė prieš važiuodama į Heigerstauną 
prekių negalėtų užsukti į knygyną. 

Eiverė truputį sutriko, bet atrašė teigiamai. Kadangi vis tiek teks 
sustoti prie knygyno, tai ji galės pasinaudoti proga ir greitai apžiūrėti, 
kaip atrodo vieta, kurioje įsikurs jos restoranas. 

Moteris mikliai nusiprausė po dušu, apsimovė džinsus ir ant 
berankovių marškinėlių užsimaukšlino megztinį, idant būtų pasiren- 
gusi permainingiems kovo orams. Sučiaupusi lūpas Eiverė nužiūrė- 
jo plaukus. Nuo paskutinio dažymo jie jau buvo šiek tiek pablukę, 
tad mintyse prie prekių sąrašo pridėjo dar vieną — pasižvalgyti po 
kosmetikos skyrių ir išsirinkti tokios spalvos dažus, kokie geriausiai 
atitinka dabartinę jos būseną. 

Apačioje Eiverė užtiko Oveno pagamintą kavą ir šalia jo puo- 
delio pastatytą turistinį puodelį. Dar viena priežastis nusišypsoti, pa- 
galvojo ji. Visada gali pasikliauti Ovenu. Daugiau nepažįstu nė vieno 
tokio patikimo vyro, išskyrus tėtį. 

Eiverė impulsyviai priėjo prie virtuvinės lentelės ir jos viduryje 
nupiešė širdelę su inicialais. 

Išgėrusi kavą ir pasisotinusi jogurtu, apsiavė batus, apsivyniojo 
šaliką, įsisupo į paltą ir ant durų pastebėjo raštelį. 

„Paimk jį, — perskaitė ji. 


Moteris pavartė akis ir pasiėmė sulankstomąjį skėtį. 

Gerai, aš jį pasiimsiu, bet labai pasiseks, jei per visą tą rytinį 
apsipirkimo maratoną jo kur nors nepamesiu. 

Pakeliui į Bunsborą ant priekinio automobilio stiklo užtiškus 
pirmiesiems lietaus lašams, Eiverė tik pakėlė akis į dangų ir pagalvo- 
jo, kaip užknisa, kai Ovenas visada teisus. 

Po kelių minučių, užsigalvojusi apie šio ryto darbus, Eiverė už- 
miršo skėtį ir per lietų pasileido link knygyno po verandos stogeliu. 

Pirma ji pabeldė į durų stiklą, tada atsirakino knygyną raktu, 
kurį jai aną rudenį po visų bėdų su Semu Frimontu davė Klerė. Ei- 
verei įžengus vidun ir kratant lietų nuo plaukų, Klerė jau lipo laiptais 
Žemyn. 

— Kava ką tik užvirė, — pasakė ji. 

— Neseniai gėriau, bet kas gali atsisakyti latės? 

— Įpilsiu. Ačiū, kad užsukai. 

— Nėra už ką. Man tai pretekstas įkišti nosį ir į būsimo resto- 
rano patalpas. Šįryt jie pradėjo griovimo darbus. 

— Žinau. Džiugu. 

Klerė įpylė pieno, o Eiverė žvilgtelėjo į bestselerius priekinėje 
lentynoje. 

— Man reikėtų laisvos popietės, kuri tikriausiai bus tokia lietin- 
ga kaip ši, kad galėčiau atsigriebti. Šįkart negalėjau įveikti to knygų 
klubo skaitalo. Ir kodėl norėčiau skaityti apie kažkieno bėdas? Ar tai 
turėtų paskatinti mane jaustis geriau pagalvojus apie savo gyveni- 
mą? Turėčiau pajusti pasitenkinimą savimi, o gal depresiją? Ta knyga 
mane tiesiog smukdė. 

— Mani irgi nepatiko. Kramčiau ją lyg kokius briuselinius ko- 
pūstus, kuriuos vaikystėje man kišdavo mama, tvirtindama, kad jie 
labai sveika. Tokia ir ši knyga, labai abejoju, ar ji man naudinga. 

— Būtent. — Eiverė tingiai paėmė trilerį ir pavartė. — Be to, jei 
prisėsiu paskaityti, užsimanysiu karamelinio kremo ar gero mėsiško 
kepsnio, gal „Peperoni“ picos, tikriausiai milžiniškos grietininių ledų 
su sirupu ir riešutais porcijos. O dabar aš išalkau. — Šypsodamasi 


Eiverė atsisuko ir siekė kavos. — Ačiū. Klere, atrodai pablyškusi. 

m Šįryt jaučiuosi truputį prastai. 

— Negali susirgti! — pagrūmojo pirštu Eiverė. — Tavo vestu- 
vės — greičiau nei po mėnesio. Neturi teisės niekuo susirgti! Štai, 
imk, atrodo, tau jos reikia labiau nei man. 

Eiverei pasiūlius latės puodelį, Klerė tik papurtė galvą. 

— Nepasigavau jokios ligos, kokias turėjai omeny, ir dabar nebe- 
geriu kavos. Aš nesergu, — tarė Klerė ir giliai įkvėpė. — O laukiuosi. 

— K32 Dabar? Ta prasme, vaikelis jau pilvely? 

— Taip, dabar ir vaikelis jau pilvely, — nusijuokusi Klerė pri- 
spaudė rankas prie pilvo ir Eiverė pastebėjo, kaip blyškumas staiga 
virto spinduliavimu. 

— O, Klere... Tu laukiesi ir esi laiminga, — padėjusi kavą, Eive- 
rė pribėgo ir sugriebė draugę į glėbį. — Be galo dėl tavęs džiaugiuosi. 
Kada sužinojai? Kaip ilgai laukiesi? Ką sakė Beketas? 

— Nemanau, kad jis galėtų būti dar laimingesnis. Sužinojau šį- 
ryt, nors įtariau jau vakar. Manau, laukiuosi maždaug dvi savaitės. O 
Beketui dar nieko nesakiau. 

— Kodėl? 

— Pirmiausia norėčiau, kad padarytum man paslaugą. Važiuoji 
į Heigerstauną, ar ne? 

— Aha. 

— Gal galėtum ten man nupirkti nėštumo testą? — paprašė 
Klerė. 

— Tai tu jo dar neatlikai? Juk sakei, kad sužinojai šįryt. 

— Mane jau antrą dieną kankina rytinis pykinimas. Pažįstu 
ženklus — šis jau būtų ketvirtas nėštumas. Aš pasyvi ir pavargusi, ry- 
tais mane pykina, o mano kūnas jaučiasi... sunku paaiškinti. — Klerė 
vėl palietė pilvą, tada — krūtis. — Mano kūnas jaučiasi nėščias. Bet 
prieš pasakydama Beketui, dėl visa ko noriu įsitikinti. Tik nenoriu 
pirkti to testo Bunsboro ar Šarpsbergo vaistinėje. 

— Gandai greitai sklinda. 

— Būtent, o kadangi tu ir taip važiuoji į Heigerstauną, tai galė- 


tum man jį ten nupirkti. 

— Mielai. Oho... Vestuvės, medaus mėnuo, šeimos mėnuo, kū- 
dikis! Beketas su tuo susitvarkys, ar ne? 

— Kuo puikiausiai. — Pasilenkusi Klerė iš po prekystalio šal- 
diklio išsitraukė imbierinio limonado. — Mes norėjome kūdikio, 
nors kelis mėnesius dar ketinome palaukti. Mudu nesistengėme, bet 
akivaizdu, kad nebuvo taip, jog nieko nedarėme. Jei apskaičiavau tei- 
singai, kitą sausį jau būsime šešiese — iškart po to, kai svečių namai 
atšvęs savo pirmąją sukaktį. 

— Ar galiu papasakoti Hopei? Vėliau su ja susitiksiu, bet prisie- 
kiu tylėti, jei pageidausi. 

— Leisiu, kai atliksiu testą. Galėsi jai pasakyti iškart, kai aš pra- 
nešiu Beketui. 

— Kol nesužinosi tiksliai, prisiekiu tylėti. Klere, kokios puikios 
naujienos! Geros, laimingos naujienos, — pridūrė Eiverė, dar kar- 
tą smarkiai apkabindama Klerę. — Griovimo darbų geriau neisiu 
apžiūrėti. Verčiau nerizikuoti, kad neprasitarčiau. Niekam nesakysiu. 
Grįšiu po kelių valandų. O, vaikeli!.. 

— Manau, „o mergaite“, — nusijuokė Klerė. — Žinau, tai kvai- 
la, bet, Dieve mano, kaip norėčiau šįkart susilaukti mergaitės! 

— Galvok apie rožinę spalvą. 

Eiverė dar kartą apglėbė Klerę. — Grįšiu kaip galėdama greičiau. 

— Ačiū. Palauk, lauke pila kaip iš kibiro. Duosiu tau skėtį. 

— Nereikia, turiu vieną mašinoje. 

Eiverė išbėgo ir permirko kiaurai, nespėjusi pribėgti prie auto- 
mobilio. 


Tačiau važiuodama į Heigerstauną visą kelią šypsojosi. 
WI 


Ovenas paliko prie griovimo darbų plušančius darbininkus ir 
greitai apėjęs būsimos kepyklos patalpas su pasitenkinimu pastebėjo, 
kad dauguma darbų vyksta pagal grafiką. 


Rai valdant vieną vairą, o Beketui — antrą, galima pasinaudo- 

ti galimybe nuvažiuoti į Heigerstauną apsirūpinti medžiagomis, kai 
kuriais asmeniniais ir brolių į sąrašą įtrauktais daiktais. 

Ovenas nekreipė dėmesio, kad teko daug kartų stoti: juk kuo 
daugiau medžiagų — tuo didesnis progresas. Nekreipė dėmesio į 
kaip iš kibiro pilantį lietų — juk čia galėjo būti ir sniegas, kuris dabar 
drebia šiauresnėje šalies dalyje, Pensilvanijos pusėje. Sniegas ir žiema 
Ovenui jau buvo įgrisę, tad jis džiaugėsi lietumi. 

Vyras tikėjosi, kad Eiverė paklausė jo patarimo ir pasiėmė skėtį, 
nes žinojo ją šiandien darysiant tą patį, ką ir jis — teks begalę kar- 
tų sustoti daugybėje automobilių aikštelių, skubėti į parduotuves ir 
tampyti prekes. 

Gaila, jiedu negalėjo važiuoti drauge, tačiau jų tikslai nelabai 
derinosi, tad tai būtų nepraktiškas sprendimas. Jei orų pranešėjai ne- 
klydo, šiandien visą dieną ir naktį lis. Ovenas prisiminė, kad Eiverė 
dar privalės grįžti į darbą ir uždaryti restoraną. Po darbo jis galėtų 
užsisakyti pietus „Vestoje“ ir, kol Eiverė ten dirbs, pasinaudoti jos 
butu ir pabaigti tvarkyti dokumentus. O po to pasilikti jame nakčiai. 

Vyras turėjo sau priminti, kad nereikėtų sureikšminti jų san- 
tykių, bet, po velnių, jis pasiekė ribą, kai NORI juos sureikšminti. Ir 
nori, kad Eiverė darytų tą patį. 

O kodėl ne? Kodėl ne? Tačiau Ovenas negalėjo atsikratyti jaus- 
mo, kad Eiverė įstrigo ir ne visai trokšta žengti kitą žingsnį. 

Kita vertus, Ovenas turėjo pripažinti, kad tas laiptelis, ant kurio 
jiedu dabar stovi, yra tikrai ganėtinai patogus. 

Vyras pasuko į statybinių prekių parduotuvę, nusipirko sienojų, 
išrinko dažus ir kilimų pavyzdžius butams virš kepyklos. 

Važiuodamas jis dar pasitikrino sąrašą ir prieš pasukdamas atgal 
1 Bunsborą, paskutinį kartą sustojo prie vaistinės. Išsirinkęs prekes, 
pridėjo Raideriui skutimosi putas, o Beketui — skausmą malšinančių 
vaistų. Dar į krepšelį įsimetė keletą naujų kortų malkų — bus priedas 
prie tų su nuogomis moterimis, kurias jau nupirko Beko bernvakario 
pokerio nakčiai. 


Ovenas jau sukosi eiti į kitą skyrių, kai pastebėjo Eiverę. 

Pamačius ją taip netikėtai, jo širdis suspurdėjo. Pastebėjęs šla- 
pius Eiverės plaukus, Ovenas pakraipė galvą: tai visgi ji nepasiėmė 
skėčio... 

Jau ketino prie jos prieiti — užeiti iš už nugaros ir sučiupti. Įsi- 
vaizdavo Eiverės reakciją — pašokimą, spygtelėjimą, o tada — juoką. 

Dėl ko ji ten neapsisprendžia, kad taip įtemptai mąsto? — su- 
sidomėjo Ovenas ir atidžiau pažiūrėjęs suprato, kad Eiverė stovi prie 
lentynėlės su nėštumo testais. 

Jėzau Kristau!.. 

Tai buvo jo paskutinė aiški mintis. Vyras stebėjo, kaip Eiverė 
paima nuo lentynos vieną pakuotę, antrą — ilgėliau tyrinėja, skaito 
priekį ir kitą pusę, o tada įsimeta ją į savo prekių krepšelį. 

Ovenas liko stovėti kur stovėjęs. Eiverei perėjus skyrių ir pasu- 
kus į kitą, jis jautėsi tarsi įaugęs į grindis. 

Nėštumo testas? Betgi ji vartojo... Aš naudojausi... Kaip galėjo?.. 

Eiverė laukiasi? Kaip ji gali lauktis? Aišku, žinau, kokiu būdu 
tai atsitinka, bet Eiverė man niekada nieko nesakė. Nė menkiausios 
užuominos, kad galbūt... Ji tiesiog pasiėmė nuo lentynos „Laukiesi 
ar nesilauki?“ pakuotę ir įsimetė į krepšelį šalia dušo želė ir burnos 
skysčio. Tiesiog kaip eilinį daiktą iš savo prekių sąrašo. 

Ovenas norėjo bėgti paskui Eiverę ir paklausti, kas, po velnių, 
dedasi. 

Dabar ne laikas ir ne vieta, pasakė jis sau. Ir netinkama būsena, 
nors jis negalėjo net nuspręsti, kaip turėtų tinkamai jaustis. 

Ovenas įsispitrijo į savo daiktus prekių krepšelyje ir nesugalvojo, 
ką su jais daryti, nes apskritai negalėjo mąstyti. Sustingęs ir šiek tiek 
per kelius drebančiomis kojomis jis pastatė krepšelį ir nieko nenusi- 


pirkęs išlingavo iš parduotuvės. 


Ovenas grįžo į būsimo Eiverės restorano pastatą ir bandė susi- 


telkti į darbą, bet tos įtampos neišmušė net griūvančios sienos. Vyras 

išnešė didelius gipskartonio plokščių gabalus, kilometrus karkaso li- 
kučių, pervilko seną bufetą ir vis tiek tebejautė drebuliuką, susierzi- 
nimą ir pulsuojančią įtampą. 

Eiverė nėščia? Kiek reikia laiko, kad nustatytum nėštumą? Kiek 
tikslūs tie testai? 

Ovenas prakeikė save, kad anksčiau nepasidomėjo tokiais daly- 
kais, kurie būtų suteikę jam bent šiokį tokį žinių pagrindą. 

Pirmiausia, jei Eiverė nusipirko nėštumo testą, ji turi priežastį 
manyti esanti nėščia. Moterys juk paprastai nesiperka tokių dalykų 
tik šiaip užsimaniusios. 

Juk nesiperka, ar ne? Kodėl turėtų? 

Taip, žmonės įsigyja tvarsčių dar prieš susižeisdami, bet nėštu- 
mo testų neperka, kol nemano galintys lauktis. 

Taigi, jei Eiverė turi priežastį manyti, kad laukiasi, kodėl apie 
tai neužsiminė man? Juk buvo galima tiesiog pasakyti: Ovenai, yra 
tikimybė, jog laukiuosi, tad einu nusipirkti nėštumo testą, kad tai 
sužinočiau. 

Ji tikriausiai išsigando. Nors parduotuvėje visai neatrodė išsi- 
gandusi... 

Ovenas prisiminė, kad Eiverė atrodė visiškai rami ir netgi kiek 
šyptelėjo, dėdama pakuotę į savo pirkinių krepšelį. 

Tai galji mori tapti nėščia? Pagalvojo, kad gali lauktis, ir ši mintis 
jai patiko. Nusprendė man nieko nesakyti, kol tiksliai nesužinos — 
laukiasi ar ne. Jei išsiaiškins, kad nėra nėščia, tai tikriausiai išvis man 
apie tai neprasitars, — spėjo Ovenas. O šitaip būtų neteisinga. Ne, tai 
prieštarauja mano įsitikinimams. 

O jei Eiverė laukiasi, tai tikriausiai man praneš tik tada, kada 
pati panorės. Jei pats nebūčiau pamatęs jos vaistinėje, tikriausiai ji 
man apie nėštumą pasakytų tik tada, kai jau matytųsi pilvas. Šitaip 
tai jau visiškai nesąžininga. 

Juk apie mamos abortą išgirdusi Eiverė geriau už visus turėtų 
suprasti, kad tėvas (Jėzau, aš galbūt tapsiu tėčiu?) turi teisę Žinoti. Į šį 


reikalą įsivėlę du žmonės, ne tik Eiverė. Tai nebuvo vienos ar dviejų 

naktų romanas. Mes nesame kažkokie atsitiktiniai sekso partneriai. 
Mudu esame... 

Gerai pagalvojęs Ovenas nesugebėjo tiksliai suformuluoti, bet 
buvo tikras, kad juodu su Eivere sieja tikrai kur kas gilesni nei tik 
„pasimylėkim ir baikim“ santykiai. 

Kad ir kokie jie, pasitikėjimas ir atvirumas turi būti santykių 
pagrindas. O Eiverė manimi nepakankamai pasitiki, antraip būtų pa- 
sakiusi apie savo motinos apsilankymą. Bet tą padarė tik tuomet, kai 
prirėmiau ją prie sienos, prisiminė Ovenas. Ir vis tiek dar ne iš karto 
prisileido, pyko ir spardėsi. Bet jei ji galvoja ir šiuo atveju galėsianti 
iškrėsti ką nors panašaus, tai privalės kardinaliai pakeisti galvoseną. 

— Kalės vaikas! — riktelėjo Ovenas, sviesdamas sulaužytą gips- 
kartonio plokštę į konteinerį. 

— Gerai jau. — Beketas atsistojo už nugaros. — Kadangi dirb- 
damas taip ir nesugebėjai nusikratyti blogos nuotaikos, tai viską iš- 
liek dabar. 

— Nori, kad išliečiau? — Ovenas spyrė į konteinerį. — Gerai, 
išliesiu — Eiverė nėščia! 

— O, šventas šūde!.. — Beketas apsidairė aplink, ir kai įėjo vie- 
nas darbininkas, pamojo jam, tada stvėrė Oveną už parankės ir nusi- 
tempė po stogeliu nuo lietaus. — Kada sužinojai? 

— Šiandien. Šįryt. O žinai, kaip sužinojau, nes Eiverė man nie- 


ko nesako? Nuėjau į vaistinę ir ten pamačiau ją perkančią nėštumo 


testą. 
— Jėzau, Ovenai! Ar jis buvo teigiamas? 
— Nežinau, — Ovenui marširuojant ant betoninio takelio, su- 
sierzinimas tik stiprėjo. — Ji man nepasakė jokio sušikto žodelio. 


Užuot su manimi pasikalbėjusi, ji bėga pirkti tų šlapimo juostelių. 
Man jau gana! 

— Ką Eiverė pasakė, kai jos paklausei? 

— Nieko. Aš jos neklausiau. 

Akimirką spoksojęs į Oveno piktą veidą, Beketas pasitrynė sa- 
vąjį. 

— Tai tujos nepaklausei, kodėl ji perka testą? 

— Ne. Aš sustingau, supranti? Jėzau... Ji šypsodamasi įsimetė tą 
pakuotę į pirkinių krepšelį lyg saldainių maišelį ir aš suakmenėjau. O 
tu ką būtum daręs? 

— Mudviem su Klere kitaip. — Beketas iš po stogelio pažiū- 
rėjo į lėtai ir vienodai krapnojantį lietų. — Kalbėjomės apie kūdikį 
ir norime susilaukti dar vieno vaiko. Spėju, judu su Eivere niekada 
nesvarstėte, ką darytumėte, jeigu ji pastotų? 

— Ne. Aš niekada net nepagalvojau apie „jeigu“. Bekai, bet Ei- 
verė privalėjo man pranešti — štai kur problemos esmė! Ji privalėjo 
pasakyti, kad jai reikia testo! Kodėl ji galvoja, kad turi su viskuo tvar- 
kytis viena? Negaliu šitaip bendrauti ir kitaip gyventi nemoku. 

— Ne, negali, — sutiko Beketas. 

Tik ne Ovenas, pagalvojo jis. Brolis — apsigimęs komandos 
žaidėjas, tiki bendradarbiavimu ir rūpesčių dalijimusi. Ovenui pa- 
slaptys priimtinos tik per Kalėdas ir gimtadienius, bet ne kasdienia- 
me gyvenime. 

— Privalai pasikalbėti su Eivere, bet ne dabar — juk pats prieš- 
piečių pikas. O tau bet kuriuo atveju reikia atvėsti. 

— Nemanau, kad tas padės. Kuo daugiau apie tai galvoju, tuo 
labiau siuntu. 

— Tuomet pagalvok apie vieną dalyką: jei Eiverė nėščia, ką no- 
rėtum daryti? 

— Jei ji nėščia, turėtume susituokti. 

— Neklausiau, ką turėtum daryti, o ką norėtum. 

— Aš... — Ovenas laukė, kad jo mintys nedelsiant subtiliai per- 
sijungtų. — Jei mes lauksimės kūdikio, norėčiau, kad susituoktume. 

— Gerai, tada pasinaudok šia valanda viskam suvokti. Ovenai, 
tu visada randi išeitį. Per tą laiką Eiverės restoranas aptuštės. Nueik 
ten ir pasakyk, kad reikia asmeniškai pasikalbėti. Ir dėl Dievo meilės, 
kol dar galutinai neišprotėjai, sužinok, ar tikrai tapsi tėvu, o tada ir 
svarstyk, ką daryti. 


— Tu teisus. Jėzau, jaučiu... 

— Šleikštulį? 

— Ne visai. Jaučiuosi pametęs galvą. Niekada net negalvojau 
apie tokį dalyką. Tai išeina iš... 

— ... Oveno įvykių tvarkos. Pratinkis, — patarė Beketas, lengvai 
trinktelėjęs per petį. 

— Taip, galiu pratintis. — Oveno veidas patamsėjo, o akys žyb- 
telėjo. — Bet aš — ne vienintelis, kuris turės tą daryti. 

Išlaukęs valandą, Ovenas nusprendė, kad jau nusiramino ir susi- 
valdė. Tada per vis dar nesiliaujantį lietų nuskubėjo į „Vestą“ ir pate- 
ko į šilumą, kur tvyrojo padažų ir prieskonių aromatas. 

Prie kasos aparato Eiverė išmušė klientui čekį ir žaismingai pa- 
mojo Ovenui. 

Ne laikas mieliems pamojavimams, vėl užvirdamas pagalvojo 
vyras. 

— Pačiu laiku, — džiugiai tarė Eiverė. — Ką tik viskas aprimo. 
Ketinau nubėgti į naujojo restorano patalpas ir apžiūrėti, ką jūs, vai- 
kinai, iki šiol išgriovėte. 

— Man reikia su tavimi pasikalbėti. 

— Žinoma, prisėsk. Tuoj pakviesiu Frenę, kad mane pavaduotų. 
Ar nori gabaliuko picos? 

— Ne. Ir man reikia pasikalbėti su tavimi asmeniškai, tavo bute. 

— O, šūdas... Kažkas atsitiko naujojoje vietoje? 

— Tai neturi nieko bendra. 

— Tuomet kas... 

— Eivere... — Oveno tonas sugriežtėjo, ir jos antakiai susiliejo 
į vieną krūvą. — Į butą, dabar. Asmeniškai. 

— Puiku, puiku. Bet tu gadini man gerą nuotaiką. — Eiverė 
priėjo prie virtuvės tarpdurio. — Frene, man reikia išbėgti, — kalbė- 
dama ji nusirišo prijuostę ir pakabino ant kablio. — Labai norėčiau 
pamatyti naująją vietą. 

— Galėsi apsižiūrėti, kai pasikalbėsime. 

— Ko toks susiraukęs? — paklausė Eiverė, jiems pasukus į laip- 


tinę. — Aš nieko nepadariau. 

— Galbūt tai ir yra problema. 

— Tu tikrai gadini man nuotaiką, — pakartojo Eiverė ir atidarė 
savo buto duris. — Na, tai, po galais, kokia problema? 

Oveno rūpestingai planuotas pokalbis akimirksniu žlugo. 

— Po velnių, kodėl nepasakei man, kad esi nėščia?! 

— Ką? Kg?! 

— Tik nevaidink čia nustebusios, Eivere. Mačiau tave vaistinėje, 
perkančią nėštumo testą. 

— Tu... — Eiverė padėjo rankas ant klubų — ... mane šnipine- 
Jais 

— Nebūk kvaila! Apsipirkęs Heigerstaune užėjau į vaistinę. 
O ten buvai tu ir apžiūrinėjai nėštumo testus, kurių vieną įsimetei į 
pirkinių krepšelį. Po galais, kas tau negerai, kad man niekada nieko 
nesakai? Kodėl manimi nepasitiki, negerbi mūsų santykių, kad pasi- 
sakytum, jog laukiesi? 

— (Gal todėl, kad nesilaukiu. 

— Nesilauki? 

— Nesilaukiu, tu kvaily. 

Kažkas Oveno viduje sprogo, bet jis nesuprato, kas tai. 

— "Tai testas neigiamas? 

— Ne, testas teigiamas, — Eiverė išsitraukė telefoną. 

Dabar Oveno širdis ėmė taip pašėlusiai daužytis, kad vos neiš- 
šoko pro gerklę. 

— Jeigu testas teigiamas, tuomet tu laukiesi! Tai kas dabar čia 
kvailys? 

— "Tu. — Eiverė pasuko Ovenui telefoną ir parodė testo juos- 
telės nuotrauką „NĖščIA“. — Tai Klerės nėštumo testas. Tą pakuotę 
šįryt pirkau jai, nes Klerė manęs paprašė. 

— Prieš dešimt minučių mačiausi su Beketu. Klerė nesilaukia, 
antraip jis būtų man pasakęs. 

— Klerė jam to dar nesakė. Ketina tai padaryti, kai jiedu liks 
vieni. Trokšta tą akimirką paversti ypatinga — ką suprastum ir pats, 

jei nebūtum kvailys. Ir ji manęs paprašė niekam nesakyti. Dabar su- 
laužiau pažadą ir tai mane nervina. 

— Dėl Dievo meilės, aš niekam neprasitarsiu. Nesugadinsiu 
jiems tos akimirkos, — svyruojantis ir drebantis Ovenas abiem ran- 
komis taip perbraukė permirkusius nuo prakaito plaukus, kad tie su- 
sišiaušė. — Bet, Jėzau, ką turėjau galvoti, pamatęs tave perkančią tą 
daiktą? 

— Nežinau, Ovenai. Gal viena iš galimybių buvo tiesiog prieiti 
ir pasakyti: labas, Eivere, smagu tave čia susitikti, o kam tu perki 
nėštumo testą? 

— Man reikia atsisėsti. Priminsiu tau, kad esi skolinga man 
atsiprašymą, — Ovenas prisėdo ir minutėlę alsavo. — Tą akimirką 
apskritai nesugebėjau mąstyti. O tada tu tiesiog nuėjai. Taip viską 
paprastai padarei, kad aš tiesiog negalėjau mąstyti. 

Eiverė nieko neatsakė, tik žiūrėjo į Oveną. Jis atrodė visiškai 
suglumęs ir sutrikęs, koks būdavo itin retai. 

— Tu apdujai. 

— Tam tikra prasme. Galbūt. 

— Ir iš karto pasidarei išvadas. 

— Aš... Taip. 

— Niekada taip nesielgi. 

— Nes niekada nesu matęs tavęs perkančios nėštumo testą, ypač 
žinodamas, kad esu vienintelis, su kuriuo tu mylėjaisi. 

Eiverė pasvarstė. 

— Tai lyg ir pateisinama. Lyg ir. — Negalėdama susivaldyti, 
Eiverė plačiai išsišiepė. — O tu visai supanikavai! 

— Pusiau. Labiau jau susierzinau ir... — Geriau jau prisipažinti, 
nusprendė jis. — ... ir įsižeidžiau, nes pamaniau, kad tu man nepa- 
sakei tokio svarbaus dalyko. Mes niekada nekalbėjome, kas būtų, jei 
tu pastotum. 


Eiverė išpūtė orą. 

— Manau, tai ne toks pokalbis, kuriam užtektų dešimties minu- 
čių. Dabar mums viskas gerai, nes aš nesilaukiu, o laukiasi Klerė ir ji 
labai laiminga. Beketas taip pat skraidys padebesiais. 

— Taip, tikrai. Jis tikrai bus laimingas. 

— Tad tiesiog džiaukimės jų laime ir leisk man pasimėgauti pa- 
sakant, kad elgeisi kaip tikras kvailys. Kada nors pasikalbėsime apie 
tai, kas būtų, jei laukčiausi, bet dabar tikrai noriu pamatyti, kaip ten 
viskas išgriauta. Paskui važiuosiu iš mokyklos paimti Klerės berniu- 
kų, kaip jai pažadėjau. Ji per tą laiką galės pasikalbėti su Beketu ir 
pranešti jam džiugias žinias. Kol dar nematyti pilvo, ji nenori sakyti 
vaikams. Gal praneš jiems tik po vestuvių. Ši žinia dabar — tik jai su 
Beketu, tau, man, Hopei, Raideriui, jūsų mamai bei Klerės tėvams. O 
tai jau ir taip gan daug žmonių. 

— Gerai, — tvirčiau tarė Ovenas ir atsistojo. — Tačiau tikrai 
turėsime apgalvoti tokią situaciją ir dėl visa ko aptarti, kaip tokiu 
atveju elgtumėmės. 

— Tu jaudiniesi dėl jos labiau už mane, bet mes pasikalbėsime. 
Šiandien tikrai puiki diena, Ovenai. 

— Tu teisi. — Vyras sustojo, kai Eiverė priėjo ir suglostė jam 
plaukus. — Tai tikrai puiki diena. 

— Nuo dabar tiesiog būkime laimingi dėl Klerės su Beketu. 
Jie tuokiasi, kuria šeimą ir laukia dar vieno nario. Kaip tik to jiedu 
trokšta. 

— Gerai, — pakartojo Ovenas ir prisitraukė Eiverę arčiau. — 
Būsime dėl jų laimingi. Atleisk, kad pykau ant tavęs. 

— Nepykstu, nes turėjau progą pavadinti tave kvailiu. — Nu- 
sijuokusi Eiverė pabalsnojo į galvą ir pabučiavo Oveną. — Eime į 
būsimą restoraną. Gal ir aš galėsiu ką nors nugriauti? 


— Ką nors surasiu. Tai mažiausia, ką galiu padaryti. 


19 skyrius 


H.. patraukė skaidrią vazą su baltomis rožėmis centi- 
metrą į kairę. 

— Štai. 

Nors Eiverė nepastebėjo jokio skirtumo, pritariamai linktelėjo. 

Jos neatpažįstamai pakeitė iš „Versk puslapį; knygyno atsitemp- 
tą ilgą stalą, uždengdamos jį balta linine staltiese. Būsimajame deser- 
to ir šampano bare Hopė dėmesingai sustatė skaidrias keturkampes 
vazas su ką tik išsiskleidusių baltų rožių žiedais ir papuošė žvakutė- 
mis sidabriniuose indeliuose. 

Klerė gal ir priešinosi baltoms vestuvėms, bet nieko nesakė apie 
dovanų vakarėlį. 

— Dovanos — ten, maistas — ten, desertas ir šampanas — 
čia, — įrėmusi rankas į klubus, Hopė apsidairė valgomajame. — La- 
bai gražiai papuošei kėdę. 

— Aš ir pati sužavėta. 

Svarbiausioje kambario vietoje puikavosi kėdė aukšta atkalte, 
kurios viršų puošė milžiniškas balto tiulio kaspinas su grindimis be- 
sidriekiančiais galais. Baltos ir rožinės spalvos girliandos sukosi apie 


kėdės kojas, pakoją, porankius ir atramą. 


302 


— Net buvau pamiršusi, kaip man patinka visi tie mergaitiški 
dalykėliai, kol gavau progą pati kai kuriuos padaryti. 

Ant kietmedžio kaukšėdama dailiais raudonpadžiais aukštaku!- 
niais Hopė kruopščiai degė žvakes. 

— Ketinu įpilti šiek tiek vyno ir padėti lengvų užkandžių, kad 
vaikštinėdami žmonės galėtų kada panorėję prisėsti ir pasivaišinti. 

— Žinai, dauguma svečių iki šiol nematė viešbučio. Taigi visi 
puls prašyti aprodyti patalpas. 

— Jau apie tai pagalvojau. Gaila, nėra itin šilta, kitaip galėtume 
išeiti į kiemą. Na, vieta atrodo puikiai, o mudvi... — Hopė įsikibo 
Eiverei į ranką ir pasisuko, kad abi atsispindėtų auksinių rėmų veidro- 
dyje, — atrodome fantastiškai. 

— Sutinku. 

— Taigi, išgersime šampano? 

— Visom keturiom už. 

Jos nuėjo į virtuvę, ir Hopė pripylė dvi taures. 

— Už pamerges ir krikšto motinas, — iškėlė taurę Hopė. 

— Tai už mus, — susidaužė savąja Eiverė. 

— O po maždaug aštuonių mėnesių dar rengsime ir kūdikio 
kraitelio šventę. 

— Keturi vaikai. Ak... — Eiverė gurkštelėjo šampano, tada vėl 
susidaužė su Hope. — Sėkmės jiems. 

— Jie ją turi. Jų varomoji jėga — meilė. 

— Taip manai? 

— Žinoma. — Hopė atsisėdo. — Kaip ilgai, tavo manymu, jie 
gebės išlaikyti nėštumą paslaptyje? Juk abudu tiesiog spinduliuoja iš 
laimės. 

— Dauguma Žmonių pamanys, kad tai dėl vestuvių, ir iš dalies 
bus visiškai teisūs. Jei jiedu sugebės neprasitarti iki medaus mėnesio 
galo, kaip Klerė planuoja, tada galės atsikvėpti. 

— Negaliu patikėti, kad tu visą dieną slėpei nuo manęs tokią 


žinią! 

— Miriau, kaip norėjau tau pasakyti. — Su savo pavasariškai 
žalia suknele Eiverė brinktelėjo ant kėdės ir patempė žemyn trumpą 
sijoną. — Ir būčiau atlėkusi pas tave iškart po darbo, bet tas keistas 
pokalbis su Ovenu mane labai sutrikdė. 

— Betgi koks sutapimas?.. — Kadangi tai ją vis dar stebino, 
Hopė atsilošė ir nusijuokė. — Ovenas užsuka į vaistinę kaip tik tada, 
kai tu perki nėštumo testą. 

— Likimas jam iškrėtė linksmą pokštą. 

— Vargšelis... Tik įsivaizduok, kas virė jo galvoje! 

— Būtent. Dažniausiai Oveną kuo puikiausiai suprantu, bet da- 
bar jis taip surimtėjo... Nesuprantu, supyko ar išsigando? 

— Manau, ir viena, ir kita. 

— Ir netgi po to, kai viską paaiškinau?.. — stebėjosi Eiverė, nes 
viduje ją ir toliau kažin kas graužė. — Atrodo, mudu išsiaiškinome, 
bet kalbant nuoširdžiai, nesu dėl to tikra. Jis supyko ir išsigando dėl 
to, kad galbūt laukiuosi, ar dėl to, kad galbūt laukiuosi ir nieko jam 
nepasakiau? 

— Manau, jis galiausiai patikėjo, kad nėščia Klerė, bet jei lauk- 
tumeisi tu? Ar tu jo vietoje neišsigąstum? — paklausė Hopė. 

— Gal truputį. Bet tik todėl, kad turėjau pagalvoti, kas būtų, jei 
taip nutiktų. Juk pažįsti Oveną — jis yra planuotojas. Viskas jam turi 
būti laiku ir vietoje. Jis toks žmogus, kuris prieš pirkdamas pieną, ant 
pakuotės būtinai patikrina jo galiojimo laiką. 

— Ir aš taip darau. 

— Todėl tu jį ir supranti. Neplanuotas nėštumas? — Eiverė pa- 
vartė akis. — Tai sugriautų visus jo gyvenimo planus. 

— O koks tas jo planas? 

— Nežinau, bet galiu lažintis, kad Ovenas jį turi. 

— Manau, klysti. — Hopė vėl pripildė taures. — Taip sakau, 
nes Oveno jautrumas ir atjauta panašūs į mano. Taip, galbūt jis ir turi 
esminį planą, kuriame — jo tikslai, pasiekimai, įvykiai, žingsniai, bet 
jis sugeba ir prisitaikyti. — Hopė pakėlė ranką ir mostelėjo. — Aš 


taip padariau. 

— Žinoma, jis gali prisitaikyti, — sutiko Eiverė. 

Oveno organizuotumas ir dalykiškumas nėra nepajudinamas. 
Bet sprendžiant pagal mano asmeninę patirtį, jis yra tiesiog... truputį 
nelankstus. 

— Gerai, pasvarstykime, kas būtų, jei?.. Jei būčiau nusipirkusi 
tą pakuotę sau ir rezultatas būtų teigiamas, Ovenas prisitaikytų ir 
pradėtų nuo šio taško. Pirmasis plano žingsnis būtų vestuvės. 

— Tai tave erzina? 

— Ne, ne. Tačiau jis vestuves laikytų išeitimi, teisingu poelgiu, 
būtinybe. O aš nenorėčiau tekėti vien todėl, kad taip yra teisinga. 

— Geriau nei neteisinga, — pastebėjo Hopė. 

— Žinai, ką turiu omeny. Norėčiau ištekėti, nes iš tiesų to trokš- 
čiau, būčiau pasirengusi santuokai, įsimylėjusi ir laiminga manyda- 
ma, kad su kažkokiu žmogumi praleisiu visą savo gyvenimą. 

Hopė ištraukė keletą mėtinių saldainių iš dubenėlio. 

— Tai Ovenui pasakytum „Ne“? 

— Nežinau. 

— Aš žinau. Pasakytum „Ne“, nes jaustumeisi tarsi privalanti 
kažkam kažką įrodyti. Be to, negalėtum leisti Ovenui nukrypti nuo 
savo gyvenimo plano. Ir šios dvi priežastys tau būtų vienodai sva- 
gurkštelėjo šampano. — Galvotum taip: aš galiu savimi pasirūpinti ir 
tu neprivalai manęs vesti. Dalytis atsakomybe už vaiką — taip, būti 
gyva ir neatsiejama vaiko gyvenimo dalimi — taip. Bet asmeniškai 
man — jokių įsipareigojimų. 

— Kompromisui vietos nepalieki. 

— Nemanau. Tokia tavo esybė — išdidumas, atsargumas ir šir- 
dis, susipainiojusi motiniškose problemose. 

— Ar mano tėvai būtų susituokę, jeigu mama nebūtų pastoju- 
si? — šiek tiek niūriai ištarė Eiverė ir gurkštelėjo šampano. — Ne- 
manau. 

— Jei nebūtų, tai čia nesėdėtum ir apie tai negalvotum. Jie pasi- 


rinko ir tu esi to rezultatas. 

Eiverė pakėlė petį. 

— Hopės Bomont praktinės logikos mokykla. 

— Ir ji dažniausiai sėkmingai veikia. Klausyk, nesėdėčiau čia su 
tavimi, jei Džonatanas nebūtų pasirinkęs. Tas jo pasirinkimas lėmė 
manąjį. Pastaraisiais mėnesiais daug apie tai galvojau. Čia jaučiuosi 
kur kas laimingesnė, nei buvau su Džonatanu, kai maniau, kad mano 
gyvenimas sutvarkytas pagal labai solidžius manosios praktinės logi- 
kos mokyklos planus. 

Eiverė akimirką pamąstė. 

— Hope, supratau tavo mintį, bet juk Džonatanas buvo šiknius. 

Nusijuokusi Hopė pakėlė taurę. 

— Taip, bet galvojau, kad jis — mano šiknius. — Moteris pasi- 
žiūrėjo į laikrodį. — Mums jau metas nešti likusį maistą. 

Joms nespėjus atsistoti, į vestibiulio duris pabeldė Klerė. 

— Žinau, atėjau per anksti, — išbėrė ji, Eiverei atidarius du- 
ris. — Palikau vaikus prie naujojo namelio, kuris jau beveik visas na- 
mas. Beketas su broliais duos jiems darbo. Dieve, padėk jiems. Oho, 
tik pažvelkite į šias gėles! 

— Palauk, kol pamatysi valgomąjį. Pirmiausia duok man savo 
paltą. Skalbykloje yra kabykla. Kadangi čia — tik aš su Hope, tai 
papasakok, kaip jautiesi? 

— Gerai. — Nusijuokusi Klerė paleido savo šviesius plaukus 
ant pečių. — Kai šįryt išsivėmiau, tik ir tegalvojau, kad turėsiu kūdikį. 
Mudu su Beketu turėsime kūdikį! Taigi, man viskas gerai. 

— Akivaizdu. Turėjau omenį ne kūdikį, — pasakė Eiverė suki- 
kenusi, kai Klerė padėjo rankas ant pilvo. — Eime, apžiūrėsi. 

— K4 manai? 

— Ak, kaip gražu... Visos tos gėlės ir žvakės... Padarėte man 
kėdę! — Klerė sumirksėjo su ašaromis akyse. — Aš ir vėl ašaroju. Ne- 
žinau, tai iš laimės ar mane veikia hormonai, nors tikriausiai ir viena, 


ir kita. Apsiverkiau, kai šįryt Beketas išplovė lėkštes. 

— Nuotaka turi teisę apsiverkti per savo vakarėlį, — pasakė 
Hopė. 

— Tikiuosi, nes jaučiu... Labai dėkoju už viską ir už tai, kad 
esate mano draugės. 

— Raminkis, — perspėjo Eiverė. — Ir mes tuoj apsižliumbsim. 
Einu pakabinti paltą. 

Išskubėjusi pakabinti Klerės paltą prie savo švarkelio ir jai atsi- 
sukus, kažkas šmėkštelėjo koridoriumi laiptinės pusėje. Ar ji kažką 
išgirdo? Greičiau jau pajuto. Eiverė tyliai užlipo aukštyn, toliau nuo 
Klerės ir Hopės balsų. 

Durys į „Elizabetos ir Darsio“ kambarį buvo atviros. Tačiau ir 
kitų visų kambarių buvo atviros, nes Hopė norėjo leisti svečiams pa- 
tiems apžiūrėti ir pasimėgauti kambariais, kai jos aptarnaus kitus ir 
neturės laiko aprodyti. 

Eiverė ne išgirdo ar pamatė, bet vėl pajuto Lizę — ir tas pojūtis 
buvo liūdesys. 

— Prašau, užeik į kambarį, — sumurmėjo Eiverė. — Žinau, esi 
nusiminusi. Turėtų būti labai sunku priimti tiesą. Ovenas ieško Bilio. 
Jei koks Žmogus ir sugebės viską išsiaiškinti, tai tik Ovenas. Tačiau tu 
nesi vieniša. Žinau tą jausmą, nes ir pati jaučiausi vieniša. 

Eiverė žengė dar vieną žingsnį balkono durų link ir luktelėjo. 

— Tačiau klydau taip jausdamasi, nes visada turėjau žmogų, 
kuris manimi rūpinosi, net jeigu viskas atrodė beviltiškai sunku ir 
liūdna. Tu taip pat turi mus. Tu mums rūpi. 

Eiverė susvyravo. Dažniausiai Lizė atrodydavo laiminga, netgi 
žaisminga. Romantiška, linksmo būdo jauna moteris, pagalvojo Ei- 
verė ir pasidavė impulsui. 

— Žinau vieną paslaptį. Manau, galiu tau ją išduoti, nes tu moki 
saugoti paslaptis. Ypač tokias laimingas paslaptis kaip ši. Prašau, už- 
eik vidun. 

Balkono durys palengva užsidarė. 


Tikėdama, kad Lizė yra šalia, Eiverė atsisėdo ant lovos kraštelio. 

— Šįvakar apačioje rengiame Klerės dovanų vakarėlį, — pradėjo 
Eiverė ir suabejojo, ar Elizos Ford laikais jau gyvavo tokios nuotakų 
tradicijos. — Moterys rengia tokius vakarėlius, norėdamos atšvęsti 
būsimas draugės vestuves. Mes vaišinamės, žaidžiame, būsimai nuo- 
takai dovanojame dovanas ir smagiai leidžiame laiką. Noriu atskleisti 
tau paslaptį, kurią žino tik keletas žmonių, bet Klerė neprieštarautų, 
jei pasakyčiau ir tau. Juk tau rūpi Beketas, Klerė ir berniukai. Jie labai 
graži šeima. O po kelių mėnesių jų šeima dar pagausės. Klerė laukia- 
si — kitą Žiemą ji susilauks vaikelio. 

Vasariškai saldus magnolijų aromatas sustiprėjo, atrodė, kad 
kambaryje net pašiltėjo oras. 

— Argi ne puiku? Iu regėjai, kaip jiedu įsimylėjo. Manau, jų 
santykiai prasidėjo būtent čia, svečių namuose. O po kelių savaičių 
jiedu čia susituoks. Viskas, kas juos supa, labai stipru, tikra ir teisinga. 
Taip būna itin retai, ar ne? Nedažnai sutiksi du žmones, kurie visiškai 
vienas kitam tinka ir vienas kitą papildo. Nerandu net žodžių... 

Eiverė palenkė galvą ir pastebėjo gniaužianti Oveno dovanotą 
raktelį, o ant rankos žibančias savas ašaras. 

— Klerės hormonai turbūt užkrečiami. Aš tikrai neliūdžiu. 

Eiverė pajuto, tarsi kas perbraukė plaukus ir ji su nuostaba užsi- 
merkė, nuraminta švelnaus prisilietimo. 

— Aš neliūdžiu, — pakartojo moteris. — Tik nesijaučiu tokia 
stipri ir tikra, kokia norėčiau būti. Kaip Žmonės sugeba taip rizikuoti? 
Tu tikriausiai labai rizikavai dėl Bilio. 

Eiverei bežiūrint į balkono duris, jų stiklas tarsi padūmavo ir 
jame išryškėjo širdies kontūrai. 

— Atrodo taip paprasta... — sumurmėjo Eiverė. — O kodėl 
taip nėra? 

Iš apačios atsklido balsai ir juokas. 

— Vakarėlis prasidėjo. Turiu leistis žemyn. 

Eiverė atsistojo ir nužingsniavo prie veidrodžio įsitikinti, kad 


akys neišduoda jos ką tik verkusios. 

— Turėtum ateiti ir tu. Oficialiai kviečiu tave į vakarėlį. Nerei- 
kia būti vienai, — pridūrė ji ir leisdamasi laiptais žinojo šiuos žodžius 
taikiusi tiek Lizei, tiek ir sau. 

Eiverė įsiliejo į vakarėlį. Turėdama laiko, ji mėgavosi tais mer- 
gaitiškais dalykėliais: gražiomis suknelėmis, gardžiu maistu, kalbo- 
mis apie vestuves, vyrus, madas ir gandus. Juolab kad ir pati turi vieną 
labai sultingą paskalą, žinomą tik saujelei moterų ir vaiduokliui. 

Moteris gėrė šampaną ir pylė jo kitiems, skanavo nuostabius 
sumuštinius ir nešiojo indus į virtuvę. Kol Hopė dalykiškai tvarkėsi 
su krūvomis dovanų ir dovanotojais, Eiverė ėmėsi plėšti jų pakuotes. 
Tuo tarpu Kerolė iš nuvyniotų kaspinų ir juostelių meniškai surišo 
puokštę. 

Smulkmenėlės ir moteriški niekučiai, baltos spalvos fone sping- 
sinčios Žvakės, kvapai ir balsai... Būsimoji nuotaka gėrė imbierinį 
limonadą, bjaurėjosi šampanu ir juokėsi iš švilpesių bei šūksnių, jai 
išpakavus beveik permatomus juodus naktinukus. 

— Merginos, jūs puikiai padirbėjote, — Džastina spustelėjo 
Eiverei petį, surengus dar vieną triukšmingą žaidimą. — Geriau net 
būti negalėjo. 

— Mes mėgavomės kiekviena akimirka. 

— Akivaizdu. Klerei pasisekė, kad turi tokias drauges. 

— T3 patį jaučiu jos atžvilgiu. 

— Tai irgi akivaizdu. Manau, mums reikėtų atidaryti dar vieną 
šampano butelį. Eivere, padėsi man? 

— Žinoma. 

— Iš tiesų tai norėjau su tavimi minutėlę pasikalbėti, — pasakė 
Džastina, jiedviem įėjus į virtuvę. 

— Gerai. 

Džastina paėmė Eiverei iš rankų iš šaldytuvo ištrauktą butelį ir 
padėjo ant bufeto. 

— Aš tikrai gera mama. 


— Geresnės nė nepažįstu. 

— Ir nepažinsi, — šyptelėjo Džastina, tada perbraukė ranka Eli- 
verei plaukus ir jos veidas suminkštėjo. — Laikiau tave savo dukra 
dar prieš tai, kai išėjo Ireisė. 

— O, Džastina... 

— Visada numaniau, kad žinojai, bet niekada tau to nesakiau, 
nors gal reikėjo. 

Susijaudinusi Eiverė teįstengė papurtyti galvą. 

— Visada žinojau, kad galiu tavimi pasikliauti, ateiti pas tave. 

— Tikiuosi ir viliuosi, kad taip bus visada. Eivere, esi viena iš 
labiausiai spinduliuojančių žmonių, kuriuos tik pažįstu. Gaila, pasta- 
rosiomis savaitėmis teko pastebėti, kaip toji šviesa kartais išsijungia. 

— Aš susidorosiu. 

— Neprivalai. Jauti tai, ką jauti. 

Ovenas sakė lygiai tą patį, prisiminė Eiverė. Tai nuramino ją 
kaip ir tas Lizės plaukų paglostymas. 

— Pasinaudosiu proga ir dabar pasakysiu tai, ką troškau pasa- 
kyti daugybę metų. Treisė buvo ir yra lengvabūdiška, savanaudė mo- 
teris, ji visada troško turėti daugiau nei turi ir visada kaltindavo kitus 
už tai, ko negaudavo. Jei ir gaudavo, vis tiek jai niekada nebūdavo 
gerai ar pakankamai — ir visada dėl to buvo kalti kiti. Tu visiškai į ją 
nepanaši. Mačiau tave augančią ir žinau, kokia esi. 

— Manai, mama mane kada nors mylėjo? 

— Taip. — Neabejodama Džastina paspaudė Eiverė ranką. — 
Manau, ir dabar myli, tik nepakankamai. 

— Nepakankamai gali būti blogiau, nei nemylėti iš viso, — su- 
murmėjo Eiverė. 

— Galbūt, bet tai ne tavo kaltė, brangioji. Čia Treisės bėda. No- 
rėčiau manyti, kad giliai širdyje tu tai supranti, nors galbūt pati dar 
nesuvokei. Tau pasisekė, kad turi draugų, kuriais gali pasikliauti. Bet 
kartais mergaitėms reikia mamos. Tu turi mane. 

Eiverė puolė Džastinai į glėbį ir stipriai suspaudė. 

— Žinojau... Visada žinojau, bet gera išgirsti tave tai sakant. 


Nenoriu, kad dėl manęs jaudintumeisi. 

— Tai mamos pareiga, bet dėl tavęs man nereikia daug jaudin- 
tis, — Džastina pakėlė Eiverės veidą ir nusišypsojo. — Tu esi spin- 


duliuojanti būtybė ir visada surasi savo kelią. 


Išėjus svečiams ir apsitvarkius, o Kerolei nuvedus viršun du sve- 
čius, kurie užsisakė numerį viešbutyje, Eiverė pasikvietė Hopę į šios 
butą trumpam pasikalbėti. 

— Kojas aukštyn, — Eiverė atsisėdo ir užsikėlė kojas ant kavos 
staliuko. — Sveikinu, bendrašeimininke! 

— Aš tave irgi. Ajezau, kokia aš nusivariusi nuo kojų... — pasi- 
skundė Hopė. 

— Tai ir dėl adrenalino, kurį sukėlė pernelyg didelis džiaugsmas. 

— Tikrai, bet buvo velniškai geras vakarėlis. 

— Įžanga į velniškai geras vestuves, — patenkinta savimi Eiverė 
ištempė rankas ir pakrutino pečius. — Tuoj eisiu išvirti arbatos, o 
tada galėsime pakalbėti apie Dženisę. Ir ką ji sau galvojo, pasirinkda- 
ma tokias kelnes? Jos užpakalis atrodė kaip milžiniškas mėsos kalnas. 

— Dieve, tikrai... — sukikeno atlošusi galvą ir užsimerkusi 
Hopė. — Na, bet Lorė atrodė labai dailiai ir susijaudinusi dėl savo 
vestuvių. Gaila, šventei vietą ji užsisakė anksčiau, nei mes užbaigėme 
svečių namus. 

— Tu — nepasotinama darbštuolė. 

— Galbūt. Šarlenė mane pasivedė į šoną ir pasakė, kad su kito- 
mis knygyno mergaitėmis ketina surengti Lorei dovanų vakarėlį, tad 
domėjosi, ar gali jį organizuoti svečių namuose. Reikia pasikalbėti su 
Džastina ir aptarti tokių renginių honorarą. 

— Maniau, tai aš — darbinis arklys. — Eiverė pasikėlė, nuspyrė 
savo batus į virtuvę, bet kažkas pabeldė į duris. — Prašau, prašau, tik 
jokių problemų apačioje!.. Ovenai? 

— Pastebėjau šviesą ir pamaniau, kad galėtume... Labas, Hope. 

— Labas. Aš jau buvau beeinanti. 

— Ne, nebuvai. Ji ketino išgerti arbatos, kurios nusipelnė, o Ke- 
rolė ir taip kelias valandas pasirūpins svečių namais. Norėtum arba- 
tos? — paklausė Eiverė Oveno. — Nors turime ir alaus. 

— Mieliau išgerčiau alaus. Galėčiau jo atnešti, jei tu... 

— O varge, tik sėskis!: — Eiverė stumtelėjo Oveną prie kė- 
dės. — Nuo visų tų mandagybių man ima mausti dantis. O kojas jau 
ir taip skauda. 

— Ji visada labai širdinga. — Ovenas praėjo pro pasiūlytą kėdę 
ir atsisėdo ant sofos. — Vakar vakare ir anksti ryte šiek tiek pašniukš- 
tinėjau apie Lizę, — pasakė jis Hopei. 

— Kai tik surengsime Klerės vestuves, pažadu prisidėti. 

— Viskas gerai. Šiandien negalėjau ilgai tyrinėti, nes dabar labai 
skubame baigti Beko namą. 

— Kaip sekasi? — šūktelėjo Eiverė. 

— Jau prie pabaigos, bet žinai — daug dažymo, vidaus apdaila, 
detalės... 

— Kažkur girdėta, — šyptelėjo Hopė. 

— Dirbame viršvalandžius, kad... 

— Irgi pažįstama, — atsišaukė Eiverė iš virtuvės. 

— Laiko nedaug, bet jei paskubėsime, iki vestuvių namą baigsi- 
me. Pagalvojau, kol Klerė su Beketu mėgausis medaus mėnesiu, ga- 
lėtume į namus suvežti jų daiktus. Negalėsime visko sudėlioti, kaip 
jie norėtų — na, žinai, pakabinti paveikslų, nuotraukų ir panašiai tose 
vietose, kuriose jie pageidauja, bet sustatytume baldus ir įrengtume 
virtuvę. Štai toks planas. 

Eiverė išėjo iš virtuvės su arbatos puodelių padėklu ir buteliu 
alaus. Padėjusi ant stalo, pasilenkė ir pabučiavo Oveną. 

— Toks jau tu — visada pagalvoji apie tokius dalykus. 

— Juk sugrįžus iš medaus mėnesio, jiems būtų malonu sužinoti, 
kad jau praktiškai gali persikraustyti į naujus namus. 

— Nuostabi mintis. Padėsiu jums, kuo galėsiu, — pažadėjo 
Hopė. — Žinau, kur Klerė planuoja pakabinti daugelį daiktų, nes 


apie tai kalbėjomės. 

— Hopės atmintis kaip dramblio. 

— Bent jau ne užpakalis kaip milžiniško pomidoro. 

Kai Eiverė suprunkštė į puodelį, Ovenas pakėlė antakius. 

— Čia toks mergaitiškas juokelis, — paaiškino ji jam. 

— Aišku. Na, tai mes tam ruošiamės. O kaip jums šiandien sekėsi? 

— Tobulai. — Hopė susirangė ant sofos. — Ir turėjome vieną 
netikėtą viešnią. Visą vakarėlį vis pajusdavau Lizės aromatą ir, ma- 
nau, ji net pasivaišino šampanu, nes „E X D“ radau tuščią taurę po to, 
kai jau buvau išlydėjusi svečius ir patikrinusi visus kambarius. 

— Tai aš pakviečiau Lizę. — Eiverė įsipylė arbatos. — Prieš 
vakarėlį buvau užėjusi į tą numerį ir pajutau, kokia ji liūdna. Pasakiau 
jai apie būsimą Klerės vaikelį ir nuotakos dovanų vakarėlį. Atrodo, tai 
ją labai nudžiugino. 

— Tokia jau tu — visada pagalvoji apie tokius dalykus, — su- 
murmėjo Ovenas. — Gal pasiseks daugiau sužinoti apie Lizę. Lyri- 
nėjau jos genealoginį medį. Pasirodo, Lizė turėjo du vyresnius brolius 
ir jaunesnę seserį. Vienas brolis žuvo kare, kitas sugrįžo, vedė ir su- 
silaukė keturių vaikų, tad turime šiokių tokių gijų, kurių galime nu- 
sitverti. Sesuo ištekėjo keleri metai po karo, susilaukė penkių vaikų, 
kurių vienas mirė dar kūdikis. Toji sesuo gyveno daugiau nei devy- 
niasdešimt metų. Ištekėjusi su šeima persikraustė į Filadelfiją. Hope, 
galėtum tuo pasidomėti, nes ir tavo šeima iš ten. 

— Galėsiu. 

— Ar žinai ką nors apie „Liberty House“ mokyklą? 

Nustebusi Hopė pažvelgė pro arbatos puodelio kraštelį. 

— Tiesą sakant, žinau. Kodėl klausi? 

— Dar neišsiaiškinau detalių, bet kaip dažnai nutinka, ieškoda- 
mas nuklydau nuo kelio ir užkliuvau už uždaros mergaičių mokyklos 
„Liberty House . Ji buvo įkurta tūkstantis aštuoni šimtai septynias- 
dešimt aštuntais metais. Vieno iš įkūrėjų sesuo turėjo lemiamos įta- 
kos, suteikiant mergaitėms išsilavinimą, kai tai nebuvo labai populia- 
ru. Dabar šią mokyklą lanko ir mergaitės, ir berniukai, bet iki šiol tai 


itin vertinamas privatus koledžas. 

— Tas tiesa. Aš jį lankiau. 

— Tikrai? — Nustebęs Ovenas pasilenkė priekin ir dilbius pa- 
dėjo ant šlaunų. — Koks mažas pasaulis... 

— Taip, — suraukusi antakius Hopė padėjo ant stalo arbatos 
puodelį. — Koks buvo Lizės sesers vardas? 

— Ketrina. 

— O ištekėjusios pavardė? 

— Derbi, Ketrina Derbi. Skaičiau, jos vardu pavadinta koledžo 
biblioteka. 

— Tiesa, pasaulis išties bauginamai mažas. Toji Ketrina Derbi, 
tūkstantis aštuoni šimtai septyniasdešimt aštuntais metais padėjusi 
Įkurti uždarą mergaičių mokyklą „Liberty House“, buvo mano pro- 
proprosenelė. 

— O šventas šūde... — atsiduso Eiverė. — Ir darsyk — o šven- 
tas šūde! Hope, jei viskas išties sutampa, tai reiškia, kad esi Lizės 
giminaitė — proproprodukterėčia. 

— Aresi dėl to tikra, Hope? 

Hopė tik nužvelgė Oveną. 

— Lankiau „Liberty House“ nuo darželio iki vidurinės. Lygiai 
taip pat — mano mama, dėdė ir senelė iš motinos pusės, brolis ir sesuo. 
Tokia šeimos tradicija. Ir kol dar nepaklausei, nežinau daug apie šeimos 
istoriją, bent jau ne tokią tolimą. Iš paveikslo mokyklos bibliotekoje įsi- 
vaizdavau, kad Ketrina Derbi yra sena moteris, bet vaikams visos vyres- 
nės moterys atrodo senos. Niekada negirdėjau, kad ji turėjo seserį, kuri 
mirė. Net nežinojau jos mergautinės pavardės. 

— Kaip manai, kas nors iš tavo šeimos narių žino daugiau? Gal 
kokių nors asmeninių detalių, kurių nesurasi tyrinėdamas dokumentus? 

— Net nenumanau, bet galėčiau paklausti. Tai taip keista... — 
Hopė pajuto dilgčiojimą gerklėje. — Man reikia pamąstyti. Dabar 
taip staigiai negaliu prisiminti. Jau eisiu. 

— Ar norėtum, kad eičiau su tavim? Gal nori, kad pasilikčiau 
kartu nakvoti? 

— Ne, ne, aš nebijau ir nenusiminiau. Man tik reikia apie tai 
pagalvoti. 

— Gal tave palydėti? 

— Liaukis, — nusijuokė Hopė dar Ovenui nespėjus atsistoti. — 
Manau, ir pati sugebėsiu pereiti aikštę. Man tik reikia pravėdinti gal- 
vą ir pamąstyti. Tai labai keista... 

Eiverė pašoko ir palydėjo Hopę iki durų. 

— Paskambink man, kai surikiuosi mintis. Pažadi? 

— Gerai. Jau rikiuoju. — Hopė patrynė smilkinius. — Žinai, 
kad man to reikia. 

— Taip, priešingu atveju neleisčiau eiti vienai. Bet žinai ką, 
Hope? 

— Ką? 

— Čia tai ohoho... 

— Taip, gali nesakyti. 

Hopei išėjus, Eiverė pasisuko į Oveną ir pakartojo: 

— Ohoho... 

— Sesuo... — sumurmėjo jis. — Nė nežinau, kodėl užsikabinau 
už tos mokyklos. Tiesiog ieškojau informacijos ir nuklydau. Tačiau 
vis tiek kol kas nesuprantu, kaip mums tai padėtų surasti tą Bilį. O 
dabar... Žinau, būna visokių sutapimų, bet tokie? Tai tikrai pralenkia 


vaizduotę. 
— Kas tai — likimas? 
— O kas dar? — Ovenas ėmė žingsniuoti po kambarį. — Tu 


gimei ir augai Bunsbore, o Hopė — Filadelfijoje. Koledže abi apsigy- 
venote tame pačiame kambaryje ir tapote tikromis draugėmis — to- 
kiomis tikromis, kad ji atvažiuodavo čia tavęs aplankyti ir tapo Klerės 
drauge. Tos pačios Klerės, kurią ves mano brolis. Mano motina pa- 
milo seną viešbutį, pasistengė jį nusipirkti ir atidavėme visas jėgas 
jam restauruoti. Moteris, turėjusi tapti jo valdytoja, pastojo, todėl 
Klerė sugalvojo, kad čia turėtų dirbti Hopė. 

— Kuri troško persikraustyti, nes ją išdavė subingalvis vaikinas 


1r j0 šeima. 

— Hopė pasirodė idealiai tinkama svečių namų šeimininkės pa- 
reigoms, — tęsė Ovenas. — Ji dirbo viešbučio vadybininke, išmano 
visas subtilybes ir netgi tokias detales, apie kurias mes nė nepagal- 
vojome. Daugiau nei kompetentinga, bet neapsisprendusi, ar tikrai 
nori persikraustyti. Mano mama ją pasamdė vos tik pasikalbėjusi. Ir 
Hopė iškart sutiko. 

— Na, jei viską taip sudėliojus.... 

— Būtent taip viskas ir įvyko. — Ovenas sustojo priešais Ei- 
verę. — Vienas posūkis, tada — kitas, vienas pasirinkimas, tada — 
kitas. Visi veda į vieną ir tą pačią vietą. Svečių namai, Lizė, Hopė ir 
galbūt, jei ir toliau teisingai sudėliosime — Bilis. 

— Manai, Eliza tai žino? 

— Nežinau. Manau, jei ji būtų Žinojusi, būtų labai pasistengusi 
susisiekti su Hope. Geriau pagalvojus, tai ji daugiau kontaktavo su 
Beketu, manim, tavim ir Raideriu, kuris apie tai nedaugžodžiavo, ir 
Merfu. Tai jis pirmasis ją pamatė ir būtent iš Merfio mes išgirdome 
apie Lizę. Vaikai... — Ovenas truktelėjo pečiais. — Jie dar neišmo- 
kyti netikėti ne;manomais dalykais. Tai... 

— Kas? 

Ovenas pažvelgė į Eiverę ir nušvito šypsena. 

— Tai taip velniškai kieta. Ir... Palauk minutėlę. Buvau sutrikęs 
ir nepastebėjau. 

— Ko nepastebėjai? — nesuprato Eiverė. 

— Tavo plaukų. Jie natūralios spalvos. — Ovenas ištiesė ranką 
ir perbraukė pirštais per auksiškai raudonus plaukus. — Tai ir vėl 
Eiverės plaukai! 

— Nusprendžiau kurį laiką vėl pabūti savimi ir pažiūrėti, kaip 
seksis. 

— Tokia tu man labiausiai patinki, — pasakė Ovenas. 

— Tikrai? — suintriguota Eiverė nužvelgė jį. — Kodėl man to 


niekada nesakei? 

— Nes tai buvo tavo plaukai. O dabar jie — tikrieji. — Pa- 
silenkęs Ovenas juos pauostė. — Kvepia kaip jie ir atrodo kaip jie. 
Kraustausi iš proto dėl tavo plaukų. 

— Eik jau?.. 

— Visada krausčiausi. Niekada su tavimi tokia nesimylėjau. 

Eiverė nusijuokė, paskui ir vėl prajuko, kai Ovenas ją pakėlė, o 
jai teko apsivyti kojomis jam apie liemenį. 

— Manau, reikėtų patikrinti, — tęsė jis. — Privalau atlikti pa- 
lyginamąsias studijas. 

— O tau tikrai patinka tyrinėti... 


— Ir kai ką daugiau, — sutiko Ovenas, nešdamas Eiverę į mie- 


gamąjį. 


20 skyrius 


JL gėlėmis ir mirguliuojančiomis lemputėmis svečių 
namai tviskėjo kaip svajonė. Po visko, ką regėjo ir patyrė per ilgą savo 
gyvavimą, dabar jie šventė meilės, tikėjimo ir patvarumo šventę. 

Oras buvo persismelkęs rožių, magnolijų ir maloniu lelijų aro- 
matu. Virš galvų švietė giedras žydras dangus. 

Pasakiškame „Titanijos ir Oberono“ buduare Klerė apsivilko 
savo nuotakos suknelę. Hopei sagstant nugaroje, ji įkvėpė ir nusišyp- 
sojo Mamai. 

— Neverk, mama. 

— Mano mergaitė tokia graži... — sumirksėjo Rozė su ašaromis 
akyse ir priėjusi arčiau paėmė Klerei ranką. — Ir tokia laiminga... 

— Tobula, — užsegusi Hopė atsistojo šalia Klerės. 

— Būtent taip šią akimirką ir jaučiuosi, — dar kartą giliai įkvė- 
pusi Klerė pasisuko į veidrodį. — Tobulai. 

— Ir baigėme pačiu laiku. Eime į verandą nusifotografuoti, — 
liepė Hopė. — Kad ir nuotraukose išliktume tobulos. 

— Tugsitikinusi, kad Beketo nėra kur nors netoliese? Nenoriu, kad 
jis mane pamatytų prieš ceremoniją. Žinau, tai kvailas prietaras, bet... 

— Nekvailas, — paprieštaravo Eiverė. — Nueisiu į „J X R“ ir 


įsitikinsiu, ar visi vyrai ten. 

— Bet juk tu irgi turėtum būti nuotraukose, — priminė jai 
Hopė. 

— Tuoj grįšiu. Tik leisk man atsivesti berniukus ir Džastiną. Be 
to, pranešiu, kaip klostosi įvykiai jaunikio pasaulyje. Jūs pradėkite, 
sėkmės. 

Eiverė išlėkė pro duris. Ji pastebėjo praviras „Elizabetos ir Dar- 
sio“ kambario duris. 

— Atleisk, laikas spaudžia. Dabar negaliu tavęs aplankyti, bet 
pažadu grįžti. 

Kaukšėdama aukštakulniais ir besimėgaudama, kaip šampano 
spalvos suknelė krinta apie jos kojas, Eiverė išskubėjo pro duris ir 
verandą. Dar nepasibeldusi ji išgirdo susijaudinusių berniukų balsus 
ir žemą dundantį juoką. 

— Visi apsirengę? — šūktelėjo ji, pamažu verdama duris. 

— Apibrėžk, ką reiškia „apsirengę“? 

Pralinksmėjusi Eiverė įėjo vidun. 

Džastina ant nugaros krentančiais plaukais stovėjo susiglaudusi 
skruostais su Beketu. Dar viena tobula akimirka, pagalvojo Eiverė. 
Vilkintys tamsiais kostiumais Raideris su berniukais sėdėjo ant l0- 
vos, o išskleistos kortos rodė, kad lošia karą. 

— Jau laikas! — sušuko Liamas ir pradėjo ropštis nuo lovos, 
sukeldamas sąmyšį tarp broliukų. 

— Dar ne. Pirmiausia padarysime keletą nuotraukų, tada foto- 
grafas ateis čia ir nufotografuos jus. Kur Ovenas? 

— Išėjo parūpinti gėrimų, — informavo Raideris. 

— Atrodai puikiai. Dieve, visi atrodote puikiai. Pasivogsiu 
Džastiną ir berniukus nuotraukoms, tada atsiųsiu juos atgal. Likusi 
jaunikio svita tegul nejuda iš šios pastato dalies. Nebandykite smal- 
sauti priekinėje pastato dalyje! 

— O jei užsisakysime picą? — paklausė Raideris, sukeldamas 
maištą tarp mažylių. 

— Vėliau. — Džastina atsisuko ir pažiūrėjo į berniukus taip, 


kad, Eiverės manymu, numalšino maištą mažiausiai dešimtme- 


2 


čiui. — Žygiuojam, kariai. Greitai grįšim, — sumurmėjo ji, pabučia- 
vusi Beketui į skruostą. 

— Bet aš labai ištroškęs... — Merfis pažiūrėjo į Džastiną mal- 
daujamu žvilgsniu ir viltinga šypsenėle. 

— Ašjį pagirdysiu ir greitai atsivesiu, — pažadėjo Eiverė Džas- 
tinai. 

— Aš laimėjau! 

Raiderio veide atsiradus pasipūtėliškai šypsenėlei, Haris greitai 
apsisuko. 

— Nu nu! 

— Uli ui. Karas baigtas, nevykėli! 

— Moratoriumas, — paskelbė Džastina. — Mūšio pertrau- 
ka, — paaiškino ji Hariui, vesdamasi berniukus ir prieš uždarydama 
duris, nusiuntė Raideriui tą patį įspėjantį žvilgsnį. 

— Tu tikrai puikiai atrodai, — pasakė Eiverė Beketui, uždėjusi 
ranką ant rutulio formos rankenos. — Bet palauk, kai išvysi Klerę... 

— Nesakyk, nes jau negaliu laukti. 

— Jau greitai, — pažadėjo ji ir išskubėjo. 

Eiverė pažvelgė žemyn į kiemelį, kuriame palei žydrą dangų bo- 
lavo akinamai baltos palapinės, dar daugiau gėlių ir lempučių. Hopė 
pasakytų — tobula, pagalvojo ji. Ir ji būtų teisi. 

Čia išėjo Ovenas su gėrimų padėklu rankose. Eiverei bestovint 
ant laiptų, o jam apačioje, jųdviejų akys susitiko. Šią fantastišką ro- 
mantišką akimirką Eiverei širdis nenumaldomai suplazdėjo. O Ove- 
nas negalėjo atitraukti nuo Eiverės akių. 

— Atrodai stulbinamai... 

— Palauk, kol pamatysi nuotaką. 

Ovenas papurtė galvą, stebėdamas, kaip saulė žaidžia ant jos 
škotiško viskio spalvos plaukų. 

— Stulbinamai, — pakartojo vyras. 

— Viskas nepaprastai gražu, — tarė leisdamasi žemyn Eive- 
rė. — Tik prisimink, kaip viskas atrodė prieš metus. Tiesiog sunku 


patikėti tokiais pokyčiais. Kiek visko gali nutikti ir kas kuo gali tapti... 

Ovenas ir toliau neatitraukė nuo Eiverės akių. 

— Kaip tik galvojau tą patį. 

— Džastina nusivedė berniukus nusifotografuoti su nuotaka. 
Galiu nunešti jiems gėrimų. 

Ovenas pažvelgė į padėklą rankose. Keista, akimirką buvo pa- 
miršęs gėrimus, vestuves ir visą pasaulį. 

— A, taip. Čia „Sprite“, pasak Liamo, tai tas pat, kas ir šampa- 
nas. Mamai tai — pats tas. 

— O čia alus tau ir broliams? Pagal griežtą Hopės grafiką dar 
užtruksime apie 15 minučių. Tuomet fotografas užlips viršun ir ten 
jau rikiuos jus. 

— Mes būsime pasirengę. Turiu tą grafiką. 

— Žinoma, kad turi. 

Ovenas nunešė padėklą prie vestibiulio ir padavė Eiverei „Sprite“. 

— Tikrai stulbinamai, — pakartojo jis. 

Eiverė nusikvatojo ir nuskubėjo šalin. 

Ovenas atidarė duris ir įėjo į kambarį. 

— Jei Eiverė būtų nėščia, žinai, kaip pasakyčiau, norėdamas ją 
vesti? 

— Ajezau, Eiverė nėščia? 

Raideris staigiai griebė alų nuo padėklo. 

— Ne, — atsakė Ovenas ir pagaliau suvokė, ką reiškia tas keis- 
tas jausmas, akimirką aplankęs, kai sužinojo, kad tas nėštumo testas 
priklausė Klerei. Tai buvo nusivylimas. 

— Tik prieš akimirką suvokiau tai, ko neįstengiau anksčiau. 

— Rėžk, — patarė Raideris. — Arba sugadinsi savo sudarytą 
grafiką. 

— Aš tiesiog noriu ją vesti. — Truputį nustebęs Ovenas pažvel- 
gė į Raider, tada į Beketą ir vėl į Raiderį. — Aš noriu vesti Eiverę 
Makteviš! 

— Už tai ir išgerkime, — Beketas paėmė savo alų, tada Oveno 
ir padėjo padėklą į šoną. — Imk. 


(Ovenas suraukė antakius. 

— Tai jūs nė kiek nenustebote? 

— Ne, nė kiek. 

— Pala, pala... — Raideris pasitraukė ir prisimerkė. — Sakai, 
Arį šį alų įdėta kažkokių verčiančių vesti kvaišalų? Tai mane užknistų. 

— Jis ne aluje, kvaily. — Beketas pasisuko į Oveną ir nusišyp- 
sojo. — Turėtum šįvakar paprašyti Eiverės rankos. Pasipiršti per ves- 
tuves laikoma sėkme. 

— Turiu su tuo padirbėti. — Ovenas išpūtė orą. — Kaip, kada 
tą padaryti ir panašiai. 

— Cha, jis su tuo padirbės... — Raideris gurkštelėjo alaus. — 
Bus smagu. 


k AS 


Kai jų priešvestuvinė fotosesija buvo baigta, Rozė darsyk apka- 
bino Klerę. 

— Nuvesiu berniukus, o tada atsitempsiu tavo tėtį. 

— Dar yra apie dvidešimt minučių, — Hopė parodė į telefo- 
ną. — Mudu su Ovenu susirašinėjame, kaip vyksta fotosesija. Taip 
sužinosime, kada Beketas su savo svita nusileis į kiemelį. 

— Nesijaudink, susiderinsiu su Ovenu. 

— Susirašinėjate? — nuėjus Rozei, paklausė Eiverė. — Bet juk 
tai turėjo būti neoficialu? 

— Neoficialu nereiškia, kad nerūpestingai atlikta. Beje, svečiai 
jau renkasi. 

— Lemiamas momentas artėja. — Eiverė pakėlė šampano bu- 
telį. — Gal dar kam įpilti? 

— Tik ne man, — atsiliepė Klerė ir susiraukė. — Na, gal gurkš- 
nelį. Manau, man reikėtų išgerti gurkšnelį dėl sėkmės. 

— Gurkšnelį nuotakai ir pilnas taures visiems svečiams. 


— Už nuotaką, — Hopė pakėlė taurę. 

— Ne, — Klerė papurtė galvą. — Už santuoką: už priesaikas, 
kompromisus, patvarumą. Štai už ką norėčiau išgerti. 

— Tuomet už santuoką, — sutiko Hopė ir susidaužė taurėmis. 

— Ir už šeimą, — gurkštelėjusi pridūrė Klerė. — Tai ne tik san- 
tuoka, o ir vaikai bei tėvai — žmonės, kurie daro tavo gyvenimą visa- 
vertį ir patikimą. Jūs man irgi tai suteikiate. 

— Visgi tu nusiteikusi mus pravirkdyti... — išlemeno Eiverė. 

— Maniau, kad jaudinsiuosi. — Klerė gurkštelėjo dar mažą 
gurkšnelį ir pastatė taurę. — Bet jaučiuosi labai ryžtinga. Vakar va- 
kare daug galvojau apie Klintą ir tikrai Žinau: jis būtų patenkintas, 
kad suradau Beketą, o berniukai jį myli. Šis žinojimas mane verčia 
jaustis laimingai. Dabar tik noriu išeiti į kiemelį, prieiti prie Beketo 
ir berniukų, kartu nešdamasi šį, — pasakė Klerė, prispaudusi rankas 
prie pilvo. — Ir duoti tuos įžadus. O paskui — šokti su savo vyru ir 
mūsų sūnumis. 

— Palauk, tik lūpdažiu pagražinsiu tau lūpas, — pareiškė Hopė. 

Kol draugė skubėjo tai padaryti, Eiverė išėjo į verandą. Tik mi- 
nutėlei pabūti vienai, pagalvojo ji. Bent akimirką... 

Bet išgirdusi atsidarančias verandos duris ir pažiūrėjusi į „Eli- 
zabetos ir Darsio“ apartamentų pusėn, suprato, kad ji vis dėlto turi 
kompanionę. Ir tai yra puiku, nusprendė Eiverė. 

— Tiesiog negaliu suprasti. Neliūdžiu, bet nepasakyčiau, kad 
ir esu laiminga. Taip, esu laiminga, tiesiog ekstazėje dėl Klerės, bet 
kitais atžvilgiais — kažkur per vidurį. Tik mąstau, kaip veikia toji 
meilė. Žiūriu į Klerę ir matau, kokia ji užtikrinta, visiškai rami, neke- 
lia jokių klausimų, neabejoja. Ką reiškia taip jaustis? Kaip to pasiekti? 

Eiverė pažvelgė į „Vestą“, tada žemyn į pagrindinę gatvę ir „At- 
verk puslapį; knygyną. Įsipareigojimą jiems, jų patvarumą ji suprato, 
tačiau kas turėtų įsijungti viduje, kad žengtum tuos žingsnius dėl kito 
ir su kitu žmogumi? 

— Nesvarbu. Ne aš čia svarbiausia. Šiandien nuostabi diena ir 


ji priklauso Klerei. 


323 


Eiverė pasisuko išeiti, bet kažką pastebėjo ant stalelio. Surauku- 
si kaktą ji priėjo ir pakėlė mažą akmenuką. Jis buvo širdelės formos ir 
glotnus kaip grindinio akmuo. Paėmusi jį į delną, moteris pastebėjo 
viduryje išgraviruotus inicialus „L. F.“ ir „B. R. 

— L. F. — tai Lizė Ford, o B. — tai Bilis? Turėtų būti. 

Sudunksėjus širdžiai, Eiverė apsižvalgė. Durys liko atviros, o va- 
sariškas magnolijų kvapas vos vos buvo juntamas. 

— Tai Bilis tau jį davė? Tikriausiai. Ir jis... išliko. Bet kaip? Kaip 
aš jį galiu laikyti čia, dabartyje? Kaip įmanoma?.. 

— Eivere! — šūktelėjo Hopė. — Prasideda! 

— Tai Klerės diena, — pakartojo moteris, sugniauždama mažą 
akmenuką delne. — Negaliu jiems dabar jo parodyti, bet pažadu nu- 
nešti Ovenui, — tarė Eiverė, ranką su akmenuku prisidėjusi prie šir- 
dies. — Pažadu. 

— Eivere! 

— Sekundėlę! — Moteris įbėgo į kambarį ir čiupo savo ranki- 
nę. — Lūpdažis, — tarė ji ir saugiai įsidėjo akmenuką vidun, spėlio- 


dama, ar jis ten vis dar bus, kai grįš. 
NE 


Saulei slenkant vakarų kalvų link, Eiverė stebėjo savo besituo- 
kiančius draugus, klausėsi jų priesaikų vienas kitam ir vaikams, ku- 
rie sudarė jų šeimą, švelnioje lempučių šviesoje regėjo jaunųjų žiedų 
spindesį ir išgirdo dar vieną priesaiką. 

Paprastas ir neapsakomas džiaugsmas liete liejosi iš jaunavedžių 
tarsi lėta šilta upė. Eiverė pajuto, kaip ir joje sukyla kažin kas malo- 
naus ir tikro, tvirto ir patikimo. 

Klerei su Beketu pirmąkart pasibučiavus kaip vyrui ir žmonai, 
jos akyse pasirodė džiugesio ašaros. 

Po to buvo apsikabinimai, plojimai, muzika. Ovenas paėmė Eli- 


verei ranką ir palydėjo prie vestibiulio durų. Tada — dar daugiau 

apsikabinimų, ašarų ir juoko, kai rimtu veidu Merfis garsiai ir tvirtai 
pareiškė, jog dabar nori pasisioti. 

— Pirma pasisiok, tada fotografuosimės, — nurodė Hopė. — 
Nuotaka, jaunikis, svečiai ir šeima. Tada Klerė, Beketas ir berniukai, 
paskui — Klerė ir Beketas, — ji pažiūrėjo į fotografą. — Orientuo- 
kitės į keturiasdešimt penkių minučių laikotarpį. 

— Ar turi laikmatį? — pasiteiravo Raideris. 

— Čia, — Eiverė stuktelėjo ranka į kaktą. 

— Klerei su Beketu reikia pašokti, užvalgyti ir pasilinksmin- 
ti, — tarė Hopė. 

— Nemanau, kad jie dėl to jaudinasi. — Raideris mostelėjo į 
nuotaką su jaunikiu, kurie buvo įsijautę į ilgą bučinį. — Atsipalai- 
duok, viršininke. 

— Tu gali atsipalaiduoti, — sumurmėjo Hopė ir nuėjo kviesti 
žmones fotografuotis. 

Eiverė svarstė, kaip pasikalbėti su Ovenu, tačiau laikas buvo ne- 
tinkamas, o aplinkybės spaudė. Tai gali palaukti, pasakė ji sau ir ėmė 
mėgautis vestuvių akimirkomis. 

Po fotografavimosi, nuotakos ir jaunikio sugrįžimo, pirmojo šo- 
kio ir tostų Eiverė pagaliau susirado Oveną. 

— Noriu su tavim pašokti, — pareiškė jis. 

— Aš nieko prieš, — sutiko Eiverė. — Bet pirma turiu tau šį tą 
parodyti. Jis viršuje. 

— Čia yra tiek gardžiai atrodančio maisto... 

— Mes tikrai pavalgysime, išgersime ir pašoksime, bet šiek tiek 
vėliau, — skubėdama viršun Eiverė įspraudė ranką Ovenui į paran- 
kę. — Priešistorė tokia: prieš ceremoniją stovėjau balkone. Jaučiau- 
si... turbūt buvau susimąsčiusi, nes šiandien — labai svarbi diena. Ir 
tada pasirodė Lizė. Tiksliau, atsidarė balkono durys. Galvojau apie 
Klerę su Beketu: jie susituoks, duos įžadus ir panašiai. Mąsčiau, iš kur 
žmonės semiasi drąsos, kad žengtų tokį žingsnį... 


— "Tai ne drąsa, — paprieštaravo Ovenas. 

— Nesvarbu. — Eiverė atrakino duris į „T 8 O“ numerį ir įsi- 
traukė vidun Oveną. — Hopė mane pašaukė leistis žemyn ir pasisu- 
kusi ant stalelio prie durų pamačiau šitą. 

Eiverė užsimerkė, įkišo ranką į krepšį ir su palengvėjimu atsidu- 
so, kai jos pirštai užčiuopė akmenuką. 

— Akmuo. Dieve, jis širdies formos! 

— Patylėk. Žiūrėk čia, Ovenai. 

Eiverei apvertus akmenuką, Ovenas paėmė jį iš jos rankų. Nu- 
stebimas jo veide virto sutrikimu, tada jis susimąstė. 

— Lizė davė jį tau? 

— Ji paliko jį ant stalelio. Esu įsitikinusi, kad kai įėjau, jo ten 
tikrai nebuvo — akmenukas atsirado vėliau. Nepasakyčiau, kad Lizė 
man jį davė, tačiau norėjo, kad jį pamatyčiau. Ar taip nemanai? 

— Vis dar stengiuosi suvokti, kaip ji sugebėjo tai padaryti, ma- 
terializuoti ar... Net nežinau. 

— Aš nusprendžiau apie tai pernelyg negalvoti, antraip mano 


smegenys sprogs. Tikriausiai jį Lizei padovanojo Bilis. Forma, ini- 


cialai... 

— Kodėl jis jai turėjo padovanoti akmenuką? Kai apie tai pa- 
galvoji... 

— Tai širdis su jų inicialais. Sentimentalu, tiesa? — nenurimo 
Eiverė. 


— Tikriausiai. B atitinka Bilį, tai vardo Viljamas trumpinys. Jei 
R — jo pavardės inicialas, šitai mums šiek tiek palengvins paieškas. 

— Tai judu su Hope jo ieškote, o kai galėsiu, aš irgi būtinai 
prisidėsiu. Hopė dabar vadovauja vestuvėms, tad tu išrinktas. Bet tu- 
rėtume grąžinti Lizei šį akmenuką. 

— Ji tau jį davė. 

— Lizė? Ne, ji tik paliko, kad jį rasčiau. 

— Nelabai kuo ir skiriasi. 

— Ji būtų norėjusi, kad akmenuką rastų Hopė — juk ji jos gi- 


minaitė. 

— Tačiau ji nepaliko jo ten, kur rastų Hopė. — Ovenas atidavė 
akmenuką Eiverei. — Turi jį pasilaikyti. 

— Tai neatrodo teisinga. 

— Manau, tai priežastis, dėl kurios Lizė tau jį paliko. Gal kurį 
laiką paturėjus, jis padės tau suprasti priežastį. O kol kas aš paieško- 
siu Viljamo R. Po vestuvių papasakosime Hopei visas detales. 

— Gerai, bet keistokai dėl to jaučiuosi. — Eiverė perbraukė 
pirštais per inicialus ir įsidėjo akmenuką į rankinę. — Betgi jei Lizė 
norės jį atsiimti, tai ir atsiims. 

— Ar sakiau, kad atrodai stulbinamai? 

Eiverės akys sužibėjo. 

— Lyg kažką minėjai... 

— Tikrai stulbinamai. Ir aš... 

Ne, pagalvojo Ovenas. Nesielgsiu impulsyviai — tik ne per 
brolio vestuves, netgi jei ši diena ir neša sėkmę. 

— Mums reikia grįžti. Juk mano brolis ne kasdien tuokiasi. 

— Tu teisus. 

— Ką ten turėjai omeny kalbėdama apie drąsą? — paklausė 
Ovenas. 

— Ką? 

— Kad reikia turėti drąsos, jog pasiryžtum ištekėti. Manau, drą- 
sos reikia, pavyzdžiui, pasiryžti eiti į karą ar šokti su parašiutu. 

— Tik turėjau omeny, kad žmonės turi susiimti, idant žengtų tą 
žingsnį „Kol mirtis arba skyrybos mus išskirs“. 

Oveną jos žodžiai pribloškė. 

— Ar visada buvai tokia ciniška? 

— Nesu ciniška. — Eiverę suerzino tas žodis. — Tik realistė ir 
smalsi. Smalsi realistė. 

— Pažvelk ten, — patarė Ovenas, jiems įėjus į salę, kurioje šoko 
Klerė su Beketu, jo mama su jos tėčiu, Klerės tėvai ir kiti. — Viskas 
tikra. 

Ir tai, ko aš trokštu su Eivere, pagalvojo Ovenas. 

— Ir labai gražu. Svarbios gyvenimo akimirkos. Bet po vakarė- 

lio bus tūkstančiai kitokių akimirkų. O jei jau apie tai prakalbome, 
kodėl su manimi nešoki? 

— Gera mintis. 

Ovenas stengėsi elgtis nerūpestingai, bet kažkas tarp jų įsiterpė. 
Ir suprato, kad Eiverė irgi tai pajuto. 


Ji neturėjo laiko apie tai ne tik svarstyti, bet ir apskritai galvoti. 
Jiems liko tik savaitė, per kurią privalėjo Beketo ir Klerės namuose 
baigti paskutines detales, sustatyti baldus ir įrengti virtuvę. 

Šitai Eiverei priminė paskutinius svečių namų padailinimus, tik 
šįkart Beketui su Klere išvykus trumpo medaus mėnesio, jiems trūko 
dviejų porų rankų. 

Visgi tas Zėjd vu jausmas aplankė, jai su Hope į spinteles bedė- 
liojant indus, stiklines, stalo įrankius, puodus, keptuves ir lėkštes. 

— Klerė juk nenusivils negalėsianti padaryti to pati, ar ne? 

Hopė papurtė galvą. 

— Maąsčiau apie tai, tada dar kartą permąsčiau ir dar kartą. 
Galiausiai pagalvojau apie Klerę, grįžtančią po savaitės atostogų. Ją 
užgrius darbai knygyne, vaikai, nauja rutina — ir visa tai dar be- 
silaukiant. Tikrai manau, jai palengvės, kad nereikės tampyti dėžių, 
išpakuoti ir dėlioti daiktų. 

— Aš irgi taip manau, bet kartais vis tiek suabejoju. Puiku, kad 
berniukai keletą dienų praleis su Klinto tėvais. Tai visiems į gera, bet 
turiu pripažinti, kad jų pasiilgau. Dievinu, kai toms nenuvargstan- 
čioms kojytėms galiu pavesti šiek tiek užduočių. 

— Mes jau beveik baigėme. Džastina su Roze sudėlios drabu- 
žius, paklos paklodes ir užvalkalus, Ovenas su Raideriu suneš di- 
džiausius daiktus ir būsime paruošę jiems tobulą sugrįžimą namo. 

Hopė nutilo, traukdama telefoną. 

— Turiu įsitikinti, kad Kerolė užsakė gėles. 


— Juk žinai, kad užsakė. Nusiramink, viršininke. 

— Jei Raideris dar kartą mane taip pavadins, spirsiu jam į kiau- 
šus. — Hopė nutilo ir pasukiojo pečius. — Labai gražus namas — 
medis, detalės, erdvės pojūtis... 

— Montgomeriai puikiai išmano savo darbą. 

— Tikrai. Kalbant apie Montgomerius, kas vyksta tarp tavęs su 
Ovenu? 

— Nieko, — atsakė Eiverė. 

Hopė metė žvilgsnį laiptų pusėn. 

— Džastina su Roze viršuje, trečiame aukšte. Ovenas su Raide- 
riu išėję kito krovinio. Čia tik tu ir aš. 

— Tiksliai net nežinau. Nuo vestuvių kai kas nuvažiavo nuo 
bėgių. Numanau, lyg ir dėl mano kaltės. Ovenui parodžiusi tą širdies 
formos akmenuką, kai ką pakomentavau apie santuoką — kad teka- 
ma iki mirties arba skyrybų ar kažką panašaus. Ovenas drėbė, kad tai 
ciniška. 

— Įdomu, kodėl? 

— Aš nesu ciniška. 

— Ne, nesi. Bet slepi spintoje skeletą, susijusį su tavo mama. 
Galiausiai turėsi jo atsikratyti. 

— Neslepiu. Na, gal ir slepiu, — pripažino pasibjaurėdama sa- 
vimi Eiverė. — Bet tikrai manau, kad dabar turiu nakvoti ne pas 
Oveną. Tarp mūsų tvyro kažin kas keisto, o aš visai to netrokštu. Mes 
buvome draugai visą gyvenimą. Tiesą sakant... 

Eiverė apsidairė, įsitikindama, kad jos vis dar vienos. 

— Aną vakarą iškrapščiau jį iš savo atminimo dovanėlių dėžutės. 

Eiverė paėmė rankinę, atsegė kišenę ir vogčiomis iš jos išėmė 
plastikinį rožinės širdelės formos žiedelį. 

— Ovenas jį padovanojo, kai man buvo kokie šešeri ir buvau jį 
įsimylėjusi. 

— Oo, Eivere, koks jis mielas... Žavinga. 

— Tikrai buvo labai miela ir tebėra. Čia žiedelis su kramto- 
mosios gumos rutuliukais. Ovenas paprasčiausiai žaidė, bet privertė 


mane jaustis kaip karalienę. Jis moka taip žavingai elgtis. 

— Visą tą laiką jį išsaugojai?.. 

— Žinoma. Juk tai mano pirmasis sužadėtuvių žiedas. — Abie- 
jų nustebimui, Eiverė jį užsimovė ir pajudino pirštus, bet vaizdas ją 
truputį nuliūdino. — O dabar kažkas tarp mūsų nutiko, — tęsė ji ir 
nusimovė žiedelį. — Manau, Ovenas panorės atsitraukti ir... 

Eiverė nutilo, išgirdusi atsidarant duris. Pavaizdavusi, kad lūpas 


užsisega tarsi užtrauktuką, ji įsidėjo Žiedelį atgal į rankinę. 
AN 


Akivaizdžiai išvargusiam Kvailiukui begulint ant virtuvės grin- 
dų, Eiverė padėjo sustatyti staliukus, sunešti šviestuvus ir pagalves. 
Kai pareiga pašaukė Hopę atgal į svečių namus, Eiverė išpakavo 
rankšluosčius ir prie pagrindinės, vaikų, svečių ir lieto akmens vonių 
bei tualete išdėliojo muiliukus. 

Jau buvo visiškai sutemę, kai Eiverė vėl užlipo viršun ir šypsoda- 
masi pažvelgė į pagrindinį kambarį. Jauku, patogu ir gražu, pagalvojo ji. 

Ji išgirdo plaktuko pokšėjimą ir pasuko į vaikų žaidimų kam- 
barį, iš kur sklido garsas. Jame Ovenas su įrankių diržu kabino ant 
sienos įrėmintą „Iksmenų“ plakatą. 

— Sustatei kubo formos lentynas? 

Ovenas atsisuko. 

— Raideris prieš išeidamas sustatė. 

— Jis išėjo? 

— Mes jau beveik baigėm. Mama prašė perduoti, kad ji su Roze 
grįš rytoj, pripirkusios maisto produktų. 

— Puiku. Jau nesugalvoju, ką dar galėčiau nuveikti. Nebuvau 
tikra, ar spėsime laiku, ir štai mums liko dar visa diena. 

— Turėjome daug padėjėjų. 

— Ir tave su Hope bei jūsų kontroliniais sąrašais. Čia puikus 
kambarys: linksmas, žaismingas, kaip ir visas namas. 

— Taip, tikrai, — pritarė Ovenas. 


— Norėtum išgerti alaus po sunkaus darbo? 

— Neprieštaraučiau. 

Eiverė nuėjo į virtuvę ir atidarė du butelius. Mes tokie velniškai 
mandagūs, pagalvojo ji. Tokia tikrovė. Velniškai keista... Bet gana, 
nusprendė ji, pastačiusi butelius ant virtuvės bufeto ir luktelėjusi, kol 
Ovenas nusisegs įrankių diržą. 

— Ar pyksti ant manęs? 

— Ne. — Jis ramiomis mėlynomis akimis nužvelgė Eiverę. — 
Kodėl turėčiau? 

— Nežinau. Bet mes... Tu... nuo vestuvių kažkas klostosi ne taip. 

Gurkštelėjęs alaus, Ovenas pasvarstė. 

— Gal tu ir teisi. 

— Jei tau mūsų santykiai netinka, tai norėčiau... 

— Kodėl iš karto suki į tą pusę? Kodėl tau iškart atrodo, kad jau 
viskas netinka, nesiklijuoja, baigta? 

— Ne tai turėjau omeny. Tiesiog... — prabilo Eiverė ir sutriko, 
kai Ovenas numojo ranka ir nuėjo prie lango. — Tu pyksti ant manęs. 

— Jau pradedu. — Ovenas truktelėjo dar vieną mauką, o tada 
priėjo prie bufeto, pastatė butelį ir pavargusiu žvilgsniu pažvelgė Ei- 
verei į akis. — Kaip tu jaustumeisi, jei pasakyčiau, kad mūsų santy- 
kiai man netinka? Eivere, neišsisukinėk ir tiesiai šviesiai atsakyk: kaip 
jaustumeisi, jei pasakyčiau, kad man jau gana? 

Eiverei žandikaulis ėmė drebėti, kaip ir viskas viduje. 

— Sudaužytum man širdį. Ar tai norėjai išgirsti? Tau būtina 
žinoti, kad tikrai man taip padarytum? 

— Aha, — Ovenas užsimerkė ir atsiduso. — Taip, būtent tai 
norėjau išgirsti ir Žinoti. 

— Kodėl norėtum mane šitaip įskaudinti? Tu nesi šaltas, žiau- 
rus žmogus. Jei nori pasitraukti, gali tą padaryti, nesielgdamas taip 
Žiauriai. 

— Liaukis, — tarė Ovenas su begaline kantrybe balse. — Nė 
neketinau pasitraukti it nenoriu to daryti. Bet tu netiki manim, netiki 


savim, netiki mumis. 

— Tikiu. Kodėl manai, kad ne? — Nors Eiverė ir paklausė, bet 
atsakymą pati žinojo. — Kartais pasakau kvailus žodžius. Kartais 
kvailai pagalvoju. Turėtum tai suprasti, jei pakankamai gerai mane 
pažįsti. 

— Pažįstu tave, Eivere. Žinau, kad esi lojali ir dosni, tvirta ir 
ambicinga. 

Nuo pat Beketo vestuvių Ovenas ieškojo atsakymo, analizavo 
šią problemą ir manė, kad išsprendė. 

— Eivere, tu pernelyg daug savęs klausinėji, per daug rūpiniesi, 
kas esi ir kas ne. Bet tu tikrai nepanaši į savo mamą. Niekuo ir nieka- 
da nebuvai panaši. Mane užknisa, kad tu to nesupranti. 

— Stengiuosi suprasti. 

— Gerai. — Ovenas vėl siekė paimti alaus butelį, bet persi- 
galvojo. — Ne, negerai. Mes ir vėl eisime aplink krūmą ir baigsime, 
nieko taip ir nepasiekę. Negerai, nes aš tave myliu. 

— O Dieve mano... 

— Ir tikriausiai visada mylėjau. Prireikė daugybės laiko, kad pa- 
mažu tai suprasčiau, tad pagalvojau, kad tau irgi reikia to paties. Bet 
dabar jau gana. Ar matai šią vietą? 

— Taip. Ovenai... 

— Tai ne šiaip kažkoks namas — čia velniškai puikus namas. 
Tai vieta kurti, sugrįžti, pasitikėti, — kalbėjo Ovenas ir jį užpildė visi 
jausmai, kuriuos jautė Eiverė. 

Viskas, ko jis troško, tiesiog pulsavo jame. Jau užtenka visokių 
apmąstymų ir analizių, nusprendė vyras. 

— Aš taip pat turiu velniškai gerą namą. Tu turėtum gyventi 
jame kartu su manimi, kurti jį kartu su manimi, grįžti į jį, kad būtum 
su manimi, ir priklausyti jam kartu su manimi. 

— Nori, kad į jį persikraustyčiau ir kartu gyventume? 

Ovenas daug galvojo apie šį pokalbį ir tai nebuvo kryptis, nuo 
kurios planavo jį pradėti. Velniop, nusprendė jis. Viskas arba nieko. 


— Eivere, noriu, kad tekėtum už manęs. 

— O Jėzau... — pajutusi, kaip porą kartų suspaudė gerklę, Eive- 
rė žvilgtelėjo žemyn. — Nejaučiu kojų. 

— Aš pasiryžęs priimti net labiausiai gniuždančią reakciją. 

— Atleisk, duok man minutėlę. 

— Ne. Po velnių, ne! Tai ne dėl drąsos. Viskas dėl meilės, tikė- 
jimo ir, manau, vilties. Stebėjau susituokiantį su Klere savo brolį ir 
jaučiau, kad ir aš to trokštu. Visada to troškau, bet galvojau — kada 
nors. Kai pagaliau atsistosiu ant kojų ir surimtėsiu — vesiu, sukursiu 
šeimą. Tas „pagaliau“ yra dabar, Eivere, nes kol nepradėjau santykių 
su tavim, tol niekada apie tai nesvajojau. Tu visada buvai mano širdy- 
je. Mano pirmoji mergina. 

— Man reikia prisėsti. 

Eiverė atsisėdo tiesiai ant grindų ir suspaudė raktelį ant kaklo. 
Spynos, pagalvojo ji, turi būti atrakintos. Ir Ovenas neteisus — tam 
tikrai reikia drąsos. Bet ji niekada nebuvo ištižėlė. 

— O kaip tu pasijustum, jei pasakyčiau: „Ne, aš visai nenoriu to 
paties kaip ir tu ? 

Ovenas pritūpė ir skvarbiu žvilgsniu vėl pažiūrėjo Eiverei į akis. 

— Sudaužytum man širdį. 

— Niekada taip nepasielgčiau. 

— Tai tekėsi už manęs, apsaugodama mano jausmus? 

— Myliu tave pakankamai, kad norėčiau už tavęs ištekėti. Ove- 
nai, tu visada priversdavai mano širdį plazdėti. Aš prie to pripratau ir 
galbūt ėmiau nepakankamai vertinti. Kai pradėjome susitikinėti, pa- 
jutau daugiau nei plazdėjimą ir nežinojau, kaip į tai reaguoti. Niekas 
iki šiol neprivertė manęs taip jaustis. Galvojau, kažko manyje trūksta. 
Bet vienintelis dalykas, kurio man trūko, buvai tu. 

Ovenas atsisėdo šalia. 

— Dabar tau ir man nieko netrūksta. Ištark „Taip“. 

— Luktelk. Ką aš jaučiu... — Eiverė pajuto, kad joje viskas su- 
liepsnojo. — Dieve, tai kaip širdies formos akmenukas. Ar tai Lizė 
ir norėjo man parodyti? Tai taip stipru, patikima, patvaru... Nieka- 


da nesvajojau, kad tu tai pajusi man, todėl tiesiog negalėjau atverti 

širdies ir išlaisvinti tų jausmų. Ir tam tikrai reikia drąsos. — Eiverė 
nubraukė ašarą. — Tiesiog turėjau ją surasti. 

Ovenas paėmė Eiverei ranką. 

— Myliu tave, Eivere. Ištark „Taip“. 

— Turbūt būsiu nekokia žmona. 

— Tai jau bus mano problema, ar ne? 

Eiverė pažiūrėjo Ovenui į veidą — tokį pažįstamą, tokį brangų 
jai. Ne — dabar nė vienam mūsų nieko netrūksta. 

— Paduok man rankinę. 

— Dabar? 

— Man tikrai jos reikia. 

— Tokią svarbią akimirką?! — Ovenas staigiai pašoko, pagriebė 
rankinę nuo bufeto ir numetė Eiverei į glėbį. 

Ir suglumo, kai moteris išsitraukė plastikinį rožinį žiedelį. 

Eiverė padavė žiedelį jam. 

— Ovenai, noriu būti tavo problema visam likusiam gyvenimui. 

— Tu jį išsaugojai... — sušnibždėjo Ovenas. 

Nusišypsojęs vyras jau ketino užmauti jį Eiverei ant pirštelio, 
bet ši sugniaužė ranką. 

— Tik nežaisk su manim, Eivere. Ištark „Taip.“ 

— Palauk. Aš neturiu Klerės — koks ten tas žodis? — šalta- 
kraujiškumo ar Hopės dalykiškumo. 

— Ar aš prašau kurios nors iš jų už manęs tekėti? 

— Ne, ir geriau neprašyk. Neturiu tavo kantrybės ir, ačiū 
Dievui, kad tu ją turi. Aš labai stengsiuosi, bet tu ir taip Žinai. 

— Žinau. Ištark „Taip“. 

— Ovenai, myliu tave. Tu — mano draugas, mylimasis, an- 
troji pusė. — Eiverė pagaliau nusišypsojo ir pabučiavo Ovenui į 
skruostą. — Mano pirmasis vaikinas taps ir mano paskutiniuoju, 
vieninteliu. Taip, — ji ištiesė ranką žiedeliui užmauti. — Absoliu- 
čiai, besąlygiškai taip. 

Ovenas užmovė žiedėelį. 

— Jis vis dar tinka. 

— Tada jis man buvo gerokai per didelis, o dabar — kaip 
tik. — Eiverė įpuolė Ovenui į glėbį. 

— Tam prireikė daugybės laiko. 

— Prireikė tiek, kiek reikėjo. 

Eiverė ištiesė ranką ir pajudino pirštus. Dabar jau nesijautė 
liūdna, tik laiminga. 

— Nupirksiu tau tikrą žiedą, — pažadėjo Ovenas. Tada pač- 
mė Eiverės ranką ir pabučiavo pirštelį virš plastikinės rožinės šir- 
delės. — Žinai, su deimantu ar kokio tik panorėsi. 

— Šis žiedas — tikrasis, bet mielai priimsiu ir deimantą. Su 
šiuo žiedu imu tave, Ovenai, ir ačiū Dievui, kad tu imi mane. 

Ovenas ją stipriai apkabino ir suspaudė. 

— Eivere... 

Kai įsisiurbė į jos lūpas, jį užplūdo jausmai. Mano „pagaliau“ 
yra dabar, čia, mano glėbyje. 


— Na, štai. 

— Tu ir aš, — sumurmėjo Eiverė. — Dabar jau žinau, ką 
Klerė turėjo omeny. 

— Apie ką? 

— Kaip ji jautėsi prieš pat vestuves — ryžtinga ir visiškai 
rami. — Eiverė atšlijo ir suėmė Oveno veidą rankomis. — Dabar 


ir aš jaučiuosi tvirta bei tikra. Tu taip pat esi manasis „pagaliau“. 
Grįžkime į namus ir pradėkime juos kurti drauge. 

Ovenas padėjo Eiverei atsistoti. Jiedu kartu išjungė šviesas, 
užrakino duris ir išėjo, laikydamiesi už rankų. 

Eiverė pagalvojo apie raktelį ant kaklo, širdies tormos akme- 
nuką, kurį vis dar nešėsi rankinėje, ir mielą vaikišką žiedelį su 
kramtomosios gumos rutuliukais ant savo piršto. Visi jie — ne- 
atrakintų spynų ir ilgaamžės meilės simboliai. 

Kitoje gatvės pusėje įsikūrusi populiarioji Eiverės picerija 
suteikia šeimininkei progą ne tik stebėti svečių nam 
renovaciją, bet ir pradėti kitaip vertinti Oveną. Vaikystėje 
jis buvo pirmasis Eiverės vaikinas, tačiau dabar jos 
potraukis šiam vyrui — toli gražu ne nekaltas. 


Ovenui su Eivere atsargiai perkėlus savo santykius į kitą 
lygmenį, visas Bunsboro miestelis švenčia svečių namų 
atidarymą. Tačiau sunkus Oveno darbas dar tik prasidėjo. 
Atverti nuoširdžius jausmus ir padėti Eiverei suvokti, kad 
pirmasis jos vaikinas taps ir vieninteliu, užtruks ilgiau, nei 
Ovenas tikėjosi... 

